SHARI LAPENA CUPLUL DIN VECINI Original: The Couple Next Door (2016) Traducere din engleză de: MIHAELA BURUIANĂ virtual-project eu 2017 Capitolul unu Anne simte cum acidul gastric i se agită în stomac şi i se ridică în gât Capul i se învârte A băut prea mult Cynthia i-a turnat în pahar fără măsură toată seara Anne voise să-şi impună o limită, dar a scăpat situaţia de sub control Nu ştia cum altfel să facă faţă serii Acum habar nu are cât vin a băut la această petrecere interminabilă Dimineaţă va trebui să se mulgă şi să arunce laptele Simte că se topeşte în căldura nopţii de vară şi îşi priveşte gazda cu ochii mijiţi Cynthia flirtează pe faţă cu soţul lui Anne, Marco De ce acceptă Anne aşa ceva? De ce Graham, soţul Cynthiei, îi permite? Anne e furioasă, dar neputincioasă Nu ştie cum să pună capăt scenei fără să pară disperată şi ridicolă Toţi sunt cam piliţi Aşa că ignoră totul, fierbând în tăcere, şi soarbe din vinul pus la rece Anne nu a fost educată să facă o criză, nu e genul ei să atragă atenţia asupra propriei persoane Cynthia, în schimb Toţi trei – Anne, Marco şi Graham, soţul manierat al Cynthiei, – o privesc fascinaţi Marco, mai ales, pare că nu-şi poate lua ochii de la ea Cynthia se apropie cam mult de el când se apleacă să-i umple paharul, cu decolteul atât de adânc, încât Marco efectiv intră cu nasul în el Anne îşi aminteşte că Cynthia flirtează cu toată lumea Cynthia arată revoltător de bine, aşa că pare că nu se poate abţine Dar cu cât Anne îi priveşte mai mult, cu atât se întreabă mai serios dacă nu cumva chiar se petrece ceva între Marco şi Cynthia Anne nu a mai avut suspiciuni de genul ăsta până acum Poate că alcoolul o face paranoică Nu, hotărăşte ea, nu s-ar comporta aşa dacă ar avea ceva de ascuns Cynthia flirtează mai mult decât Marco; el este fericitul destinatar al interesului ei La rândul lui, Marco este extrem de arătos – cu părul lui brunet, ciufulit, ochii căprui şi zâmbetul fermecător, mereu a atras atenţia Fac un cuplu ieşit din comun, Cynthia şi Marco Anne îşi spune să înceteze Îşi spune că sigur că Marco îi e fidel Ştie că este absolut devotat familiei Ea şi copilul reprezintă totul pentru el Va fi alături de ea indiferent ce s-ar întâmpla – Anne mai ia o gură de vin –, indiferent cât de prost ar sta lucrurile Însă, privind-o pe Cynthia aplecată peste soţul ei, Anne devine din ce în ce mai neliniştită şi mai bosumflată Încă mai are vreo zece kilograme de dat jos după sarcină şi au trecut deja şase luni de când a născut Credea că până acum avea să revină la silueta de dinainte de sarcină, dar se pare că asta durează un an, cel puţin Nu trebuie să se mai uite la tabloidele de lângă casa de marcat din alimentară şi să se compare cu toate vedetele alea devenite mame, care îşi iau antrenori personali şi arată fantastic după doar câteva săptămâni Totuşi, chiar şi în formă maximă, Anne n-ar putea niciodată să concureze cu Cynthia, vecina ei mai înaltă, mai bine proporţionată, cu picioarele ei lungi, cu talia subţire şi sânii mari, cu pielea de porţelan şi cu părul negru ca smoala, ce i se revarsă pe umeri în cascadă În plus, Cynthia arată întotdeauna ca scoasă din cutie, cu tocuri înalte şi haine sexy, chiar şi pentru o cină acasă cu încă un cuplu Anne nu poate să fie atentă la conversaţie O ignoră şi priveşte fix şemineul din marmură sculptată, identic cu cel din sufrageria ei, aflată de partea cealaltă a peretelui comun pe care ea şi Marco îl împart cu Cynthia şi Graham Locuiesc în case de cărămidă, lipite între ele şi înşirate de-a lungul străzii, tipice pentru partea nordică a New York-ului, construite solid la sfârşitul secolului al nouăsprezecelea Toate casele din şir sunt asemănătoare – în stil Italianate, restaurate, scumpe – numai că aceea în care locuiesc Anne şi Marco se află la capătul şirului, iar fiecare dintre ele se deosebeşte prin mici detalii decorative; fiecare e o capodoperă de sine stătătoare Anne se întinde stângaci să-şi ia telefonul mobil de pe masa din sufragerie şi se uită la ceas E aproape unu noaptea S-a dus să vadă ce face copilul pe la miezul nopţii Apoi s-a dus Marco, la doisprezece şi jumătate Pe urmă, el a ieşit la o ţigară în curtea din spate cu Cynthia, în timp ce ea şi Graham au stat cam stingheri la masa plină de vase murdare, făcând conversaţie preţioasă Ar fi trebuit să iasă în curte cu ei; poate adia briza Dar nu a ieşit, pentru că lui Graham nu-i plăcea să stea în fum de ţigară şi ar fi fost o lipsă de politeţe sau cel puţin de consideraţie din partea ei să-l lase pe Graham acolo, singur la propria petrecere Aşa că a rămas cu el Graham, membru al elitei albe, protestante, ca şi ea, este impecabil de politicos Motivul pentru care se căsătorise cu o târfă ca Cynthia rămânea un mister Cynthia şi Marco s-au întors din curte în urmă cu câteva minute, iar Anne îşi doreşte cu disperare să plece, chiar dacă toţi ceilalţi încă se distrează Aruncă o privire la monitorul copilului, aşezat în capătul mesei, cu luminiţa roşie strălucind ca vârful unei ţigări Ecranul este spart – l-a scăpat pe jos acum câteva zile şi Marco nu a apucat să-l înlocuiască – dar sunetul încă funcţionează Brusc, este cuprinsă de îndoieli, simte că toate astea sunt aiurea Cine se duce la o petrecere în vecini şi îşi lasă bebeluşul singur acasă? Ce fel de mamă face aşa ceva? Simte cum o copleşeşte agonia bine cunoscută – nu e o mamă bună Şi ce dacă bona n-a mai putut să vină? Ar fi trebuit s-o ia pe Cora cu ei, s-o pună în ţarcul portabil Dar Cynthia a spus fără copii Voia să fie o seară cu adulţi, de ziua lui Graham Încă un motiv pentru care Anne a ajuns să n-o mai placă pe Cynthia, deşi înainte au fost prietene bune – Cynthiei nu-i plac bebeluşii Cine spune că un bebeluş de şase luni nu este bine-venit la o petrecere? Cum de-a putut Marco s-o convingă că era în regulă? Era iresponsabil din partea lor Se întreabă ce ar crede celelalte mame din grupul ei de mămici dacă le-ar povesti asta vreodată Ne-am lăsat bebeluşul de şase luni singur acasă şi ne-am dus la o petrecere în vecini Şi le imaginează pe toate rămânând cu gura căscată, tăcând stânjenitor Dar nu le va povesti niciodată Ar fi ostracizată S-a certat cu Marco din cauza asta înainte de petrecere Când bona a sunat şi a zis că nu mai poate să ajungă, Anne s-a oferit să rămână acasă cu copilul, oricum nu voia să meargă Dar Marco nici să n-audă — Nu se poate să rămâi acasă, a insistat el când se certau pe tema asta în bucătărie — Nu mă deranjează să rămân acasă, a zis ea, vorbind mai încet Nu voia ca Cynthia să-i audă prin peretele comun cum se certau dacă să meargă sau nu la petrecerea ei — Îţi face bine să mai ieşi, a contrazis-o Marco, vorbind şi el încet Apoi a adăugat: — Ştii ce a spus doctorul Toată noaptea, Anne a încercat să hotărască dacă acel ultim comentariu fusese răutăcios sau pur şi simplu egoist ori dacă Marco doar încercase s-o ajute În cele din urmă, a cedat Marco a convins-o că, dacă aveau monitorul pornit alături, puteau să audă copilul dacă se mişca sau se trezea Aveau să vină să-l verifice din jumătate în jumătate de oră Nu avea să se întâmple nimic rău Este ora unu Să se ducă oare la Cora sau să încerce să-l convingă pe Marco să plece? Ea vrea să meargă acasă, să se culce Vrea ca noaptea asta să se termine Îl trage de braţ pe soţul ei — Marco, îl roagă ea, ar trebui să plecăm E ora unu — O, nu plecaţi încă! zice Cynthia Nu e chiar aşa târziu! E clar că ea nu vrea să se termine petrecerea Nu vrea ca Marco să plece Cu toate acestea, Anne e sigură că nu ar deranja-o deloc dacă ar pleca ea — Poate nu pentru tine, zice Anne şi reuşeşte să sune puţin înţepată, chiar dacă e beată, dar eu trebuie să mă trezesc devreme, să-i dau copilului să mănânce — Săraca de tine, zice Cynthia şi, cumva, asta o înfurie pe Anne Cynthia nu are copii, nici nu şi-a dorit vreodată Ea şi Graham nu au copii pentru că aşa au ales ei E greu să-l convingă pe Marco să plece de la petrecere Pare hotărât să rămână Se distrează prea bine, dar Anne e din ce în ce mai îngrijorată — Încă unul, atât, îi zice Marco Cynthiei, ridicând paharul şi evitând privirea soţiei lui E într-o dispoziţie ciudat de gălăgioasă în seara asta, pare aproape forţată Anne se întreabă de ce În ultima vreme, acasă, a fost tăcut Distras, chiar irascibil Dar în seara aceasta, cu Cynthia, e sufletul petrecerii De ceva timp, Anne a simţit că ceva nu e în regulă Dacă i-ar spune ce anume Mai nou, nu-i spune prea multe O ţine la distanţă Sau poate se îndepărtează de ea din cauza depresiei ei, a „tristeţii postnatale” E dezamăgit de ea Cine nu e? În seara asta, e clar că o preferă pe frumoasă, efervescenta, strălucitoarea Cynthia Anne vede cât e ceasul şi îşi pierde orice răbdare — Eu plec Trebuia să mă duc la copil la unu Se uită la Marco — Tu rămâi cât vrei, adaugă ea cu vocea gâtuită Marco o priveşte aspru, cu ochi scânteietori Deodată, Anne se gândeşte că el nu pare deloc beat; ea, în schimb, se simte ameţită Se vor certa pe tema asta? În faţa vecinilor? Serios? Anne începe să se uite în jur, căutându-şi poşeta, înşfacă monitorul pentru bebeluşi, îşi dă seama atunci că e băgat în priză şi se apleacă să-l scoată, conştientă că toţi cei de la masă se holbează în tăcere la fundul ei gras Ei, n-au decât! Se simte de parcă toţi s-ar alia împotriva ei, pentru că le strică cheful Îi dau lacrimile, dar se stăpâneşte Nu vrea să izbucnească în plâns în faţa tuturor Cynthia şi Graham nu ştiu despre depresia ei postnatală Nu ar înţelege Anne şi Marco nu au spus nimănui în afară de mama ei Anne i-a făcut recent confidenţe Ştie că mama ei nu va povesti nimănui, nici măcar tatălui ei Anne nu vrea să afle nimeni altcineva şi bănuieşte că nici Marco nu vrea, deşi el nu a spus asta Însă e obositor să se prefacă tot timpul Cât e cu spatele, îl aude pe Marco şi, din tonul vocii, ştie că s-a răzgândit — Ai dreptate E târziu, ar trebui să plecăm, zice el Îl aude punându-şi paharul de vin pe masa din spatele ei Anne se întoarce, dându-şi părul din ochi cu dosul palmei Trebuie neapărat să se tundă Zâmbeşte fals şi zice: — Data viitoare, vom fi noi gazdele Apoi adaugă în minte: puteţi să veniţi la noi acasă, unde locuim cu copilul nostru, şi sper să plângă toată noaptea şi să vă strice cheful Vă invit sigur când îi dau dinţii După aceea, pleacă repede împreună Nu au de adunat lucruri de-ale copilului, sunt doar ei, poşeta lui Anne şi monitorul pentru bebeluşi, pe care ea îl îndeasă în geantă Cynthia pare deranjată de plecarea lor rapidă, Graham este neutru, iar ei ies pe uşa impresionantă de la intrare şi coboară treptele Anne se prinde de balustrada cu gravuri migăloase ca să-şi păstreze echilibrul Fac doar câţiva paşi mici pe trotuar până când ajung la treptele din faţa casei lor, cu o balustradă asemănătoare şi o uşă la intrare la fel de impresionantă Anne merge puţin mai în faţa lui Marco, fără să spună nimic Poate nici n-o să-i mai spună ceva tot restul serii Urcă scările şi se opreşte brusc — Ce? zice Marco încordat, ajungând-o din urmă Anne se holbează la uşa de la intrare, care este vizibil întredeschisă — Sunt sigură că am încuiat-o! zice Anne cu o voce ascuţită — Poate ai uitat, spune Marco hotărât Ai băut mult Dar Anne nu-l ascultă E înăuntru şi aleargă în sus pe scări, apoi pe holul care duce la camera copilului, cu Marco urmând-o îndeaproape Când ajunge la camera copilului şi vede pătuţul gol, scoate un ţipăt Capitolul doi Anne aude ţipătul în capul ei şi reverberând din pereţi – ţipătul ei este peste tot Apoi rămâne tăcută, în picioare, lângă pătuţul gol, nemişcată, cu mâna la gură Marco bâjbâie pe la întrerupător Amândoi se holbează la pătuţul gol în care ar trebui să fie bebeluşul lor E imposibil ca fetiţa lor să nu fie acolo Cora n-ar fi putut să se dea singură jos din pat Nu are decât şase luni — Sună la poliţie, şopteşte Anne, apoi vomită şi voma îi curge peste degete şi, când se apleacă, pe podeaua din lemn masiv Camera copilului, văruită într-o nuanţă plăcută de galben-pal, cu un model de mieluşei jucăuşi, se umple imediat de mirosul bilei şi al panicii Marco nu se mişcă Anne îşi ridică privirea spre el E paralizat, şocat, se uită fix la pătuţul gol de parcă nu-i vine să creadă Anne vede frica şi vina din ochii lui şi începe să se vaiete – un bocet, un sunet îngrozitor, ca al unui animal rănit Marco tot nu se urneşte Anne ţâşneşte de-a lungul holului, către dormitorul lor, înşfacă telefonul de pe noptieră şi formează 911, cu mâinile tremurânde, murdărind tot telefonul de vomă În sfârşit, îşi revine şi Marco Îl aude mergând repede pe la etaj, în timp ce ea se uită cu ochii căscaţi, de dincolo de hol, la pătuţul gol El verifică baia din capul scărilor, apoi trece rapid pe lângă ea ca să caute în celălalt dormitor, apoi în ultima cameră, din capătul holului, cea pe care au transformat-o în birou Dar chiar în timp ce el face asta, Anne se întreabă detaşat de ce caută acolo Ca şi cum o parte din mintea ei s-a separat şi gândeşte logic Doar fetiţa lor nu poate merge singură Nu e în baie, nici în birou A luat-o cineva Când centralista de la Urgenţe răspunde, Anne plânge: — Cineva ne-a luat bebeluşul! Abia reuşeşte să se calmeze destul cât să poată răspunde la întrebările operatoarei — Înţeleg, doamnă! Încercaţi să fiţi calmă Poliţia e pe drum, o asigură operatoarea Anne închide telefonul Tremură din tot corpul Simte că i se face rău din nou Se gândeşte cum va părea întreaga situaţie Au lăsat fetiţa singură în casă E ilegal oare? Probabil Cum vor explica asta? Marco apare în uşa dormitorului, palid, aproape bolnav — E vina ta! strigă Anne, cu privirea sălbatică, şi pleacă furioasă pe lângă el Intră repede în baia din capul scărilor şi vomită din nou, de data aceasta în chiuveta cu picior, apoi îşi spală murdăria de pe mâinile tremurânde şi îşi clăteşte gura Se surprinde cu coada ochiului în oglindă Marco e chiar în spatele ei Ochii li se întâlnesc în oglindă — Îmi pare rău, şopteşte el Îmi pare atât de rău E vina mea Şi chiar îi pare rău, îşi dă şi ea seama Cu toate astea, Anne îşi ridică mâna şi loveşte reflecţia chipului lui în oglindă Oglinda se sparge, iar ea izbucneşte în plâns El încearcă să o ia în braţe, dar ea îl împinge şi fuge la parter Din mână îi curge sânge, care lasă o dâră de-a lungul balustradei • Tot ce urmează după aceea pare ireal Casa confortabilă a lui Anne şi Marco devine imediat locul unei infracţiuni Anne stă pe canapeaua din camera de zi Cineva i-a pus o pătură pe umeri, dar ea încă tremură E în stare de şoc Pe stradă, în faţa casei, sunt parcate maşini de poliţie, cu luminile roşii licărind, pulsând prin fereastră şi proiectându-se în cercuri pe pereţii pali Anne stă nemişcată pe canapea şi priveşte fix în faţă, ca şi cum ar fi hipnotizată de ele Marco, gâtuit de spaimă, le-a dat poliţiştilor o descriere rapidă a fetiţei: are şase luni, e blondă, cu ochi albaştri, aproximativ şapte kilograme, poartă un scutec de unică folosinţă şi o salopetă roz-deschis, simplă Din pătuţ mai lipseşte şi o păturică subţire de vară, albă Casa freamătă de poliţişti în uniformă Se răspândesc şi încep metodic să cerceteze casa Unii poartă mănuşi de latex şi au echipament pentru prelevarea de probe Goana disperată prin casă a lui Anne şi Marco, în cele câteva minute de dinaintea sosirii poliţiştilor, nu a avut niciun rezultat Echipa de experţi criminalişti se mişcă încet Evident, nu o caută pe Cora, ci caută probe Copilul a dispărut deja Marco se aşază pe canapea lângă Anne şi, cuprinzând-o cu un braţ, o trage mai aproape Ea vrea să se desprindă, dar nu face asta Îl lasă să-ţi ţină braţul acolo Cum ar arăta dacă s-ar îndepărta de el? Simte miros de băutură venind dinspre el Acum, Anne se învinovăţeşte pe ea însăşi E vina ei Vrea să dea vina pe Marco, dar ea a fost de acord să lase fetiţa singură Ar fi trebuit să rămână acasă Nu, ar fi trebuit să o ia pe Cora cu ei alături, s-o ia naiba pe Cynthia Se îndoieşte că i-ar fi dat afară şi ar fi renunţat la petrecerea pentru Graham Îşi dă seama de asta abia acum şi e prea târziu Vor fi puşi la zid de poliţie şi de toată lumea Aşa le trebuie dacă şi-au lăsat copilaşul singur acasă Şi ea ar gândi la fel dacă asta s-ar fi întâmplat altcuiva Ştie cât de critice sunt mamele şi cât de bine te simţi când judeci pe altcineva Se gândeşte la ce vor spune despre ea mamele din grupul ei, care, o dată pe săptămână, se întâlnesc cu tot cu copii în casa câte uneia ca să stea la cafea şi bârfă A mai sosit cineva, un bărbat calm, într-un costum bine croit Poliţiştii în uniformă îl tratează cu respect Anne îşi ridică privirea spre ochii lui albaştri, pătrunzători, şi se întreabă cine e El se apropie şi se aşază într-unul din fotoliile din faţa lui Anne şi a lui Marco şi se recomandă drept detectivul Rasbach Apoi se apleacă în faţă — Spuneţi-mi ce s-a întâmplat Anne uită imediat numele detectivului său, mai degrabă, nici nu a fost atentă când s-a recomandat Reţine numai „detectiv” Îl priveşte, încurajată de inteligenţa sinceră care i se citeşte în ochi El îi va ajuta Îi va ajuta să o găsească pe Cora Încearcă să se gândească Dar nu poate E agitată şi amorţită în acelaşi timp Pur şi simplu se uită fix în ochii ageri ai detectivului şi îl lasă pe Marco să vorbească — Eram alături, începe Marco, evident neliniştit La vecini Apoi se opreşte — Aşa, zice detectivul Marco ezită — Copilul unde era? întreabă detectivul Marco nu răspunde Nu vrea să spună Anne, făcând un efort, răspunde în locul lui, cu lacrimile curgându-i pe faţă — Am lăsat-o aici, în pătuţ, cu monitorul pornit Se uită la detectiv, să-i vadă reacţia – ce părinţi îngrozitori –, dar el nu trădează nimic — Am avut monitorul pornit acolo şi am venit mereu să vedem ce face Din jumătate în jumătate de oră Îl priveşte pe Marco — Nu ne-am gândit nicio clipă Dar nu poate să termine Îşi duce mâna la gură şi-şi apasă buzele cu degetele — Când aţi venit la ea ultima oară? întreabă detectivul scoţând un carneţel din buzunarul interior al hainei — Am venit eu la miezul nopţii, zice Anne Îmi aduc aminte ora Veneam din jumătate în jumătate de oră şi atunci era rândul meu Era bine Dormea — Apoi am venit eu la douăsprezece şi jumătate, zice Marco — Sunteţi absolut sigur de oră? întreabă detectivul Marco dă din cap; se uită fix în jos — Şi atunci a fost ultima oară când a venit cineva la ea, înainte să vă întoarceţi acasă? — Da, zice Marco, ridicându-şi privirea spre detectiv şi trecându-şi cu nervozitate mâna prin părul brunet Eu am venit s-o văd la douăsprezece şi jumătate Era rândul meu Făcuserăm un program Anne confirmă cu o mişcare a capului — Cât aţi băut în seara asta? îl întreabă detectivul pe Marco Marco se înroşeşte — Au dat o mică petrecere alături Am băut câteva pahare, recunoaşte el Detectivul se întoarce spre Anne — Dumneavoastră aţi băut ceva în seara asta, doamnă Conti? Îi arde faţa Mamele care alăptează nu au voie să bea Vrea să mintă — Am băut nişte vin la masă Nu ştiu exact cât, zice ea A fost o petrecere Se întreabă cât de beată pare, ce o fi crezând detectivul ăsta despre ea Simte că o poate citi imediat Îşi aminteşte de voma de sus, din camera copilului Poate oare să-i miroasă alcoolul din respiraţie, la fel cum ea îl simte în respiraţia lui Marco? Îşi aminteşte de oglinda spartă din baia de la etaj, mâna ei însângerată, înfăşurată acum într-un prosop curat de bucătărie Îi e ruşine de impresia pe care o lasă amândoi probabil, părinţi beţi care şi-au abandonat fiica de şase luni Se întreabă dacă vor fi acuzaţi de ceva — De ce contează asta? îl întreabă Marco pe detectiv — Ar putea afecta acurateţea observaţiilor dumneavoastră, zice detectivul pe un ton egal Nu e critic Se pare că îl interesează numai faptele — La ce oră aţi plecat de la petrecere? întreabă el — Era aproape unu şi jumătate, răspunde Anne Mă tot uitam la ceas pe telefon Voiam să plec Eu ar fi trebuit să vin la copil la ora unu, era rândul meu, dar am crezut că plecăm dintr-o clipă în alta şi încercam să-l conving pe Marco să se grăbească Se simte agonizant de vinovată Dacă ar fi venit să-şi vadă fiica la ora unu, ar mai fi dispărut? Oricum, chestia asta putea fi evitată în atât de multe feluri — Aţi sunat la 911 la 1:27, zice detectivul — Uşa de la intrare era deschisă, zice Anne, amintindu-şi — Uşa de la intrare era deschisă? repetă detectivul — Era deschisă cam opt-zece centimetri Sunt sigură că am încuiat după ce am venit la copil la miezul nopţii — Cât de sigură? Anne se gândeşte Oare era sigură? Când a văzut uşa de la intrare deschisă, a fost convinsă că o închisese, dar acum, după tot ce s-a întâmplat, cum poate să mai fie sigură de ceva? Se întoarce spre soţul ei — Tu eşti sigur că nu ai lăsat uşa deschisă? — Sunt sigur, răspunde el tăios Nici n-am folosit uşa din faţă Intram prin spate ca să vin la ea, mai ştii? — Dumneavoastră aţi folosit uşa din spate, repetă detectivul — Poate că n-am încuiat-o de fiecare dată, recunoaşte Marco şi îşi acoperă faţa cu mâinile • Detectivul Rasbach observă cuplul îndeaproape Lipseşte un bebeluş Luat din pătuţ – dacă părinţii, Marco şi Anne Conti, pot fi crezuţi – între aproximativ 12:30 şi 1:27 dimineaţa, de una sau mai multe persoane necunoscute, în timp ce părinţii erau la o petrecere în vecini Uşa de la intrare fusese găsită întredeschisă Este posibil ca tatăl să fi lăsat uşa din spate neîncuiată Chiar fusese găsită închisă, dar neîncuiată, când a sosit poliţia Durerea mamei este evidentă Şi cea a tatălui, care pare foarte zdruncinat Dar toată situaţia pare dubioasă Rasbach se întreabă ce se întâmplă, de fapt Detectivul Jennings îi face semn în linişte să se apropie — Scuzaţi-mă, zice detectivul Rasbach şi pleacă o clipă de lângă părinţii îndureraţi — Ce e? întreabă Rasbach încet Jennings ridică un flacon mic cu pastile — Am găsit astea în dulapul din baie, zice el Rasbach ia recipientul din plastic transparent de la Jennings şi citeşte eticheta Anne Conti, Sertraline, 20 mg Sertraline, Rasbach ştie, este un antidepresiv puternic — Oglinda din baia de sus este spartă, îi zice Jennings Rasbach dă din cap Încă nu a fost sus — Altceva? Jennings scutură din cap — Nimic deocamdată Casa pare curată Nu pare să lipsească nimic O să ştim mai multe de la Criminalistică peste câteva ore — Bine, zice Rasbach, dându-i flaconul cu pastile înapoi lui Jennings Se întoarce la cuplul de pe canapea şi îşi reia audierea Se uită la soţ — Marco – pot să-ţi spun Marco? – ce ai făcut după ce ai venit la copil la douăsprezece jumătate? — M-am întors la petrecere, alături, zice Marco Am fumat o ţigară în curtea din spate a vecinilor — Erai singur când ai fumat ţigara? — Nu A ieşit şi Cynthia cu mine Marco roşeşte Rasbach observă — Ea e vecina care ne-a invitat la cină Rasbach îşi îndreaptă atenţia spre soţie E o femeie atrăgătoare, cu trăsături frumoase şi un păr castaniu strălucitor, dar în momentul ăsta e palidă ca o stafie — Dumneavoastră nu fumaţi, doamnă Conti? — Nu, eu nu Dar Cynthia fumează, zice Anne Eu am rămas la masa din sufragerie cu Graham, soţul ei El urăşte fumul de ţigară şi era ziua lui şi m-am gândit că ar fi nepoliticos să-l las singur înăuntru Apoi, inexplicabil, adaugă din proprie iniţiativă: — Cynthia flirtase cu Marco toată seara şi mi-a fost milă de Graham — Înţeleg, zice Rasbach Îl observă pe soţ, care pare sincer distrus Pare şi agitat, şi vinovat Rasbach se întoarce spre el: — Deci ai fost afară în curtea din spate a vecinilor, la scurt timp după douăsprezece şi jumătate Cât ai stat acolo? Marco clatină din cap nesigur — Poate cincisprezece minute, cam aşa? — Ai văzut sau ai auzit ceva? — Cum adică? Soţul pare să fie într-un fel de stare de şoc Vorbeşte uşor nedesluşit Rasbach se întreabă cât de mult o fi băut Rasbach îi explică — Se pare că cineva v-a luat copilul cândva între douăsprezece şi jumătate şi unu douăzeci şi şapte Te aflai afară, în curtea din spate a vecinilor, câteva minute după douăsprezece jumătate Se uită la soţ, aşteaptă să pună amănuntele cap la cap — Mie mi se pare puţin probabil ca să iasă cineva cu copilul vostru pe uşa din faţă în toiul nopţii — Dar uşa din faţă era deschisă, zice Anne — Eu n-am văzut nimic, zice Marco — E o alee în spatele caselor pe partea asta a străzii, zice detectivul Rasbach Marco dă din cap — Ai observat pe cineva pe aleea asta atunci? Ai auzit ceva, orice, vreo maşină? — Nu nu cred, zice Marco Îmi pare rău, nu am văzut şi nu am auzit nimic Îşi acoperă din nou faţa cu mâinile — Nu eram atent Detectivul Rasbach a verificat deja rapid zona înainte să vină în casă şi să stea de vorbă cu părinţii Nu i se pare probabil, dar nici imposibil, ca un străin să iasă pe uşa din faţă a unei case de pe o astfel de stradă cu un copil adormit în braţe riscând să fie văzut Casele sunt lipite unele de altele şi înşirate aproape de trotuar Strada este bine luminată, iar traficul pietonal şi rutier este destul de intens, chiar şi la miezul nopţii Aşa că este ciudat – sau poate că e indus în eroare dinadins? – că uşa de la intrare era deschisă Experţii criminalişti prelevă amprente de pe ea acum, dar cumva Rasbach e convins că nu vor găsi mare lucru Spatele casei are mai mult potenţial Pe acolo trece o alee, iar cele mai multe case, inclusiv cea a familiei Conti, au un singur garaj separat, care dă în alee – în spatele casei Curţile din spate sunt lungi şi înguste, separate de garduri, iar cele mai multe, inclusiv a familiei Conti, au copaci, tufişuri şi straturi de flori E destul de întuneric acolo; nu sunt felinare stradale, ca în faţă Noaptea este întunecoasă, fără lună Cine a luat copilul, dacă a ieşit pe uşa din spate a familiei Conti, nu trebuia decât să traverseze curtea spre garaj, iar de acolo avea acces la alee Riscul de a fi observat ieşind cu un copil răpit pe uşa din spate, către o maşină care îl aştepta, este mult mai mic decât riscul de a fi văzut ieşind cu un copil răpit pe uşa din faţă Casă, curtea şi garajul sunt cercetate amănunţit de echipa lui Rasbach Până acum, nu au găsit nicio urmă a răpirii Garajul familiei Conti este gol, iar uşa garajului a fost lăsată deschisă larg spre alee Chiar dacă cineva era în curtea din spate a vecinilor, e posibil să nu fi observat nimic Dar nu e şi probabil Asta reduce intervalul răpirii de la aproximativ 12:45 la 1:27 noaptea — Ştiţi că detectorul de mişcare nu funcţionează? întreabă Rasbach — Poftim? zice soţul, speriat — Aveţi un detector de mişcare pe uşa din spate, o lumină care ar trebui să se aprindă când se apropie cineva de ea Ştiţi că nu funcţionează? — Nu, şopteşte soţia Soţul clatină puternic din cap — Nu, eu mergea când am venit să văd ce face copilul Ce are? — Becul a fost slăbit Detectivul Rasbach îi urmăreşte cu atenţie pe părinţi Face o pauză — De asta cred că fata a fost scoasă pe uşa din spate, dusă la garaj şi de acolo mai departe, probabil cu o maşină, pe alee Aşteaptă, dar nici soţul, nici soţia nu spun nimic Soţia tremură, observă el — Unde e maşina dumneavoastră? întreabă Rasbach, aplecându-se în faţă — Maşina noastră? se aude Anne, ca un ecou Capitolul trei Rasbach aşteaptă răspunsul lor Ea vorbeşte prima — E pe stradă — Parcaţi pe stradă când aveţi un garaj în curtea din spate? întreabă Rasbach — Toată lumea face aşa, răspunde Anne E mai uşor decât să o iei pe alee, mai ales iarna Cei mai mulţi îşi iau autorizaţie de parcare şi pur şi simplu parchează pe stradă — Înţeleg, zice Rasbach — De ce? întreabă soţia De ce contează? Rasbach explică — Asta probabil a uşurat misiunea răpitorului Dacă garajul e gol, iar uşa garajului e lăsată deschisă, atunci e relativ uşor ca să bage cineva maşina acolo şi să pună copilul în maşină cât timp maşina este în garaj, ascunsă Evident, ar fi mai greu – cu siguranţă, mai riscant – dacă în garaj ar fi deja o maşină Răpitorul ar risca să fie văzut pe alee cu copilul Rasbach observă că soţul a devenit şi mai palid, dacă e posibil aşa ceva Paloarea lui e chiar dramatică — Sperăm că vom găsi urme de pantofi sau de anvelope în garaj, adaugă Rasbach — După cum vorbiţi, pare ceva plănuit, zice mama — Credeţi că nu a fost? o întreabă Rasbach Acum ea e cea care se albeşte la faţă — Nu nu ştiu Am crezut că au luat-o pe Cora pentru că am lăsat-o singură în casă, că au profitat de ocazie Ca şi cum cineva ar fi înşfăcat-o din parc când nu eram eu atentă Rasbach încuviinţează, încercând să vadă lucrurile din punctul ei de vedere — Înţeleg ce spuneţi, zice el De exemplu, o mamă îşi lasă copilul să se joace în parc în timp ce se duce să cumpere îngheţată de la tonetă Copilul este răpit când ea e cu spatele Se întâmplă Face o pauză — Dar vă daţi seama de diferenţă, nu? Ea îl priveşte cu o expresie goală El trebuie să ţină cont de faptul că femeia e probabil în stare de şoc Dar el vede astfel de lucruri tot timpul; e meseria lui E analitic, deloc sentimental Aşa trebuie să fie dacă vrea să fie eficient O va găsi pe fetiţa asta, moartă sau vie, şi îl va găsi şi pe cel care a luat-o, oricine ar fi Îi spune mamei pe un ton practic; — Diferenţa este că cine v-a luat copilul ştia că era singur în casă Părinţii se uită unul la altul — Dar nu ştia nimeni, şopteşte mama — Sigur, putea să fie luat şi dacă dumneavoastră dormeaţi adânc în dormitor Nu avem de unde să ştim sigur Expresiile disperate ale părinţilor arată că ar vrea să creadă că, până la urmă, nu e vina lor că şi-au lăsat copilul singur Că asta s-ar fi putut întâmpla oricum Rasbach întreabă: — Mereu lăsaţi uşa de la garaj deschisă aşa? Soţul răspunde: — Uneori — Nu închideţi uşa noaptea? Să nu fure cineva ceva? — Nu ţinem nimic de valoare în garaj, zise soţul Dacă maşina e acolo, în general încuiem uşa, dar altfel nu ţinem prea multe lucruri acolo Toate uneltele mele sunt la subsol Ăsta e un cartier drăguţ, dar tot timpul sunt sparte garajele, deci ce rost ar avea să-l încui? Rasbach dă aprobator din cap Apoi întreabă: — Ce fel de maşină aveţi? — Un Audi, zice Marco De ce? — Aş vrea să merg să mă uit Îmi daţi cheile? întreabă Rasbach Marco şi Anne se uită unul la altul, confuzi Apoi, Marco se ridică şi se duce la o măsuţă de lângă uşa de la intrare şi ia un set de chei dintr-un bol I le dă detectivului fără să spună vreun cuvânt şi se aşază la loc — Mulţumesc, zice Rasbach Apoi se apleacă în faţă şi spune cu grijă: — O să aflăm cine a făcut asta! Ei îi întorc privirea, mama cu faţa toată umflată de plâns, tatăl cu ochii umflaţi şi injectaţi de supărare şi de băutură şi cu chipul palid Rasbach îi face semn din cap lui Jennings şi, împreună, ies să verifice maşina Părinţii se aşază fără cuvinte pe canapea şi se uită în urma lor • Anne nu ştie ce să creadă despre detectiv Tot ce a spus despre maşina lor pare să insinueze ceva Ştie că, atunci când o soţie dispare, de obicei, soţul este suspectul principal şi probabil şi invers Dar când un copil dispare, suspecţii principali sunt părinţii? Cu siguranţă că nu Cine ar putea să-i facă rău propriului copil? În plus, amândoi au alibiuri serioase Cynthia şi Graham pot să confirme unde au fost amândoi Evident, nu aveau cum să-şi răpească şi să-şi ascundă propria fiică Şi de ce ar face aşa ceva? Ştie că acum poliţiştii caută în tot cartierul, că se duc pe toate străzile şi bat la uşile oamenilor treziţi din somn, ca să le pună întrebări Marco a dat poliţiei o poză recentă de-a Corei, făcută cu doar câteva zile în urmă În poză e o fetiţă blondă cu ochi mari, albaştri, care zâmbeşte fericită spre aparatul de fotografiat Anne este furioasă pe Marco – îi vine să ţipe la el, să-l lovească cu pumnii –, dar casa lor e plină de ofiţeri de poliţie, aşa că nu îndrăzneşte Iar când se uită la faţa lui palidă, mohorâtă, vede că deja se învinovăţeşte singur Ştie că nu poate să treacă singură prin asta Se întoarce spre el şi se prăbuşeşte suspinând la pieptul lui El o cuprinde cu braţele şi o strânge tare Îl simte tremurând, simte bătăile dureroase ale inimii lui Îşi spune că, împreună, vor trece şi peste asta Poliţia o va găsi pe Cora Îşi vor recăpăta fiica Iar dacă nu, nu-l va ierta niciodată • Detectivul Rasbach, în costumul lui subţire, de vară, iese pe uşa din faţă a familiei Conti şi coboară scările în noaptea fierbinte de vară, urmat îndeaproape de detectivul Jennings Au mai lucrat împreună şi înainte Amândoi au văzut lucruri pe care ar vrea să le poată uita Merg amândoi spre cealaltă parte a străzii, unde maşinile aliniate sunt parcate bară la bară Rasbach apasă pe un buton şi farurile Audi-ului se aprind scurt Deja vecinii au ieşit pe treptele din faţa casei, îmbrăcaţi în pijamale şi halate de vară Acum se uită la Rasbach şi Jennings care se duc spre maşina familiei Conti Rasbach speră că vreun vecin de pe stradă ştie ceva, că a văzut ceva şi va veni să le spună Jennings întreabă încet: — Ce părere ai? Rasbach răspunde la fel: — Nu sunt prea optimist Rasbach îşi pune mănuşile de latex pe care i le întinde Jennings şi deschide portiera şoferului Aruncă o privire scurtă înăuntru, apoi se duce în linişte spre spatele maşinii Jennings îl urmează Rasbach deschide portbagajul Cei doi detectivi se uită înăuntru E gol Şi foarte curat Maşina abia dacă e mai veche de un an Încă pare nouă — Ce-mi place mirosul ăsta de maşină nouă! zice Jennings Evident, copilul nu e acolo Asta nu înseamnă că nu a fost, chiar şi pentru puţin timp Poate că experţii criminalişti vor găsi fibre dintr-o salopetă roz, ADN de-al copilului – un fir de păr, o urmă de salivă sau poate sânge Fără cadavru, va fi un caz dificil Dar nu există părinţi care să-şi pună bebeluşul în portbagaj cu gânduri bune Dacă găsesc în portbagaj urme ale copilului dispărut, o să se asigure el că părinţii putrezesc în iad Pentru că Rasbach a învăţat de când face meseria asta că oamenii sunt capabili de aproape orice Rasbach ştie că bebeluşul ar fi putut să dispară oricând înainte de petrecere Încă trebuie să-i chestioneze pe părinţi despre ziua de dinainte, trebuie să afle cine a mai văzut copilul în viaţă, în afară de părinţi Dar va afla Poate mama are pe cineva care vine s-o ajute sau o menajeră, sau o vecină, cineva care a văzut copilul teafăr în ziua aceea Va stabili când a fost văzut copilul în viaţă ultima dată şi va porni de acolo Toată povestea asta cu monitorul deschis, verificarea din jumătate în jumătate de oră în timp ce luau cina la vecini, detectorul de mişcare dezactivat, uşa de la intrare deschisă ar putea fi o poveste elaborată, o invenţie construită cu grijă de părinţi pentru a-şi asigura un alibi care să deruteze autorităţile Puteau să fi omorât copilul oricând în timpul zilei, ori intenţionat, ori accidental, să-l fi pus în portbagaj şi să fi aruncat cadavrul înainte de a merge la petrecerea de alături Sau, dacă încă mai gândeau limpede, puteau să nu îl pună în portbagaj, ci în scaunul de maşină Un copil mort nu arată aşa de diferit de un copil adormit Depinde de cum l-au omorât Rasbach ştie că e cinic Nu a fost aşa de la început Îi zice lui Jennings: — Adu câinii care iau urma cadavrelor! Capitolul patru Rasbach se întoarce în casă, în timp ce Jennings discută cu poliţiştii de pe stradă Rasbach o vede pe Anne suspinând într-un capăt al canapelei, alături de o poliţistă care o ţine cu un braţ pe după umeri Marco nu e cu ea Atras de mirosul de cafea proaspătă, Rasbach se duce spre bucătărie, care se află în spatele casei lungi şi înguste Se vede că bucătăria a fost renovată destul de recent; totul este de bună calitate, de la dulapurile albe la aparatura scumpă şi blatul de granit Marco este în bucătărie, în picioare, lângă cafetieră, cu capul aplecat, aşteptând să fie gata cafeaua Când intră Rasbach, îşi ridică privirea, apoi se întoarce cu spatele, poate ruşinat de încercarea atât de evidentă de a se trezi Urmează o tăcere stânjenitoare Apoi Marco întreabă încet, fără să-şi ia ochii de la cafetieră: — Ce credeţi că s-a întâmplat cu ea? Rasbach răspunde: — Încă nu ştiu Dar o să aflu Marco ia cafetiera şi toarnă cafea în trei căni de porţelan aflate pe blatul de granit imaculat Rasbach observă că lui Marco îi tremură mâna în timp ce toarnă Marco îi oferă detectivului una dintre căni, pe care Rasbach o acceptă recunoscător Marco iese din bucătărie şi se întoarce în camera de zi cu celelalte două căni Rasbach priveşte în urma lui, adunându-şi curajul pentru ceea ce urmează Cazurile de răpire de copii sunt mereu dificile În primul rând, dau naştere unui circ mediatic Apoi, aproape niciodată nu se termină cu bine Ştie că va trebui să pună presiune pe cuplul acesta Face parte din munca lui Rasbach nu ştie niciodată la ce să se aştepte când e chemat la un caz Cu toate acestea, nu este niciodată surprins când descâlceşte misterul Nu mai poate fi surprins de nimic În schimb, este mereu curios Mereu vrea să ştie • Rasbach îşi pune laptele şi zahărul pe care i le-a lăsat Marco, apoi se opreşte în pragul bucătăriei, cu cana de cafea în mână De unde stă, vede masa din sufragerie şi dulapul cel mai apropiat de bucătărie, amândouă antichităţi Dincolo de ele, vede canapeaua, tapiţată cu catifea verde-închis, şi, din spate, capetele lui Marco şi Anne Conti În dreapta lor, este un şemineu din marmură, iar deasupra poliţei căminului atârnă un tablou mare în ulei Rasbach nu-şi dă seama ce anume reprezintă tabloul Canapeaua este orientată spre fereastra dinspre stradă, dar mai aproape, în faţa canapelei, se află o măsuţă de cafea şi, dincolo de ea, două fotolii confortabile Rasbach se duce în camera de zi şi-şi reia locul în faţa cuplului, în fotoliul de lângă şemineu Observă că lui Marco îi tremură mâinile când duce cana la gură Anne pur şi simplu ţine cana cu mâinile aşezate în poală, ca şi cum nu şi-ar da seama că e acolo Deocamdată s-a oprit din plâns Farurile sângerii ale maşinilor de poliţie parcate afară încă se reflectă pe pereţi Echipa de criminalişti îşi vede mai departe de treabă prin casă, liniştit şi eficient Atmosfera dinăuntru este agitată, dar tristă şi macabră Pe Rasbach îl aşteaptă o sarcină delicată Trebuie să transmită cuplului că lucrează pentru ei, că face tot ce se poate pentru a le găsi copilul dispărut – şi asta face, împreună cu ceilalţi poliţişti – chiar dacă ştie că, în majoritatea cazurilor în care un copil dispare aşa, părinţii sunt cei responsabili Şi există factori aici care cu siguranţă îl fac suspicios Însă nu va avea idei preconcepute — Îmi pare foarte rău, începe Rasbach Nici nu pot să-mi închipui cât de greu trebuie să vă fie acum Anne îşi ridică privirea spre el Compasiunea îi stârneşte lacrimile din nou — Cine ne-ar lua copilul? întreabă ea cu vocea plină de durere — Asta trebuie să aflăm, zice Rasbach, aşezându-şi cana pe măsuţa de cafea şi scoţându-şi carneţelul Poate vi se pare o întrebare prea evidentă, dar aveţi vreo idee cine ar fi putut să-l ia? Amândoi se holbează la el; ideea în sine este absurdă Şi totuşi, s-a întâmplat — Aţi observat pe careva dând târcoale pe aici în ultima vreme sau manifestând interes faţă de copil? Amândoi scutură din cap — Aveţi vreo idee, orice idee, cine ar vrea să vă facă rău? Se uită de la Anne la Marco Cei doi părinţi clatină din nou din cap, tot nedumeriţi — Vă rog, gândiţi-vă bine la asta, zice Rasbach Nu vă grăbiţi Trebuie să existe un motiv Întotdeauna există un motiv, trebuie doar să aflăm care Marco pare că vrea să zică ceva, dar apoi se răzgândeşte — Ce e? întreabă Rasbach Nu e momentul să ai reţineri — Părinţii tăi, zice Marco în cele din urmă, întorcându-se spre soţia lui — Ce-i cu părinţii mei? întreabă ea clar surprinsă — Au bani — Şi? Pare că ea nu înţelege unde vrea el să ajungă — Au o grămadă de bani, zice Marco Uite că începe, se gândeşte Rasbach Anne se uită consternată la soţul ei Este posibil să fie o actriţă excelentă — Ce vrei să spui? zice ea Nu crezi că cineva a luat-o pentru Rasbach îi priveşte atent pe amândoi Expresia de pe faţa ei se schimbă — Asta ar fi bine, zice ea, ridicându-şi privirea spre el, nu-i aşa? Dacă nu vor decât bani, o să-mi capăt copilul înapoi? N-or să-i facă rău? Speranţa din vocea ei e sfâşietoare Rasbach este aproape convins că ea n-a avut nimic de-a face cu toate astea — Probabil e aşa speriată, zice ea şi apoi cedează şi izbucneşte în hohote de neoprit Rasbach vrea să întrebe despre părinţii ei În cazurile de răpire, fiecare minut contează În schimb, se întoarce spre Marco — Cine sunt părinţii ei? întreabă Rasbach — Alice şi Richard Dries, îi spune Marco Richard este tatăl ei vitreg Rasbach îşi notează numele în carneţel Anne îşi recapătă controlul şi spune: — Părinţii mei au o grămadă de bani — Cât de mulţi? întreabă Rasbach — Nu ştiu exact, zice Anne Milioane — Puteţi să fiţi puţin mai precisă? întreabă Rasbach — Cred că averea lor se ridică la aproximativ cincisprezece milioane, zice Anne Dar nu se prea ştie asta Rasbach se uită la Marco Faţa lui e complet inexpresivă — Vreau s-o sun pe mama, zice Anne Aruncă o privire spre ceasul de pe poliţa căminului, iar Rasbach îi urmăreşte privirea Este ora două şi cincisprezece minute dimineaţa • Anne are o relaţie complicată cu părinţii ei Când Marco şi Anne au probleme cu ei, ceea ce se întâmplă frecvent, Marco îi spune că relaţia ei cu aceştia e o porcărie Poate aşa e, dar sunt singurii ei părinţi Are nevoie de ei Face tot ce poate ca lucrurile să meargă, dar nu este uşor Marco vine dintr-un context cu totul diferit Familia lui e mare şi gălăgioasă Ţipă veseli când se văd, ceea ce nu se întâmplă des Părinţii lui au emigrat din Italia în New York înainte să se nască Marco şi acum au o firmă de curăţătorie şi croitorie Nu se poate spune că sunt bogaţi, dar se descurcă Nu sunt foarte implicaţi în viaţa lui Marco, aşa cum părinţii bogaţi ai lui Anne sunt implicaţi în viaţa ei Marco şi cei patru fraţi ai lui au fost nevoiţi să se descurce singuri de la o vârstă mică, împinşi afară din cuib Marco trăieşte pe cont propriu – după bunul lui plac – de când avea optsprezece ani S-a întreţinut singur la facultate Îşi vede părinţii ocazional, dar nu sunt o parte importantă din viaţa lui Nimeni nu-l consideră chiar un sărăntoc, în afară de părinţii lui Anne şi de prietenii lor bogătaşi de la Golf and Country Club Marco vine dintr-o familie de oameni muncitori, cu respect pentru lege, din clasa mijlocie, care s-au descurcat destul de bine, dar atât Niciunul dintre prietenii lui Anne de la universitate sau de la galeria de artă unde lucrează nu îl consideră pe Marco un sărăntoc Numai cei care şi-au moştenit averile ar crede aşa ceva despre el Iar mama lui Anne şi-a moştenit averea Tatăl lui Anne, Richard Dries – de fapt, tatăl ei vitreg; tatăl ei biologic a murit în mod tragic când ea avea patru ani – este un om de afaceri prosper, însă mama ei, Alice, are milioane Părinţii ei înstăriţi se bucură de bani şi de prietenii lor bogaţi; de casa aflată într-una dintre cele mai frumoase zone ale oraşului, de calitatea de membri ai Golf and Country Club, de maşinile de lux şi vacanţele de cinci stele Au trimis-o pe Anne la o şcoală particulară de fete, apoi la o universitate bună Pe măsură ce tatăl ei vitreg îmbătrâneşte, cu atât mai mult îi place să pretindă că el a câştigat toţi banii aceia, dar nu este adevărat I s-au urcat la cap E, de fapt, un mare încrezut Când Anne „s-a combinat” cu Marco, părinţii ei s-au comportat de parcă venea sfârşitul lumii Marco arăta ca băiatul rău tipic Era periculos de atrăgător, cu pielea albă pentru un italian, păr brunet, ochi melancolici şi arătând puţin rebel, mai ales dacă nu se bărbierea Însă ochii i se aprindeau de căldură când o vedea pe Anne şi avea zâmbetul acela de un milion de dolari Iar felul acela în care îi spunea „iubito” Anne nu putea să-i reziste Prima dată când a venit la casa părinţilor ei, ca s-o ia înainte de o întâlnire, a fost unul dintre momentele definitorii din tinereţea ei Avea douăzeci şi doi de ani Mama ei îi tot povestise despre un tânăr drăguţ, avocat, fiul unui prieten, care era interesat să o cunoască Anne îi explicase agitată că se vedea deja cu Marco — Da, dar a spus mama ei — Dar ce? a zis Anne, încrucişându-şi braţele pe piept — Doar nu ai intenţii serioase cu el, a zis mama ei Anne încă îşi aminteşte expresia de pe chipul mamei ei Disperare, stânjeneală Se gândea la ce impresie va face asta Se gândea cum le va explica prietenelor că fiica ei se întâlneşte cu un tânăr fără avere, care lucra ca barman în cartierul italian şi mergea cu motocicleta Mama ei uita de diploma în afaceri pe care Marco o avea de la aceeaşi universitate considerată suficient de bună pentru fiica ei Nu vedea cât era de admirabil că el se întreţinuse la facultate lucrând ca barman Poate că nimeni nu avea să fie destul de bun pentru fetiţa lor Şi atunci – a fost perfect – Marco a sosit bubuind pe un Ducati, şi Anne a zburat din casa părinţilor direct în braţele lui Marco, în timp ce mama ei îi urmărea de după perdele El a sărutat-o apăsat, călare pe motocicletă, şi i-a întins casca de rezervă Ea s-a urcat şi au plecat gălăgios împreună, aruncând în urma lor pietrişul îngrijit În clipa aceea, a hotărât că e îndrăgostită Dar nu ai douăzeci şi doi de ani la nesfârşit Creşti Lucrurile se schimbă • — Vreau s-o sun pe mama, repetă Anne acum S-au întâmplat aşa de multe – n-a trecut nicio oră de când s-au întors acasă şi au găsit pătuţul gol? Marco ia telefonul şi i-l dă, apoi se aşază la loc pe canapea cu braţele încrucişate în faţă, încordat Anne înşfacă telefonul Începe să plângă din nou chiar înainte să termine de format numărul Sună şi cea care răspunde e mama ei — Mami, zice Anne şi se pierde în hohote incoerente — Anne? Ce s-a întâmplat? În cele din urmă, Anne reuşeşte să formeze cuvintele — Cineva a luat-o pe Cora — O, Doamne! zice mama ei — E poliţia aici, îi spune Anne Poţi să vii? — Venim imediat, Anne, spune mama ei Calmează-te! Eu şi tatăl tău venim acum Anne închide telefonul şi plânge Vor veni părinţii ei Au ajutat-o mereu, chiar şi când au fost supăraţi pe ea Şi acum vor fi supăraţi, pe ea şi pe Marco, dar mai ales pe Marco O iubesc pe Cora, singura lor nepoată Ce vor crede când vor auzi ce au făcut ea şi Marco? — Sunt pe drum încoace, le zice Anne lui Marco şi detectivului Se uită la Marco, apoi îşi întoarce privirea Capitolul cinci Marco se simte exclus Este un sentiment pe care îl are adesea când sunt în cameră părinţii lui Anne Chiar şi acum, când Cora a dispărut, el este ignorat, în timp ce ei trei – soţia lui înnebunită de durere, mama ei mereu controlată şi tatăl arogant – formează bine-cunoscuta alianţă Uneori, excluderea lui este subtilă, alteori nu Dar el ştia în ce se bagă atunci când s-a căsătorit cu ea A crezut că va putea să facă faţă situaţiei Stă în picioare într-o parte a camerei de zi, neputincios, şi o priveşte pe Anne E aşezată în mijlocul canapelei, cu mama ei alături, care o trage spre ea ca să o consoleze Tatăl e mai distant, stă drept şi o bate încet pe fiica lui pe umăr Nimeni nu se uită la Marco Nimeni nu-l consolează şi pe el Marco se simte nelalocul lui în propria casă Mai mult, se simte bolnav, îngrozit Tot ce vrea e să o vadă din nou pe Cora în pătuţul ei; vrea să nu se fi întâmplat nimic din toate astea Simte privirea detectivului îndreptată spre el Numai el îi dă atenţie lui Marco Marco îl ignoră intenţionat, chiar dacă ştie că probabil nu ar trebui Ştie că e suspect Detectivul a tot insinuat asta de când a ajuns aici Marco i-a auzit pe poliţiştii din casă şoptind că vor chema câinii care iau urma cadavrelor Nu e prost Poliţiştii ar face asta numai dacă ar crede că fetiţa a fost omorâtă înainte de a fi scoasă din casă Evident, ei cred că el şi Anne şi-au omorât bebeluşul N-au decât să aducă câinii Nu îi e frică Poate că poliţia se confruntă adesea cu astfel de lucruri, cu părinţi care îşi omoară copiii, dar el n-ar putea niciodată să-i facă rău fetiţei lui Cora înseamnă totul pentru el Ea a fost singura lumină din viaţa lui, singura sursă constantă de bucurie, pe care se putea baza mereu, mai ales în ultimele luni, când situaţia s-a deteriorat încet şi Anne a devenit din ce în ce mai pierdută şi mai deprimată Abia dacă îşi mai recunoaşte soţia Ce s-a întâmplat cu femeia frumoasă şi fermecătoare cu care s-a căsătorit? Toate s-au dus pe apa sâmbetei Dar el şi Cora aveau o legătură veselă, numai a lor, şi amândoi aşteptau ca totul să treacă, aşteptau ca mami să revină la normal Acum, părinţii lui Anne îl vor dispreţui mai mult ca niciodată Pe Anne o vor ierta repede Îi vor ierta aproape orice, chiar şi faptul de a-şi fi abandonat copilul în mâinile unui răufăcător, chiar şi asta Dar pe el nu îl vor ierta niciodată Vor fi stoici în faţa acestei nenorociri; întotdeauna sunt stoici, spre deosebire de fiica lor emotivă Poate chiar îi vor salva pe Anne şi pe Marco de propriile greşeli Asta le place lor cel mai mult să facă Chiar acum îl vede pe tatăl lui Anne privind în depărtare, peste capetele lui Anne şi al mamei ei, încruntat, concentrându-se asupra problemei – problema pe care Marco a creat-o – şi asupra unei soluţii Se gândeşte cum poate să fie la înălţimea acestei provocări şi să iasă triumfător din ea Poate că-l va umili pe Marco încă o dată, atunci când contează cu adevărat Marco îl dispreţuieşte pe socrul lui Sentimentul este reciproc Însă acum este important să o aducă pe Cora înapoi Numai asta contează Sunt o familie complicată şi defectă, din punctul de vedere al lui Marco, dar toţi o iubesc pe Cora Clipeşte ca să alunge încă un val de lacrimi • Detectivul Rasbach observă răceala dintre părinţii lui Anne şi ginerele lor În cele mai multe cazuri, o astfel de criză dizolvă aceste bariere, chiar dacă doar pentru scurt timp Numai că asta nu este o criză obişnuită Aceasta este o situaţie în care părinţii se pare că şi-au lăsat copilul singur în casă şi el a fost răpit Privind familia adunată pe canapea, îşi dă seama imediat că fiica adorată va fi absolvită de orice vină de părinţii ei Soţul este un ţap ispăşitor la îndemână – numai el va fi învinuit, indiferent dacă este corect sau nu Şi se pare că ştie şi el asta Tatăl lui Anne se ridică de pe canapea şi se apropie de Rasbach Este înalt şi lat în umeri, cu păr scurt, argintiu Are o încredere în el care emană agresivitate — Domnule detectiv? — Detectiv Rasbach, completează el — Richard Dries, spune celălalt bărbat întinzându-i mâna Spuneţi-mi ce faceţi ca să-mi găsiţi nepoata Bărbatul vorbeşte încet, dar cu autoritate Este obişnuit să deţină controlul Rasbach îi spune: — Avem poliţişti care caută în zonă, stau de vorbă cu toată lumea, caută martori Avem o echipă de criminalişti care analizează casa şi împrejurimile Am comunicat descrierea copilului la nivel local şi naţional Publicul va fi informat în curând de media Poate avem noroc şi surprindem ceva pe vreo cameră de luat vederi Face o pauză — Sperăm să găsim repede nişte indicii Facem tot ce putem, dar probabil nu va fi destul ca să o salvăm pe nepoata dumneavoastră, Se gândeşte Rasbach Ştie din experienţă că, în general, anchetele se mişcă încet, cu excepţia cazului în care apare o informaţie importantă de la început Fetiţa nu are prea mult timp la dispoziţie, presupunând că mai este în viaţă Dries se apropie mai mult de el, suficient de mult încât Rasbach să-l simtă loţiunea de după bărbierit Priveşte peste umăr la fiica lui şi spune mai încet: — Verificaţi toţi perverşii? Rasbach îl priveşte pe bărbatul acesta solid E singurul care a exprimat în cuvinte inimaginabilul — Îi verificăm pe toţi cei despre care ştim, dar întotdeauna mai sunt şi alţii, de care nu ştim — Asta o s-o omoare pe fiica mea, îi şopteşte Richard Dries detectivului, privind-o pe Anne Rasbach se întreabă cât ştie tatăl despre depresia postnatală a fiicei Poate că nu e acum momentul potrivit ca să întrebe În schimb, aşteaptă puţin, apoi întreabă: — Fiica dumneavoastră a menţionat că aveţi o avere considerabilă Este adevărat? Dries aprobă din cap — Aţi putea spune aşa Se uită la Marco, dar acesta nu e atent la el, ci o fixează cu privirea pe Anne Rasbach întreabă: — Credeţi că răpitorii ar putea avea o motivaţie financiară? Bărbatul pare surprins, dar apoi se gândeşte la asta — Nu ştiu Dumneavoastră asta credeţi? Rasbach clatină încet din cap — Încă nu ştim Cu siguranţă, este o posibilitate Îl lasă puţin pe Dries să mediteze la asta — Ştiţi dacă există cineva, poate în relaţiile dumneavoastră de afaceri, care să vă poarte ranchiună? — Sugeraţi că cineva mi-a răpit nepoata ca să se răzbune pe mine? Omul este clar şocat — Eu doar întreb Richard Dries nu respinge ideea din start Ori are un ego suficient de mare, se gândeşte Rasbach, ori şi-a făcut destui duşmani de-a lungul anilor, încât să creadă că e un scenariu posibil În cele din urmă, Dries scutură din cap — Nu, nu-mi vine nimeni în minte Nu am duşmani – cel puţin, nu ştiu să am — Nu prea sunt şanse, este de acord Rasbach, dar s-au întâmplat şi lucruri mai ciudate Întreabă nonşalant — Cu ce fel de afaceri vă ocupaţi, domnule Dries? — Ambalare şi etichetare Îşi întoarce privirea ca să se uite la Rasbach — Trebuie să o găsim pe Cora, domnule detectiv E singura mea nepoată Pune o mână pe umărul lui Rasbach în timp ce se întoarce să plece şi spune: — Ţineţi-mă la curent, vă rog! Îi întinde cartea de vizită, apoi pleacă de lângă el — Sunaţi-mă oricând Aş vrea să ştiu cum evoluează lucrurile În secunda următoare, Jennings vine lângă Rasbach şi îi şopteşte la ureche: — Au sosit câinii Rasbach dă scurt din cap şi lasă familia îndurerată în camera de zi Iese pe stradă să se întâlnească cu antrenorul câinelui În faţa casei este parcată o camionetă a unităţii K-9 Îl recunoaşte pe antrenor, un poliţist numit Temple A mai lucrat cu el E un om bun, competent — Ce avem aici? întreabă Temple — Un copil dat dispărut din pătuţ cândva după miezul nopţii, zice Rasbach Temple dă din cap, serios Nimănui nu-i plac cazurile cu copii dispăruţi — Are numai şase luni, deci nu e aşa de mobil Nu e vorba despre vreun copil care poate să meargă de-a buşilea şi s-a trezit în toiul nopţii, a ieşit în stradă, a obosit şi s-a ascuns în vreun şopron dintr-o grădină, pe undeva Dacă ar fi aşa, ar folosi câini care să-i ia urma copilului Bebeluşul ăsta a fost luat în braţe şi dus afară din casă de cineva Rasbach a cerut câini care descoperă cadavre ca să stabilească dacă fetiţa era deja moartă în casă sau în maşină Câinii bine antrenaţi să descopere cadavre pot mirosi moartea – pe diverse suprafeţe sau pe haine – la doar două sau trei ore după ce s-a petrecut nenorocirea Reacţiile chimice din corp se schimbă repede în cazul morţii, dar nu imediat Dacă fetiţa a fost omorâtă şi mutată de îndată, câinii nu vor detecta mirosul, însă dacă a fost omorâtă, dar nu mutată de îndată, merită să încerce Rasbach ştie că informaţiile obţinute prin intermediul câinilor sunt inutile ca dovezi dacă nu găseşte şi probe coroborate, cum ar fi un cadavru Dar este disperat să găsească tot felul de informaţii Rasbach este genul care foloseşte orice instrument de investigaţie Este neobosit în căutarea adevărului Trebuie să ştie ce s-a întâmplat Temple dă aprobator din cap — Să începem! Se duce în spatele camionetei şi deschide încuietoarea Din maşină sar doi câini din rasa English Springer Spaniei, alb cu negru Temple îşi foloseşte mâinile şi vocea pentru a-i îndruma pe câini Aceştia nu poartă lesă — Să începem cu maşina, zice Rasbach Îi conduce la Audi-ul familiei Conti Câinii se aşază lângă Temple, extrem de ascultători Echipa de criminalişti este deja acolo La vederea câinilor, se dau tăcuţi înapoi — Aţi terminat aici? Pot să las câinii? întreabă Rasbach — Da, am terminat E în regulă, zice unul dintre criminalişti — Caută! le zice Temple celor doi câini Câinii trec la treabă Dau roată maşinii, amuşinând intens Sar în portbagaj, pe bancheta din spate, apoi pe scaunul din faţă şi din nou afară Vin şi se aşază lângă instructor, cu privirea ridicată spre el Temple le dă o recompensă şi scutură din cap — Nu e nimic aici — Să încercăm înăuntru, zice Rasbach uşurat Speră că fetiţa dispărută e încă în viaţă Vrea să se înşele în legătură cu părinţii ei Vrea să o găsească Apoi îşi aminteşte să nu-şi facă speranţe Trebuie să rămână obiectiv Nu-şi poate permite să se implice emoţional în cazurile sale Nu ar supravieţui niciodată Câinii miros aerul pe tot drumul către treptele de la intrare şi intră în casă Odată intraţi, instructorul îi duce la etaj şi încep să caute din camera copilului Capitolul şase Anne se nelinişteşte la vederea câinilor, se smulge din îmbrăţişarea mamei ei şi se ridică şovăind Îl priveşte în tăcere pe instructor urcând cu cei doi câini Îl simte pe Marco venind lângă ea — Au adus câini de urmă, zice ea Slavă Domnului! Poate că acum aflăm ceva Simte că el vrea s-o ia de mână, dar îl respinge şi pe el — Vreau să văd! Detectivul Rasbach ridică o mână pentru a o opri — E mai bine dacă rămâneţi aici şi lăsaţi câinii să-şi facă treaba, zice el blând — Vreţi să aduc nişte haine de-ale ei? întreabă Anne Ceva ce a purtat recent, care încă nu a fost spălat? Pot să aduc ceva de la spălătorie, de jos — Nu sunt câini de urmă, zice Marco — Ce? zice Anne întorcându-se spre Marco — Nu sunt câini de urmă Sunt câini care descoperă cadavre, zice Marco Şi atunci înţelege şi ea Se întoarce iar spre detectiv, albă la faţă — Credeţi că am omorât-o noi! Răbufnirea ei uimeşte pe toată lumea Toţi sunt înmărmuriţi de şoc Anne o vede pe mama ei ducându-şi o mână la gură Faţa tatălui ei pare să prevestească o furtună — Asta e ridicol! izbucneşte Richard Dries, cu chipul roşu şi aspru ca o cărămidă Doar nu suspectaţi că fiica mea ar putea să-i facă rău propriului copil! Detectivul nu spune nimic Anne se uită la tatăl ei Mereu i-a luat apărarea, însă acum nu poate face nimic ca s-o ajute Cineva a răpit-o pe Cora Este prima oară în viaţa ei, îşi dă Anne seama, uitându-se la el, când îşi vede tatăl speriat Se teme pentru Cora? Sau pentru ea? Oare poliţia chiar crede că şi-a omorât copilul? Nu îndrăzneşte să se uite la mama ei — Trebuie să vă faceţi treaba şi să-mi găsiţi nepoata! îi zice tatăl ei detectivului, într-o încercare transparentă de a-şi ascunde frica în spatele agresivităţii Multă vreme niciunul nu zice nimic Momentul este atât de stânjenitor, încât nimeni nu ştie ce-ar putea să spună Ascultă sunetul pe care îl fac câinii cu ghearele pe podeaua din lemn masiv, când se mişcă la etaj, deasupra lor Rasbach spune: — Facem tot ce ne stă în putere pentru a vă găsi nepoata Anne este atât de tensionată, încât abia mai rezistă Îşi vrea fetiţa înapoi O vrea pe Cora înapoi, teafără şi nevătămată Nu suportă gândul că ar putea fi rănită, suferindă Simte că e pe cale să leşine şi se scufundă din nou în canapea Mama ei îşi pune imediat un braţ protector în jurul ei şi refuză să se mai uite la detectiv Câinii coboară scările în fugă Anne îşi ridică privirea şi îşi întoarce capul ca să-i vadă Instructorul scutură din cap Câinii se mută în camera de zi, iar Anne, Marco, Richard şi Alice Dries rămân absolut nemişcaţi, ca şi cum n-ar vrea să le atragă atenţia Anne stă împietrită pe canapea cât timp cei doi câini, cu nasurile adulmecând aerul şi fugind de colo-colo pe covoarele mari, investighează camera de zi Apoi se apropie şi o miros pe ea Un poliţist stă în spatele ei ca să vadă ce vor face câinii, aşteptând poate să îi aresteze pe ea şi pe Marco chiar atunci Dacă încep să latre? se întreabă Anne, ameţită de frică Toate se clatină în jurul ei Anne ştie că ea şi Marco nu şi-au omorât fetiţa, dar este neputincioasă şi speriată, şi câinii simt frica Îşi aminteşte asta acum, în timp ce se uită în ochii lor aproape umani Câinii o adulmecă pe ea şi hainele ei – le simte respiraţia gâfâită, caldă şi puternic mirositoare, şi se fereşte Încearcă să nu respire Apoi, câinii o lasă pe ea şi se duc la părinţii ei, după aceea la Marco, care stă singur, în picioare, lângă şemineu Anne se lasă din nou pe spate pe canapea, uşurată când câinii par să nu găsească nimic în camera de zi şi în sufragerie şi se mută în bucătărie, îi aude lovind cu ghearele gresia din bucătărie, apoi coborând în fugă treptele spre beci Rasbach iese din cameră şi îi urmează Familia stă în camera de zi, aşteptând să se termine calvarul ăsta Anne nu vrea să se uite la nimeni, aşa că se holbează la ceasul de pe poliţa căminului Cu fiecare minut care trece, se simte tot mai deznădăjduită Îşi simte fetiţa îndepărtându-se tot mai mult de ea Aude uşa bucătăriei deschizându-se Îşi imaginează câinii căutând în curtea din spate, în grădină, în garaj şi pe alee Ochii ei sunt fixaţi pe ceasul de pe poliţă; vede câinii în garaj, răsturnând oalele sparte de lut şi greblele ruginite Stă încremenită, ascultând, aşteptând un lătrat Aşteaptă şi îşi face griji Se gândeşte la detectorul de mişcare dezactivat În cele din urmă, Rasbach se întoarce — Câinii nu au găsit nimic, zice el Astea sunt veşti bune Anne simte uşurarea mamei ei, lângă ea — Deci acum putem să ne ocupăm serios de găsirea ei? zice Richard Dries Detectivul spune: — Suntem foarte serioşi în ceea ce priveşte găsirea ei, credeţi-mă! — Şi acum, zice Marco, cu o urmă de amărăciune în glas, ce se întâmplă în continuare? Ce putem noi să facem? Rasbach spune: — Trebuie să vă punem multe întrebări amândurora Este posibil să ştiţi ceva fără să vă daţi seama, ceva care va fi util Anne se uită neîncrezătoare la Marco Ce pot să ştie ei? Rasbach adaugă: — Şi trebuie să vorbiţi cu presa Poate cineva a auzit ceva sau poate cineva vede ceva mâine sau poimâine şi, dacă nu cunosc situaţia, nu vor putea să facă legătura — Bine, zice Anne scurt O să facă orice ca să-şi capete copilul înapoi, chiar dacă este îngrozită de întâlnirea cu presa Şi Marco aprobă din cap, dar pare agitat Anne se gândeşte în trecere că are părul ciufulit şi faţa umflată de plâns Marco se întinde şi o strânge de mână, tare — Ce ziceţi de o recompensă? sugerează tatăl lui Anne Am putea oferi o recompensă pentru informaţii Dau eu banii Dacă a văzut cineva ceva şi nu vrea să spună, poate se răzgândeşte, dacă e vorba şi despre bani — Mulţumim, zice Marco Anne doar îi întăreşte spusele cu o mişcare a capului Sună telefonul lui Rasbach Este detectivul Jennings, care a mers din uşă în uşă prin cartier — S-ar putea să avem un fir, zice el Rasbach simte o tensiune cunoscută în stomac Sunt disperaţi să găsească o urmă Pleacă grăbit din casa Conti şi, peste câteva minute, ajunge la o casă de pe strada din spatele lor, de partea cealaltă a aleii Jennings îl aşteaptă pe treptele de la intrare Bate din nou la uşă, care e deschisă imediat de o femeie de vreo cincizeci şi ceva de ani Se vede că a fost trezită din somn E îmbrăcată în halat şi are părul prins cu agrafe Jennings o prezintă drept Paula Dempsey — Eu sunt detectivul Rasbach, zice detectivul, arătându-i femeii insigna Aceasta îi invită în camera de zi, unde soţul ei, acum treaz de-a binelea, stă într-un fotoliu, îmbrăcat cu pantaloni de pijama şi cu părul răvăşit — Doamna Dempsey a văzut ceva ce s-ar putea dovedi important, zice Jennings După ce iau loc şi ei, adaugă: — Spuneţi-i detectivului Rasbach ce mi-aţi spus mie Ce aţi văzut — Da, zice ea Îşi umezeşte buzele — Eram în baie M-am sculat să iau o aspirină, pentru că mă dureau picioarele după ce am grădinărit ieri Rasbach dă din cap încurajator — E foarte cald în noaptea asta, aşa că am ţinut fereastra din baie deschisă de tot, ca să mai intre aer Fereastra dă în aleea din spate Casa Conti este dincolo de alee, la vreo două case mai încolo Rasbach înclină din cap din nou A observat cum este plasată casa femeii faţă de locuinţa familiei Conti Ascultă cu atenţie — M-am uitat din întâmplare pe geam Se vede bine aleea de la fereastră Vedeam destul de bine, pentru că nu aprinsesem lumina în baie — Şi ce aţi văzut? întreabă Rasbach — O maşină Am văzut o maşină venind pe alee — Unde anume era maşina? În ce direcţie mergea? — Venea pe alee spre casa mea, după casa familiei Conti E posibil să fi venit dinspre garajul lor sau de la oricare dintre casele mai îndepărtate — Ce fel de maşină era? întreabă Rasbach — Nu ştiu Nu mă pricep la maşini Mai bine o vedea soţul meu, el ar fi fost de mai mult ajutor Îi aruncă o privire soţului, care ridică din umeri neputincios — Dar sigur că atunci nu m-am gândit că ar fi ceva în neregulă — Puteţi să o descrieţi? — Era micuţă şi cred că de culoare închisă Dar nu avea farurile aprinse – de asta am observat-o Mi s-a părut ciudat că farurile nu erau aprinse — Aţi văzut şoferul? — Nu — V-aţi dat seama dacă era cineva pe scaunul din dreapta şoferului? — Nu cred că era cineva în dreapta şoferului, dar nu sunt sigură Nu am văzut prea multe Se poate să fi fost o maşină electrică sau una hibrid, pentru că era foarte silenţioasă — Sunteţi sigură? — Nu, nu sunt sigură Dar din alee se aud zgomotele, iar maşina asta era foarte silenţioasă, dar poate că din cauză că abia înainta — Şi la ce oră a fost asta, ştiţi? — M-am uitat la ceas când m-am sculat Am un ceas deşteptător digital pe noptieră Era douăsprezece şi treizeci şi cinci de minute — Sunteţi absolut sigură de oră? — Da, adaugă ea Foarte sigură — Vă mai amintiţi şi alte detalii despre maşină, orice altceva? întreabă Rasbach Era cu două uşi? Sau cu patru uşi? — Îmi pare rău, zice ea Nu-mi aduc aminte Nu am observat Era mică, totuşi — Aş vrea să arunc o privire de la fereastra din baie, dacă nu vă deranjează, zice Rasbach — Sigur că da Femeia îi conduce în sus, pe scări, până la baia din spatele casei Rasbach se uită pe fereastra deschisă Aleea se vede bine şi clar de acolo Poate să vadă garajul familiei Conti în stânga, cu banda galbenă a poliţiei de jur-împrejur Poate să distingă uşa garajului încă deschisă Ce ghinion că femeia nu s-a uitat cu doar câteva minute mai devreme! Ar fi putut să zărească maşina cu farurile stinse ieşind din garajul celor doi Conti, dacă aşa s-au întâmplat lucrurile Dacă ar avea un martor care să confirme că o maşină a ieşit din garajul familiei Conti la ora 12: 35 a m ar fi perfect Numai că maşina asta ar fi putut veni dinspre orice casă de pe alee Rasbach le mulţumeşte femeii şi soţului ei, îi dă acesteia cartea lui de vizită, apoi pleacă însoţit de Jennings Se opresc pe trotuarul din faţa casei Cerul începe să se lumineze — Ce părere ai despre asta? întreabă Jennings — Interesant, zice Rasbach Ora Şi faptul că farurile maşinii erau stinse Celălalt detectiv aprobă din cap Marco s-a dus la copil la douăsprezece şi jumătate Maşina pleca dinspre garajul familiei Conti la 12: 35 a m, cu farurile stinse Un posibil complice Părinţii tocmai au devenit principalii suspecţi — Trimite nişte poliţişti să discute cu toţi cei care au acces la garaj pe aleea aia Vreau să ştiu cine conducea o maşină pe alee la 12:35 noaptea, zice Rasbach Şi pune-i să se ducă iar pe ambele străzi şi să afle în mod special dacă se mai uita cineva pe fereastră spre alee la ora aia şi dacă a văzut ceva Jennings dă din cap — Am înţeles • Anne îl strânge de mână pe Marco Aproape că face un atac de panică înainte de întâlnirea cu presa A fost nevoită să se aşeze şi să-şi pună capul între genunchi Este ora şapte dimineaţa, la doar câteva ore de la răpirea Corei Pe stradă aşteaptă vreo duzină de jurnalişti şi fotografi Anne este o persoană discretă; genul acesta de expunere mediatică i se pare îngrozitor Niciodată nu i-a plăcut să fie în centrul atenţiei Dar Anne şi Marco au nevoie ca media să le arate interes E necesar ca fotografia Corei să apară în toate ziarele, la televizor, pe internet Nu se poate să iei un copil din casa altcuiva în miezul nopţii şi chestia asta să treacă neobservată Este un cartier aglomerat Cu siguranţă cineva va avea informaţii pentru ei Anne şi Marco trebuie să facă asta, deşi sunt conştienţi că vor fi ţinta unor atacuri răutăcioase din partea presei, odată ce povestea va ieşi la iveală Ei sunt părinţii care şi-au abandonat copilul, l-au lăsat singur acasă, abia un bebeluş Iar acum l-a luat altcineva Ei joacă în „filmul săptămânii” Au pregătit împreună o declaraţie, pe care au scris-o la măsuţa de cafea, cu ajutorul detectivului Rasbach Declaraţia nu spune nimic despre faptul că bebeluşul era singur în casă în momentul răpirii, dar Anne nu are nicio îndoială că acest lucru se va afla Are senzaţia că, odată ce presa le va invada vieţile, povestea aceasta nu se va mai termina Nimic nu va mai fi personal Ea şi Marco vor deveni faimoşi, iar feţele le vor apărea pe prima pagină a tabloidelor Este speriată şi ruşinată Anne şi Marco ies pe uşa din faţă şi se opresc pe trepte Detectivul Rasbach stă lângă Anne, iar detectivul Jennings e alături de Marco Anne se sprijină de braţul soţului ei, de parcă altfel ar cădea Au convenit ca Marco să citească declaraţia – Anne pur şi simplu nu e în stare Arată de parcă o pală mai puternică de vânt ar putea s-o dărâme Marco priveşte la mulţimea de reporteri, pare să se facă mic, apoi îşi coboară privirea pe foaia de hârtie care îi tremură vizibil în mâini Blitzurile aparatelor de fotografiat se declanşează în mod repetat Anne îşi ridică privirea, încremenită Strada este plină de reporteri, dubiţe, camere de luat vederi, tehnicieni, echipament şi cabluri, jurnalişti care ţin microfoane în faţa chipurilor lor puternic machiate A văzut astfel de lucruri la televizor, chiar s-a uitat la ele Dar acum ea este în centrul atenţiei Pare ireal, de parcă nu i s-ar întâmpla ei, ci altcuiva Se simte ciudat, imaterială, de parcă în acelaşi timp ar fi şi în faţa casei, uitându-se la ei, şi ar privi scena de deasupra Marco ridică o mână pentru a da de înţeles că vrea să vorbească Mulţimea tace brusc — Aş vrea să citesc o declaraţie, mormăie el — Mai tare! strigă cineva de pe trotuar — O să citesc o declaraţie, zice Marco mai tare şi mai clar Apoi citeşte, cu voce din ce în ce mai puternică — Azi-noapte târziu, între douăsprezece treizeci şi unu treizeci, fetiţa noastră frumoasă, Cora, a fost luată din pătuţul ei de una sau mai multe persoane necunoscute Se opreşte o clipă ca să se adune Nimeni nu scoate niciun sunet — Are şase luni, părul blond, ochii albaştri şi cântăreşte cam şapte kilograme Purta un scutec de unică folosinţă şi o salopetă simplă, roz-deschis Din pătuţ mai lipseşte şi o pătură albă O iubim pe Cora mai mult decât orice O vrem înapoi Spunem oricui a luat-o: te rugăm, te rugăm, adu-ne-o înapoi, teafără Marco îşi ridică privirea din pagină Acum plânge şi trebuie să se oprească, să-şi şteargă lacrimile ca să continue să citească Anne suspină încet lângă el, privind spre marea de feţe — Nu avem nicio idee cine ar fi putut să o fure pe fetiţa noastră frumoasă şi nevinovată Dacă ştiţi ceva sau dacă aţi văzut ceva, vă rugăm să sunaţi la poliţie Oferim o recompensă substanţială pentru informaţii care duc la recuperarea copilului nostru Vă mulţumim Marco se întoarce spre Anne şi se prăbuşesc unul în braţele celuilalt, în timp ce flash-urile continuă să se aprindă — Cât de mare e recompensa? strigă cineva Capitolul şapte Nimeni nu înţelege cum de nu a văzut-o cineva până acum, dar imediat după conferinţa de presă din faţa casei familiei Conti un poliţist se apropie de detectivul Rasbach în camera de zi, ţinând o salopetă roz-deschis între două degete înmănuşate Ochii fiecărei persoane din cameră – detectivul Rasbach, Marco, Anne şi părinţii lui Anne, Alice şi Richard – se pironesc instantaneu pe articolul de îmbrăcăminte Rasbach începe: — Unde ai găsit asta? întreabă el scurt — Oh! izbucneşte Anne Toată lumea îşi întoarce privirea dinspre poliţistul care ţine în mână salopeta la Anne Toată culoarea i s-a scurs de pe chip — Era în coşul de haine murdare, din camera copilului? întreabă Anne ridicându-se — Nu, zice poliţistul care ţine îmbrăcămintea Era sub salteluţa de pe masa de schimbat scutece Nu am văzut-o prima dată Rasbach este extrem de enervat Cum să nu o vadă? Anne roşeşte, pare confuză — Îmi pare rău, probabil am uitat Cora a purtat-o mai devreme aseară Am schimbat-o după ce i-am dat ultima dată să mănânce A vomitat pe asta Vă arăt Anne se îndreaptă spre poliţist şi se întinde spre salopetă, dar poliţistul se retrage — Vă rog să n-o atingeţi, spune el Anne se întoarce spre Rasbach — Am schimbat-o de asta şi i-am dat alta Am crezut că am pus-o pe asta în coşul de rufe murdare de lângă măsuţa de schimbat — Deci descrierea pe care o avem noi nu este exactă? zice Rasbach — Nu, recunoaşte Anne, părând nelămurită — Şi atunci ce anume purta? întreabă Rasbach Când Anne ezită, repetă — Ce anume purta? — Nu nu sunt sigură, zice Anne — Cum adică, nu sunteţi sigură? insistă detectivul Vocea lui e ascuţită — Nu ştiu Băusem puţin Eram obosită Era întuneric, îi dau să sugă pe întuneric la ultima masă, ca să nu se trezească de tot A scuipat pe salopetă şi, când i-am schimbat scutecul, am schimbat şi hainele, pe întuneric Am aruncat-o pe cea roz la rufe murdare – aşa am crezut – şi am luat alta din sertar Are o mulţime Nu ştiu ce culoare Anne se simte vinovată, dar e clar că omul ăsta nu a schimbat niciodată un scutec în toiul nopţii — Tu ştii? întreabă Rasbach, întorcându-se spre Marco Marco arată ca o căprioară surprinsă de farurile unei maşini Scutură din cap — N-am observat că i-a schimbat hainele N-am aprins lumina când am venit la ea — Poate dacă mă uit prin sertar, îmi dau seama cu care e îmbrăcată, se oferă Anne, ruşinată — Da, duceţi-vă! e de acord Rasbach Avem nevoie de o descriere exactă Anne fuge la etaj şi trage sertarul de la dulapul în care ţine pijamalele, salopetele, tricourile şi ciorăpeii copilului Cu floricele, buline, albinuţe şi iepuraşi Detectivul şi soţul ei au urmat-o şi acum o privesc în timp ce îngenunchează pe podea şi scoate totul, suspinând Dar nu-şi aduce aminte şi nici nu-şi dă seama Care lipseşte? Cu ce e îmbrăcată fiica ei? Se întoarce spre Marco — Poate dacă aducem hainele de jos, de la spălătorie Marco se răsuceşte şi coboară, ca să-i facă pe plac Se întoarce repede cu un coş cu haine murdare Le răstoarnă pe jos în camera copilului Cineva a şters voma de pe covor Hainele murdare ale copilului sunt amestecate cu hainele lor, dar Anne ia toate hainele mici şi le pune deoparte În cele din urmă, zice: — E cea verde-mentă, cu iepuraşul brodat în faţă — Sunteţi sigură? întreabă Rasbach — Trebuie să fie, zice Anne nenorocită E singura care lipseşte • Analiza criminalistică a casei lui Anne şi Marco nu a dezvăluit prea multe în cele câteva ore de la dispariţia Corei Nu au găsit nicio dovadă că vreo persoană necunoscută ar fi fost în camera ei sau în casa familiei Conti Nu există nicio urmă – nicio amprentă, nicio fibră – în interiorul casei care să nu poate fi explicată logic Se pare că în casa lor nu a mai fost altcineva în afară de ei, de părinţii lui Anne şi de menajeră Toţi au fost nevoiţi să se supună umilinţei de a li se lua amprentele Nimeni nu consideră la modul serios că menajera, o filipineză mai în vârstă, ar putea fi o răpitoare Cu toate acestea, şi ea, şi familia extinsă sunt verificate amănunţit Totuşi s-a găsit ceva în afara casei Sunt urme de anvelope în garaj care, aşa cum a dovedit investigaţia, nu se potrivesc cu urmele lăsate de Audi-ul familiei Conti Rasbach încă nu le-a comunicat această informaţie părinţilor copilului dispărut Împreună cu martora care a văzut o maşină mergând pe alee la 12:35, acesta este singurul indiciu solid din anchetă, până acum — Probabil au purtat mănuşi, zice Marco atunci când detectivul Rasbach îi spune că nu există nicio dovadă fizică a existenţei unui intrus în casă Dimineaţa e pe la jumătate Anne şi Marco par epuizaţi Marco pare încă mahmur Dar nici nu vor măcar să încerce să se odihnească Părinţii lui Anne au fost rugaţi să meargă în bucătărie şi să bea cafea, în timp ce detectivul le mai pune câteva întrebări lui Anne şi lui Marco Trebuie să îi asigure tot timpul că face tot ce este posibil ca să le găsească fetiţa, că nu le iroseşte timpul, pur şi simplu — Tot ce se poate, zice detectivul, de acord cu bănuiala lui Marco legată de mănuşi Dar apoi adaugă: — Cu toate astea, ne-am fi aşteptat ca, în casă şi în mod sigur afară sau în garaj, să găsim nişte urme de paşi care să nu se potrivească cu ale voastre — Numai dacă nu a ieşit pe uşa din faţă, zice Anne Îşi aminteşte ce a văzut: uşa din faţă era deschisă Acum e şi mai sigură în privinţa asta, după ce s-a trezit complet Este convinsă că răpitorul a scos copilul pe uşa din faţă, că a coborât treptele până pe trotuar şi că din cauza asta poliţia nu a găsit urme suspecte de paşi — Chiar şi aşa, zice Rasbach, tot am găsi ceva Se uită fix la amândoi — Am discutat cu toată lumea cu care puteam să discutăm Nimeni nu recunoaşte că ar fi văzut pe cineva ieşind din casă, pe uşa din faţă, ducând un bebeluş în braţe — Asta nu înseamnă că nu s-a întâmplat, zice Marco, vizibil frustrat — Nu aţi găsit nici pe cineva care să spună că a văzut-o pe Cora scoasă prin uşa din spate, subliniază Anne cu asprime Nu aţi găsit nimic, ce dracu’! — Am găsit slăbit becul detectorului de mişcare, le aminteşte detectivul Rasbach După o pauză, adaugă: — Am mai găsit urme de anvelope în garaj, care nu se potrivesc cu ale maşinii voastre Aşteaptă ca ei să asimileze informaţia — Ştiţi dacă v-a folosit cineva garajul în ultima vreme? Lăsaţi pe cineva să parcheze acolo? Marco se uită la detectiv, apoi îşi întoarce repede privirea — Nu, cel puţin eu nu ştiu nimic despre asta, zice el Anne scutură din cap Anne şi Marco sunt vizibil stresaţi Nu este surprinzător, dată fiind sugestia lui Rasbach că, în lipsa oricăror dovezi fizice că altcineva le-a scos copilul din casă, mai exact, prin curtea din spate, către garaj, înseamnă că probabil unul dintre ei este vinovat — Îmi pare rău, dar trebuie să vă întreb despre medicamentul din dulapul din baie, zice Rasbach întorcându-se spre Anne Sertraline — Ce-i cu el? întreabă Anne — Puteţi să-mi spuneţi pentru ce e? întreabă Rasbach blând — Am o depresie uşoară, răspunde Anne defensiv A fost prescris de medicul meu — Medicul de familie? Ea ezită Se uită la Marco, de parcă nu ar fi sigură ce să facă, însă apoi răspunde — De psihiatra mea, recunoaşte ea — Înţeleg, adaugă Rasbach Îmi puteţi spune numele psihiatrei dumneavoastră? Anne se uită din nou la Marco şi spune: — Doctor Leslie Lumsden — Mulţumesc, murmură Rasbach, notându-şi în carneţel — O mulţime de mame au depresie postnatală, domnule detectiv, spune Anne defensiv E ceva foarte obişnuit Rasbach dă din cap neutru — Iar oglinda din baie? Puteţi să-mi spuneţi ce s-a întâmplat cu ea? Anne roşeşte şi se uită stânjenită la detectiv — Eu am spart-o, recunoaşte ea Când am ajuns acasă şi n-am găsit-o pe Cora, am lovit oglinda cu mâna Ridică mâna bandajată Mâna pe care mama ei i-o spălase, o dezinfectase şi o bandajase — Eram supărată Rasbach dă din cap din nou şi-şi mai notează ceva Conform declaraţiilor de mai devreme ale părinţilor, ultima dată când altcineva decât ei văzuse copilul în viaţă fusese pe la două după-amiaza în ziua răpirii, când Anne îşi cumpărase o cafea de la Starbucksul din colţ Anne i-a povestit lui Rasbach că fetiţa era trează în cărucior, zâmbea şi-şi sugea degetele, iar barmaniţa îi făcuse cu mâna Rasbach a fost la Starbucks mai devreme şi a vorbit cu aceeaşi barmaniţă, care, din fericire, ajunsese deja la serviciu Şi-a adus aminte de Anne şi de bebeluşul din cărucior Totuşi, se pare că nimeni altcineva nu mai putea confirma că fetiţa era în viaţă după ora două după-amiază, vineri, ziua în care a dispărut — Ce aţi făcut după ce v-aţi oprit la Starbucks ieri? întreabă Rasbach acum — Am venit acasă Cora era agitată – de obicei e agitată după-amiaza, aşa că am plimbat-o în braţe prin casă, zice Anne Am încercat s-o culc, dar n-avea chef să doarmă Aşa că am luat-o iar în braţe şi am plimbat-o prin casă şi prin curte — Şi apoi? — Am făcut asta până când a ajuns Marco acasă — La ce oră a fost asta? întreabă Rasbach Marco spune: — Am ajuns acasă pe la cinci Am şters-o un pic mai devreme de la serviciu, pentru că era vineri şi aveam planuri să ieşim — Şi după aceea? — Am luat-o pe Cora şi am trimis-o pe Anne sus să tragă un pui de somn Marco se sprijină de spătarul canapelei şi-şi freacă mâinile de coapse Apoi începe să dea dintr-un picior Este neliniştit — Dumneavoastră aveţi copii, domnule detectiv? — Nu — Atunci nu ştiţi cât de obositori pot să fie — Nu Se foieşte în scaun Oboseala îşi spune cuvântul — La ce oră aţi plecat la petrecerea vecinilor? întreabă Rasbach — Pe la şapte, răspunde Marco — Şi atunci ce aţi făcut între cinci şi şapte? — De ce ne întrebaţi toate astea? zice Anne înţepată Nu e o pierdere de vreme? Credeam că ne ajutaţi! — Trebuie să ştiu tot ce s-a întâmplat Vă rog să răspundeţi cât puteţi de exact, zice Rasbach calm Marco pune o mână pe coapsa soţiei, ca şi cum ar vrea să o calmeze Spune: — M-am jucat cu Cora cât timp a dormit Anne I-am dat să mănânce nişte cereale Anne s-a trezit pe la şase Anne inspiră adânc — Apoi ne-am certat dacă să mergem sau nu la petrecere Marco se încordează vizibil lângă ea — De ce v-aţi certat? întreabă Rasbach, privind-o pe Anne în ochi — Bona a anunţat că nu mai poate veni, zice Anne Dacă nu anula, nimic din toate astea nu s-ar mai fi întâmplat, zice ea de parcă acum îşi dă seama prima dată Asta e ceva nou Rasbach nu ştia că trebuia să vină o bonă De ce îi spun asta abia acum? — De ce nu mi-aţi zis asta înainte? — N-am spus? se miră Anne — Cine era bona? întreabă Rasbach Marco spune: — O fată, Katerina E bona noastră obişnuită E în clasa a douăsprezecea Locuieşte o stradă mai încolo — Dumneavoastră aţi vorbit cu ea? — Poftim? zice Marco Nu pare atent Poate că îl ajunge şi pe el oboseala, se gândeşte Rasbach — Când a anunţat că nu mai vine? întreabă Rasbach — A sunat pe la şase Atunci era deja prea târziu să mai găsim altă bonă, zice Marco — Cine a vorbit cu ea? Rasbach îşi notează ceva în carneţel — Eu, răspunde Marco — Puteam să încercăm să găsim altă bonă, zice Anne cu amărăciune — Atunci nu m-am gândit că e nevoie Sigur, acum Marco nu-şi mai termină propoziţia şi-şi coboară privirea — Îmi daţi adresa ei? întreabă Rasbach — Imediat, zice Anne şi se duce în bucătărie s-o aducă În timp ce aşteaptă, Rasbach aude voci şoptite din bucătărie; părinţii lui Anne vor să ştie ce se întâmplă — De ce anume v-aţi certat? întreabă Rasbach după ce s-a întors Anne şi i-a înmânat o bucată de hârtie cu numele şi adresa bonei scrise în grabă pe ea — Eu nu voiam s-o las pe Cora singură, zice Anne fără menajamente Am spus c-o să rămân acasă cu ea Cynthia nu voia să ne ducem cu copilul pentru că scânceşte mult Voia o petrecere numai cu adulţi, de asta am chemat bona Dar apoi, când a zis că nu vine, Marco s-a gândit că ar fi nepoliticos să mergem cu fetiţa după ce am spus că n-o s-o luăm cu noi, iar eu nu voiam s-o las singură acasă, aşa că ne-am certat Rasbach se întoarce spre Marco, care aprobă nefericit din cap — Marco credea că, dacă avem monitorul pornit alături şi venim la ea din jumătate în jumătate de oră, totul o să fie bine N-o să se întâmple nimic rău, aşa ai zis! spune Anne, întorcându-se cu un venin brusc spre soţul ei — Am greşit! spune Marco, adresându-se soţiei lui Îmi pare rău! E numai vina mea! De câte ori trebuie s-o mai spun? Detectivul Rasbach priveşte cum fisurile din relaţia cuplului se adâncesc Tensiunea pe care a simţit-o imediat după ce fiica lor a fost dată dispărută s-a transformat deja în ceva mai mult – vinovăţie Frontul comun pe care l-au afişat în primele minute şi ore ale anchetei începe să se erodeze Cum altfel? Fiica lor a dispărut Ei sunt sub o presiune enormă Poliţiştii sunt la ei în casă Presa bate la uşa din faţă Rasbach ştie că, dacă e un detaliu de găsit aici, o să-l găsească Capitolul opt Detectivul Rasbach pleacă din casa soţilor Conti şi se duce să discute cu bona acasă la aceasta, pentru a le confirma povestea E spre prânz şi, în timp ce parcurge scurta distanţă pe străzile acoperite de frunze, analizează cazul în minte pe toate părţile Nu există dovezi că în casă sau în curte ar fi fost vreun intrus Totuşi, sunt urme proaspete de anvelope pe podeaua de ciment a garajului Îi suspectează pe părinţi, dar acum a apărut şi informaţia asta nouă despre bonă Când ajunge la adresa dată de Anne, uşa îi este deschisă de o femeie care pare tulburată Se vede că a plâns, îi arată insigna — Înţeleg că aici locuieşte Katerina Stavros Femeia aprobă din cap — E fiica dumneavoastră? — Da, zice mama fetei, reuşind să vorbească Îmi pare rău Nu e un moment bun, zice ea, dar ştiu de ce aţi venit Vă rog, intraţi Rasbach intră în casă Uşa dă direct în camera de zi, care pare să fie plină de femei care plâng Trei femei de vârstă mijlocie şi o adolescentă stau în jurul unei măsuţe de cafea, acoperită cu farfurii cu mâncare — Mama noastră a murit ieri, zice doamna Stavros Eu şi surorile mele facem pregătirile pentru înmormântare — Îmi pare foarte rău că vă deranjez, zice detectivul Rasbach, dar mă tem că este important Fiica dumneavoastră este aici? A observat-o deja pe canapea, alături de mătuşile ei – o fată durdulie de şaisprezece ani, rămasă cu mâna întinsă deasupra unei farfurii cu fursecuri odată cu intrarea detectivului în cameră — Katerina, pe tine te caută domnul poliţist Katerina şi toate mătuşile fetei se întorc să se holbeze la detectiv Fata începe să verse lacrimi proaspete, adevărate, şi întreabă: — E vorba despre Cora? Rasbach dă din cap — Nu-mi vine să cred că a răpit-o cineva, zice fata punându-şi mâinile la loc în poală şi uitând de fursecuri Mă simt aşa de prost! Bunica a murit şi n-am mai putut să mă duc Imediat, toate mătuşile se adună în jurul fetei, în timp ce mama se aşază pe braţul canapelei, lângă ea — La ce oră ai sunat la familia Conti? întreabă Rasbach blând Îţi aduci aminte? Fata începe să plângă — Nu ştiu Mama ei se întoarce către detectivul Rasbach — Era în jur de şase Cam atunci ne-au sunat de la spital şi ne-au spus să ne ducem că era sfârşitul I-am zis Katerinei să sune, să anunţe că nu poate să meargă şi apoi să vină cu noi la spital Pune o mână pe umărul fiicei ei — Ne pare tare rău pentru Cora Katerina ţine mult la ea Dar asta nu e vina ei Mama vrea ca toată lumea să înţeleagă bine acest lucru — Sigur că nu, subliniază Rasbach — Nu pot să cred că au lăsat-o singură în casă, zice femeia Ce fel de părinţi fac aşa ceva? Surorile ei clatină din cap dezaprobator — Sper să o găsiţi, spune mama fetei, privind îngrijorată spre propria fiică, şi sper că e teafără — Facem tot ce putem, spune Rasbach şi se întoarce ca să plece Vă mulţumesc pentru timpul acordat Asta confirmă ce i-au spus soţii Conti Copilul era aproape sigur în viaţă la şase seara, altfel cum s-ar fi descurcat părinţii cu bona? Rasbach îşi dă seama că, dacă părinţii ar fi omorât sau ar fi ascuns copilul, asta trebuia să se întâmple după telefonul de la ora şase Fie înainte de şapte, când s-au dus la vecini, fie cândva în timpul petrecerii Ceea ce înseamnă că probabil nu ar fi avut când să scape de cadavru Poate că totuşi spun adevărul, se gândeşte Rasbach • După ce detectivul pleacă din casă, Anne simte că poate să respire puţin mai bine Parcă i-ar urmări, parcă aşteaptă ca ei să facă un pas greşit, o eroare Dar ce greşeală ar putea să aştepte? Cora nu este la ei Dacă ar fi găsit vreo dovadă fizică a existenţei unui intrus, se gândeşte ea, nu s-ar mai concentra aiurea asupra lor Dar cine a luat-o pe Cora a fost foarte atent, asta e clar Poate că poliţiştii sunt incompetenţi, se gândeşte Anne Este îngrijorată că aceştia vor face o treabă de mântuială Ancheta avansează prea încet Cu fiecare oră care se scurge, panica ei mai creşte puţin — Cine ar fi putut s-o ia? îi şopteşte Anne lui Marco, atunci când rămân singuri Anne şi-a trimis părinţii acasă deocamdată, chiar dacă ei voiau să se instaleze în dormitorul de oaspeţi de la etaj Oricât s-ar baza pe părinţii ei, mai ales în momente de stres şi de necazuri, Anne constată că prezenţa lor acolo o nelinişteşte şi este ea destul de neliniştită şi aşa În plus, când sunt ei de faţă, relaţia ei cu Marco devine mai dificilă, şi el deja e pe cale să izbucnească în orice clipă Are părul vraişte şi nu s-a bărbierit Au stat treji toată noaptea şi a trecut deja jumătate de zi Anne este epuizată şi ştie că probabil arată la fel de rău ca Marco, dar nu-i pasă Nu poate dormi — Trebuie să ne gândim, Marco! Cine ar lua-o? — N-am nicio idee, zice Marco neajutorat Ea se ridică şi începe să se plimbe de colo-colo prin camera de zi — Nu înţeleg de ce n-au găsit nicio dovadă că a existat un intrus Nu are nicio logică Pentru tine are vreo logică? Se opreşte din mers şi adaugă: — Mai puţin becul deşurubat de la detectorul de mişcare Asta e clar o dovadă că a existat un intrus Marco îşi ridică privirea către ea — Ei cred că noi am slăbit becul Ea se holbează la el — E ridicol! În vocea ei e o urmă de isterie — Nu noi am făcut asta Noi ştim, zice Marco furios Îşi trece cu nervozitate mâinile de-a lungul coapselor, peste blugi, un obicei căpătat recent — Detectivul are dreptate într-o singură privinţă Chiar pare planificat Nu-i ca şi cum cineva trecea pe aici din întâmplare, a văzut uşa deschisă, a intrat şi a luat-o Dar dacă a fost răpită pentru răscumpărare, de ce răpitorul n-a lăsat niciun bilet? N-ar fi trebuit să ne contacteze până acum? Se uită la ceas — E aproape trei! Au trecut deja mai mult de douăsprezece ore de când a dispărut, zice el, cu vocea gâtuită Şi Anne se gândeşte la acelaşi lucru Sigur ar fi trebuit să fie contactaţi până acum Ce se întâmplă de obicei în cazurile de răpire? Când l-a întrebat pe detectivul Rasbach, acesta i-a răspuns: — Nu există un obicei când e vorba de răpire Fiecare caz e unic Dacă se cere o răscumpărare, poate să dureze ore sau zile Dar, în general, răpitorii nu vor să ţină victima mai mult decât sunt nevoiţi Riscurile cresc odată cu trecerea timpului Poliţiştii le-au montat un microfon în telefon ca să înregistreze orice posibilă conversaţie cu răpitorul Însă, deocamdată, nu a sunat nimeni care să pretindă că o are pe Cora — Dacă e cineva care îi ştie pe părinţii, tăi? sugerează Marco Poate una dintre cunoştinţele lor? — Tare ţi-ar plăcea să dai vina pe ei pentru asta, nu-i aşa? ripostează Anne, plimbându-se încolo şi încoace în faţa lui, cu braţele încrucişate — Stai puţin! zice Marco Nu dau vina pe ei, dar gândeşte-te un pic la asta! Singurii cu adevărat bogaţi pe-aici sunt părinţii tăi Deci trebuie să fie cineva care îi cunoaşte şi ştie că au bani Noi nu avem atâţia bani încât să fim vizaţi de un răpitor, asta e clar — Poate ar trebui să monitorizeze şi convorbirile părinţilor mei, spune Anne Marco îşi ridică ochii spre ea şi zice: — Poate ar trebui să fim mai inventivi cu recompensa — Ce vrei să spui? Am oferit deja o recompensă Cincizeci de mii de dolari — Da, dar cincizeci de mii de dolari pentru informaţii care să ducă la recuperarea Corei Cu ce ne ajută asta dacă nimeni nu a văzut nimic? Dacă ar fi văzut cineva ceva, nu crezi că ar fi spus deja poliţiei? Aşteaptă în timp ce Anne se gândeşte la asta — Trebuie să urgentăm lucrurile, zice Marco presant Cu cât o ţin mai mult pe Cora, cu atât riscul să-i facă rău e mai mare — Ei cred că eu sunt vinovată, spune Anne brusc Cred că eu am omorât-o Are o privire dezlănţuită în ochi — După cum se uită la mine detectivul ăla, îmi dau seama că deja s-a hotărât în privinţa mea Probabil încearcă doar să-şi dea seama cât de implicat ai fost tu! Marco sare de pe canapea şi încearcă să o îmbrăţişeze — Şşşş, zice el Nu crede nimeni asta Dar e îngrijorat că exact asta cred poliţiştii Depresia postnatală, antidepresivele, mersul la psihiatru Nu ştie ce să-i mai spună ca s-o liniştească Simte cum devine din ce în ce mai agitată şi vrea să împiedice o criză — Dacă se duc să vorbească cu doctoriţa Lumsden? spune Anne Bineînţeles că se vor duce să vorbească cu doctoriţa Lumsden, se gândeşte Marco Cum a putut ea să-şi închipuie măcar o clipă că nu vor discuta cu psihiatra ei? — Probabil se vor duce, spune Marco pe un ton intenţionat calm, pragmatic Şi ce dacă? Nu ai avut nicio legătură cu dispariţia Corei şi ştim asta amândoi — Dar ea o să le spună diverse chestii, zice Anne, evident speriată — Ba nu, susţine Marco E doctoriţă Nu poate să le spună nimic din ce i-ai zis tu E vorba despre confidenţialitatea relaţiei dintre doctor şi pacient Ei nu au cum s-o forţeze pe doctoriţa ta să le spună ceva din ce aţi vorbit voi Anne începe iar să se plimbe de colo-colo prin camera de zi, frângându-şi mâinile Apoi se opreşte şi spune: — Ai dreptate, da, ai dreptate Inspiră adânc de câteva ori Apoi îşi aduce aminte: — Lumsden e plecată A plecat în Europa pentru câteva săptămâni — Aşa e, spune Marco Mi-ai zis Îşi pune mâinile pe umerii ei şi apasă ferm, fixând-o cu privirea — Anne, nu vreau să-ţi faci griji din cauza asta, spune el hotărât N-ai niciun motiv să-ţi fie frică Nu ai nimic de ascuns Şi ce dacă află că ai avut nişte probleme cu depresia, chiar dinainte de copil? Probabil jumătate din oamenii din lume sunt deprimaţi Probabil şi detectivul ăla e al dracului de deprimat O priveşte fix până când respiraţia îi revine la normal şi îl aprobă din cap Marco îşi lasă braţele jos — Trebuie să ne gândim cum s-o aducem pe Cora înapoi Se prăbuşeşte pe canapea, extenuat — Dar cum? zice Anne Iar îşi frânge mâinile Marco spune: — Începusem să zic de recompensă Poate că nu procedăm cum trebuie Poate ar trebui să tratăm direct cu cine a luat-o pe Cora Poate să-i oferim o grămadă de bani pentru ea şi să vedem dacă ne sună Anne se gândeşte un moment — Dar dacă a răpit-o cineva, de ce nu a cerut răscumpărare? — Nu ştiu! Poate s-a panicat Ceea ce mă bagă pe mine în toţi sperieţii, pentru că în cazul ăsta poate s-o omoare pe Cora şi s-o arunce undeva! Anne întreabă: — Cum începem să negociem cu răpitorul dacă nici măcar nu a luat legătura cu noi? Marco îşi ridică privirea — Cu ajutorul presei Anne încuviinţează, gândindu-se — De ce sumă crezi că ar fi nevoie ca s-o recăpătăm? Marco îşi clatină capul disperat — Habar n-am Dar nu avem decât o şansă, aşa că trebuie să încercăm Poate două sau trei milioane? Anne nici măcar nu tresare — Părinţii mei o adoră pe Cora Sunt sigură că vor plăti Să-i chemăm înapoi, şi pe ei, şi pe detectivul Rasbach! • Rasbach se grăbeşte să se întoarcă la casa familiei Conti, chemat prin telefon de Marco Anne şi Marco stau în picioare în camera de zi Feţele le sunt pătate de lacrimi proaspete, dar par hotărâţi Preţ de o secundă, Rasbach crede că vor face o mărturisire Anne priveşte spre fereastra dinspre stradă, în aşteptarea părinţilor ei În momentul acela, sosesc Richard şi Alice, care urcă repede treptele pe lângă reporteri, păstrându-şi cumva demnitatea, în ciuda bliţurilor aparatelor de fotografiat din jurul lor Anne le deschide uşa, atentă să rămână ascunsă — Ce s-a întâmplat? întreabă Richard alarmat, uitându-se la fiica lui şi la detectiv Aţi găsit-o? Ochii ageri ai lui Alice încearcă să cuprindă totul deodată Pare şi plină de speranţă, şi speriată în acelaşi timp — Nu, spune Anne, dar avem nevoie de ajutorul vostru Rasbach îi priveşte atent pe toţi Marco nu spune nimic Anne e cea care vorbeşte — Eu şi Marco credem că ar trebui să oferim bani direct răpitorului O sumă mare Poate că, dacă oferim destui bani şi promitem să nu-l trimitem în judecată, cine a luat-o o să ne-o dea înapoi Se întoarce spre părinţii ei Marco stă lângă ea — Trebuie să facem ceva! spune ea îndurerată Nu putem să stăm pur şi simplu şi să aşteptăm s-o omoare! Ochii ei cercetează cu disperare chipurile părinţilor — Avem nevoie de ajutorul vostru Alice şi Richard se privesc foarte scurt Apoi, Alice spune: — Sigur că da, Anne Facem orice ca s-o recuperăm pe Cora — Bineînţeles, este de acord şi Richard, subliniindu-şi acordul cu o mişcare a capului — De cât aveţi nevoie? întreabă Alice — Dumneavoastră ce credeţi? spune Anne întorcându-se spre detectivul Rasbach Cât ar fi suficient să-l convingem să ne-o dea înapoi? Rasbach se gândeşte bine înainte să răspundă Dacă eşti nevinovat, ar fi normal să vrei să dai bani, oricâţi bani, persoanei care ţi-a luat copilul Iar familia asta pare să aibă fonduri aproape nelimitate Cu siguranţă merită să încerce Poate că părinţii nu sunt deloc implicaţi Şi timpul se scurge — La ce sumă v-aţi gândit? întreabă Rasbach Anne pare jenată, de parcă îi e ruşine să pună un preţ pe copilul ei N-are nicio idee, serios Cât înseamnă prea mult? Cât înseamnă prea puţin? — Eu şi Marco ne gândeam poate la două milioane, poate la mai mult? Nesiguranţa ei e evidentă Se uită stânjenită la mama şi tatăl ei Le cere oare prea mult? — Sigur, Anne, spune Alice Oricât ai nevoie — O să dureze un pic până facem rost de ei, zice Richard, dar pentru Cora facem orice Şi pentru tine, Anne Ştii asta Anne dă din cap cu lacrimi în ochi Mai întâi o îmbrăţişează pe mama ei, apoi se duce şi-l ia în braţe pe tatăl ei, care îi răspunde la fel O ţine în braţe cât timp umerii i se zguduie de hohote O fracţiune de secundă, Rasbach se gândeşte că viaţa e mult mai uşoară pentru cei bogaţi Se uită la Richard, care priveşte peste capul fiicei lui, spre ginere, care nu spune nimic Capitolul nouă Cad de acord asupra sumei de trei milioane de dolari Sunt o grămadă de bani, dar asta nu-i va ruina pe Richard şi Alice Dries Cuplul mai are câteva milioane bunicele, îşi permit La mai puţin de douăzeci şi patru de ore de când au anunţat dispariţia copilului lor, la începutul serii de sâmbătă, Anne şi Marco sunt din nou faţă în faţă cu presa Nu au mai vorbit cu ziariştii de la ora şapte dimineaţa Şi de data aceasta au pregătit cu atenţie un mesaj la măsuţa lor de cafea, cu ajutorul detectivului Rasbach, după care au ieşit pe treptele de la intrare ca să dea o declaraţie De data aceasta, Anne s-a schimbat într-o rochie neagră simplă, dar şic Fără alte bijuterii în afară de cerceii cu perle A făcut duş, s-a spălat pe cap, chiar s-a machiat puţin, încercând să pară curajoasă Şi Marco a făcut duş şi s-a bărbierit, şi s-a schimbat într-o cămaşă albă şi blugi curaţi Arată ca un cuplu atrăgător de oameni cu meserii bune, în vârstă de treizeci şi ceva de ani, loviţi de o tragedie Când ies pe veranda mică, chiar înainte de buletinul de ştiri de la ora şase, aparatele de fotografiat se declanşează din toate părţile, ca mai devreme Pe tot parcursul zilei, interesul faţă de acest caz a crescut Marco aşteaptă să se potolească zarva, apoi se adresează reporterilor: — Am vrea să mai facem o declaraţie, anunţă el tare, dar este întrerupt înainte măcar să poată începe — Cum explicaţi încurcătura legată de hainele bebeluşului? întreabă cineva de pe trotuar, mai jos de ei — Cum aţi putut să faceţi o asemenea greşeală? cere să afle o altă voce Marco îi aruncă o privire rapidă lui Rasbach şi apoi răspunde, fără să-şi ascundă enervarea: — Cred că poliţia a dat deja o declaraţie despre acest subiect mai devreme, dar vă spun din nou Inspiră adânc — Am culcat-o pe Cora aseară devreme cu salopeta roz Când soţia mea a hrănit-o la ora unsprezece, copilul a vomitat pe haine Soţia mea a schimbat-o cu altceva, o salopetă verde, pe întuneric, dar cu supărarea de după răpirea ei, pur şi simplu am uitat asta Tonul lui Marco este rece Mulţimea de reporteri tace şi digeră informaţia Suspicioasă Marco profită de tăcere şi citeşte textul pregătit — Eu şi Anne o iubim pe Cora Vom face orice ca s-o aducem înapoi Implorăm persoana care a luat-o să ne-o înapoieze Putem să oferim suma de trei milioane de dolari Mulţimea tresare surprinsă, iar Marco aşteaptă — Putem să oferim trei milioane de dolari persoanei care ne-a luat copilul Vorbesc direct cu tine, cel care o ai pe Cora: sună-ne şi vom sta de vorbă Probabil te uiţi la televizor acum Te rugăm să ne contactezi şi vom găsi o modalitate să-ţi dăm banii în schimbul fiicei noastre tefere Apoi, Marco îşi ridică privirea şi rosteşte uitându-se direct spre camerele de luat vederi: — Persoanei care o are îi spun: promitem că nu vom depune acuzaţii Noi doar o vrem înapoi Ultima parte nu era în textul pregătit, iar detectivul Rasbach ridică uşor din sprânceana dreaptă — Asta e tot Bliţurile se aprind furioase în timp ce Marco îşi coboară mâna cu bucata de hârtie în ea Reporterii îl bombardează cu întrebări, dar el le întoarce spatele şi o ajută pe Anne să intre la loc în casă Detectivii Rasbach şi Jennings îi urmează Rasbach ştie că, indiferent de mesajul lui Marco, răpitorul, oricare ar fi el sau ea, nu va rămâne insensibil la punerea sub acuzare Nu părinţii hotărăsc asta Cu siguranţă, şi răpitorul ştie asta Dacă chiar este vorba despre o răpire pentru răscumpărare, şmecheria este ca banii să ajungă la persoana care are copilul, iar copilul să fie înapoiat teafăr, fără ca să se panicheze cineva şi să facă vreo prostie Dar răpirea este o infracţiune gravă, aşa că, pentru răpitor, dacă lucrurile nu merg bine, tentaţia să omoare victima şi să-i arunce cadavrul pentru a evita să fie prins este puternică Înapoi în casă, Rasbach spune: — Acum aşteptăm • În cele din urmă, Marco o convinge pe Anne să urce la etaj şi să încerce să se odihnească A mâncat nişte supă şi biscuiţi; doar atât a mâncat toată ziua A fost nevoită să se şi mulgă periodic, aşa că s-a retras în camera copilului, pentru a avea intimitate Dar mulsul nu este la fel cu hrănitul unui sugar, aşa că acum are sânii umflaţi, fierbinţi la atingere şi dureroşi Înainte să încerce să aţipească, trebuie să se mulgă din nou Stă în scaunul în care alăptează, copleşită de lacrimi Cum poate să stea în scaunul ăsta şi, în loc să-şi privească fetiţa sugând la pieptul ei, deschizând şi închizându-şi pumnişorii şi fixându-şi mama cu ochii rotunzi şi albaştri, cu gene lungi, ea să-şi mulgă laptele manual într-un recipient de plastic, doar ca să-l arunce în scurgerea din baie? Durează o grămadă Mai întâi un sân, apoi celălalt Cum de nu-şi aduce aminte că a schimbat copilul de salopeta roz? Ce altceva nu-şi mai aduce aminte despre noaptea trecută? E din cauza şocului, e sigură Atât, nimic altceva În sfârşit, a terminat Îşi aranjează hainele, se ridică din scaunul pentru alăptat şi se îndreaptă spre baia din capul scărilor În timp ce aruncă laptele matern în chiuvetă, se holbează la imaginea ei din oglinda spartă • Rasbach merge pe jos distanţa de câteva străzi de la casa familiei Conti până la o stradă cu magazine la modă, galerii şi restaurante Este o altă seară fierbinte şi umedă de vară Se opreşte să mănânce repede ceva şi recapitulează ce ştie până acum Bona a anunţat pe neaşteptate că nu mai vine, pe la şase seara Trebuie să presupună că fetiţa era încă în viaţă la ora aceea Soţii Conti s-au dus la vecini înainte de şapte seara, ceea ce înseamnă că nu aveau suficient timp să omoare copilul şi să scape de cadavru între apelul bonei şi plecarea lor de-acasă De asemenea, nimeni nu pare să fi văzut pe vreunul dintre ei ieşind din casă între şase şi şapte seara, cu sau fără copil Amândoi spun că Marco s-a dus să vadă ce face copilul, folosind uşa din spate, la douăsprezece şi jumătate Marco pretinde că detectorul de mişcare funcţiona atunci Criminaliştii au găsit urme proaspete de anvelope în garaj, care nu se potrivesc cu maşina soţilor Conti Paula Dempsey a văzut o maşină cu farurile stinse mergând silenţios pe alee, dinspre casa familiei Conti, la 12:35 a m Becul detectorului de mişcare fusese deşurubat în mod evident Toate astea înseamnă fie că răpitorul a dat lovitura după douăsprezece şi treizeci, cândva între momentul în care Marco s-a dus la copil şi cel în care cuplul s-a întors acasă, iar maşina pe care a văzut-o Paula Dempsey este irelevantă, fie că Marco a minţit şi el a fost cel care a dezactivat detectorul şi a dus copilul la maşina care aştepta Copilul nu a zburat până la garaj Cineva l-a dus acolo şi singurele amprente din curte le aparţin lui Marco şi lui Anne Şoferul, sau complicele, dacă a existat unul, probabil nici n-a ieşit din maşină Apoi Marco s-a întors la petrecere şi s-a dus nonşalant să fumeze în curtea din spate a vecinului şi să flirteze cu soţia acestuia Există o singură problemă: bona Marco n-avea de unde să ştie că bona nu mai putea să vină Faptul că trebuia să fie o bonă în casă contrazice ideea că totul a fost o răpire bine planificată pentru răscumpărare Totuşi, ar putea fi ceva spontan Oare soţul sau soţia a omorât copilul accidental, într-o criză de furie, să zicem, fie între şase şi şapte – poate copilul a fost rănit în timpul certei lor –, fie la un moment dat în timpul serii, când s-au dus să-l vadă? Dacă aşa au stat lucrurile, au aranjat în grabă să-i ajute cineva să scape de copil în creierii nopţii? Salopeta roz îl deranjează Mama spune că a aruncat-o în coşul de rufe de lângă masa de schimbat, în realitate, a fost găsită ascunsă sub salteluţa de pe masa respectivă De ce? Poate mama era suficient de beată încât să nu înghesuie salopeta murdară în coşul de rufe, ci să o îndese sub salteaua de schimbat Dacă era destul de beată încât să creadă că pusese salopeta în coş, deşi nu era aşa, era şi destul de beată încât să scape copilul din braţe? Poate l-a scăpat, copilul s-a lovit la cap şi a murit Poate mama l-a sufocat Dacă aşa s-a întâmplat, cum au aranjat părinţii atât de repede să ia altcineva copilul de acolo? Pe cine ar fi putut suna? Trebuie să găsească posibilul complice Va face rost de desfăşurătoarele telefonului fix şi ale celularelor soţilor Conti şi va afla dacă vreunul dintre ei a sunat pe cineva între şase şi douăsprezece şi jumătate în noaptea aceea Dacă niciunul dintre părinţi nu şi-a omorât fetiţa accidental sau intenţionat, ar fi fost oare capabili să însceneze o răpire? Rasbach bănuieşte de ce ar face asta Sunt trei milioane de dolari la mijloc Poate chiar mai mult Asta ar fi o motivaţie suficientă pentru oricine Uşurinţa cu care bunicii copilului au oferit banii părinţilor nefericiţi era elocventă În curând, Rasbach va afla tot ce se poate şti despre Anne şi Marco Conti Acum a venit momentul să stea de vorbă cu vecinii Capitolul zece Rasbach se opreşte pe la casa familiei Conti şi îl ia pe Jennings Când detectivii ajung la locuinţa vecinilor, sub privirile curioase ale reporterilor, constată că soţul, Graham Stillwell, este plecat Rasbach s-a mai întâlnit deja scurt cu cei doi noaptea trecută, când a fost dat dispărut copilul Cynthia şi Graham Stillwell au rămas muţi din cauza şocului la auzul veştii despre răpirea bebeluşului de alături Atunci, Rasbach era concentrat pe curtea din spate, pe gard şi pe calea de acces dintre cele două case Dar acum vrea să stea de vorbă cu Cynthia, gazda petrecerii, ca să vadă dacă îl poate lămuri în privinţa cuplului vecin E o femeie frumoasă Treizeci şi ceva de ani, păr lung, negru, ochi mari, albaştri Are genul de siluetă care face maşinile să se oprească în trafic În plus, ştie foarte bine că este atrăgătoare şi se asigură că şi ceilalţi sunt conştienţi de asta Este îmbrăcată cu o bluză încheiată sumar la nasturi, pantaloni de in care o avantajează şi sandale cu toc înalt Are un machiaj perfect, chiar dacă cineva a furat bebeluşul vecinilor ei în timp ce aceştia erau în casa ei, cu o seară înainte Însă dincolo de machiajul perfect, clar este obosită, de parcă a dormit prost sau n-a dormit deloc — Aţi aflat ceva? întreabă Cynthia Stillwell după ce îi invită înăuntru Rasbach este uimit de asemănarea cu casa de alături Aceeaşi dispunere a camerelor, iar scara încrustată din lemn, care se unduieşte până la etaj, şemineul din marmură şi fereastra care dă spre stradă sunt identice Totuşi, fiecare casă poartă amprenta inimitabilă a propriilor ocupanţi Casa familiei Conti este văruită în culori şterse şi umplută cu antichităţi şi obiecte de artă; cea a familiei Stillwell are mai multă mobilă modernă, din piele albă, mese din sticlă şi crom, precum şi pete aprinse de culoare Cynthia se aşază pe scaunul din faţa şemineului, îşi încrucişează elegant picioarele şi începe să-l legene pe cel de deasupra, în timp ce sandalele dau la iveală unghii făcute impecabil cu ojă de un roşu-aprins Aşezându-se alături de Jennings pe canapeaua modernă din piele, Rasbach zâmbeşte ca pentru a se scuza şi spune: — Mă tem că nu putem să discutăm detaliile cazului Femeia din faţa lui pare agitată Vrea să o liniştească — Cu ce vă ocupaţi, doamnă Stillwell? întreabă el — Sunt fotograf profesionist Independent, în cea mai mare parte — Înţeleg, zice el aruncându-şi privirea pe pereţi, unde sunt afişate fotografii frumoase alb-negru Sunt ale dumneavoastră? — Da, chiar sunt Zâmbeşte reţinut — E îngrozitoare povestea asta cu răpirea copilului, spune Rasbach Probabil v-a tulburat — Numai la asta mă gândesc, zice ea evident afectată Se încruntă — Adică, ei erau aici când s-a întâmplat Stăteam toţi aici, ne simţeam bine, nu ne păsa de altceva Mă simt îngrozitor Îşi umezeşte buzele — Puteţi să-mi povestiţi cum s-a desfăşurat seara? întreabă Rasbach Povestiţi-mi cu propriile cuvinte — Bine Inspiră adânc — Plănuisem o petrecere pentru ziua lui Graham – împlinea patruzeci de ani Voia ceva restrâns Aşa că i-am invitat pe Marco şi pe Anne la cină, pentru că uneori luăm toţi cina împreună şi suntem prieteni buni Înainte să apară copilul, ne vedeam mult mai des, pe urmă, nu prea Nu i-am mai văzut de ceva vreme până aseară — Dumneavoastră aţi sugerat să lase copilul acasă? întreabă Rasbach Femeia roşeşte — N-am ştiut că nu au găsit bonă — Eu am înţeles că au avut o bonă, dar a anunţat în ultimul moment că nu mai poate să vină Ea dă din cap — Aşa e Dar n-aş fi spus niciodată că nu pot să vină cu copilul, dacă n-ar fi avut o bonă Au apărut la uşă cu monitorul pentru copil şi au spus că bona nu mai venea, dar că vor băga monitorul în priză şi se vor duce des s-o vadă pe fetiţă — Şi cum vi s-a părut asta? — Cum mi s-a părut? întreabă ea ridicând din sprâncene surprinsă Rasbach aprobă şi aşteaptă — Nu mi s-a părut în niciun fel Eu nu sunt mamă Am presupus că ştiu ei ce fac Părea să nu-i deranjeze Eu eram prea ocupată să pregătesc cina ca să mă gândesc prea mult la asta Adaugă: — Ca să fiu sinceră, decât să plece câte unul din ei la fiecare jumătate de oră, ca să se ducă la copil, mai bine îl aduceau aici, ar fi fost mai mic deranjul Cynthia face o pauză — Pe de altă parte, e un copil tare scâncit — Şi Anne, şi Marco, spuneţi că s-au dus acasă, la copil, din jumătate în jumătate de oră? — A, da Erau foarte stricţi în privinţa asta Părinţii perfecţi — Cât timp lipseau, când se duceau la fetiţă? întreabă Rasbach — Varia — Cum adică? Îşi aruncă părul negru peste umăr şi îşi îndreaptă spatele — Păi, când se ducea Marco, era destul de rapid Vreo cinci minute sau mai puţin Dar Anne stătea mai mult Mi-aduc aminte că la un moment dat am glumit cu Marco, zicând că poate nici nu se mai întoarce — Când a fost asta? Rasbach se apleacă uşor înainte, privind-o fix în ochi — Cred că în jur de unsprezece A lipsit mult timp Când s-a întors, am întrebat-o dacă era totul în regulă A zis că era bine, doar că trebuise să alăpteze copilul Cynthia a încuviinţat cu hotărâre — Da, era unsprezece, pentru că a zis că mereu îi dă să mănânce la unsprezece şi apoi fetiţa doarme până pe la cinci Brusc, Cynthia pare nesigură şi adaugă: — Când s-a întors, după ce a alăptat-o la unsprezece, arăta de parcă plânsese — De parcă plânsese? Sunteţi sigură? — Mie aşa mi s-a părut Cred că se spălase pe faţă pe urmă Marco s-a uitat la ea îngrijorat Mi-aduc aminte că m-am gândit atunci ce plictisitor trebuie să fie să-ţi faci mereu griji pentru Anne — De ce credeţi că Marco era îngrijorat? Cynthia ridică din umeri — Anne are uneori toane Cred că maternitatea i se pare mai grea decât se aştepta Roşeşte, dându-şi seama ce ciudat sună ce tocmai a spus, având în vedere circumstanţele — Adică, de când e mamă, s-a schimbat — În ce fel? Cynthia inspiră adânc şi se lasă cu totul în scaun — Eu şi Anne eram prietene mai bune înainte Obişnuiam să ne bem cafeaua împreună, să mergem la cumpărături, să stăm de vorbă Chiar aveam multe în comun Eu sunt fotografă, iar ea lucra la o galerie de artă din centru E înnebunită după arta abstractă, sau aşa era Era a naibii de bună la galeria aia, curatoare bună, pricepută la vânzări Recunoaşte imediat operele de calitate şi ştie cu cât or să se vândă Face o pauză, îşi aminteşte — Da, o încurajează Rasbach Cynthia continuă — Apoi a rămas însărcinată şi parcă nu mai putea să se gândească la nimic altceva în afară de copii Voia să cumpere numai lucruri pentru copii Râde uşor — Îmi pare rău, dar după o vreme mi s-a părut cam obositor Cred că s-a simţit jignită că nu prea mă interesa sarcina ei Aveam mai puţine în comun Apoi aceea, s-a născut copilul şi asta i-a ocupat tot timpul Înţeleg, era epuizată, dar a devenit mai puţin interesantă, dacă înţelegeţi ce vreau să spun Cynthia face o pauză şi îşi încrucişează iar picioarele lungi — Cred c-ar fi trebuit să se întoarcă la serviciu când bebeluşul avea câteva luni, dar ea nu voia Cred că i se părea că trebuie să fie mama perfectă — Marco s-a schimbat mult după naşterea copilului? întreabă Rasbach Ea îşi înclină capul şi se gândeşte — Nu prea, nu, dar nici nu ne-am văzut prea des Mie mi se pare la fel, dar cred că Anne l-a afectat şi pe el un pic Încă îi place să se distreze Rasbach întreabă: — Anne şi Marco au vorbit în particular după ce s-a întors ea de la copil? — Cum adică? — Aţi plecat cu soţul dumneavoastră în bucătărie să faceţi curat sau ceva de genul ăsta şi i-aţi lăsat singuri vreo clipă pe parcursul serii? Ori s-au retras amândoi în vreun colţ? — Nu ştiu Nu cred Marco a stat mai mult cu mine, pentru că se vedea că Anne nu era într-o dispoziţie prea veselă — Deci nu vă amintiţi ca ei doi să fi discutat singuri pe durata serii? Ea clatină din cap — Nu, de ce? Rasbach ignoră întrebarea ei — Descrieţi cum s-a desfăşurat restul serii, dacă nu vă deranjează — Am stat mai mult în sufragerie, pentru că acolo e aer condiţionat şi a fost atât de cald azi-noapte! Eu şi Marco am vorbit cel mai mult Soţul meu e destul de tăcut, de obicei, genul de intelectual El şi Anne seamănă în privinţa asta Se înţeleg bine — Şi dumneavoastră vă înţelegeţi bine cu Marco? — Eu şi Marco suntem mai extrovertiţi, asta e sigur Eu îl înveselesc pe soţul meu, iar el pe Anne Contrariile se atrag, bănuiesc Rasbach aşteaptă, lasă liniştea să umple camera, apoi întreabă: — Când Anne s-a întors după ce a alăptat copilul, la ora unsprezece, în afară de faptul că arăta ca şi cum ar fi plâns, a părut diferită şi din alt punct de vedere? — Eu n-am observat Părea doar obosită, dar aşa e ea mereu în ultima vreme — Cine s-a dus apoi la copil? Cynthia se gândeşte — Păi, Anne s-a întors pe la unsprezece şi jumătate, cred, aşa că Marco nu s-a mai dus El mergea la şi jumătate, iar ea la fix, aşa s-au înţeles Aşa că Anne s-a dus din nou la miezul nopţii, apoi Marco la douăsprezece şi jumătate — Cât timp a lipsit Anne când s-a dus la miezul nopţii? întreabă Rasbach — Ei, nu mult, câteva minute — Şi apoi s-a dus Marco, la douăsprezece şi jumătate? — Da, eu eram în bucătărie, făceam un pic de ordine El a ieşit pe uşa din spate şi a zis că se duce să verifice rapid copilul şi se întoarce imediat Mi-a făcut cu ochiul — V-a făcut cu ochiul? — Da Băuse destul de mult Toţi băuserăm — Şi cât a lipsit? întreabă Rasbach — Nu mult, două sau trei minute Poate cinci Cynthia se foieşte în scaun, îşi schimbă poziţia picioarelor — Când s-a întors, am ieşit în curte la o ţigară — Numai voi doi? — Da — Despre ce aţi vorbit? întreabă Rasbach Îşi aminteşte cum a roşit Marco atunci când a menţionat că ieşise la ţigară cu Cynthia şi cât de furioasă a fost Anne că soţul ei flirtase cu femeia din faţa lui Cynthia spune: — Nu prea multe Mi-a aprins o ţigară Rasbach aşteaptă, nu spune nimic — A început să mă mângâie pe picioare Purtam o rochie cu despicătură într-o parte Pare jenată — Nu cred că e relevant, nu? Ce legătură are asta cu răpirea copilului? — Doar spuneţi-ne ce s-a întâmplat, dacă nu vă deranjează — Mă mângâia pe picioare Apoi s-a înfierbântat tot şi m-a tras în poala lui M-a sărutat — Continuaţi, zice Rasbach — Ei, era destul de excitat Amândoi ne-am lăsat duşi de val Era întuneric, eram beţi — Cât timp a durat asta? întreabă Rasbach — Nu ştiu, câteva minute — Nu v-aţi făcut griji că soţul dumneavoastră sau Anne ar putea să vină şi să vă găsească îmbrăţişaţi? — Sincer vorbind, nu cred că gândeam prea clar V-am spus deja, băuserăm mult — Deci nu a venit nimeni să vă găsească aşa? — Nu, până la urmă, l-am împins de pe mine, dar am fost drăguţă Nu mi-a fost uşor, pentru că era tot călare pe mine Insistent — Aveţi o aventură cu Marco? întreabă Rasbach fără menajamente — Ce? Nu! Nu avem o aventură Am crezut că a fost doar un flirt nevinovat Nu m-a mai atins înainte Băuserăm prea mult — După ce l-aţi respins, ce s-a întâmplat? — Ne-am aranjat ţinuta şi ne-am întors în casă — Ce oră era? — Aproape unu, cred Anne voia să plece Nu i-a plăcut că Marco ieşise cu mine în curtea din spate Cred şi eu, se gândeşte Rasbach — Aţi fost în curtea din spate şi mai devreme aseară? Ea clatină din cap — Nu De ce? — Mă întrebam dacă aţi observat cumva dacă detectorul de mişcare s-a aprins când a intrat Marco în casă, mai devreme — A, nu ştiu Nu l-am văzut intrând — În afară de dumneavoastră şi soţul dumneavoastră şi, bineînţeles, de Marco şi Anne, ştiţi dacă mai era cineva la curent că fetiţa era singură alături? — Din câte ştiu eu, nu Ridică din umerii eleganţi — Adică, cine să mai ştie? — Mai aveţi ceva de adăugat, doamnă Stillwell? Clatină din cap — Îmi pare rău, mă tem că nu Mie mi s-a părut o seară normală Cum şi-ar fi putut imagina cineva că se va întâmpla aşa ceva? Mai bine aduceau copilul cu ei — Vă mulţumim pentru timpul acordat, zice Rasbach şi se ridică să plece Se ridică şi Jennings Rasbach îi întinde Cynthiei cartea lui de vizită — Dacă vă amintiţi ceva, orice, vă rog să mă sunaţi — Sigur că da, spune ea Rasbach se uită pe fereastra care dă spre stradă Reporterii se fâţâie de colo-colo, în aşteptarea lor — Vă deranjează dacă ieşim prin spate? întreabă el — Deloc, spune Cynthia Garajul este deschis Detectivii se strecoară prin uşile glisante de sticlă din bucătărie şi traversează curtea din spate, apoi garajul familiei Stillwell Ajung în alee, nevăzuţi din stradă Jennings se uită pieziş la Rasbach şi ridică din sprâncene — Tu o crezi? îl întreabă Rasbach — În legătură cu ce exact? întreabă celălalt bărbat Cei doi detectivi vorbesc încet — Cu zbânţuiala din curte — Nu ştiu De ce ar minţi? Chiar arată bine — Din experienţa mea, oamenii mint tot timpul, spune Rasbach — Tu crezi că ne-a minţit? — Nu Dar are ceva care mă deranjează şi nu ştiu ce Părea agitată, de parcă nu spunea ceva sau ascundea ceva, zice Rasbach Presupunând că a spus adevărul, întrebarea e: de ce s-a dat Marco la ea la scurt timp după douăsprezece treizeci? A făcut asta pentru că habar nu avea că îi era răpit copilul chiar atunci sau pentru că tocmai îi predase copilul unui complice şi trebuia să pară că nu avea nicio grijă? — Sau poate e sociopat, sugerează Jennings Poate că a dat copilul unui complice şi nici nu i-a păsat Rasbach clatină din cap — Nu cred Cam toţi sociopaţii pe care i-a întâlnit Rasbach – şi după zeci de ani petrecuţi în poliţie, a văzut destui – aveau o atitudine încrezătoare, chiar pompoasă Marco arată de parcă ar fi pe cale să cedeze sub povara presiunii Capitolul unsprezece Anne şi Marco aşteaptă în camera de zi, lipiţi de telefon Dacă sună răpitorul, Rasbach sau, în lipsa lui, altcineva de la poliţie, va fi acolo ca să-l îndrume pe Marco pe parcursul apelului Dar răpitorul nu sună Au sunat rude şi prieteni, reporteri, nebuni, dar nimeni care să pretindă că e răpitorul Marco este cel care răspunde la telefon Dacă răpitorul chiar sună, Marco va vorbi Anne nu crede că ar fi în stare să se controleze Nimeni n-o crede capabilă să se controleze Poliţiştii nu au încredere că Anne poate să-şi păstreze calmul şi să urmeze instrucţiunile E prea emotivă, are momente în care devine aproape isterică Marco este mai raţional, dar evident irascibil Telefonul sună pe la zece seara Marco se întinde să răspundă Toată lumea vede că îi tremură mâna — Alo? zice el De la capătul celălalt nu se aude decât respiraţia cuiva — Alo! zice Marco mai tare, aruncându-i o privire rapidă lui Rasbach Cine e? Persoana care a sunat închide — Cu ce am greşit? spune Marco, panicat Rasbach vine imediat lângă el — Nu ai greşit cu nimic Marco se ridică şi începe să se plimbe încoace şi încolo prin cameră — Dacă era răpitorul, o să sune din nou, spune Rasbach neutru Şi el are emoţii Detectivul Rasbach îl priveşte pe Marco cu atenţie Marco este vizibil agitat, ceea ce este de înţeles Presiunea e mare Dacă se preface, se gândeşte Rasbach, e un actor foarte bun Anne plânge încet pe canapea, ştergându-şi din când în când ochii cu un şerveţel Ancheta minuţioasă a poliţiei a stabilit că nicio persoană care are garaj cu ieşire în alee nu a condus pe aleea respectivă la 12:35 noaptea trecută Sigur, aleea este folosită şi de alte persoane, nu numai de cele care au garaje acolo – dă în străzi laterale, în ambele capete, iar şoferii o folosesc pentru a evita drumurile cu sens unic Poliţiştii se străduie din greu să-l găsească pe şoferul maşinii respective În afară de Paula Dempsey, nu au mai găsit pe nimeni care să fi văzut maşina la ora aceea Dacă exista un răpitor, se gândeşte Rasbach, probabil i-ar fi contactat până acum Poate nu vor primi niciodată telefon de la răpitor Poate părinţii au omorât copilul şi au fost ajutaţi să scape de cadavru, iar toate astea nu sunt decât o şaradă elaborată ca să nu fie suspectaţi de crimă Problema este că Rasbach a obţinut lista apelurilor pentru telefoanele lor mobile şi de acasă şi niciunul dintre ei nu a dat telefoane după ora şase seara trecută, cu excepţia apelului la numărul de urgenţă Asta înseamnă că, dacă ei sunt vinovaţii, poate nu a fost ceva spontan Poate că au planificat totul de la început şi au aranjat dinainte să-i aştepte cineva în garaj Sau unul din ei are un telefon mobil cu cartelă, nedetectabil, şi de acolo a sunat Poliţiştii n-au găsit aşa ceva, dar asta nu înseamnă că nu există Dacă au fost ajutaţi să scape de cadavru, trebuie să fi sunat pe cineva Telefonul mai sună de câteva ori Li se spune că sunt nişte criminali şi să nu-şi mai bată joc de poliţişti Li se spune să se roage Un mediu îşi oferă serviciile – contra unui comision Dar nu sună nimeni care să spună că e răpitorul În cele din urmă, Anne şi Marco urcă în dormitor Niciunul nu a dormit în ultimele douăzeci şi patru de ore şi nici în ziua de dinainte Anne a încercat să se întindă, dar nu a putut să doarmă O vede mereu pe Cora în minte şi nu-i vine să creadă că nu poate să o atingă, că nu ştie unde e fetiţa ei şi dacă e teafără Anne şi Marco se întind pe pat îmbrăcaţi, gata să sară din el dacă sună telefonul Se ţin în braţe şi şoptesc — Aş vrea să pot merge la dr Lumsden, spune Anne Marco o trage mai aproape Nu ştie ce să spună Dr Lumsden e plecată undeva prin Europa, de unde se întoarce abia peste câteva săptămâni Programările lui Anne au fost anulate — Ştiu, şopteşte Marco Anne îi răspunde tot şoptit — A zis că, dacă am nevoie, pot să mă duc la doctorul care o înlocuieşte Poate ar trebui Marco se gândeşte la asta E îngrijorat din cauza ei Îşi face griji că, dacă povestea asta durează prea mult, efectele asupra ei vor fi devastatoare Mereu a fost fragilă în faţa stresului — Nu ştiu, iubito, zice Marco Cum ajungi la doctor cu toţi reporterii ăia afară? — Nu ştiu, şopteşte posomorâtă Anne Nu vrea să fie urmărită de reporteri la cabinetul psihiatrului Se teme că presa va afla despre depresia ei postnatală A văzut cum au reacţionat la greşeala cu salopetele Până acum, singurii care ştiu despre depresia ei sunt Marco şi mama ei, doctoriţa şi farmacista Şi, sigur, poliţiştii, care i-au scotocit prin casă imediat după ce i-a fost răpit copilul şi au găsit medicamentul Dacă n-ar fi urmat un tratament psihiatric, oare poliţiştii le-ar mai fi dat târcoale ca o haită de lupi acum? Poate nu Din cauza ei sunt suspectaţi Altfel, poliţia n-ar avea niciun motiv să-i suspecteze Doar dacă nu e din cauză că şi-au lăsat copilul singur în casă Asta a fost vina lui Marco Aşa că sunt amândoi vinovaţi Anne stă întinsă în pat şi îşi aminteşte cum era când îşi strângea fetiţa la piept, când simţea căldura bebeluşului dolofan din braţele ei, îmbrăcat numai cu un scutec, cu pielea mirosind a copil şi a proaspăt spălat Îşi aminteşte zâmbetul frumos al Corei şi bucla din frunte, la fel ca a fetiţei din poezioara pentru copii Glumea adesea cu Marco pe tema asta A fost odată o fetiţă, care avea o buclă mică Fix pe frunte, la mijloc Când era bună, era tare, tare bună Iar când era rea, era groaznică Oricât de dărâmată s-ar simţi – ce fel de mamă se simte deprimată cu un bebeluş perfect? – Anne îşi iubeşte cu disperare fiica Cu toate acestea, epuizarea chiar o copleşea Cora era un copil plângăcios, care avea mereu colici, mai pretenţioasă ca majoritatea Când Marco s-a întors la serviciu, lui Anne zilele au început să i se pară insuportabil de lungi Îşi umplea orele cum putea mai bine, dar tot se simţea singură Toate zilele au ajuns să i se pară la fel Nu putea să-şi închipuie că altă dată fuseseră altfel În ceaţa cauzată de lipsa somnului, nu-şi amintea de ea însăşi, femeia de dinainte, care lucra în galeria de artă Abia dacă mai ţinea minte cum era când îşi ajuta clienţii să-şi adauge piese noi la colecţii sau cât era de încântată când găsea un artist nou promiţător De fapt, abia dacă îşi amintea cum era viaţa ei înainte să aibă copilul şi să rămână acasă să-l crească Lui Anne nu-i plăcea s-o roage pe mama ei să vină ca s-o ajute Era şi ea ocupată cu prietenele ei, cu clubul şi cu activităţile ei de binefacere Niciuna dintre prietenele lui Anne nu stătea acasă cu copilul în acelaşi timp cu ea Anne se chinuia Îi era ruşine că nu făcea faţă prea bine Marco a sugerat să angajeze pe cineva care să o ajute, dar asta a făcut-o să se simtă inadecvată Singura alinare era grupul de mame care se reunea săptămânal, timp de trei ore miercuri dimineaţa Numai că nu se apropiase cu adevărat de niciuna dintre celelalte mame, nu destul cât să i se confeseze Toate păreau sincer fericite şi mame mai competente decât ea, chiar dacă şi ele erau la primul copil Şi mai era şedinţa săptămânală cu dr Lumsden, după-amiaza în care Marco rămânea cu Cora Tot ce-şi doreşte Anne acum este să dea timpul înapoi cu douăzeci şi patru de ore Se uită la ceasul digital de pe noptieră: 11:31 În urmă cu douăzeci şi patru de ore, tocmai o lăsa pe Cora în pătuţ ca să se întoarcă la petrecere Nimic din toate astea nu se întâmplase Totul era bine Dacă ar putea da ceasul în urmă! Dacă şi-ar primi copilul înapoi, ar fi atât de recunoscătoare, ar fi atât de fericită, n-ar mai fi niciodată deprimată Ar preţui fiecare minut petrecut cu fiica ei Nu s-ar mai plânge de nimic, niciodată Culcată în pat, Anne face o înţelegere personală cu Dumnezeu, chiar dacă nu este credincioasă, şi plânge în pernă • În cele din urmă, Anne adoarme, dar Marco rămâne treaz lângă ea multă vreme Nu-şi poate opri gândurile Se uită alături la soţia lui, care doarme zbuciumat pe o parte, cu spatele la el E prima dată când doarme după mai mult de treizeci şi şase de ore El ştie că, pentru a face faţă, are nevoie de somn Se uită îndelung la spatele ei şi se gândeşte cât de mult s-a schimbat de la naşterea copilului A fost o transformare complet neaşteptată Fuseseră amândoi atât de nerăbdători – decoraseră camera copilului, cumpăraseră lucruri pentru el, participaseră la cursurile de pregătire pentru naştere, îl simţiseră lovind la ea în burtă Fuseseră cele mai fericite luni din viaţa lui Nici nu se gândise vreodată ce greu urma să fie după aceea Nu prevăzuse aşa ceva Anne a avut un travaliu lung şi dificil; nici pentru asta nu fuseseră pregătiţi La cursuri nu-ţi spune nimeni aşa ceva, ce poate merge prost Până la urmă, Cora a venit pe lume prin cezariană de urgenţă, dar a fost bine Era perfectă Şi mama, şi bebeluşul s-au simţit bine şi s-au întors acasă de la spital ca să înceapă o nouă viaţă Şi recuperarea a fost mai lungă şi mai dificilă pentru Anne, din cauza cezarienei Părea dezamăgită că nu născuse natural Marco a încercat s-o consoleze Nu era nici ce-şi imaginase el, dar nu i se părea ceva aşa important Cora era perfectă, Anne era sănătoasă, asta era tot ce conta Anne a avut probleme cu alăptatul la început, pentru că bebeluşul nu apuca bine sânul Au fost nevoiţi să ceară ajutor specializat Mama lui Anne nu putea să-i ajute; la rândul ei, îşi hrănise copilul cu biberonul Marco vrea să se întindă şi să o mângâie pe Anne pe spate, dar îi e teamă că o va trezi Mereu a fost emotivă, sensibilă Este una dintre cele mai rafinate femei pe care le-a întâlnit vreodată Înainte, îi plăcea să se ducă pe neaşteptate la ea la galerie Uneori o surprindea acolo la ora prânzului sau după program, doar pentru că voia s-o vadă Îi plăcea la nebunie s-o urmărească atunci când stătea de vorbă cu clienţii, să o vadă cum se lumina toată când vorbea despre un tablou sau un artist nou Se gândea atunci: Nu pot să cred că e a mea! De câte ori avea loc vreun vernisaj, ea îl invita; erau şampanie şi apetitive, femei în rochii elegante şi bărbaţi în costume bine croite Anne circula prin sală, oprindu-se să discute cu oamenii adunaţi în faţa tablourilor – pete de culoare sălbatice, abstracte, sau lucrări mai sumbre, tonale Marco nu înţelegea nimic din ele Pentru el, cel mai frumos, cel mai captivant lucru din sală era mereu Anne Nu o deranja, stătea lângă bar, mâncând brânză, sau într-o parte, şi o privea în timp ce se desfăşura Se pregătise pentru aşa ceva, dat fiind că avea o diplomă în istoria artei şi artă modernă, dar avea şi instinct, pasiune Marco nu crescuse în preajma artei, dar arta făcea parte din viaţa ei, şi el o iubea pentru asta Pentru nunta lor, i-a cumpărat un tablou din galerie pe care ea îl dorea tare mult, dar pe care spunea că nu şi-l va putea permite niciodată – o lucrare foarte mare, abstractă, de atmosferă, a unui pictor promiţător pe care ea îl admira enorm Acum, nici nu se mai uită la el Marco se întoarce cu faţa în sus şi se holbează la tavan, cu ochii arzători Are nevoie ca ea să nu cedeze Nu se poate ca poliţia s-o suspecteze, să-i suspecteze pe amândoi, mai mult decât o face deja L-a tulburat ce a zis Anne despre dr Lumsden Frica din ochii ei Oare i-a spus vreodată doctoriţei că vrea să-şi rănească fetiţa? Uneori, femeile care sufereau de depresie postnatală se gândeau la aşa ceva Iisuse! Iisuse! Futu-i! Computerul lui de la birou A căutat pe Google „depresie postnatală” şi a intrat pe linkurile către psihoza postnatală, a citit poveştile acelea oribile despre femei care îşi omorâseră bebeluşii Femeia care îşi sufocase cei doi copii Femeia care îşi înecase cei cinci copii în cadă Cea care intrase intenţionat într-un lac cu maşina în care se aflau copiii Iisuse Cristoase! Futu-i! Dacă poliţia îi cercetează computerul de la birou, o să găsească toate astea Marco începe să transpire doar stând întins în pat Îşi simte sudoarea rece, i se face rău Ce-ar crede poliţia dacă ar găsi aşa ceva? Oare crede deja că Anne a omorât-o pe Cora? Crede că el a ajutat-o să-şi acopere crima? Dacă i-ar vedea istoricul de navigare, ar putea crede că îşi făcea griji din cauza lui Anne de câteva săptămâni bune? Stă acolo, întins pe spate, cu ochii larg deschişi Să le spună poliţiştilor înainte să afle ei? Nu vrea să pară că ascunde ceva Se vor întreba de ce a căutat subiectul ăsta la muncă şi nu pe computerul de acasă Inima îi bate cu putere în timp ce se ridică din pat Coboară la parter pe întuneric, lăsând-o pe Anne să sforăie uşor în urma lui Detectivul Rasbach stă în camera de zi, pe fotoliul pe care pare să-l fi ales ca preferat, şi lucrează ceva la laptop Marco se întreabă dacă detectivul doarme vreodată, dacă o să plece la un moment dat din casa lor El şi Anne nu prea pot să-l dea afară, deşi le-ar plăcea Detectivul Rasbach îşi ridică privirea când Marco intră în cameră — Nu pot să dorm, mormăie Marco Se aşază pe canapea, încearcă să găsească un mod de a aduce vorba despre ce-l frământă Simte că ochii detectivului sunt aţintiţi asupra lui Să-i spună sau nu? S-or fi dus deja la el la birou? S-or fi uitat prin computerul lui? Or fi aflat în ce necazuri este cu afacerea? Ştiu că riscă să-şi piardă firma? Dacă nu ştiu încă, vor afla în curând Ştie că îl suspectează, că îi scotocesc trecutul Dar dacă ai probleme financiare nu înseamnă că eşti un criminal — Aş vrea să vă zic ceva, spune Marco agitat Rasbach îl priveşte calm şi lasă laptopul deoparte — Nu vreau să interpretaţi greşit, spune Marco — Bine, zice detectivul Rasbach Marco inspiră adânc înainte să înceapă — Când Anne a fost diagnosticată cu depresie postnatală acum câteva luni, asta m-a speriat destul de tare Rasbach dă din cap — E de înţeles — Adică, nu aveam experienţă cu genul ăsta de lucruri Se deprima foarte tare, ştiţi, plângea mult Era apatică, îmi făceam griji pentru ea, dar am crezut că era doar epuizată, că era ceva temporar Am crezut că o să-i treacă atunci când copilul va dormi toată noaptea Chiar i-am sugerat că poate ar fi bine să se întoarcă la serviciu, cu jumătate de normă, pentru că îşi iubea munca la galerie şi am crezut că aşa va mai lua şi ea o pauză Dar nu a vrut S-a uitat la mine de parcă o credeam o mamă rea Marco clatină din cap — Dar nu credeam asta! I-am sugerat să ia pe cineva care să o ajute puţin în timpul zilei, o fată, eventual, ca să poată să tragă un pui de somn, dar nici nu voia să audă! Rasbach dă din nou din cap şi ascultă atent Marco povesteşte mai departe şi simte cum devine din ce în ce mai agitat — Când mi-a zis că doctorul i-a spus că are depresie postnatală, nu i-am dat prea mare importanţă, ştiţi? Voiam s-o sprijin Dar eram îngrijorat, iar ea nu-mi spunea prea multe Începe să-şi frece mâinile de coapse — Aşa că am căutat informaţii online, dar nu aici, acasă, pentru că nu voiam să ştie că îmi fac griji Am folosit computerul de la birou Simte că roşeşte Nu aşa voia să sune Pare că o suspectează pe Anne, că nu are încredere în ea Pare că au secrete unul faţă de celălalt Rasbach îl priveşte fix, impenetrabil Marco nu-şi dă seama ce gândeşte detectivul E enervant — Aşa că doar voiam să ştiţi, în caz că îmi verificaţi computerul de la muncă, de ce am accesat aşa de multe site-uri despre depresia postnatală Încercam să înţeleg prin ce trece Voiam să o ajut — Înţeleg Rasbach aprobă din cap, de parcă ar înţelege pe deplin, însă Marco nu-şi dă seama ce gândeşte cu adevărat — De ce voiai să-mi spui că ai căutat informaţii despre depresia postnatală la birou? Pare un lucru normal, în situaţia ta, spune Rasbach Marco simte un fior Tocmai a înrăutăţit lucrurile? Tocmai l-a făcut să vrea să-i examineze computerul de la muncă? Ar trebui să-i explice în continuare de ce a accesat linkurile despre crime sau să lase lucrurile aşa cum sunt? Pentru o clipă se panichează, nesigur ce ar trebui să facă Hotărăşte că a dat-o în bară suficient — Pur şi simplu, m-am gândit c-ar trebui să vă spun, asta e tot, zice Marco aspru şi se ridică să plece, furios pe el însuşi — Stai! zice detectivul Pot să te întreb ceva? Marco se aşază la loc — Spuneţi! Îşi încrucişează braţele — E vorba de aseară, când te-ai întors la vecini, după ce ai venit să vezi copilul la douăsprezece şi jumătate — Da, ce-i cu asta? — Despre ce ai vorbit cu Cynthia acolo? La auzul întrebării, Marco se simte stânjenit Chiar, despre ce au vorbit? Şi de ce îl întreabă asta? — De ce vreţi să ştiţi despre ce am vorbit? — Îţi aminteşti? întreabă Rasbach Marco nu-şi aduce aminte Nu-şi aminteşte să fi vorbit prea mult — Nu ştiu Doar chestii banale Pălăvrăgeală Nimic important — E o femeie foarte atrăgătoare, nu eşti de acord? Marco nu răspunde — Nu eşti de acord? repetă Rasbach — Bănuiesc, spune Marco — Spui că nu-ţi aduci aminte dacă ai văzut sau ai auzit ceva când erai afară, în curte, între puţin peste douăsprezece treizeci şi aproape unu, când aţi intrat înapoi în casă amândoi Marco stă cu capul plecat, nu se uită la detectiv Ştie unde vrea să ajungă Începe să transpire — Ai spus – şi aici detectivul răsfoieşte în urmă prin carneţel – ai spus că „nu erai atent” De ce nu erai atent? Ce naiba ar trebui să facă acum? Ştie la ce face aluzie detectivul Ca un laş, Marco nu spune nimic, dar simte cum îi pulsează vena de la tâmplă Se întreabă dacă detectivul a observat-o — Cynthia spune că te-ai dat la ea, că i-ai făcut avansuri sexuale în curte — Ce? Nu-i adevărat! Marco îşi ridică brusc capul şi se uită la detectiv Detectivul îşi consultă notiţele din nou, mai dă câteva pagini — Spune că ai mângâiat-o pe picioare, că ai sărutat-o şi ai tras-o în poala ta Spune că ai fost foarte insistent, că te-a luat valul — Nu e adevărat! — Nu e? N-ai sărutat-o? Nu te-a luat valul? — Nu! Adică nu m-am dat eu la ea, ea s-a dat la mine Marco simte că roşeşte tare şi e furios pe el însuşi Detectivul nu spune nimic Marco îşi caută stângaci cuvintele în graba de a se apăra şi, în tot acest timp, se gândeşte: Curva aia mincinoasă! — Nu aşa s-a întâmplat, insistă Marco Ea a început Se crispează când îşi dă seama cât de pueril sună Inspiră adânc, să se liniştească — Ea s-a dat la mine Îmi amintesc că a venit şi s-a aşezat în poala mea I-am spus că nu ar trebui să stea acolo şi am încercat s-o împing de pe mine Dar ea mi-a luat mâna şi mi-a pus-o sub rochie Purta o rochie lungă cu despicătură într-o parte Marco transpiră de-a binelea acum, gândindu-se cum trebuie să pară toată povestea asta Încearcă să se relaxeze Îşi spune că, indiferent dacă detectivul îl crede o lepră, ăsta nu e un motiv să creadă că lucrurile astea au vreo legătură cu Cora — Ea m-a sărutat pe mine Marco se opreşte, roşeşte iar Îşi dă seama că Rasbach nu crede niciun cuvânt — Am tot protestat, i-am zis că n-ar trebui, dar nu voia să se ridice din poala mea Mi-a deschis şliţul Mi-era teamă c-o să ne vadă cineva Rasbach spune: — Ai băut mult Câtă încredere ai în amintirile tale? — Eram beat, dar nu chiar aşa de beat Ştiu ce s-a întâmplat Nu am început eu nimic cu ea Practic s-a aruncat pe mine — De ce ar minţi? întreabă Rasbach simplu De ce ar minţi? Marco se întreabă acelaşi lucru De ce i-ar coace-o Cynthia în halul ăsta? Era enervată că i-a spus „nu”? — Poate s-a supărat fiindcă am refuzat-o Detectivul îşi ţuguie buzele în timp ce-l priveşte pe Marco Disperat, Marco spune: — Minte — Unul din voi doi minte sigur, spune Rasbach — De ce aş minţi în legătură cu aşa ceva? întreabă Marco stupid Nu puteţi să mă arestaţi pentru că am sărutat altă femeie — Nu, spune detectivul Aşteaptă o secundă sau două şi spune: — Zi-mi adevărul, Marco Ai o aventură cu Cynthia? — Nu! în niciun caz! Îmi iubesc soţia N-aş face aşa ceva, jur Marco îl priveşte furios pe detectiv — Asta spune Cynthia? V-a zis că avem o aventură? Asta e o mare aberaţie — Nu, nu a spus asta • Anne, aşezată în capul scărilor, pe întuneric, aude tot Fiori reci îi străbat tot corpul Acum ştie că aseară, în timp ce bebeluşul lor era răpit, soţul ei o săruta şi o mângâia pe Cynthia de alături Nu ştie cine a început – din ce a observat ea înainte, ar fi putut fi oricare dintre ei Amândoi au fost vinovaţi Simte că i se face rău, se simte trădată — Am terminat aici? întreabă Marco — Mda, sigur, răspunde detectivul Anne se ridică repede în picioare şi, desculţă, se întoarce în grabă în dormitor Tremură Se bagă în pat, sub pătură, şi se preface că doarme, dar se teme că respiraţia ei neregulată o va da de gol Marco intră în dormitor cu paşi grei Se aşază pe marginea patului, cu spatele la ea, şi se uită în gol Ea îşi deschide ochii uşor şi îşi aţinteşte privirea la spatele lui Şi-l imaginează făcându-şi de cap cu Cynthia pe scaunul din curte, în timp ce ea se plictisea de moarte cu Graham în sufragerie Iar în timp ce el îşi băga mâna în chiloţii Cynthiei şi Anne se prefăcea că îl ascultă pe Graham, cineva o răpea pe Cora Niciodată nu va mai putea să aibă încredere în el Niciodată Se întoarce pe partea cealaltă şi îşi trage pătura mai sus, în timp ce lacrimi mute îi curg pe faţă şi îi udă gâtul • Cynthia şi Graham sunt în dormitorul lor, alături, şi poartă o discuţie aprinsă Chiar şi aşa, au grijă să nu ridice tonul Nu vor să fie auziţi Pe patul lor imens se află un laptop deschis — Nu, zice Graham Ar trebui să mergem pur şi simplu la poliţie — Şi ce să spunem? întreabă Cynthia E cam târziu pentru asta, nu crezi? Deja au venit aici şi m-au luat la întrebări, în timp ce tu erai plecat — Nu e chiar aşa de târziu, o contrazice Graham Le spunem că am avut o cameră de luat vederi orientată spre curtea din spate Nu e nevoie să spunem mai mult Nu e nevoie să ştie nimeni de ce am pus-o acolo — Sigur că da Şi cum vrei să explicăm mai exact de ce nu am menţionat-o până acum? — Putem să spunem că am uitat de ea Graham se sprijină de tăblia patului, îngrijorat Cynthia râde, dar fără vreo urmă de umor — Serios! Poliţia a scormonit peste tot pentru că a fost răpit un bebeluş, dar noi am uitat că avem o cameră minusculă de luat vederi îndreptată spre curtea din spate Se ridică şi începe să-şi dea jos cerceii — N-or să creadă niciodată aşa ceva — De ce nu? Putem să spunem că n-am verificat-o niciodată sau că am crezut că e stricată sau că se terminase bateria Putem să spunem că am crezut că nu funcţionează şi că o ţineam doar aşa, de ochii lumii — Doar de ochii lumii, să speriem hoţii Când este atât de bine ascunsă, încât poliţiştii nici nu au observat-o Pune un cercel într-o cutie de bijuterii cu oglindă, de pe măsuţa ei de toaletă Îi aruncă o privire enervată şi mormăie: — Tu şi rahaturile tale de camere — Şi ţie îţi place să te uiţi la filmele alea, zice Graham Cynthia nu îl corectează Da, şi ei îi place să se uite la filmele alea Îi place să se privească făcând sex cu alţi bărbaţi Îi place cum se excită soţul ei când o vede cu ei Dar cel mai mult îi place că îi dă permisiunea să flirteze şi să facă sex cu alţi bărbaţi Bărbaţi mai atrăgători şi mai interesanţi decât soţul ei, care s-a dovedit a fi o dezamăgire în ultima vreme Dar cu Marco nu a ajuns prea departe Graham sperase că ea îi va face o muie serioasă lui Marco sau că el o să-i ridice rochia şi o s-o fută pe la spate Cynthia ştia exact cum este poziţionată camera de luat vederi ca să surprindă cel mai bun unghi Treaba lui Graham era s-o ţină pe nevastă ocupată Asta era mereu treaba lui Era obositor pentru el, dar merita Numai că acum au o problemă Capitolul doisprezece Este duminică după-amiază Nu au apărut indicii noi Nu a sunat nimeni să spună că o are pe Cora Cazul pare să fi ajuns într-un impas, dar Cora încă este acolo, undeva Unde e? Anne se duce la fereastra din camera de zi Draperiile trase, pentru intimitate, filtrează lumina din cameră Anne se dă într-o parte şi trage puţin de draperie ca să arunce o privire afară Trotuarul este plin de reporteri, care se revarsă şi pe stradă Trăieşte într-un acvariu şi toată lumea bate cu degetul în sticlă Sunt deja semne că Anne şi Marco nu sunt îndrăgiţi de ziarişti N-au primit presa cu bunăvoinţă Este evident că, pentru ei, reporterii reprezintă o intruziune, un rău necesar Nu sunt nici deosebit de fotogenici, deşi Marco arată bine, iar Anne a fost destul de drăguţă în trecut, însă nu este destul să arate bine, este de preferat să aibă şi charismă sau măcar să emane căldură Or Marco nu este deloc charismatic acum Arată ca o fantomă zdruncinată Amândoi par vinovaţi, înfrânţi de ruşine Marco a fost distant în interacţiunile cu presa; Anne nu a spus nimic Nu au fost amabili cu ziariştii, aşa că nici aceştia nu le-au întors căldura Anne îşi dă seama că aceasta este probabil o greşeală tactică, pe care este posibil să o regrete mai târziu Problema este că n-au fost acasă S-a aflat că ei erau la vecini când Cora a fost furată din pătuţ Anne a fost îngrozită când a văzut titlurile de dimineaţă: CUPLUL NU ERA ACASĂ CÂND COPILUL A FOST RĂPIT; COPILUL RĂPIT A FOST LĂSAT SINGUR Dacă ar fi dormit buştean în propria casă în timp ce copilul le era răpit din cameră, s-ar fi bucurat de mult mai multă simpatie din partea presei şi a publicului Faptul că erau la o petrecere în vecini le-a atras critici aspre Sigur, s-a aflat şi despre depresia ei postnatală Anne nu ştie cum se întâmplă lucrurile astea Ea nu a spus presei, asta e sigur Bănuieşte că Cynthia a fost la originea informaţiilor despre copilul lăsat singur acasă, dar nu ştie cum a aflat presa despre depresia ei Sigur poliţia n-a divulgat informaţiile ei medicale confidenţiale Chiar i-a întrebat pe poliţişti şi ei au spus că nu de la ei s-a aflat Dar Anne nu are încredere în poliţie Indiferent cine a divulgat informaţiile, n-a făcut decât să-i strice şi mai mult imaginea în ochii tuturor – ai publicului, ai presei, ai părinţilor şi prietenilor ei, ai tuturor A fost supusă oprobriului public Anne se întoarce să se uite la grămada din ce în ce mai mare de jucării şi alte resturi colorate care se adună pe trotuar la baza scărilor din faţa casei Sunt acolo buchete cu flori ofilite, animăluţe de pluş de toate culorile şi mărimile – vede ursuleţi şi chiar o girafă mare – cu bileţele şi cartonaşe lipite de ele Un munte de clişee O manifestare excesivă de simpatie Şi de ură Mai devreme, Marco a ieşit şi i-a adus un braţ de jucării şi bileţele, ca s-o mai înveselească O greşeală pe care n-o va repeta Multe dintre bileţele erau pline de venin, chiar şocante A citit câteva, a icnit de durere, după care le-a mototolit şi le-a aruncat pe jos Trage spasmodic draperiile şi se uită din nou afară De data aceasta, corpul i se scutură de un fior de groază Recunoaşte femeile care vin în şir indian pe trotuar spre casă, împingând cărucioarele Sunt trei, nu, patru femei din grupul ei de mămici Reporterii se dau la o parte ca să le lase să treacă, simţind drama iminentă Anne priveşte nevenindu-i să creadă Doar nu au venit s-o vadă cu copiii lor, se gândeşte ea O vede pe cea din faţă, Amalia, mama lui Theo cel drăguţ, cu ochi căprui, băgând mâna sub cărucior şi scoţând ceea ce pare o caserolă mare cu mâncare gătită Celelalte femei din spatele ei fac acelaşi lucru, punând frânele la cărucioare şi întinzându-se după cutiile cu mâncare de dedesubt Atâta bunătate şi, în acelaşi timp, atâta cruzime nepăsătoare Nu mai poate suporta Lui Anne îi scapă un hohot în timp ce se întoarce brusc dinspre fereastră — Ce s-a întâmplat? spune Marco alarmat, venind la ea Trage draperia şi se uită pe fereastră, spre trotuar — Scapă de ele! şopteşte Anne Te rog! • Luni dimineaţă la ora nouă, detectivul Rasbach le cere lui Marco şi Anne să meargă la secţie pentru audieri formale — Nu sunteţi arestaţi, îi asigură el când amândoi îl privesc şocaţi Am vrea să vă luăm câte o declaraţie formală şi să vă punem mai multe întrebări — De ce nu puteţi să faceţi asta aici? întreabă Anne, evident tulburată Aşa cum aţi făcut până acum? — De ce trebuie să mergem la secţie? întreabă ca un ecou şi Marco, cu o expresie înspăimântată — Asta este procedura standard, spune Rasbach Vreţi să vă împrospătaţi puţin mai întâi? sugerează el Anne scutură din cap, de parcă nici nu-i pasă cum arată Marco nu face nimic, doar se holbează la propriile picioare — Bine, atunci, să mergem, spune Rasbach şi îi conduce Când deschide uşa de la intrare, se declanşează forfota Reporterii se răspândesc pe scările din faţă, cu bliţurile aprinse — Sunt arestaţi? strigă cineva Rasbach nu răspunde la nicio întrebare şi tace mâlc în timp ce îi îndrumă pe Marco şi pe Anne prin mulţime, către maşina poliţiei parcată în faţa casei Deschide portiera din spate şi Anne urcă prima, apoi se mută pe locul celălalt Marco urcă după ea Nu vorbeşte nimeni, în afară de reporterii care îşi strigă întrebările în urma lor Rasbach se urcă în faţă, lângă şofer, şi maşina porneşte Fotografii aleargă după ei, făcând poze Anne se uită fix pe geam Marco încearcă să o ia de mână, dar ea şi-o retrage Priveşte oraşul cunoscut din goana maşinii: taraba cu legume din colţ, parcul în care ea şi Cora stau pe pătură la umbră şi se uită la copiii care se stropesc în piscina mică Traversează oraşul – acum nu sunt departe de galeria de artă unde lucra ea, aproape de râu Apoi, trec pe lângă clădirea Art Deco în care îşi are Marco biroul şi, brusc, părăsesc centrul oraşului Totul arată foarte diferit când stai în spatele unei maşini de poliţie, în drum spre o audiere despre dispariţia copilului tău Când ajung la secţia de poliţie, o clădire modernă din beton şi sticlă, maşina se opreşte la uşile din faţă şi Rasbach îi conduce înăuntru Aici nu sunt reporteri N-au fost anunţaţi că Anne şi Marco vor fi duşi la audiere Când intră în secţie, un ofiţer în uniformă de la o recepţie circulară îşi ridică privirea cu interes Rasbach o predă pe Anne unei poliţiste — Du-o în sala de audieri numărul trei, îi zice Rasbach Anne îl priveşte alarmată pe Marco — Staţi! Vreau să rămân cu Marco Nu putem să stăm împreună? întreabă ea De ce ne separaţi? Marco îi întoarce privirea — E în regulă, Anne Nu-ţi face griji! Totul o să fie bine Nu am făcut nimic Vor doar să ne pună nişte întrebări şi pe urmă ne lasă să plecăm, nu-i aşa? i se adresează el lui Rasbach, cu o urmă de provocare în voce — Aşa e, răspunde calm detectivul După cum am spus, nu sunteţi arestaţi Sunteţi aici din proprie voinţă Puteţi pleca oricând Marco stă nemişcat şi o urmăreşte pe Anne plecând pe hol cu poliţista Ea se întoarce şi se uită iar la el Este îngrozită — Vino cu mine, spune Rasbach Îl duce pe Marco într-o sală de audieri de la capătul culoarului Detectivul Jennings este deja acolo În sală este o masă metalică, cu un singur scaun pe o parte şi două scaune pe partea cealaltă, pentru detectivi Marco nu are încredere în propria lui logică, nu e sigur că va spune lucrurile clar Simte cum îl loveşte epuizarea Îşi zice să vorbească rar, să gândească înainte să vorbească Rasbach poartă un costum curat şi o cămaşă şi o cravată nou-nouţe E proaspăt bărbierit Şi Jennings la fel Marco e îmbrăcat în nişte jeanşi vechi şi un tricou şifonat, pe care l-a pescuit din sertar dimineaţă Nu ştia că va fi adus la secţie Îşi dă seama acum că ar fi trebuit să profite de invitaţia detectivului de a face un duş, de a se bărbieri, de a-şi schimba hainele S-ar fi simţit mai ager, mai stăpân pe el Şi ar fi arătat mai puţin ca un criminal în înregistrarea permanentă a audierii Tocmai şi-a dat seama că probabil va fi înregistrat video Marco se aşază şi îi priveşte încordat pe cei doi detectivi rămaşi în picioare de partea cealaltă a mesei E altfel aici decât la el acasă E înspăimântător Simte cum se inversează balanţa controlului — Dacă eşti de acord, vom înregistra video audierea, spune Rasbach Arată spre o cameră de luat vederi poziţionată chiar sub tavan, îndreptată spre masă Marco habar n-are dacă va avea vreun cuvânt de spus Ezită o fracţiune de secundă, apoi spune: — Da, sigur, nicio problemă — Vrei o cafea? îl întreabă Rasbach — Da, sigur, mersi, spune Marco Încearcă să se relaxeze Îşi aminteşte că este aici ca să ajute poliţia să afle cine i-a răpit copilul Rasbach şi Jennings ies după cafea, lăsându-l pe Marco singur cu frământările lui Când cei doi detectivi se întorc, Rasbach pune paharul de hârtie al lui Marco pe masă, în faţa lui Marco vede că i-a adus două pliculeţe de zahăr şi unul de lapte Rasbach şi-a adus aminte cum îi place lui Marco să-şi bea cafeaua Mâinile îi tremură în timp ce desface pliculeţele de zahăr Toţi observă — Te rog să declari cum te numeşti şi data de astăzi, spune Rasbach şi încep Detectivul îi pune câteva întrebări simple care stabilesc versiunea lui Marco despre cele întâmplate în noaptea răpirii Este un rezumat al celor petrecute, nimic mai mult Pe măsură ce audierea avansează, Marco simte că se relaxează În cele din urmă, crede că s-a terminat, că urmează să-i dea drumul Uşurarea lui este enormă, dar are grijă să nu arate asta Are un răgaz să se întrebe cum merge în sala cealaltă, cu Anne — Bine, mulţumesc, spune Rasbach după ce i-au luat declaraţia Acum, dacă nu te deranjează, mai am doar câteva întrebări Marco, care dădea să se ridice din scaunul metalic, se aşază la loc — Povesteşte-ne despre firma ta, Conti Software Design — De ce? întreabă Marco Ce legătură au toate astea cu firma mea? Se holbează la Rasbach, încercând să-şi ascundă nedumerirea Dar ştie unde vor să ajungă Au făcut cercetări despre el Sigur că au făcut — Ai înfiinţat firma cam acum cinci ani? începe Rasbach — Da, spune Marco Am diplome în afaceri şi în informatică Dintotdeauna am vrut să am afacerea mea Am văzut o oportunitate în designul de software, mai exact, în designul de interfeţe pentru utilizatorii pentru software medical Aşa că mi-am deschis propria firmă Am câţiva clienţi importanţi Am angajat o echipă mică de profesionişti în software, toţi lucrează de la distanţă De cele mai multe ori, vizităm clienţii la sediile lor, aşa că mă deplasez destul de des în interes de afaceri Am şi un birou în centru Am avut destul de mult succes — Da, te-ai descurcat foarte bine, confirmă Rasbach Impresionant! Probabil nu a fost uşor E scump? Să înfiinţezi aşa o firmă? — Depinde La început, era o firmă mică, doar eu şi vreo doi clienţi Eu eram singurul designer; lucram de acasă şi aveam un program foarte încărcat Planul meu era să-mi cresc afacerea treptat — Continuă, zise Rasbach — Firma a avut succes foarte repede S-a dezvoltat rapid Trebuia să angajez mai mulţi designeri, ca să fac faţă cererii, şi să trec la următorul nivel Aşa că m-am extins Era momentul potrivit Atunci, costurile au crescut Echipament, personal, spaţiu de birouri Ai nevoie de bani ca să te dezvolţi — Şi de unde au venit banii pentru extinderea afacerii? întreabă detectivul Marco îl priveşte deranjat — Nu văd de ce contează pentru voi, dar am luat un împrumut de la socrii mei, de la părinţii lui Anne — Înţeleg — Ce înţelegeţi? spune Marco iritat Trebuie să rămână calm Nu-şi poate permite să devină arţăgos Rasbach probabil face asta doar ca să-l enerveze — Nu voiam să insinuez nimic cu asta, spune detectivul blând Câţi bani ai împrumutat de la părinţii soţiei? — Mă întrebaţi sau ştiţi deja? zice Marco — Nu ştiu Întreb — Cinci sute de mii, spune Marco — Asta înseamnă o grămadă de bani — Da, aşa e, încuviinţează Marco Rasbach îi întinde o cursă Nu se poate lăsa prins — Şi a fost profitabilă afacerea? — În cea mai mare parte Avem ani buni şi ani mai puţin buni, ca toată lumea — Şi anul ăsta? Ai zice că a fost bun sau mai puţin bun? — A fost un an cam de rahat, dacă tot întrebaţi, spune Marco — Îmi pare rău, spune Rasbach Apoi tace — Am avut nişte probleme, spune Marco în cele din urmă Dar am încredere că lucrurile vor reveni la normal, în afaceri sunt mereu suişuri şi coborâşuri Nu poţi să renunţi dacă ai avut un an prost Trebuie să rezişti Rasbach dă din cap gânditor — Cum ai descrie relaţia cu părinţii soţiei? Marco ştie că detectivul i-a văzut pe el şi pe socrul lui în aceeaşi cameră Nu are niciun rost să mintă — Nu ne simpatizăm — Şi totuşi ţi-au împrumutat cinci sute de mii de dolari? Detectivul ridică din sprâncene — Ne-au împrumutat împreună, mama şi tatăl ei Au bani Îşi iubesc fata Vor ca ea să aibă o viaţă bună Planul meu de afaceri era serios A fost o investiţie bună de afaceri pentru ei Şi o investiţie în viitorul fiicei lor A fost un acord mulţumitor pentru toate părţile implicate — Dar nu este adevărat că firma ta are nevoie disperată de o infuzie de lichidităţi? întreabă Rasbach — În ziua de azi, orice firmă ar avea nevoie de o infuzie de lichidităţi, spune Marco aproape cu amărăciune — Eşti pe punctul de a pierde afacerea pentru care ai muncit atât de mult ca s-o construieşti? întreabă Rasbach, aplecându-se uşor în faţă — Nu cred, nu, zice Marco Nu se va lăsa intimidat — Nu crezi? — Nu Marco se întreabă de unde are detectivul informaţiile Afacerea lui chiar are probleme Dar, din câte ştie el, poliţia nu a avut mandat să verifice nici documentele firmei, nici pe cele bancare Rasbach îşi dă cu presupusul? Cu cine a vorbit? — Soţia ta ştie despre problemele cu firma? — Nu în totalitate Marco se foieşte pe scaun — Cum adică? întreabă detectivul — Ştie că n-a mers prea bine în ultima vreme, recunoaşte Marco Nu am împovărat-o cu detaliile — De ce? — Avem un bebeluş, ce Dumnezeu! ripostează Marco ridicând tonul A fost deprimată, după cum ştiţi De ce i-aş spune că afacerea nu merge bine? Îşi trece mâna prin păr, care îi cade în dezordine peste ochi — Înţeleg, spune Rasbach Le-aţi cerut ajutor socrilor? Marco evită întrebarea — Cred că lucrurile se vor îndrepta Rasbach nu insistă — Să vorbim puţin despre soţia ta, zice el Spui că a fost deprimată Mi-ai zis mai devreme că a fost diagnosticată cu depresie postnatală de doctoriţa ei Psihiatra ei Doctoriţa Îşi consultă notiţele — Lumsden Îşi ridică privirea — Care este plecată acum — Da, ştiţi asta deja De câte ori trebuie să mai vorbim despre acest lucru? — Poţi să-mi descrii simptomele ei? Marco se foieşte fără stare pe scaunul metalic incomod Se simte ca un vierme prins cu un bold pe un panou — Aşa cum v-am mai spus, era tristă, plângea mult, era apatică Uneori părea copleşită Nu dormea destul Cora e un copil care scânceşte cam des Când spune asta, îşi aminteşte că ea a dispărut şi trebuie să se oprească o clipă ca să-şi recapete controlul — I-am sugerat să angajeze pe cineva care să o ajute cu copilul, ca să poată şi ea să tragă un pui de somn în timpul zilei, dar nu voia Cred că avea senzaţia că trebuie să se descurce singură, fără ajutor — Soţia ta a suferit de boli mintale în trecut? Marco îşi ridică privirea speriat — Ce? Nu A suferit puţin de depresie, la fel ca un milion de alţi oameni Vocea lui este hotărâtă — De boli mintale nu Lui Marco nu îi place ce sugerează detectivul Se pregăteşte psihic pentru ce urmează — Depresia postnatală este considerată o boală mintală, dar să nu despicăm firul în patru Rasbach se sprijină de spătarul scaunului şi îl priveşte pe Marco de parcă ar vrea să spună putem să vorbim sincer? — Ţi-ai făcut vreodată griji că Anne ar putea să-i facă rău copilului sau ei înseşi? — Nu, niciodată — Chiar dacă ai căutat pe internet informaţii despre psihoza postnatală? Deci i-au umblat prin computer Au văzut ce a citit, poveştile despre femei care şi-au ucis copiii Marco simte cum i se formează broboane mici de transpiraţie pe frunte Se foieşte pe scaun — Nu, v-am spus despre asta Când Anne a fost diagnosticată, am vrut să aflu mai multe despre asta, aşa că am căutat ceva informaţii despre depresia postnatală Ştiţi cum e pe internet, din una dai în alta Urmezi linkurile Eram doar curios Nu pentru că eram îngrijorat din cauza lui Anne am citit poveştile alea despre femei care au înnebunit şi şi-au omorât copiii Nici vorbă! Rasbach îl fixează cu privirea fără să spună vreun cuvânt — Uite ce e, dacă aş fi fost îngrijorat că Anne i-ar face rău copilului, n-aş fi lăsat-o acasă singură cu el toată ziua, nu? — Nu ştiu Ai fi lăsat-o? Rasbach nu se mai poartă cu mănuşi Se uită la el, aşteptând Marco îl priveşte furios — Aveţi de gând să ne acuzaţi de ceva? întreabă Marco — Nu, nu acum, spune detectivul Poţi să pleci Marco se ridică încet, împingându-şi scaunul în spate Îi vine să fugă dracului de acolo, dar n-o să se grăbească, o să se poarte ca şi cum s-ar stăpâni pe deplin, deşi nu este adevărat — Încă un lucru, spune Rasbach Ştii pe cineva care are o maşină electrică sau un hibrid? Marco ezită — Nu cred, răspunde el — Asta e tot, spune detectivul ridicându-se de pe scaun Eşti liber să pleci Lui Marco îi vine să se arunce pe Rasbach şi să-i mârâie în faţă: De ce dracu’ nu-ţi faci treaba şi nu ne găseşti copilul? În schimb, iese din sală prea repede Odată aflat de partea cealaltă a uşii, îşi dă seama că nu ştie unde e Anne Nu poate să plece fără ea Rasbach vine din spate — Dacă vrei s-o aştepţi pe soţia ta, nu durează prea mult, zice el, apoi se duce pe hol şi deschide uşa altei săli, unde – bănuieşte Marco – soţia lui stă şi aşteaptă Capitolul treisprezece Anne stă în sala rece de audiere şi tremură Poartă jeanşi şi numai un tricou În sală, aerul condiţionat e prea puternic Poliţista stă în picioare lângă uşă, păzind-o discret Lui Anne i s-a spus că e aici din proprie voinţă, că este liberă să plece oricând, dar se simte prizonieră Se întreabă ce se întâmplă în cealaltă sală, unde îl interoghează pe Marco Este o stratagemă, ca să-i separe Asta îi dă emoţii şi o face să se simtă nesigură pe ea Este evident că poliţiştii îi suspectează Vor încerca să-i întoarcă unul împotriva celuilalt Anne trebuie să se pregătească pentru ce urmează, dar nu ştie cum Se gândeşte să le spună că vrea să discute cu un avocat, dar se teme că asta o va face să pară vinovată Părinţii ei şi-ar permite să-i angajeze cel mai bun avocat de drept penal din oraş, dar îi e frică să-i roage Ce-ar crede ei dacă i-ar ruga să-i facă rost de un avocat? Şi Marco? Fiecare are nevoie de câte un avocat? Asta o înfurie, pentru că ştie că ei nu i-au făcut niciun rău copilului Poliţia îşi pierde timpul şi, în vremea asta, Cora este singură undeva, îngrozită, abuzată sau Anne simte că i se face rău Ca să nu vomite, se gândeşte în schimb la Marco Dar apoi îl vede din nou în minte sărutând-o pe Cynthia, mângâindu-i corpul, corpul acela mult mai apetisant decât al ei Îşi spune că era beat, că probabil Cynthia a fost cea care s-a dat la el, aşa cum a spus Marco, şi nu invers Observase că Cynthia flirtase cu Marco toată seara Totuşi, Marco a ieşit în curte cu ea la ţigară Şi el era la fel de vinovat Amândoi au negat că ar avea o aventură, dar ea nu ştie ce să creadă Uşa se deschide, făcând-o să tresară puternic pe scaun Intră detectivul Rasbach, urmat de Jennings — Unde e Marco? întreabă Anne cu vocea tremurândă — Vă aşteaptă pe hol, spune Rasbach şi zâmbeşte scurt Nu durează mult, zice el blând Vă rog să vă relaxaţi Îi zâmbeşte şi ea, fără vlagă Rasbach arată spre o cameră de luat vederi montată lângă tavan — Vom filma această audiere Anne aruncă o privire camerei de luat vederi — Trebuie să fim înregistraţi? întreabă ea Apoi se uită agitată la cei doi detectivi — Înregistrăm toate audierile, îi spune Rasbach Este pentru binele tuturor celor implicaţi Anne îşi aşază părul neliniştită şi încearcă să stea mai drept pe scaun Poliţista rămâne în picioare lângă uşă, de parcă le-ar fi teamă că Anne va încerca să fugă — Pot să vă aduc ceva? întreabă Rasbach Cafea? Apă? — Nu, mulţumesc Rasbach spune: — Bine atunci, să începem Vă rog să declaraţi cum vă numiţi şi data de azi Detectivul îi pune întrebări atente despre evenimentele din seara în care a dispărut copilul — Ce aţi făcut când aţi văzut că nu e în pătuţ? întreabă Rasbach Vocea lui este blândă, încurajatoare — V-am spus Cred că am ţipat Am vomitat Apoi am sunat la 911 Rasbach dă din cap — Soţul dumneavoastră ce a făcut? — A căutat tot etajul în timp ce eu sunam la 911 Rasbach o priveşte mai intens, direct în ochi — Cum vi s-a părut? — Şocat, îngrozit, la fel ca mine — Nu aţi găsit nimic nelalocul lui, nimic deranjat, în afară de faptul că lipsea copilul? — Exact Am căutat prin casă înainte să sosească poliţia, dar nu am observat nimic Singurul lucru diferit sau ciudat – în afară de faptul că ea nu era acolo şi că dispăruse şi păturica ei – a fost că uşa de la intrare era deschisă — La ce v-aţi gândit când aţi văzut pătuţul gol? — M-am gândit că a luat-o cineva, şopteşte Anne, privind în jos, spre masă — Ne-aţi spus că aţi spart oglinda din baie după ce aţi văzut că lipsea fetiţa şi înainte să sosească poliţia De ce aţi spart oglinda din baie? întreabă Rasbach Anne inspiră adânc înainte să răspundă — Eram supărată Eram supărată pentru că o lăsaserăm singură acasă Era vina noastră Vocea ei este uscată Buza de jos îi tremură — De fapt, îmi puteţi da nişte apă? întreabă ea, ridicându-şi privirea — Aduc eu, se oferă Jennings şi iese din cameră, pentru a se întoarce în scurt timp cu o sticlă de apă, pe care o pune pe masă, în faţa lui Anne Recunoscătoare, răsuceşte capacul şi ia o înghiţitură Rasbach îşi reia întrebările — Aţi spus c-aţi băut nişte vin Luaţi şi medicamente antidepresive, ale căror efecte sunt potenţate de alcool Credeţi că amintirile dumneavoastră legate de ce s-a întâmplat în seara aceea sunt exacte? — Da Are vocea hotărâtă Se pare că apa a revigorat-o — Sunteţi sigură de versiunea dumneavoastră privitoare la cele petrecute? întreabă Rasbach — Sunt sigură, spune ea — Cum explicaţi salopeta roz care a fost găsită sub salteaua de pe masa de schimbat? Vocea lui Rasbach nu mai sună aşa blând acum Anne simte cum calmul o părăseşte — Am am crezut că am pus-o în coşul de rufe, dar eram foarte obosită Probabil a ajuns îndesată acolo cumva — Dar nu puteţi explica în ce mod? Anne ştie unde vrea să ajungă Cum poate el să aibă încredere în mărturia ei dacă nu poate să explice ceva simplu, ca faptul că salopeta, pe care îşi amintea că a pus-o în coşul de rufe, era de fapt sub salteaua mesei de schimbat? — Nu Nu ştiu Începe să-şi frângă mâinile în poală, sub masă — Există posibilitatea ca dumneavoastră să fi scăpat copilul din braţe? — Ce? Anne îşi ridică brusc privirea la detectiv Ochii lui sunt enervanţi Se simte de parcă ar putea să vadă direct prin ea — Există posibilitatea să fi scăpat accidental copilul, să se fi rănit cumva? — Nu În niciun caz Mi-aş aduce aminte aşa ceva Rasbach nu mai este aşa de prietenos acum Se reazemă de spătarul scaunului şi-şi ridică bărbia spre ea, de parcă n-ar crede-o — Poate aţi scăpat fetiţa mai devreme şi s-a lovit la cap sau poate aţi zgâlţâit-o şi, când v-aţi întors să vedeţi ce face, nu mai respira? — Nu! Nu s-a întâmplat aşa! zice Anne disperată Era bine când am lăsat-o, la miezul nopţii Era bine şi când a verificat-o Marco, la douăsprezece şi jumătate — De fapt, nu ştiţi dacă era bine când a verificat-o Marco la douăsprezece şi jumătate Nu eraţi acolo, în camera copilului Aveţi doar cuvântul soţului, subliniază Rasbach — N-ar minţi, spune Anne neliniştită, frângându-şi mâinile Rasbach lasă tăcerea să se aştearnă în sală Apoi, aplecându-se în faţă, spune: — Câtă încredere aveţi în soţul dumneavoastră, doamnă Conti? — Am încredere în el N-ar minţi în privinţa asta — Nu? Dar dacă s-a dus să vadă copilul şi a descoperit că nu respira? Dacă a crezut că dumneavoastră aţi rănit-o accidental sau că i-aţi pus o pernă peste faţă? Şi a aranjat să vină cineva să ia cadavrul, pentru că încerca să vă protejeze? — Nu! Ce tot spuneţi? Că eu am omorât-o? Asta credeţi, de fapt? Se uită de la Rasbach la Jennings, apoi la poliţista de la uşă şi înapoi la detectiv — Vecina dumneavoastră, Cynthia, spune că, atunci când v-aţi întors la petrecere, după ce aţi alăptat copilul la unsprezece, arătaţi de parcă aţi fi plâns şi v-aţi fi spălat pe faţă Anne roşeşte Este un detaliu pe care îl uitase Chiar plânsese O alăptase pe Cora în scaun, pe întuneric, la ora unsprezece, cu lacrimile curgându-i pe faţă Pentru că era deprimată, pentru că era grasă şi neatrăgătoare, pentru că Cynthia îi ademenea soţul aşa cum ea nu-l mai putea ademeni, şi se simţea inutilă şi fără speranţă, şi copleşită Sigur că Cynthia a observat asta şi a spus poliţiei I — Sunteţi în grija unei psihiatre, aţi spus Dr Lumsden? Rasbach îşi îndreaptă spatele acum şi ia un dosar de pe masă Îl deschide şi se uită înăuntru — V-am spus deja despre dr Lumsden, spune Anne, întrebându-se la ce anume se uită el Mă duc la ea pentru o depresie postnatală uşoară, după cum ştiţi Mi-a prescris un antidepresiv care nu afectează alăptatul Nu m-am gândit niciodată să-i fac rău fetiţei mele N-am scuturat-o, n-am sufocat-o şi nici n-am rănit-o altfel Plângeam când am alăptat-o pentru că mă simţeam grasă şi neatrăgătoare, iar Cynthia – care ar trebui să-mi fie prietenă – flirtase cu soţul meu toată seara Anne îşi trage forţa din furia pe care o simte când îşi aduce aminte toate acestea Stă mai drept pe scaun şi îl priveşte pe detectiv în ochi — Poate ar trebui să vă informaţi puţin mai bine despre depresia postnatală, domnule detectiv Depresia postnatală nu este acelaşi lucru cu psihoza postnatală În mod sigur eu nu sunt psihotică, domnule detectiv — Corect, spune Rasbach Face o pauză, pune dosarul jos şi întreabă: — Aţi spune că aveţi o căsnicie fericită? — Da, spune Anne Avem nişte probleme, ca majoritatea cuplurilor, dar ni le rezolvăm — Ce fel de probleme? — Chiar este relevant? Cum vă ajută asta s-o găsiţi pe Cora? Se mişcă fără astâmpăr pe scaun Detectivul Rasbach spune: — Toate persoanele disponibile lucrează la asta Facem tot ce putem ca să o găsim pe Cora Apoi adaugă: — Iar dumneavoastră ne puteţi ajuta Anne se pleoşteşte descurajată — Nu văd cum — Ce fel de probleme aveţi în căsnicie? Banii? Asta este o problemă mare pentru majoritatea cuplurilor — Nu, spune Anne obosită Nu ne certăm din cauza banilor Singurul lucru din cauza căruia ne certăm sunt părinţii mei — Părinţii dumneavoastră? — Ei şi Marco nu se plac Părinţii mei nu l-au acceptat niciodată Ei cred că nu e destul de bun pentru mine Dar este Este perfect pentru mine Ei nu pot să vadă nimic bun la el pentru că nu vor Aşa sunt ei Nu le-a plăcut niciunul dintre băieţii cu care m-am întâlnit Niciunul nu era destul de bun, dar pe el îl urăsc pentru că m-am îndrăgostit de el şi m-am măritat cu el — Nu cred că-l urăsc, spune Rasbach — Uneori aşa pare, zice Anne Se uită în jos, la masă — Mama crede că nu este destul de bun pentru mine, în principal, pentru că nu provine dintr-o familie bogată, dar tata chiar pare să-l urască Tot timpul îl întărâtă Nu înţeleg de ce — Nu au un motiv anume să-l antipatizeze? — Nu, deloc Marco n-a greşit cu nimic, niciodată Oftează nefericită — Părinţii mei sunt foarte greu de mulţumit şi le place să deţină controlul Ne-au dat bani când am fost la început şi acum cred că suntem proprietatea lor — V-au dat bani? — Pentru casă Roşeşte — Adică, a fost un cadou? Ea dă din cap — Da, au fost cadou de nuntă, ca să ne putem cumpăra o casă Nu ne permiteam una singuri, fără ajutor Casele sunt atât de scumpe, cel puţin alea drăguţe, în cartierele bune — Înţeleg — Iubesc casa asta, recunoaşte Anne Dar Marco urăşte să le fie dator Nu voia să accepte cadoul de nuntă Ar fi preferat să reuşească singur Aşa e el, mândru Le-a permis să ne ajute de dragul meu Ştia că eu voiam casa El ar fi fost mulţumit să începem într-un apartament mic şi îngrămădit Uneori mă gândesc că am făcut o greşeală Îşi frământă mâinile în poală — Poate că ar fi trebuit să refuzăm cadoul lor de nuntă, să fi început într-o dărăpănătură, ca majoritatea cuplurilor Poate că şi acum am fi acolo, dar am fi mai fericiţi Începe să plângă — Iar acum, ei cred că el e de vină pentru dispariţia Corei, pentru că a fost ideea lui s-o lăsăm singură acasă Nu scapă nicio ocazie să-mi amintească asta Rasbach împinge cutia de şerveţele de pe masă către Anne, să-i fie la îndemână Anne ia un şerveţel şi se şterge la ochi — Şi eu ce pot să zic? Încerc să-i iau apărarea în faţa lor, dar chiar a fost ideea lui să o lăsăm acasă Nu mi-a plăcut Tot nu-mi vine să cred că am fost de acord N-o să mi-o iert niciodată — Tu ce crezi că s-a întâmplat cu Cora, Anne? întreabă detectivul Rasbach Ea îşi mută privirea de la el şi se uită în gol — Nu ştiu Mă tot gândesc la asta, mă gândesc întruna Speram că a luat-o cineva pentru răscumpărare, pentru că părinţii mei sunt bogaţi, dar nu ne-a contactat nimeni, aşa că Nu ştiu, e greu să-mi păstrez optimismul Şi Marco a crezut la fel, la început Dar şi el îşi pierde speranţa Se uită iar la Rasbach, cu o expresie sumbră — Dacă e moartă? Dacă fetiţa noastră e deja moartă? Cedează şi izbucneşte în lacrimi — Dacă n-o s-o găsim niciodată? Capitolul paisprezece Rasbach chiar îi verificase computerul lui Marco de la birou Nu-i de mirare că Marco îşi făcuse griji din cauza asta Deşi era de înţeles ca un om în situaţia lui să caute pe Google informaţii despre depresia postnatală, istoricul browser-ului arăta că Marco intrase destul de adânc în subiectul psihozei postnatale Citise despre femeia din Texas găsită vinovată de înecarea celor cinci copii într-o cadă Citise despre mama care îşi omorâse copiii intrând cu maşina într-un lac, despre femeia din Anglia care îşi strangulase cei doi copii mici într-un dulap Citise despre alte femei care îşi înecaseră, înjunghiaseră, sufocaseră şi sugrumaseră copiii Ceea ce, după mintea detectivului, însemna fie că Marco se temea că soţia lui ar putea deveni psihotică, fie că îl interesau informaţiile acelea din alt motiv Lui Rasbach îi trece prin minte că Marco ar putea să-i însceneze totul soţiei lui, ca ea să tragă toate ponoasele Fetiţa ar putea să fie doar o daună colaterală Oare pur şi simplu vrea să scape de ele? Dar nu asta este teoria lui preferată Anne nu este psihotică, lucru pe care l-a subliniat şi ea Femeile acestea care şi-au omorât copilaşii erau în mod clar căzute pradă psihozei Dacă Anne şi-a omorât copilul, probabil a fost un accident Nu, teoria lui preferată este că Marco a aranjat răpirea ca să facă rost de banii de răscumpărare de care avea mare nevoie Chiar dacă el a spus că lucrurile vor reveni la normal, afacerea lui are probleme mari N-au putut afla nimic despre maşină Nimeni n-a recunoscut că a condus pe alee la 12:35 în noaptea răpirii Poliţia a cerut ajutorul civililor în privinţa maşinii misterioase Dacă cineva din zonă ar fi condus pe alee fără gânduri ascunse la ora respectivă, dată fiind atenţia acordată subiectului de ziare şi de televiziuni, foarte probabil ar fi recunoscut Dar nimeni n-a recunoscut, probabil pentru că, indiferent cine era, a fost complice la răpire Detectivul Rasbach este convins că persoana din maşină a luat copilul Rasbach crede că fie copilul a fost omorât accidental de părinţi şi cadavrul a fost luat de un complice, fie că este vorba despre o înscenare de răpire şi că Marco a dat copilul cuiva care şi-a pierdut curajul şi n-a mai făcut demersurile pentru a primi banii de răscumpărare şi a înapoia copilul În cazul acesta, soţia poate să fie sau nu implicată Rasbach trebuie să analizeze cu atenţie Dacă suspiciunile lui sunt adevărate, înseamnă că Marco trebuie să-şi iasă din minţi Însă bona nu-i dă pace Marco ar mai fi înscenat răpirea dacă bona ar fi fost în casă? Rasbach nu vede rostul de a păstra un poliţist în casa familiei Conti, care să aştepte să sune cineva pentru răscumpărare, pentru că apelul acela nu va veni probabil niciodată Ia o decizie strategică Se vor retrage; va scoate poliţia din casă şi va vedea ce se întâmplă când cei doi sunt lăsaţi singuri Dacă are dreptate şi ceva nu a mers conform planului, trebuie să facă un pas înapoi ca să afle despre ce este vorba şi să-i lase lui Marco suficientă funie cât să se spânzure cu ea Iar copilul? Rasbach se întreabă dacă Marco ştie măcar dacă fetiţa dispărută mai este în viaţă Îşi aminteşte faimosul caz de răpire Lindbergh, în care bebeluşul a murit din întâmplare în timpul răpirii sau la scurt timp după aceea Poate că acelaşi lucru s-a întâmplat şi aici Aproape că îi este milă de Marco Aproape • Este marţi dimineaţă, a patra zi de la răpirea Corei Tocmai pleacă şi ultimul poliţist Lui Anne nu-i vine să creadă că vor fi lăsaţi complet singuri — Dar dacă sună răpitorul? protestează ea faţă de Rasbach, neîncrezătoare Marco nu spune nimic Lui îi e clar că răpitorul nu va suna Ştie că poliţia nu crede că există un răpitor Rasbach spune: — O să fie bine Marco se descurcă Ea îi aruncă o privire temătoare — Poate că prezenţa noastră aici îl sperie Poate că, dacă plecăm noi, va suna Se întoarce spre Marco — Dacă sună cineva care pretinde că o are pe Cora, rămâi calm, încearcă să obţii instrucţiuni şi ţine-l de vorbă cât mai mult posibil Cu cât îl faci să spună mai multe, cu atât mai bine Încă avem microfonul instalat, aşa că discuţia va fi înregistrată Însă nu prea sunt şanse să putem detecta de unde provine apelul În ziua de azi, toată lumea foloseşte cartele preplătite, nedetectabile Asta ne îngreunează mult munca Apoi Rasbach pleacă Marco, cel puţin, se bucură Acum Anne şi Marco sunt singuri în casă Şi numărul reporterilor de afară, din stradă, a scăzut Fără noutăţi, presa nu are ce să raporteze Ziariştii îşi pierd entuziasmul Mormanul de flori ofilite şi de ursuleţi de jucărie nu mai creşte — Ei cred că eu am omorât-o, zice Anne, şi că tu ai muşamalizat totul — N-au cum să creadă aşa ceva, zice Marco, încercând să o liniştească Dar nu prea are ce altceva să spună Ce ar putea să-i spună? Ori asta, ori cred că eu am luat-o şi am înscenat răpirea pentru banii de răscumpărare Însă nu vrea ca ea să afle cât de proastă este situaţia lor financiară Marco urcă la etaj să se întindă Este epuizat Este aşa de îndurerat şi de supărat, încât abia poate să se uite la soţia lui Anne îşi pierde vremea prin casă, uşurată cumva că a scăpat, în sfârşit, de poliţie, şi face ordine Umblă ca prin ceaţă, din cauza nesomnului, pune lucrurile la locul lor, spală ceştile de cafea Telefonul din bucătărie sună, iar ea se opreşte Se uită la identitatea apelantului Este mama ei Anne ezită, nesigură dacă are chef să vorbească cu ea În cele din urmă, la al treilea ţârâit, ridică receptorul — Anne, zice mama ei Anne simte imediat cum i se pune un nod în gât De ce a răspuns? Nu poate să-i facă faţă mamei ei acum Îl vede pe Marco venind repede pe scări, cu privirea alertă Ea îi face semn că vorbeşte cu mama ei şi îl trimite înapoi El se întoarce şi urcă din nou spre dormitor — Bună, mamă — Sunt aşa de îngrijorată din cauza ta, Anne Cum te mai simţi? — Cum crezi? Anne ţine telefonul la ureche, se duce în spatele bucătăriei şi priveşte pe fereastră spre curtea din spate Mama ei tace câteva secunde — Vreau doar să ajut — Ştiu, mamă — Nici nu pot să-mi imaginez prin ce treci Şi eu, şi tatăl tău suferim, dar probabil nici nu se compară cu ce simţi tu Anne începe să plângă, cu lacrimile curgându-i în linişte pe obraji Mama ei spune: — Tatăl tău încă este foarte supărat că poliţia te-a luat la audiere ieri — Ştiu, mi-ai spus şi ieri, zice Anne obosită — Ştiu, dar numai despre asta vorbeşte Spune că poliţia ar trebui să-şi facă treaba şi s-o găsească pe Cora, nu să te hărţuiască pe tine — Cică îşi fac meseria, atât — Nu-mi place detectivul ăla, zice mama ei încordată Anne se scufundă într-unul dintre scaunele din bucătărie Mama ei zice: — Cred că ar trebui să vin acolo şi noi două să bem nişte ceai şi să discutăm în privat Doar noi două, fără tatăl tău Marco e acasă? — Nu, mamă, zice Anne şi simte cum îi creşte anxietatea Nu pot astăzi Sunt prea obosită Mama ei oftează — Ştii că tatăl tău este foarte protector cu tine, zice ea După o pauză, adaugă într-o doară: — Uneori, mă întreb dacă a fost bine că i-am ascuns nişte lucruri când erai mai tânără Anne îngheaţă Apoi spune: — Trebuie să plec, şi închide telefonul Stă în picioare lângă fereastră, privind în curtea din spate, tremurând, multă vreme • Detectivii Rasbach şi Jennings sunt într-o maşină de poliţie, cu Jennings la volan În maşină e cald şi Rasbach potriveşte aerul condiţionat În scurt timp ajung la St Mildred’s School, o şcoală particulară exclusivistă, din partea de nord-vest a oraşului, pentru fete, de la grădiniţă până la clasa a douăsprezecea Anne Conti şi-a petrecut toţi anii de şcoală aici până să plece la universitate, aşa că personalul şcolii ar trebui să ştie câte ceva despre ea Din păcate pentru detectivi, este mijlocul vacanţei de vară, dar Rasbach a sunat înainte şi a stabilit o întrevedere cu doamna Beck, directoarea şcolii, care, se pare, are mult de lucru chiar şi vara Jennings lasă maşina în parcarea goală Şcoala este o clădire veche superbă, din piatră, care seamănă puţin cu un castel înconjurat de verdeaţă Locul miroase a bani grei Rasbach îşi imaginează toate maşinile de lux care opresc în faţă şi lasă la intrare fete privilegiate, îmbrăcate în uniformă Însă, deocamdată, este o linişte mormântală, cu excepţia zgomotului unei maşini de tuns iarba Rasbach şi Jennings urcă treptele înguste de piatră şi apasă pe sonerie Uşa de sticlă se deschide cu un clic puternic, iar cei doi detectivi intră şi urmează indicatoarele de pe holul larg care duce la biroul principal Paşii lor scârţâie pe podelele lucioase Rasbach simte miros de ceară de lustruit — Nu mi-e dor de şcoală Ţie? zice Jennings — Deloc Ajung la birou, unde îi întâmpină doamna Beck Rasbach este dezamăgit imediat să vadă că este relativ tânără, cam la patruzeci şi ceva de ani Nu prea sunt şanse să fi fost la St Mildred’s când era Anne Conti elevă acolo Totuşi, Rasbach speră că mai sunt angajaţi care să-şi amintească de ea — Cu ce pot să vă ajut, domnilor detectivi? întreabă doamna Beck în timp ce îi conduce în biroul ei spaţios Rasbach şi Jennings se aşază în fotoliile confortabile din faţa biroului, în timp ce ea se instalează în spatele acestuia — Ne interesează o fostă elevă, spune Rasbach — Cine anume? întreabă ea — Anne Conti Dar când era elevă aici se numea Anne Dries Doamna Beck tace, apoi dă scurt din cap — Înţeleg — Bănuiesc că dumneavoastră nu eraţi aici pe vremea când era ea elevă, spune Rasbach — Nu, mă tem că a fost înainte să vin eu aici Biata femeie! Am văzut-o la televizor Câţi ani are? — Treizeci şi doi, spune Rasbach Se pare că a fost la St Mildred’s de la grădiniţă până în clasa a douăsprezecea Doamna Beck zâmbeşte — Multe dintre fetele noastre vin aici la grădiniţă şi nu mai pleacă decât atunci când ajung la o universitate bună Avem o rată de retenţie excelentă Rasbach îi zâmbeşte la rândul lui — Am vrea să-i vedem dosarul şi cel mai bine ar fi să stăm de vorbă cu persoane care au cunoscut-o când era elevă aici — Să văd ce pot să fac, zice doamna Beck şi iese din cameră Se întoarce după câteva minute ţinând în mâini un dosar galben-închis — A fost aici, aşa cum aţi spus, de la grădiniţă până într-a douăsprezecea A fost o elevă excepţională A intrat la Cornell Munca femeii constă, în mare parte, în relaţii publice, se gândeşte Rasbach în timp ce se întinde să ia dosarul Jennings se apleacă să se uite odată cu el Rasbach este sigur că femeia îşi doreşte ca Anne Conti, cu proasta ei reputaţie de acum, să nu fi călcat niciodată pe holurile instituţiei El şi Jennings studiază dosarul în linişte, în timp ce doamna Beck se foieşte la birou Nu e mare lucru acolo, în afară de nişte note excelente Cu siguranţă, nu e nimic care să le atragă atenţia — Profesorii ei mai predau aici? întreabă Rasbach Doamna Beck se gândeşte În cele din urmă, răspunde: — Majoritatea au plecat în alte părţi, dar doamna Bleeker abia s-a pensionat anul trecut Am văzut în dosar că a fost profesoara de engleză a lui Anne câţiva ani în clasele mai mari Aţi putea sta de vorbă cu dumneaei Locuieşte destul de aproape de aici Scrie numele şi adresa pe o bucată de hârtie Rasbach ia hârtia şi spune: — Vă mulţumim pentru timpul acordat El şi Jennings se întorc în maşina încinsă Rasbach spune: — Hai să vorbim cu Bleeker Luăm şi-un sandviş pe drum — Ce te aştepţi să afli? întreabă Jennings — Niciodată să nu te aştepţi la nimic, Jennings! Capitolul cincisprezece Când ajung la casa profesoarei pensionate, sunt întâmpinaţi de o femeie cu spatele drept şi ochii atenţi Arată exact cum ar trebui să arate o profesoară de engleză pensionată de la o şcoală particulară de fete, se gândeşte Rasbach Doamna Bleeker le studiază insignele îndeaproape, apoi îi măsoară din ochi şi pe cei doi detectivi, înainte de a le deschide uşa — Nu poţi să fii îndeajuns de precaut, le zice ea Jennings îi aruncă o privire lui Rasbach în timp ce femeia îi conduce pe un hol îngust, în camera de zi — Vă rog să luaţi loc, le spune Rasbach şi Jennings iau loc imediat pe două scaune Ea se aşază încet pe canapeaua din faţa lor Pe măsuţa de cafea se află un roman gros – Turnurile din Barchester, de Trollope, în ediţia Penguin Classics – şi un iPad lângă el — Cu ce vă pot ajuta, domnilor? întreabă ea şi apoi adaugă: Deşi bănuiesc de ce aţi venit Rasbach afişează zâmbetul lui cel mai dezarmant — De ce credeţi că am venit, doamnă Bleeker? — Vreţi să discutăm despre Anne Am recunoscut-o Se vorbeşte despre ea întruna la ştiri Rasbach şi Jennings schimbă o privire rapidă — O chema Anne Dries când îi eram eu profesoară — Da, spune Rasbach, vrem să discutăm cu dumneavoastră despre Anne — E îngrozitor M-am întristat mult când am văzut-o la televizor Oftează adânc — Nu ştiu ce pot să vă povestesc despre ce s-a întâmplat atunci, pentru că nu ştiu nimic Am încercat să aflu, dar nimeni n-a vrut să-mi zică nimic Rasbach simte furnicături pe gât de entuziasm — Ce ar fi să începeţi cu începutul? zice el răbdător Ea încuviinţează — Îmi plăcea Anne Era o elevă bună la engleză Nu inspirată, dar muncitoare Serioasă Foarte tăcută Era greu să-ţi dai seama ce se întâmpla în mintea ei Îi plăcea să deseneze Ştiam că celelalte fete se luau de ea Am încercat să le opresc — Cum se luau de ea? — Lucrurile obişnuite pe care le fac fetele bogate şi răsfăţate Copii cu mai mulţi bani decât minte Îi spuneau că e grasă Nu era, bineînţeles Celelalte fete erau slabe ca un ţâr Nesănătos de slabe — Când se întâmpla asta? — Probabil când era în clasa a zecea sau a unsprezecea Erau trei fete, care se credeau un dar de la Dumnezeu Cele mai frumoase trei fete din şcoală s-au găsit una pe alta şi au format un club particular, în care nimeni altcineva nu putea intra — Vă amintiţi numele lor? — Sigur că da Debbie Renzetti, Janice Foegle şi Susan Givens Jennings notează numele în carneţel — N-am să le uit pe astea trei — Şi ce s-a întâmplat? — Nu ştiu Cele trei fete frumoase o necăjeau pe Anne, ca de obicei, şi, brusc, una a ajuns în spital, iar celelalte două se ţineau la o distanţă respectabilă de ea Susan a lipsit de la şcoală vreo două săptămâni A povestit că a căzut de pe bicicletă şi a făcut o contuzie Rasbach se apleacă uşor în faţă — Dar dumneavoastră nu credeţi povestea asta, nu-i aşa? Ce credeţi că s-a întâmplat, de fapt? — Nu ştiu exact Au fost nişte şedinţe cu părinţii, care s-au desfăşurat cu uşile închise Totul a fost foarte secretos Dar pun pariu că Anne se săturase • Înapoi la secţie, Rasbach şi Jennings fac câteva săpături şi află că două dintre fetele menţionate de profesoara pensionată de engleză, Debbie Renzetti şi Susan Givens, s-au mutat în altă parte cu familiile înainte de absolvirea liceului Din fericire, Janice Foegle încă locuieşte în oraş Când o sună Rasbach, norocul e de partea lui Este acasă şi este dispusă să vină la secţie şi să stea de vorbă cu ei după-amiază Rasbach este chemat la recepţie când ajunge Janice Foegle, foarte punctuală Se duce să o întâmpine Ştie la ce să se aştepte, dar, chiar şi aşa, femeia este fabuloasă Cum trebuie să fi fost, se întreabă Rasbach, să fii atât de frumoasă în liceu, când majoritatea copiilor se chinuie să se împace cu aspectul lor nemulţumitor? Se întreabă ce influenţă a avut acest lucru asupra ei Îi aminteşte oarecum de Cynthia Stillwell — Doamnă Foegle, spune Rasbach Sunt detectivul Rasbach Vi-l prezint pe detectivul Jennings Vă mulţumim că aţi venit Avem câteva întrebări pentru dumneavoastră, dacă nu vă deranjează Ea se încruntă resemnată — Să fiu sinceră, mă aşteptam să mă sune cineva, zice ea O conduc într-una dintre sălile de audiere Pe faţă i se citeşte o tensiune crescândă când i se menţionează camera de luat vederi, dar nu se plânge — Aţi cunoscut-o pe Anne Conti la liceu, se numea Anne Dries atunci, când eraţi la St Mildred’s, începe Rasbach, odată ce trec de formalităţi — Da, zice ea încet — Cum era atunci? Janice ezită, de parcă n-ar şti sigur ce să spună — Era de treabă — De treabă? Rasbach aşteaptă detalii Deodată, faţa i se schimonoseşte şi începe să plângă Rasbach împinge uşor cutia cu şerveţele spre ea şi aşteaptă — Adevărul este că ea era o fată de treabă, iar eu o scorpie Eu, Susan şi Debbie eram îngrozitoare Acum mi-e ruşine cu asta Îmi amintesc cum ne purtam şi nu-mi vine să cred Eram aşa de rele cu ea, fără motiv — Rele în ce fel? Janice îşi întoarce privirea şi îşi suflă nasul delicat Apoi, se uită în sus, la tavan, şi încearcă să se calmeze — O necăjeam Râdeam de cum arăta, de cum se îmbrăca Ne credeam superioare faţă de ea şi de toată lumea, de fapt Îl priveşte crispat — Aveam cincisprezece ani Nu că asta ar fi o scuză — Şi ce s-a întâmplat? — Chestia asta a durat câteva luni de zile şi ea a tot suportat Era mereu drăguţă cu noi şi se prefăcea că nu o deranja, dar nouă ni se părea doar jalnică De fapt, mi se părea că e puternică pentru că putea să se prefacă zi de zi că nu o deranja când, în realitate, era evident că o deranja, dar n-am spus nimănui asta Rasbach dă din cap, încurajând-o să continue Ea se uită în jos la şerveţelul din mâini, oftează din greu şi-şi ridică iar privirea la Rasbach — Apoi, într-o zi, pur şi simplu a luat-o razna Noi trei, adică cu, Debbie şi Susan, am rămas mai târziu la şcoală atunci, nu mai ştiu de ce Eram în toaleta fetelor şi a intrat Anne Ne-a văzut şi a înlemnit Apoi ne-a salutat şi ne-a făcut cu mâna uşor, apoi a intrat într-o cabină să facă pipi I-a trebuit ceva curaj pentru asta, recunosc După o pauză, continuă: — În fine, am început să zicem nişte lucruri Se opreşte — Ce fel de lucruri? întreabă Rasbach — Mi-e ruşine să zic Chestii de genul „Cum îţi merge cu regimul? Pentru că pare că te-ai mai îngrăşat” şi altele la fel Am fost groaznice cu ea A ieşit din cabină şi s-a repezit direct la Susan Niciuna din noi nu se aştepta la asta Anne a apucat-o de gât şi a izbit-o de perete Era un perete de ciment, vopsit cu bej, lucios, şi Susan s-a lovit tare cu capul de el Pur şi simplu s-a prelins de pe el De-a lungul peretelui a rămas o dâră mare de sânge Janice face o grimasă, de parcă ar fi din nou în toaleta fetelor şi şi-ar vedea prietena prăbuşită pe podea şi peretele murdar de sânge — Am crezut că Anne a omorât-o — Continuaţi, o încurajează Rasbach — Eu şi Debbie ţipam, dar Anne era complet tăcută Debbie era mai aproape de uşă, aşa că a fugit să cheme ajutoare Eram îngrozită că am rămas singură cu Anne, numai că stătea între mine şi uşă şi mi-era prea frică să mă mişc Anne s-a uitat la mine, însă privirea îi era goală Ca şi cum nu era cu adevărat acolo Nici nu ştiam dacă mă vede măcar A fost înspăimântător În cele din urmă, a venit una dintre profesoare şi apoi directoarea Au chemat ambulanţa Janice tace — A chemat cineva poliţia? — Glumiţi? Îl priveşte surprinsă — Nu aşa se procedează în şcolile particulare Pe directoare o interesa numai să limiteze pagubele Ştiu că au ajuns la o înţelegere Au venit şi părinţii noştri, şi mama lui Anne şi totul a fost aranjat Vedeţi dumneavoastră, am căutat-o cu lumânarea şi toată lumea ştia asta Rasbach spune blând: — Ce s-a întâmplat după ce au chemat ambulanţa? — Când a sosit, au pus-o pe Susan pe o targă şi au urcat-o în ambulanţă Eu, Debbie şi profesoara am mers după Susan Eu şi Debbie plângeam isteric Directoarea a dus-o în biroul său pe Anne ca s-o aştepte pe mama ei Ambulanţa a luat-o pe Susan, iar eu şi Debbie am aşteptat în parcare cu profesoara să vină părinţii să ne ia — Vă mai amintiţi şi altceva? întreabă Rasbach Ea dă din cap — Înainte ca directoarea s-o ia de acolo, Anne s-a uitat la mine de parcă era complet normală şi a zis: „Ce s-a întâmplat?” Rasbach spune: — La ce v-aţi gândit când a spus asta? — M-am gândit că e nebună • Poştaşul e în faţa uşii de la intrare şi încearcă să îndese nenumăratele scrisori prin fanta din uşă Anne stă în picioare în bucătărie şi priveşte Ar putea să deschidă uşa, să le ia de la el, ca să-i uşureze munca, dar nu vrea Ştie că toate scrisorile acelea pline de ură sunt pentru ea Atunci el îşi ridică privirea spre fereastră şi o vede Ochii li se întâlnesc preţ de doar o secundă, după care el începe din nou să împingă scrisorile prin fantă Cu poştaşul ăsta schimba amabilităţi în urmă cu doar o săptămână Acum, totul este diferit Scrisorile au căzut pe podea, lângă uşă, într-un morman dezordonat El se străduieşte să împingă un plic mare şi gros prin deschizătură, dar nu merge Îl împinge pe jumătate, apoi se răsuceşte şi pleacă spre casa următoare Anne rămâne în picioare şi se holbează la mormanul de jos, la pachetul îndesat în fantă Din cauza lui, uşiţa nu se închide Anne se duce la uşă şi încearcă să tragă de el Este unul dintre plicurile acelea cu bule S-a blocat şi nu poate să-l clintească Va trebui să deschidă uşa şi să-l apuce din afară Se uită pe fereastră, să vadă dacă e cineva pe acolo Reporterii care mai stăteau pe acolo dimineaţă, în timp ce poliţia se retrăgea, au dispărut Anne deschide uşa şi trage pachetul afară din fantă, se strecoară rapid înapoi în casă, închide uşa şi o încuie la loc Fără să se gândească, deschide pachetul Înăuntru se află o salopetă verde de bebeluş Capitolul şaisprezece Anne ţipă Marco o aude din dormitor şi se repede la parter O vede stând lângă uşa de la intrare, cu un teanc de corespondenţă nedeschisă la picioare şi un pachet în mâini Zăreşte salopeta verde ieşind din pachet Ea se întoarce spre el, albă la faţă — Asta a venit acum prin poştă, zice ea cu o voce ciudată şi goală Marco se apropie de ea, iar ea îi întinde pachetul Se uită amândoi la el, ca şi cum le-ar fi teamă să-l atingă Dacă este o farsă? Dacă cineva s-a gândit că ar fi amuzant să trimită o salopetă mică şi verde cuplului groaznic care şi-a lăsat bebeluşul singur acasă? Marco ia pachetul de la Anne şi îl deschide încet Scoate salopeta Pare să fie aceeaşi O întoarce pe partea cealaltă Are iepuraşul brodat în faţă — O, Doamne! exclamă Anne şi izbucneşte în plâns, cu mâinile pe faţă — E a ei, spune Marco aspru E a Corei Anne aprobă, dar nu poate să vorbească În hăinuţă, este prins un bilet, dactilografiat cu litere micuţe Copilul e bine Răscumpărarea este cinci milioane de dolari NU anunţaţi poliţia Aduceţi banii joi la ora 14:00 Dacă apare vreun poliţist, n-o mai vedeţi niciodată În partea de jos a biletului este o hartă detaliată — Or să ne-o dea înapoi, Anne! strigă Marco Anne simte că o să leşine După toate prin câte au trecut, pare prea frumos ca să fie adevărat Ia salopeta de la el, o apropie de faţă şi inspiră adânc Simte aroma fetiţei ei O miroase Senzaţia o copleşeşte Inspiră din nou şi i se taie genunchii — O să facem exact ce scrie aici, spune Marco — N-ar trebui să spunem poliţiei? — Nu! Zice să nu spunem poliţiei Nu putem risca să stricăm totul Nu înţelegi? E imprudent să implicăm poliţia Dacă tipul ăsta crede că va fi prins, poate s-o omoare pe Cora şi să scape de ea! Trebuie să facem cum zice el Fără poliţie Anne dă din cap aprobator O sperie gândul de a acţiona singuri Dar Marco are dreptate Ce a făcut poliţia pentru ei? Nimic Doar i-a suspectat Poliţiştii nu sunt prietenii lor Vor fi nevoiţi să o recupereze singuri pe Cora — Cinci milioane, spune Marco tensionat O priveşte brusc îngrijorat — Crezi că părinţii tăi vor fi de acord să dea cinci milioane? — Nu ştiu Anne îşi muşcă buza, neliniştită — Trebuie să fie — Nu avem mult timp Două zile, spune Marco Trebuie să-i rugăm pe părinţii tăi Trebuie să înceapă să adune banii — Îi sun Se duce spre telefonul din bucătărie — Foloseşte-ţi mobilul Şi, Anne, zi-le din start: fără poliţie Nimeni nu trebuie să ştie Ea dă din cap în semn că a înţeles şi începe să formeze numărul pe telefon • Anne şi Marco stau unul lângă altul pe canapeaua din camera de zi Mama lui Anne se sprijină elegant de marginea fotoliului, în timp ce tatăl ei merge de colo-colo prin camera de zi, făcând paşi mari între fereastra dinspre stradă şi canapea Toţi se uită la el — Sunteţi siguri că este salopeta ei? întreabă el din nou, întrerupându-se din mers — Da, răspunde Anne tăios De ce nu mă credeţi? — Trebuie să fim siguri, asta-i tot Cinci milioane de dolari sunt o grămadă de bani Pare irascibil — Trebuie să fim siguri că avem de-a face cu persoana care chiar o are pe Cora Povestea asta a fost în toate ziarele Cineva ar putea să profite — Ea Corei, zice ferm Marco O recunoaştem — Puteţi să faceţi rost de bani sau nu? întreabă Anne strident Se uită neliniştită la mama ei Chiar când îşi făcuse din nou speranţe, totul se poate prăbuşi Cum poate tatăl ei să-i facă aşa ceva? — Sigur că putem să facem rost de bani, zice hotărât mama ei — N-am zis că nu putem să facem rost de ei, răspunde tatăl Am spus că s-ar putea să fie dificil Dar dacă trebuie să mut munţii din loc, atunci o să-i mut Marco îşi priveşte socrul, încercând să nu-şi dea de gol antipatia faţă de el Toţi ştiu că, în mare, sunt banii mamei lui Anne, dar el se comportă de parcă ar fi ai lui De parcă i-ar fi câştigat el Ce nenorocit! — Două zile ca să strângem atâţia bani nu e prea mult Va trebui să lichidăm nişte investiţii, spune Richard, dându-şi importanţă — Asta nu este o problemă, zice mama lui Anne Se uită la fiica ei — Nu-ţi face griji din cauza banilor, Anne — Puteţi să faceţi asta discret, să nu afle nimeni? întreabă Marco Richard Dries respiră zgomotos, în timp ce reflectează — O să vorbim cu avocatul nostru, să vedem cum putem proceda Găsim noi o soluţie — Slavă Domnului! zice Anne uşurată — Cum exact o să aibă loc schimbul? întreabă Richard Marco răspunde: — Exact cum scrie în bilet Fără poliţie Eu mă duc cu banii Le dau banii şi ei mi-o dau pe Cora — Poate ar trebui să vin cu tine, ca să n-o dai în bară, zice tatăl lui Anne Marco îl priveşte cu răutate nedisimulată — Nu Apoi adaugă: — Dacă văd pe altcineva, poate se răzgândesc Se studiază reciproc din priviri — Eu am carnetul gros de cecuri, zice Richard — De fapt, eu am carnetul gros de cecuri, zice Alice înţepată — Tată, te rog, spune Anne, îngrozită că tatăl ei va strica totul Se uită neliniştită când la mama, când la tatăl ei — Nu avem nicio dovadă că fetiţa e în viaţă, spune Richard Ar putea fi o păcăleală — Dacă nu e acolo, nu las banii, spune Marco, privindu-l pe Richard cum se plimbă de colo-colo în faţa ferestrei — Nu-mi place povestea asta, spune Richard Ar trebui să anunţăm poliţia — Nu! spune Marco Cei doi bărbaţi se privesc duşmănos Richard cedează primul — Avem de ales? întreabă Anne cu o voce stridentă — Tot nu-mi place, spune Richard — Vom face exact ce scrie în bilet, zice ferm mama lui Anne, aruncându-i soţului ei o privire severă Tatăl lui Anne se uită la fiica lui şi spune: — Îmi pare rău, Anne Ai dreptate Nu avem de ales Eu şi mama ta ar trebui să începem să strângem banii • Marco îi priveşte pe socrii lui urcându-se în noul lor Mercedes şi plecând A slăbit câteva kilograme în ultimele zile, de când a început toată nebunia asta Jeanşii atârnă pe el A fost un moment îngrozitor când Richard a-nceput să facă figuri în privinţa banilor Dar numai se dădea mare Voia să fie sigur că toată lumea ştie ce tip minunat este el Trebuia să se asigure că toată lumea înţelege cât de important este — Am ştiut că ne vor ajuta, spune Anne venind lângă el Cum de reuşea mereu să spună exact ce nu trebuia? Cel puţin, în ceea ce-i privea pe părinţii ei Cum de nu vedea ce fel de om era, în realitate, tatăl ei? Nu vedea cât de manipulator era? Dar Marco tace — O să fie bine, spune Anne, luând mâna lui Marco în mâinile ei O s-o luăm înapoi Şi apoi toată lumea o să vadă că noi am fost victimele Îl strânge de mână — Şi apoi ar trebui să-i punem pe nenorociţii ăia de poliţişti să ne ceară scuze — Tatăl tău n-o să ne lase niciodată să uităm că ei ne-au salvat — N-o să gândească aşa! O să considere că au salvat-o pe Cora, sunt sigură! N-o să ne reproşeze asta Soţia lui poate să fie aşa de naivă! Marco o strânge uşor de mână, la rândul lui — De ce nu te întinzi să încerci să te odihneşti? Eu o să ies puţin — Mă îndoiesc c-o să pot să dorm, dar o să încerc Unde te duci? — Vreau să dau o fugă până la birou, să verific nişte chestii N-am mai trecut pe acolo de când de când au luat-o pe Cora — Bine Marco o strânge în braţe pe Anne — Abia aştept s-o văd din nou, Anne, şopteşte el Ea dă din cap, lipită de umărul lui Marco se desprinde din îmbrăţişare O priveşte în timp ce urcă scările, apoi îşi ia cheile de la maşină din bolul de pe măsuţa din hol şi iese din casă Anne urcă în dormitor cu intenţia de a se întinde E prea încordată, însă – aproape îndrăzneşte să spere că-şi va primi copilul înapoi în curând, şi totuşi e încă îngrozită că totul ar putea să meargă extrem de prost După cum a spus şi tatăl ei, nu au nicio dovadă că fetiţa mai trăieşte măcar Dar refuză s-o creadă pe Cora moartă Ia salopeta verde cu ea, ţinând-o aproape de faţă şi inspirând mirosul copilului ei Îi este atât de dor de ea, încât simte durerea fizic O dor sânii În holul de la etaj, se opreşte, se sprijină de perete şi se lasă pe vine în faţa camerei copilului Dacă închide ochii şi-şi apasă salopeta pe faţă, se poate preface că ea încă e acolo, în casă, chiar dincolo de hol Câteva clipe, îşi dă voie să se prefacă Apoi însă deschide ochii Cine le-a trimis salopeta le-a cerut cinci milioane de dolari Oricine ar fi, ştie că fetiţa lor valorează cinci milioane de dolari pentru ei şi, evident, bănuieşte că Anne şi Marco pot să facă rost de banii ăştia Poate este cineva pe care îl cunosc, chiar şi tangenţial Se ridică încet în picioare şi se opreşte pe drumul spre dormitor Poate este chiar cineva pe care îl cunosc bine, cineva care ştie precis că au acces la bani Când toate astea se termină şi o iau pe Cora înapoi, se gândeşte ea, o să-şi dedice viaţa copilului şi găsirii vinovatului Poate că nu va înceta niciodată să se uite la oamenii pe care îi cunoaşte, întrebându-se dacă nu cumva persoana aceea le-a luat copilul sau dacă ştie cine l-a luat Brusc, îşi dă seama că probabil n-ar trebui să umble aşa cu salopeta Dacă lucrurile merg prost şi nu o recuperează pe Cora, vor fi nevoiţi să predea salopeta şi biletul poliţiei, ca dovadă a nevinovăţiei lor Cu siguranţă, poliţia nu-i va mai suspecta acum Dar orice indiciu pe care l-ar fi putut oferi salopeta a fost distrus de felul în care a atins-o şi a respirat pe ea şi de faptul că şi-a şters lacrimile cu ea O pune pe comoda ei din dormitor şi o întinde O priveşte, părăsită pe comodă O lasă acolo cu bileţelul cuprinzând instrucţiunile prins de ea Nu-şi pot permite să facă vreo greşeală Îşi dă seama că este prima dată când este singură în casă de când a fost luată Cora Dacă ar putea da timpul înapoi! Ultimele zile au trecut ca prin ceaţă, umplute cu frică, durere, groază şi disperare Şi trădare A spus poliţiei că are încredere în Marco, dar a minţit Nu are încredere în el când vine vorba de Cynthia Probabil are şi alte secrete faţă de ea La urma urmei, şi ea are secrete faţă de el Se duce la comoda lui Marco şi deschide sertarul de sus Scotoceşte fără ţintă prin şosetele şi chiloţii lui După ce termină cu primul sertar, îl deschide pe al doilea Nu ştie ce caută, dar o să ştie când o să găsească Capitolul şaptesprezece Marco se urcă în Audi şi pleacă Însă nu se duce la birou Urmează prima centură spre autostradă şi iese din oraş Îşi croieşte drum prin trafic Audi-ul răspunde imediat la atingerea lui După vreo douăzeci de minute, coteşte pe un braţ al autostrăzii În curând, ajunge la un drum forestier familiar, care duce la un lac destul de izolat Se opreşte într-o parcare cu pietriş pe jos, din faţa lacului Acolo sunt o plajă mică, plină de pietre, şi câteva mese vechi de picnic, deteriorate de ploaie şi vânt, dar nu prea a văzut oameni care să le folosească Un doc lung se întinde până la lac, dar nimeni nu mai pleacă de acolo cu barca Marco vine în locul ăsta de câţiva ani Vine singur, oricând are nevoie să se gândească la ceva Marco parchează la umbra unui copac, cu faţa spre lac, şi coboară E foarte cald şi însorit, dar bate briza dinspre lac Se aşază pe capota maşinii şi se uită spre apă Nu mai este nimeni aici Locul este pustiu Îşi spune că totul o să fie bine Cora e bine; trebuie să fie bine Părinţii lui Anne vor face rost de bani Socrul lui nu ar rata ocazia de a fi erou sau foarte şmecher, chiar dacă asta l-ar costa o mică avere Mai ales dacă pare că îl salvează pe Marco Ei nici nu vor simţi lipsa banilor, se gândeşte Marco Inspiră adânc aerul de lac şi expiră, încercând să se calmeze Miroase a peşti morţi, dar nu contează Trebuie să-şi umple plămânii de aer Ultimele zile au fost iadul pe pământ Marco nu e făcut pentru aşa ceva Are nervii întinşi la maximum Are regrete acum, dar totul va merita, într-un final După ce o va lua pe Cora înapoi şi va avea banii, totul va fi bine din nou O vor avea pe fiica lor Iar el va avea două milioane şi jumătate de dolari ca să-şi repună afacerea pe picioare Gândul că ia bani de la socrul lui îl face să zâmbească Îl urăşte pe nenorocitul ăla Cu banii ăştia, va putea să-şi rezolve problemele de lichidităţi şi să-şi ducă afacerea la următorul nivel Banii vor trebui injectaţi în firmă prin intermediul unui investitor discret, anonim, printr-un cont din Bermuda Nu va afla nimeni Complicele lui, Bruce Neeland, îşi va primi jumătate din bani, va pleca şi-şi va ţine gura Marco aproape că se răzgândise în privinţa planului Când Katerina a anunţat în ultimul moment că nu mai vine s-a panicat Aproape că a anulat tot Ştia că bona adormea mereu cu căştile în urechi când stătea cu copilul De două ori ajunseseră acasă înainte de miezul nopţii şi o surprinseseră dormind dusă pe canapeaua din camera de zi Nici nu se trezea prea uşor Lui Anne nu-i plăcea Nu o considera o bonă prea bună, dar era greu să găseşti pe cineva, având în vedere că erau atâţia copii mici în cartier Planul fusese ca Marco să iasă la ţigară la douăsprezece şi jumătate, să intre încet în casă, să ia copilul adormit şi să îl scoată pe uşa din spate în timp ce Katerina dormea Dacă s-ar fi trezit şi l-ar fi văzut intrând, el i-ar fi spus că a venit să vadă ce face fetiţa, din moment ce erau chiar alături Dacă s-ar fi trezit şi l-ar fi văzut ducând copilul afară, el i-ar fi spus că o ducea pe Cora alături un minut, ca să o arate vecinilor În oricare din aceste două cazuri, ar fi abandonat planul Dacă reuşea, ştirea ar fi fost apoi că un copil a fost răpit din dormitorul lui în timp ce bona era la parter Numai că ea n-a mai venit Marco era disperat, aşa că a trebuit să improvizeze A convins-o pe Anne s-o lase pe Cora acasă cu condiţia să vină s-o vadă din jumătate în jumătate de oră Lucrul ăsta n-ar fi fost posibil dacă ecranul video al monitorului pentru copii ar fi funcţionat Dar dacă ar fi funcţionat doar audio, Marco s-a gândit c-o să fie în regulă Când îi venea rândul să se ducă la ea, avea să o scoată pe Cora pe uşa din spate şi s-o ducă la maşina care aştepta Ştia că, astfel, el şi Anne aveau să pice prost, fiindcă îşi lăsaseră copilul singur acasă, dar s-a gândit că ar putea să meargă Dacă ar fi simţit că exista vreun risc, oricât de mic, pentru Cora, n-ar fi făcut niciodată aşa ceva Pentru toţi banii din lume A fost extrem de greu în ultimele zile să nu-şi vadă fiica Să n-o poată lua în braţe, s-o sărute pe cap, să-i miroasă pielea Să nu poată să sune ca să vadă ce face şi să se asigure că e bine Să nu ştie ce naiba se întâmplă Marco îşi spune din nou că fetiţa lui e bine Trebuie doar să reziste Totul se va termina în curând O vor avea şi pe Cora, şi banii Îi pare rău mai ales pentru cât de greu îi este lui Anne, dar îşi spune că va fi atât de fericită s-o recapete pe Cora, încât poate va privi lucrurile mai detaşată A fost al dracului de cumplit în ultimele luni şi să facă faţă problemelor lui financiare, şi să-şi vadă soţia îndepărtându-se de el, pierdută în propria depresie Totul a fost mult mai greu decât se aştepta Când Bruce Neeland nu a sunat în primele douăsprezece ore, Marco a fost înnebunit Se înţeleseseră să stabilească primul contact peste cel mult douăsprezece ore Sâmbătă după-amiază, când tot nu primise niciun semn de la el, Marco s-a temut că Bruce şi-a pierdut curajul Cazul era foarte mediatizat Mai rău, Bruce nu răspundea la numărul de telefon mobil la care Marco trebuia să sune în situaţie de urgenţă Şi alt mod de a lua legătura cu el Marco nu avea Îşi dăduse copilul unui complice care nu respectase planul şi pe care nu-l putea găsi Îşi ieşea din minţi de griji Doar Bruce nu avea să-i facă rău fetiţei, nu? Marco cochetase cu ideea de a mărturisi totul poliţiei, de a le spune tot ce ştia despre Bruce Neeland, în speranţa că poliţia va putea să-i găsească pe el şi pe Cora S-a gândit însă că era un risc prea mare pentru Cora Aşa că Marco a mai aşteptat Apoi, a sosit salopeta prin poştă Uşurarea pe care a simţit-o atunci a fost incredibilă S-a gândit că probabil Bruce nu avusese curaj să sune acasă, aşa cum plănuiseră, nici măcar de la un telefon mobil cu cartelă preplătită, nedetectabilă Probabil se îngrijorase din cauza poliţiei Găsise o altă cale Încă vreo două zile şi se va termina totul Marco va duce banii la punctul de întâlnire, pe care l-au ales în prealabil împreună, şi o va lua pe Cora înapoi Iar după aceea va suna poliţia şi le va spune Le va da o descriere falsă a lui Bruce şi a maşinii pe care o va conduce acesta Dacă exista o modalitate mai uşoară de a face rost rapid de vreo două milioane de dolari, el nu a găsit niciuna Dumnezeu îi e martor că a încercat • Părinţii lui Anne vin joi dimineaţă cu banii Pacheţele cu bancnote de o sută Cinci milioane de dolari în bancnote nemarcate Băncile folosesc aparate ca să le numere Au fost nevoiţi să-i adune din toate părţile ca să-i strângă într-un timp aşa de scurt; nu le-a fost uşor Richard se asigură că ştiu şi ei asta Ocupă surprinzător de mult loc Richard i-a pus pe toţi în trei genţi mari de sport Marco îi tot aruncă priviri îngrijorate soţiei Anne stă pe canapea alături de mama ei, adăpostită sub aripa protectoare a acesteia Anne pare mică şi vulnerabilă Marco vrea ca Anne să fie puternică Are nevoie ca ea să fie puternică Îşi spune că soţia lui este într-o stare de tensiune enormă Mai mare decât a lui, dacă aşa ceva este posibil El aproape că a cedat sub stresul situaţiei, deşi ştie ce se întâmplă Ea nu Nu ştie că o vor primi pe Cora înapoi astăzi; doar speră El, pe de altă parte, ştie că, peste două sau trei ore, Cora va fi din nou în casa lor În curând, toate astea vor lua sfârşit Bruce va depune partea lui Marco din bani în contul off-shore, aşa cum au plănuit Nu vor mai avea niciun fel de contact de acum înainte Nu va exista nimic care să facă legătura între ei Marco va scăpa de suspiciuni Îşi va recupera copilul şi, în plus, va avea banii de care are nevoie Brusc, Anne se eliberează cu putere de sub braţul mamei ei şi se ridică în picioare — Vreau să vin cu tine, zice ea Marco se uită speriat la ea Anne are ochii sticloşi şi tremură din tot corpul Felul ciudat în care îl priveşte îl face să se întrebe, doar pentru o secundă, dacă nu cumva şi-a dat seama Imposibil — Nu, Anne, spune el Mă duc singur Adaugă ferm — Am vorbit deja despre asta Nu putem să schimbăm planurile acum Are nevoie ca ea să rămână acasă — Pot să rămân în maşină, zice ea El o îmbrăţişează strâns şi îi şopteşte la ureche: — Şşşşş o să fie totul bine Mă întorc cu Cora, promit — Nu poţi să promiţi! Nu poţi! Vocea îi devine stridentă Marco, Alice şi Richard se uită îngrijoraţi la ea O ţine în braţe până când se linişteşte şi, măcar de data asta, părinţii ei stau deoparte şi îl lasă să-şi facă treaba de soţ În cele din urmă, îi dă drumul, o priveşte în ochi şi îi spune: — Anne, trebuie să plec acum Îmi ia cam o oră să ajung acolo Te sun pe mobil imediat ce o recuperez, bine? Anne, mai calmă acum, dă din cap, cu chipul tensionat Richard se duce cu Marco să încarce banii în maşină, care este parcată în garaj Scot banii prin uşa din spate, îi pun în portbagajul Audi-ului lui Marco şi îl încuie — Baftă! zice Richard, încordat Apoi adaugă: — Nu-i da banii până când nu iei copilul E singurul avantaj pe care-l avem Marco aprobă din cap şi se urcă în maşină Îşi ridică privirea spre Richard şi spune: — Nu uita: nu contactezi poliţia decât după ce vă sun eu! — Am înţeles Marco nu are încredere în Richard Se teme că acesta va suna la poliţie de îndată ce pleacă el I-a spus lui Anne să nu-l scape nicio clipă din ochi – i-a amintit asta în şoaptă, la ureche, şi acum – şi să nu-l lase să sune la poliţie decât când îi anunţă el că a recuperat-o pe Cora Când o să sune el, Bruce va fi plecat de mult Cu toate astea, Marco tot este îngrijorat Anne nu pare să funcţioneze cum trebuie, nu se poate baza pe ea Richard ar putea să se ducă la bucătărie şi să sune de pe mobil, iar ea nici să nu observe Sau ar putea să sune la poliţie în faţa ei odată ce el a ieşit din casă, se gândeşte Marco neliniştit Ea n-ar putea să-l oprească Marco iese cu maşina din garaj, intră pe alee şi-şi începe lungul drum spre punctul de întâlnire Se apropie de rampa care dă în autostradă, când, deodată, îi îngheaţă inima A fost incredibil de prost Richard ar fi putut să spună deja poliţiei despre schimb Poliţia ar putea să-l urmărească chiar acum Toţi ar putea să ştie, în afară de Anne şi de el Oare Alice ar permite aşa ceva? Oare Richard ar anunţa-o măcar? Mâinile lui Marco încep să transpire pe volan Inima îi bate ca un ciocan în timp ce încearcă să gândească Richard intenţionase să implice poliţia Ei nu-i dăduseră voie Când mai acceptase Richard vreodată să nu i se dea voie să facă ceva? Richard o vrea pe Cora înapoi, dar este genul de om căruia nu-i place să rişte Ar vrea să-şi recupereze şi banii, dacă este posibil Lui Marco i se face rău Cum să procedeze? Nu poate să-l contacteze pe Bruce Nu are cum să facă asta, pentru că Bruce nu răspunde la telefon Acum probabil că-l atrage pe Bruce direct în cursă Lui Marco deja i se lipeşte cămaşa de spate când iese pe autostradă Capitolul optsprezece Marco încearcă să se calmeze, respirând adânc în timp ce conduce cu mâinile încordate pe volan Ar putea să rişte şi să se ducă la locul de întâlnire, conform planului Poate că Richard nu a anunţat poliţia Cora va fi într-un scaun de maşină pentru bebeluşi, în garajul abandonat El o va lua, va lăsa banii şi va fugi Dar dacă Richard chiar a alertat poliţia, atunci ce se va-ntâmpla? Atunci, de îndată ce Marco o ia pe Cora, lasă banii şi fuge, Bruce va apărea să-şi ridice banii şi poliţia îl va aresta Dacă Bruce mărturiseşte? Marco va fi închis multă vreme Ar putea să renunţe Ar putea să se întoarcă din drum, să nu se ducă deloc la locul de întâlnire şi să spere că Bruce îi va trimite alt mesaj prin poştă Dar cum ar explica asta poliţiei? Cum să nu se ducă, aşa cum au aranjat, ca să-şi recupereze copilul răpit? Ar putea să spună că a avut probleme cu maşina şi să ajungă prea târziu, după ora stabilită Apoi, dacă Bruce l-ar contacta din nou, Marco ar putea să încerce încă o dată, fără să-i dea toate detaliile lui Richard Dar în niciun caz Richard nu l-ar lăsa pe Marco să păstreze atâta bănet între timp Futu-i! Nu poate să facă nimic fără ca socrul lui să afle, pentru că Alice îl lasă să controleze banii Nu, trebuie să se ducă să o ia chiar astăzi pe Cora Trebuie să se ducă s-o recupereze Nu poate să mai lase situaţia asta să treneze, orice s-ar întâmpla Cu capul plin de gânduri, nici nu-şi dă seama când a trecut o jumătate de oră Este la mijlocul drumului Trebuie să ia o hotărâre Se uită la ceas, iese de pe autostradă pe prima centură Trage pe dreapta, aprinde farurile de poziţie şi scoate telefonul cu mâinile tremurânde O sună pe Anne pe mobil, îi răspunde imediat — Ai luat-o? întreabă ea îngrijorată — Nu, nu încă, nu e încă ora, spune Marco Vreau să-l întrebi pe tatăl tău dacă a anunţat poliţia — N-ar face aşa ceva, spune Anne — Întreabă-l! Marco aude voci în fundal, apoi Anne revine la telefon — Spune că nu a zis nimănui Nu a spus poliţiei De ce? Să-l creadă pe Richard? — Dă-mi-l pe tatăl tău la telefon, spune Marco — Ce se întâmplă? zice Richard la telefon — Trebuie să pot avea încredere în tine, zice Marco Trebuie să fiu sigur că nu ai anunţat poliţia — N-am anunţat-o Am zis că nu o anunţ — Spune-mi adevărul Dacă poliţia ne urmăreşte, nu mă duc Nu pot să risc ca răpitorul să miroasă că este o capcană şi să o omoare pe Cora — Jur că nu am spus nimic Du-te şi ia-o, pentru Dumnezeu! Richard pare aproape la fel de panicat cum se simte Marco Marco închide telefonul şi pleacă iar • Richard Dries se plimbă de colo-colo prin camera de zi a fiicei lui, cu inima bătându-i să-i iasă din piept Se uită la soţia şi fiica lui, îmbrăţişate pe canapea, şi îşi abate repede privirea Este cu nervii întinşi la maximum şi extrem de frustrat din cauza ginerelui său Nu i-a plăcut niciodată Marco Iar acum – ce Dumnezeu?! – cum a putut Marco măcar să se gândească să nu se ducă la întâlnire? Ar putea să strice tot! Richard se uită din nou îngrijorat la soţia şi fiica lui şi continuă să se plimbe apăsat în sus şi-n jos Măcar poate înţelege de ce Marco a crezut că el, Richard, a sunat la poliţie Încă de la început, când Marco a insistat să nu anunţe poliţia, Richard a fost de părere că ar trebui să le spună despre schimb, dar toţi ceilalţi l-au contrazis Le-a spus că cinci milioane de dolari înseamnă o mulţime de bani, chiar şi pentru ei Le-a spus că nu este convins că fetiţa mai este în viaţă Însă a promis că nu va anunţa poliţia şi nu a făcut-o Nu se aşteptase ca Marco să se îndoiască de el în ultima clipă şi să rişte totul neducându-se să facă schimbul Ar face bine să se ducă, naiba să-l ia! Miza e prea mare ca Marco s-o ia razna • După treizeci de minute, Marco ajunge la locul stabilit Este la o jumătate de oră distanţă de oraş, dacă o iei pe autostradă, şi încă aproape treizeci de minute spre nord-vest, pe o şosea şi apoi pe un drum forestier Au ales o fermă părăsită cu un garaj vechi la capătul aleii principale Marco parchează în faţa garajului Uşa acestuia este închisă Locul pare pustiu, dar Bruce trebuie să fie undeva în apropiere, urmărindu-l Cora probabil este în garaj Marco se simte ameţit Coşmarul se apropie de sfârşit Marco iese din maşină Lasă banii în portbagaj şi se duce la uşa garajului Apucă mânerul E înţepenit, dar trage zdravăn de el Uşa se ridică cu un zdrăngănit puternic Înăuntru este întuneric, mai ales după lumina intensă a soarelui Ascultă atent Nimic Poate Cora doarme Apoi vede un scaun de maşină pentru bebeluşi aşezat pe podeaua murdară, în cel mai îndepărtat colţ, cu o pătură albă aşezată peste mâner Recunoaşte pătura Corei Se repede spre scaun, se apleacă şi smulge pătura Scaunul este gol Marco se ridică îngrozit şi face câţiva paşi înapoi, clătinându-se Se simte de parcă o lovitură l-a lăsat fără suflare Scaunul de maşină este aici, pătura este aici, dar Cora nu e Să fie o glumă proastă? Sau o înşelăciune? Inima îi bate cu putere Aude un zgomot în spatele lui şi se răsuceşte brusc, dar nu este destul de rapid Simte o durere ascuţită în cap şi se prăbuşeşte pe podeaua garajului Când îşi revine, după câteva minute, nu ştie câte, Marco se ridică încet în mâini şi genunchi, apoi în picioare Este ameţit şi confuz şi capul îi pulsează de durere Se duce afară poticnindu-se Maşina lui este încă acolo, în faţa garajului, cu portbagajul deschis Se împleticeşte până acolo şi se uită înăuntru Banii – cinci milioane de dolari – au dispărut Bineînţeles Marco a rămas cu un scaun gol şi cu pătura Corei Fără Cora Telefonul mobil este în maşină, pe scaunul din faţă, dar nu îndrăzneşte s-o sune pe Anne Ar trebui să sune la poliţie, dar nu vrea să facă nici asta E un prost Scoate un urlet de durere şi se prăbuşeşte la pământ • Anne aşteaptă înnebunită Se smulge din îmbrăţişarea mamei sale şi îşi frânge mâinile îngrijorată Ce se întâmplă? De ce durează aşa de mult? Marco ar fi trebuit să sune acum douăzeci de minute Sigur s-a întâmplat ceva Şi părinţii ei sunt agitaţi — Ce naiba face? mârâie Richard Dacă nu s-a dus de teamă că am anunţat poliţia, îl strâng de gât cu mâinile mele — Să-l sunăm noi? spune Anne — Nu ştiu, răspunde Richard Hai să mai aşteptăm câteva minute După cinci minute, nimeni nu mai suportă suspansul — Eu îl sun, spune Anne Trebuia să o recupereze acum jumătate de oră Dacă s-a întâmplat ceva? Ar suna dacă ar putea Dacă l-au omorât? S-a întâmplat ceva îngrozitor! Mama lui Anne sare şi încearcă să o ia în braţe, dar Anne o împinge aproape violent — Îl sun, zice ea şi apasă pe numărul lui Marco setat pe apelare rapidă Mobilul lui Marco sună întruna Intră mesageria vocală Anne este prea şocată să mai facă altceva decât să se holbeze drept înainte — Nu răspunde Tremură din tot corpul — Trebuie să sunăm la poliţie acum! spune Richard arătând şocat Indiferent ce a spus Marco Poate are probleme Îşi scoate telefonul şi îl sună pe detectivul Rasbach din agendă Rasbach răspunde la al doilea ţârâit — Rasbach, zice el — Sunt Richard Dries Ginerele meu s-a dus să facă un schimb cu răpitorii Trebuia să ne sune cel puţin acum jumătate de oră Şi nu răspunde la mobil Ne e teamă că s-a întâmplat ceva — Iisuse, nouă de ce nu ne-aţi spus? spune Rasbach Nu mai contează, doar daţi-mi detaliile! — Plec imediat! între timp, trimitem poliţia locală acolo în cel mai scurt timp, spune Rasbach Vă ţin la curent Apoi închide — Poliţia se duce acum acolo, îi spune lui Anne tatăl ei Nu avem ce altceva să facem decât să aşteptăm — Nu aştept Du-ne tu, cu maşina ta, spune Anne • Când ajunge maşina de poliţie, Marco încă stă pe jos, în praf, rezemat de una dintre roţile din faţă ale Audi-ului Nici măcar nu-şi ridică privirea Totul s-a terminat Probabil Cora e moartă A fost tras pe sfoară Cine a luat-o are şi banii; nu mai e niciun motiv să o ţină în viaţă acum Cum a putut să fie atât de prost? De ce a avut încredere în Bruce Neeland? Nu-şi aduce aminte acum de ce a avut încredere în el; mintea nu îi mai funcţionează din cauza durerii şi a fricii Nu mai are ce face acum, trebuie să mărturisească Anne o să-l urască Îi pare atât de rău! Pentru Cora, pentru Anne, pentru ce le-a făcut Cei doi oameni pe care îi iubeşte cel mai mult pe lume A fost lacom S-a convins singur că, dacă erau banii părinţilor lui Anne, nu însemna că fură Oricum, Anne urma să-i moştenească la un moment dat, numai că aveau nevoie de o parte din ei acum Nu trebuia să păţească nimeni nimic Când a plănuit asta cu Bruce, lui Marco nici nu i-a trecut prin cap că ar pune-o în vreun pericol real pe Cora Dar acum Cora a dispărut Nu ştie ce a făcut Bruce cu ea Şi nu ştie cum s-o găsească Doi poliţişti în uniformă coboară încet din maşină Se duc unde Marco zace sprijinit de Audi — Marco Conti? întreabă unul dintre ei Marco nu răspunde — Sunteţi singur? Marco îl ignoră Poliţistul duce staţia la gură, în timp ce partenerul lui îngenunchează lângă Marco Întreabă: — Sunteţi rănit? Însă Marco a intrat în stare de şoc Nu spune nimic Se vede că a plâns Poliţistul care stă în picioare lângă el bagă staţia la loc, îşi scoate arma şi intră în garaj, temându-se de ce e mai rău Vede scaunul de maşină pentru bebeluşi, pătura albă aruncată pe podeaua murdară în faţa lui, dar niciun copil Iese repede de acolo Marco tot nu vorbeşte În curând, sosesc şi alte maşini de poliţie, cu semnalele luminoase aprinse Vine şi o ambulanţă, iar medicii îi acordă îngrijiri lui Marco La scurt timp după aceea, pe aleea lungă intră şi maşina detectivului Rasbach Acesta coboară grăbit şi vorbeşte cu poliţistul responsabil la faţa locului — Ce s-a întâmplat? — Nu suntem siguri Nu vorbeşte În garaj e un scaun de maşină pentru bebeluşi, dar nici urmă de vreun copil Portbagajul este gol, deschis Rasbach analizează scena şi şopteşte: — Iisuse Cristoase! Îl urmează pe celălalt poliţist în garaj şi vede scaunul şi păturica de pe podea Primul impuls este să-i fie tare milă de bărbatul care stă pe jos afară, vinovat sau nu Este clar că se aştepta să-şi ia copilul înapoi Dacă omul a încălcat legea, este amator Rasbach iese iar la lumina soarelui, se lasă pe vine şi încearcă să-l privească pe Marco în ochi Dar Marco nu vrea să-şi ridice capul — Marco, spune Rasbach presant Ce s-a întâmplat? însă Marco nici nu se uită la el Chiar şi aşa, Rasbach bănuieşte ce s-a întâmplat Se pare că Marco a coborât din maşină, a intrat în garaj aşteptându-se să recupereze copilul, iar răpitorul, care nu a avut vreo clipă intenţia de a înapoia copilul, l-a lăsat pe Marco inconştient cu o lovitură şi i-a luat banii Marco a rămas singur cu durerea lui Copilul e mort, probabil Rasbach se ridică, îşi scoate celularul şi, fără prea mare tragere de inimă, o sună pe Anne — Îmi pare rău, zice el Soţul dumneavoastră e bine, dar copilul nu e aici Aude cum icnetele ei se transformă în hohote isterice la capătul celălalt al firului — Haideţi să ne întâlnim la secţie, spune el Câteodată îşi urăşte meseria Capitolul nouăsprezece Marco este la secţia de poliţie, în aceeaşi sală de audiere ca mai înainte, pe acelaşi scaun Rasbach stă în faţa lui, cu Jennings lângă el, la fel ca în urmă cu patru zile, când i-au luat declaraţia Camera de luat vederi îl înregistrează, la fel ca ultima dată Cumva, presa a aflat despre schimbul nereuşit Când l-au adus pe Marco la secţie, în faţă aşteptau o mulţime de ziarişti Bliţurile sclipeau şi reporterii îi împingeau microfoanele în faţă Nu i-au pus cătuşele Asta l-a surprins pe Marco pentru că, în mintea lui, deja mărturisise Se simţea aşa de vinovat, încât nu ştia cum de nu vedeau şi ei asta S-a gândit că nu l-au încătuşat doar din politeţe sau, pur şi simplu, pentru că nu li s-a părut necesar La urma urmei, era evident că nu mai avea deloc putere să se lupte Nu avea să fugă Unde să se ducă? Oriunde s-ar duce, vina şi durerea l-ar urma L-au lăsat să se vadă cu Anne înainte să fie dus în sala de audiere Ea şi părinţii ei erau deja la secţie Marco era foarte tulburat când a văzut-o I se citea pe faţă că îşi pierduse orice speranţă Când l-a văzut, şi-a aruncat braţele în jurul lui şi a suspinat la gâtul lui de parcă el era ultimul lucru din lume de care se putea agăţa, de parcă doar el îi mai rămăsese S-au strâns în braţe, plângând Doi oameni distruşi, unul dintre ei un mincinos Apoi l-au dus în sala de audiere, ca să-i ia declaraţia — Îmi pare rău, începe Rasbach Şi chiar îi pare rău Marco îşi ridică privirea, fără să vrea — Scaunul de maşină şi pătura sunt analizate de criminalişti Poate vor găsi ceva folositor Marco tot nu vorbeşte, prăbuşit pe scaun Rasbach se apleacă în faţă — Marco, ce-ar fi să ne spui ce se întâmplă? Marco îl priveşte pe detectiv, care l-a enervat dintotdeauna Asta îi alungă orice dorinţă de a mărturisi Se aşază mai drept pe scaun — Am dus banii Cora nu era acolo Cineva m-a atacat când eram în garaj şi a luat banii din portbagaj Faptul că este audiat de Rasbach în sala asta şi senzaţia că se joacă de-a şoarecele şi pisica i-au ascuţit mintea Marco gândeşte mai clar acum decât în urmă cu o oră şi ceva, când lucrurile au mers atât de prost Adrenalina îi străbate tot corpul Brusc, se gândeşte la supravieţuire Îşi dă seama că, dacă spune adevărul, asta îl va distruge nu numai pe el, dar şi pe Anne Ea nu ar suporta niciodată trădarea Trebuie să-şi păstreze imaginea de om nevinovat Ei nu îl au cu nimic la mână, nu au nicio dovadă Evident, Rasbach are nişte suspiciuni, dar sunt doar suspiciuni, nimic mai mult — L-ai văzut pe bărbatul care te-a lovit? întreabă Rasbach Loveşte uşor cu stiloul pe mână, un semn de nerăbdare pe care Marco nu l-a mai văzut până acum — Nu M-a lovit pe la spate Nu am văzut nimic — O singură persoană? — Aşa cred Marco face o pauză — Nu ştiu — Poţi să-mi spui şi altceva? A zis ceva? Rasbach este furios din cauza lui, se vede Marco clatină din cap — Nu, nimic Rasbach îşi împinge scaunul în spate şi se ridică în picioare Se plimbă prin cameră, masându-şi ceafa, de parcă ar fi înţepenit Se întoarce şi-l priveşte pe Marco din partea cealaltă a camerei — Se pare că a mai fost o maşină, parcată în buruienile din spatele garajului, ascunsă Ai văzut-o sau ai auzit-o? Marco scutură din cap Rasbach se duce înapoi la masă, îşi pune mâinile pe ea şi îl priveşte pe Marco în ochi — Trebuie să-ţi spun, Marco, zice Rasbach, eu cred că fetiţa e moartă Marco îşi lasă capul în jos Îi dau lacrimile — Şi cred că tu eşti responsabil Marco îşi ridică brusc capul — N-am avut niciun amestec! Rasbach nu spune nimic Aşteaptă — De ce credeţi că am avut eu vreun amestec? întreabă Marco Copilul meu a dispărut Începe să suspine Nici nu este nevoie să se prefacă Durerea lui este mult prea reală — Din cauza orei, Marco, spune Rasbach Ai fost să vezi copilul la douăsprezece şi treizeci Toată lumea este de acord asupra acestui lucru — Şi ce-i cu asta? spune Marco — Şi am dovezi, sub forma unor urme de cauciucuri, că în garajul tău a fost recent o maşină străină Şi am o martoră care a văzut o maşină deplasându-se pe aleea din spatele casei tale, dinspre garaj, la douăsprezece şi treizeci şi cinci de minute — Dar de ce credeţi că eu sunt vinovat? zice Marco Nu ştiţi dacă maşina aia a avut legătură cu persoana care a luat-o pe Cora Putea la fel de bine să fie scoasă pe uşa din faţă la ora unu Dar Marco ştie că nu a făcut bine să lase uşa de la intrare întredeschisă Asta nu l-a păcălit pe detectiv Măcar dacă n-ar fi uitat să înşurubeze la loc becul de la detectorul de mişcare Rasbach se îndepărtează de masă şi îl priveşte pe Marco — Detectorul de mişcare din spatele casei era dezactivat Tu ai fost în casă la douăsprezece şi jumătate O maşină a plecat din direcţia garajului tău la douăsprezece şi treizeci şi cinci de minute Cu farurile stinse — Şi ce dacă? Doar asta aveţi? — Nu există dovezi fizice că ar fi fost vreun intrus în casă sau în curtea din spate Dacă un străin ar fi intrat în curte s-o răpească, am fi găsit nişte urme, ceva Dar nu am găsit Singurele urme de paşi din curtea din spate, Marco, sunt ale tale Se apleacă din nou pe masă, ca să-şi sublinieze punctul de vedere — Cred că ai scos copilul din casă şi l-ai dus la maşina din garaj Marco nu spune nimic — Ştim că ai probleme cu firma — Recunosc! Credeţi că ăsta e un motiv suficient ca să-mi răpesc propriul copil? spune Marco disperat — Oamenii au comis răpiri şi pentru mai puţin, zice detectivul — Păi să vă zic eu ceva, spune Marco, aplecându-se în faţă şi privindu-l pe Rasbach în ochi Îmi iubesc fetiţa mai mult decât orice pe lume Îmi iubesc nevasta şi sunt extrem de interesat de binele lor Se lasă la loc pe spate Se gândeşte cu grijă câteva momente înainte să adauge: — Şi am nişte socri foarte bogaţi, care au fost foarte generoşi Probabil că ne-ar da oricâţi bani ne-ar trebui dacă Anne le-ar cere Aşa că de ce dracu’ mi-aş răpi propriul copil? Rasbach îl observă cu ochii mijiţi — O să-i chestionez şi pe socrii tăi Şi pe soţia ta Şi pe oricine te-a cunoscut vreodată — N-aveţi decât, spune Marco Ştie că nu reacţionează bine, dar nu se poate abţine — Sunt liber să plec? — Da, eşti liber să pleci, spune detectivul Deocamdată — Să-mi iau un avocat? întreabă Marco — Asta depinde numai de tine, zice detectivul, făcând semn că audierea s-a sfârşit • Detectivul Rasbach se întoarce la birou să se gândească Dacă asta a fost o răpire falsă, înscenată de Marco, e clar că s-a încurcat cu nişte infractori adevăraţi, care au profitat de el Lui Rasbach aproape că îi este milă de el Cu siguranţă îi este milă de soţia nefericită a acestuia Dacă Marco a înscenat totul şi a fost păcălit, probabil copilul lui este acum mort, banii au dispărut, iar poliţia îl suspectează de răpire E un mister cum de mai rezistă presiunii Însă ceva îl nedumireşte pe detectiv Întâmplarea cu bona i-a tot stat pe creier Şi mai e şi o întrebare de bun simţ: de ce cineva care ar putea să facă rost de bani destul de uşor, doar dacă ar cere, ar risca totul cu ceva atât de stupid şi de periculos ca o răpire? Şi mai sunt şi informaţiile tulburătoare despre Anne, despre înclinaţia ei spre violenţă, care au ieşit recent la lumină Cu cât se implică mai mult în cazul ăsta, cu atât i se pare mai complicat Rasbach trebuie să afle adevărul A venit momentul să îi interogheze pe părinţii lui Anne Iar dimineaţă va vorbi din nou şi cu Anne Rasbach o să-i dea de capăt Adevărul este acolo, întotdeauna e acolo Trebuie doar să fie descoperit • Anne şi Marco sunt acasă, singuri În casă nu sunt decât ei şi groaza, durerea şi închipuirile lor sumbre E greu de spus care dintre ei este mai afectat Amândoi sunt bântuiţi de faptul că nu ştiu ce s-a întâmplat cu copilul lor Fiecare din ei speră că fetiţa este încă în viaţă, dar sunt atât de puţine lucruri în care să-şi pună speranţa Fiecare încearcă să se prefacă de dragul celuilalt Iar Marco are şi alte motive să se prefacă Anne nu ştie de ce nu-l învinuieşte mai mult pe Marco La început, când copilul lor a fost răpit, l-a învinuit pe Marco în sinea ei, pentru că el o convinsese s-o lase pe Cora singură acasă Dacă ar fi luat copilul la vecini, cu ei, nimic din toate astea nu s-ar fi întâmplat Şi-a spus că, dacă nu-şi va recupera copilul teafăr, nu îl va ierta niciodată pe Marco Şi totuşi, iată-i acum Nu ştie de ce se agaţă de el, dar aşa face Poate pentru că nu are altceva de care să se agaţe Nici măcar nu-şi dă seama dacă îl mai iubeşte Nici pentru ce s-a întâmplat cu Cynthia n-o să-l ierte niciodată Poate se agaţă de el pentru că nimeni altcineva nu poate înţelege sau simţi durerea asta la fel ca ea Sau pentru că el măcar o crede El ştie că nu ea le-a omorât copilul Până şi mama ei a suspectat-o până când au primit salopeta prin poştă E sigură de asta Se duc la culcare, dar rămân treji multă vreme În sfârşit, Marco alunecă într-un somn agitat Dar Anne este prea îngrijorată ca s-o ia somnul În cele din urmă, se ridică din pat, coboară la parter şi bântuie prin casă, din ce în ce mai neliniştită Începe să cerceteze casa amănunţit, dar nu ştie ce caută şi devine tot mai supărată Se mişcă şi gândeşte din ce în ce mai repede Caută ceva care să-l incrimineze pe soţul ei infidel, dar îşi caută şi copilul Simte cum contururile se estompează Gândurile i se accelerează şi devine mai puţin raţională; mintea ei face nişte salturi fantastice Nu e vorba că lucrurile nu au sens pentru ea când e în starea asta – uneori, au şi mai multă noimă Au sens la fel cum au şi visele Abia când se termină visul îţi dai seama cât de ciudat a fost tot, cum, de fapt, nu avea nicio logică Nu a găsit nici scrisori, nici e-mailuri de la Cynthia pe laptopul lui Marco, nici chiloţii altei femei prin casă Nu a găsit chitanţe de la hoteluri sau chibrituri misterioase, luate de prin baruri A găsit nişte informaţii financiare îngrijorătoare, dar nu asta o interesează acum Vrea să ştie ce se întâmplă între Marco şi Cynthia şi ce legătură are asta cu dispariţia Corei Oare Cynthia a luat-o pe Cora? Cu cât Anne răsuceşte mai mult povestea asta pe toate părţile, în starea ei de agitaţie, cu atât mai mult i se pare că are logică Cynthia antipatizează copiii Cynthia este genul de persoană care ar face rău unui copil E rece Şi nici pe Anne nu o mai place Vrea să îi facă rău Cynthia vrea să-i ia lui Anne şi soţul, şi copilul, ca să vadă cât o să sufere atunci, pentru că poate În cele din urmă, Anne cade epuizată şi adoarme pe canapeaua din camera de zi • A doua zi dimineaţă, devreme, se trezeşte şi îşi face un duş înainte ca Marco să-şi dea seama că ea şi-a petrecut toată noaptea pe canapea Îşi trage pe ea nişte colanţi negri şi o tunică, de parcă ar fi în transă, înspăimântată Se simte paralizată când se gândeşte la poliţie, la faptul că va fi din nou audiată de Rasbach El habar nu are unde este copilul lor, dar pare să creadă că ei ştiu Ieri, după ce i-a luat declaraţia lui Marco, a chemat-o şi pe ea în dimineaţa asta Nu vrea să se ducă Nu ştie de ce detectivul vrea să vorbească din nou cu ea Ce are de câştigat dacă repetă la nesfârşit aceleaşi lucruri? De la locul lui din pat, proptit pe perne, Marco o priveşte îmbrăcându-se, cu chipul lipsit de orice expresie — Sunt obligată să mă duc? întreabă ea Dacă ar putea, s-ar sustrage Nu-şi cunoaşte drepturile Să refuze oare? — Nu cred că eşti obligată, spune Marco Nu ştiu Poate e momentul să discutăm cu un avocat — Dar asta ne va face să picăm prost, spune Anne cu îngrijorare Nu-i aşa? — Nu ştiu, spune Marco inexpresiv Deja am picat prost Ea se apropie de pat şi îl priveşte pe Marco din picioare Imaginea lui atât de nenorocită i-ar frânge inima, dacă nu ar fi frântă deja — Poate ar trebui să vorbesc cu părinţii mei Ei ar putea să ne facă rost de un avocat bun Deşi pare ridicol să ne gândim că ne trebuie un avocat — Ar putea fi o idee bună, zice Marco stânjenit Ţi-am zis aseară, Rasbach încă pare să ne suspecteze Pare să creadă că noi am înscenat toată chestia asta — Cum poate să bănuiască asta acum, după ce s-a întâmplat ieri? întreabă Anne, devenind agitată De ce ar crede asta? Doar pentru că era o maşină pe alee la aceeaşi oră la care ai venit s-o vezi pe Cora? — Cam ăsta pare să fie motivul principal — O să mă duc, zice Anne până la urmă Vrea să fiu acolo la ora zece Marco dă din cap obosit — Vin cu tine — Nu e nevoie, spune Anne fără convingere Aş putea s-o sun pe mama — Sigur că vin Nu poţi să înfrunţi singură mulţimea aia de afară Stai să pun ceva pe mine şi te duc eu, spune Marco ridicându-se din pat Anne îl priveşte ducându-se la dulap în boxeri Pare mult mai slab, îi vede coastele prin piele E recunoscătoare că vine la secţie cu ea Nu vrea s-o sune pe mama ei şi nici nu crede că poate să facă asta singură În plus, crede că e important ca ea şi Marco să fie văzuţi împreună, să pară uniţi După eşecul de ieri, acum sunt iar mulţi reporteri în faţa casei Anne şi Marco sunt nevoiţi să-şi facă drum cu greu printre ei, ca să ajungă la taxi – deocamdată, Audi-ul lor este la poliţie – şi nici nu sunt poliţişti aici care să-i ajute În sfârşit, ajung la taxiul din stradă Odată intrată în maşină, Anne blochează repede uşile Se simte prinsă în cursă – toate feţele acelea care le aruncă întrebări pătimaşe şi se strâng în jurul lor, chiar şi prin geamurile maşinii Se retrage, dar se uită fix la ele Marco înjură în barbă Anne se uită tăcută pe fereastră în timp ce mulţimea rămâne în urmă Nu înţelege cum pot fi atât de cruzi reporterii Nu sunt şi ei părinţi? Nu-şi pot închipui, fie şi o clipă, cum e să nu ştii unde e copilul tău, să stai treaz nopţile de dorul lui, să-i vezi corpuşorul neclintit, mort, dincolo de pleoapele închise? Merg spre centru, de-a lungul râului, până când ajung la secţia de poliţie De îndată ce Anne vede clădirea, se încordează toată Îi vine s-o ia la goană de acolo Dar Marco e lângă ea O ajută să coboare din taxi şi să intre în secţie, sprijinind-o de cot În timp ce aşteaptă la recepţie, Marco îi vorbeşte încet la ureche — E în regulă Poate încearcă să te enerveze, dar tu ştii că noi n-am făcut nimic greşit Eu o să te aştept aici Îi zâmbeşte puţin a încurajare Ea aprobă din cap Marco îşi pune uşor mâinile pe umerii ei şi o priveşte în ochi — S-ar putea să încerce să ne întoarcă unul împotriva celuilalt, Anne S-ar putea să-ţi spună lucruri urâte despre mine — Ce lucruri urâte? El ridică din umeri şi-şi întoarce privirea — Nu ştiu Dar fii atentă Nu-i lăsa să te enerveze Ea încuviinţează, dar acum e şi mai îngrijorată în loc să fie mai relaxată În momentul acela, se apropie de ei detectivul Rasbach Nu zâmbeşte deloc — Mulţumesc că aţi venit Pe aici, vă rog O conduce pe Anne într-o altă sală de audiere de data aceasta, cea pe care au folosit-o pentru Marco Pe el îl lasă singur în zona de aşteptare Anne se opreşte în uşa sălii de audiere şi se întoarce să se uite la el Marco îi zâmbeşte, îngrijorat Anne intră Capitolul douăzeci Anne se aşază pe scaunul care i-a fost oferit În timp ce se afundă în el, simte cum i se înmoaie genunchii Jennings îi oferă o cafea, dar Anne refuză, de frică să n-o verse pe jos E mai îngrijorată acum faţă de ultima dată când a fost audiată Se întreabă de ce poliţiştii sunt atât de suspicioşi în privinţa ei şi a lui Marco Dimpotrivă, ar trebui să fie mai puţin suspicioşi după primirea salopetei prin poştă şi furtul banilor Este evident că altcineva le-a luat copilul Detectivii se aşază în faţa ei — Îmi pare foarte rău pentru ce s-a întâmplat ieri, începe detectivul Rasbach Ea nu spune nimic Are gura atât de uscată Îşi împreunează mâinile în poală — Vă rog să vă relaxaţi, spune Rasbach blând Ea dă din cap neliniştită, dar nu se poate relaxa Nu are încredere în el — Am doar câteva întrebări legate de ziua de ieri, spune el Ea încuviinţează din nou şi-şi umezeşte buzele — De ce nu ne-aţi sunat când aţi primit pachetul prin poştă? întreabă detectivul Tonul lui este destul de prietenos — Ne-am gândit că e prea riscant, spune Anne Vocea îi tremură Îşi drege glasul — În bilet scria să nu chemăm poliţia Se întinde spre sticla de apă care a fost pusă pe masă în faţa ei Se chinuie să deschidă capacul Mâna îi tremură uşor în timp ce duce sticla la buze — Aşa v-aţi gândit amândoi? întreabă Rasbach Sau aşa s-a gândit Marco? — Amândoi — De ce aţi atins salopeta aşa de mult? Din păcate, orice dovadă pe care ar fi putut să ne-o ofere a fost contaminată — Da, ştiu, îmi pare rău Nu m-am gândit Am simţit mirosul Corei pe ea, aşa că am luat-o cu mine peste tot, să o simt aproape Începe să plângă — Parcă era din nou cu mine Aproape că puteam să mă prefac că era încă în pătuţul ei şi dormea acolo Că nimic din toate astea nu s-a întâmplat Rasbach aprobă din cap şi spune: — Înţeleg O să testăm cum putem şi haina, şi biletul — Credeţi că e moartă, nu-i aşa? zice Anne inexpresiv, privindu-l direct în ochi Rasbach îi întoarce privirea — Nu ştiu Este posibil să fie încă în viaţă O s-o căutăm în continuare Anne ia un şerveţel din cutia de pe masă şi îşi tamponează ochii cu el — Mă gândeam la bona dumneavoastră, spune Rasbach, rezemându-se relaxat de spătar — Bona noastră? De ce? întreabă Anne speriată Nici măcar nu a venit în seara aia — Ştiu Sunt doar curios E o bonă bună? Anne ridică din umeri, fiindcă nu ştie unde vrea Rasbach să ajungă cu asta — E bună cu Cora E clar că îi plac copiii; multor fete nu le plac, de fapt Fac pe bonele pentru bani Se gândeşte la Katerina — De obicei, e de încredere Nu e vina ei că i-a murit bunica Deşi, dacă n-ar fi murit, noi am avea-o încă pe Cora — Daţi-mi voie să vă întreb altceva: aţi recomanda-o altcuiva? întreabă Rasbach Anne îşi muşcă buza — Nu, nu cred Mai obişnuieşte să adoarmă cu căştile în urechi, ascultând muzică Când ajungem acasă, trebuie să o trezim Deci, nu, nu aş recomanda-o Rasbach dă din cap şi-şi notează ceva Apoi îşi ridică privirea şi spune: — Povestiţi-mi despre soţul dumneavoastră — Ce să vă povestesc despre el? — Ce fel de om este? — E un om bun, spune Anne hotărât, îndreptându-şi poziţia E iubitor şi blând E deştept şi atent, şi harnic Face o pauză, după care spune repezit: — E cel mai bun lucru care mi s-a întâmplat vreodată, în afară de Cora — Are grijă de familie? — Da — De ce spuneţi asta? — Pentru că este adevărat, ripostează Anne tăios — Dar nu este adevărat că părinţii dumneavoastră l-au lansat în afaceri? Şi chiar dumneavoastră mi-aţi spus că părinţii au plătit pentru casă — Staţi puţin, spune Anne Părinţii meu nu l-au „lansat pe soţul meu în afaceri”, aşa cum aţi spus Marco este licenţiat în informatică şi afaceri Şi-a înfiinţat propria companie şi avea mult succes singur Părinţii mei doar au investit în ea, mai târziu Lui deja îi mergea foarte bine Nu-i puteţi găsi defecte lui Marco, profesional vorbind În timp ce spune asta, Anne îşi aminteşte vag de informaţiile financiare pe care le-a găsit pe computerul lui Marco cu o zi înainte Atunci nu le-a citit cu atenţie şi nici nu l-a întrebat pe Marco despre ele Acum se gândeşte dacă nu cumva tocmai i-a minţit pe poliţişti — Credeţi că soţul este cinstit cu dumneavoastră? Anne roşeşte Apoi îi pare rău că s-a dat de gol Ezită să răspundă — Da Cred că e cinstit cu mine – şovăie – de cele mai multe ori — De cele mai multe ori? Cinstea nu ar trebui să fie ceva permanent? întreabă Rasbach, aplecându-se uşor în faţă — V-am auzit, mărturiseşte Anne brusc În noaptea de după răpire Eram în capul scărilor V-am auzit când l-aţi acuzat pe Marco că şi-a făcut de cap cu Cynthia Ea a zis că Marco s-a dat la ea, iar el a negat — Îmi pare rău Nu ştiam că ascultaţi — Şi mie îmi pare rău Aş vrea să nu fi aflat Îşi coboară privirea la mâinile adunate în poală, care strâng şerveţelul mototolit — Credeţi că el i-a făcut avansuri sexuale Cynthiei sau că a fost invers, aşa cum spune Marco? Anne răsuceşte şerveţelul în mâini şi spune nefericită: — Nu ştiu Amândoi sunt de vină Îşi ridică privirea spre el — Nu o să-i iert niciodată, pe niciunul, zice ea repezit — Să revenim, o îndeamnă Rasbach Aţi declarat că soţul dumneavoastră are grijă de familie Vă povesteşte cum îi merg afacerile? Anne rupe şerveţelul în bucăţi mici — Nu prea m-au interesat afacerile în ultima vreme, spune Anne Am fost absorbită de copil — El nu v-a spus cum îi merg afacerile? — Recent, nu — Nu vi se pare puţin ciudat? întreabă Rasbach — Nu, deloc, spune Anne, gândindu-se în timpul ăsta că este ciudat, de fapt Am fost foarte ocupată cu copilul Vocea îi cedează — Urmele de cauciucuri din garaj nu se potrivesc cu maşina dumneavoastră, spune Rasbach Cineva v-a folosit garajul cu puţin timp înainte de răpire Dumneavoastră aţi văzut fetiţa în pătuţ la ora douăsprezece Marco a fost în casă cu ea la douăsprezece şi jumătate Avem o martoră care a văzut o maşină mergând pe alee, dinspre garajul dumneavoastră, la douăsprezece şi treizeci şi cinci de minute Nu există nicio dovadă că ar fi fost o persoană străină în casă sau în curte Poate că la douăsprezece şi jumătate Marco a dus copilul afară, unui complice, care aştepta în maşină, în garaj — Asta e ridicol! spune Anne, ridicând vocea — Aveţi vreo idee cine ar putea fi acel complice? insistă Rasbach — Vă înşelaţi, spune Anne — Aşa să fie? — Da Nu Marco a luat-o pe Cora — Să vă spun ceva, zice Rasbach, aplecându-se în faţă Soţul dumneavoastră are mari probleme cu afacerea Anne simte că păleşte — Da? întreabă ea — Mă tem că da — Să fiu sinceră, domnule detectiv, nu prea-mi pasă dacă are probleme cu afacerea Copilul nostru a dispărut Ce ne pasă nouă acum de bani? — Doar că Rasbach se întrerupe, de parcă s-ar răzgândi în privinţa a ceea ce vrea să spună Îi priveşte pe Jennings — Ce? Anne se uită neliniştită de la un detectiv la celălalt — Doar că eu văd la soţul dumneavoastră nişte lucruri pe care e posibil ca dumneavoastră să nu le vedeţi, spune Rasbach Anne nu vrea să cadă în capcană Însă detectivul aşteaptă, lăsând tăcerea să se prelungească Nu are de ales — Cum ar fi? Rasbach întreabă: — Nu credeţi că v-a manipulat nefiind cinstit cu dumneavoastră în legătură cu afacerile? — Nu, din moment ce eu nu am manifestat deloc interes pentru aşa ceva Probabil a încercat să mă protejeze, pentru că am fost deprimată Rasbach nu spune nimic, doar se uită la ea cu ochii aceia albaştri şi tăioşi — Marco nu este manipulator, insistă Anne — Dar relaţia dintre Marco şi părinţii dumneavoastră cum e? Dintre Marco şi tatăl dumneavoastră? spune Rasbach — V-am zis, nu se plac Se tolerează, de dragul meu Dar asta e din vina părinţilor mei Indiferent ce face Marco, nu e niciodată destul de bine Indiferent cu cine m-aş fi măritat, la fel ar fi fost — De ce credeţi asta? — Nu ştiu Pur şi simplu aşa sunt ei Prea protectori şi greu de mulţumit Poate pentru că sunt singurul lor copil Şerveţelul din mâna ei a ajuns numai zdrenţe — Oricum, nu prea contează ce se întâmplă cu afacerea Părinţii mei au mulţi bani Ne-ar putea ajuta oricând, dacă am avea nevoie — Şi v-ar ajuta? — Sigur că da N-ar trebui decât să-i rog Părinţii mei nu m-au refuzat niciodată Au dat cinci milioane fără să clipească pentru Cora — Da, aşa e Detectivul face o pauză, apoi spune: — Am încercat să vorbesc cu dr Lumsden, dar se pare că e plecată Anne simte cum păleşte, dar încearcă să stea drept pe scaun Ştie că Rasbach nu avea cum să vorbească cu dr Lumsden Chiar şi după ce se întoarce, în niciun caz dr Lumsden nu va vorbi despre ea cu detectivul — N-o să vă spună nimic despre mine, zice Anne Nu poate E doctoriţa mea şi ştiţi asta De ce vă jucaţi aşa cu mine? — Aveţi dreptate Nu pot s-o conving pe doctoriţa dumneavoastră să încalce confidenţialitatea relaţiei dintre doctor şi pacient Anne se lasă pe spătarul scaunului şi îi aruncă detectivului o privire agasată — E ceva ce aţi vrea totuşi să-mi spuneţi? întreabă detectivul — De ce aş vorbi cu dumneavoastră despre şedinţele mele cu psihiatra? Ce dracu’, nu e treaba nimănui, zice Anne amărâtă Am o uşoară depresie postnatală, la fel ca o mulţime de alte proaspete mame Asta nu înseamnă că i-am făcut rău copilului meu Tot ce vreau e să îl iau înapoi — Mă tot gândesc că este posibil ca Marco să fi aranjat răpirea copilului ca să vă acopere pe dumneavoastră, dacă l-aţi omorât — E aberant! Atunci cum explicaţi că am primit salopeta prin poştă şi că banii de răscumpărare au fost furaţi? — Poate că Marco a înscenat răpirea când copilul era deja mort Iar scaunul gol de copil şi lovitura la cap au fost doar de ochii lumii Anne îl priveşte ca şi cum nu-i vine să creadă — E absurd Domnule detectiv, nu i-am făcut rău copilului meu Rasbach se joacă cu stiloul, privind-o cu atenţie — Am chemat-o pe mama dumneavoastră la audiere azi-dimineaţă Anne simte cum camera se învârte în jurul ei Capitolul douăzeci şi unu Rasbach o priveşte cu atenţie pe Anne, temându-se că aceasta ar putea leşina Aşteaptă cât timp ea se întinde după sticla cu apă şi îi revine culoarea în obraji Nu are ce să facă în privinţa psihiatrei Are mâinile legate Nici cu mama nu a avut prea mare succes, dar Anne evident se teme că aceasta i-a spus ceva detectivului Rasbach bănuieşte de ce îi e frică lui Anne — Ce credeţi că mi-a spus mama dumneavoastră? întreabă Rasbach — Nu cred că v-a spus ceva, răspunde Anne înţepată Nu e nimic de spus El o analizează câteva secunde Se gândeşte la cât de diferită e de mama ei – o femeie foarte stăpână pe ea, ocupată cu comitetele ei sociale şi cu cauzele caritabile şi mult mai abilă decât fiica Cu siguranţă, mai puţin emotivă, cu mintea mai limpede Alice Dries a intrat în sala de audieri, a zâmbit rece, şi-a spus numele, după care l-a informat că nu are nimic de declarat A fost o audiere foarte scurtă — Nu mi-a zis că trebuia să vină în dimineaţa asta, spune Anne — Nu? — Ce a spus? întreabă Anne — Aveţi dreptate, nu a spus nimic, recunoaşte Rasbach Anne zâmbeşte pentru prima dată de când e la audiere, dar este un surâs amar — Am vorbit însă cu una dintre fostele dumneavoastră colege de şcoală Janice Foegle Anne rămâne complet nemişcată, ca un animal din sălbăticie care simte un prădător Apoi se ridică brusc, dărâmând scaunul în spatele ei, luându-i pe Rasbach şi Jennings prin surprindere — Nu mai am nimic de zis, le spune ea Anne se duce alături de Marco pe hol Marco vede că e supărată şi îşi pune un braţ protector în jurul ei Anne simte că Rasbach e cu ochii pe ei, că îi urmăreşte în timp ce ies din secţie Ea nu spune nimic, pleacă alături de Marco Când ajung pe stradă şi cheamă un taxi, îi zice: — Cred că e momentul să ne luăm un avocat • Rasbach pune presiune pe ei şi nu pare că are de gând să renunţe Au ajuns în punctul în care, deşi nu au fost puşi sub acuzare, ei ştiu că sunt trataţi ca nişte suspecţi Marco este neliniştit din cauza audierii lui Anne Când a ieşit de acolo, i se citea panica în ochi S-a întâmplat ceva acolo care a făcut-o să vrea un avocat cât de curând posibil Marco a încercat să afle ce anume s-a întâmplat, dar ea i-a răspuns vag, evaziv Ce anume nu-i spune? Asta îl sperie şi mai mult După ce ajung acasă şi îşi croiesc dram cu greu printre reporteri, ca să intre, Anne sugerează să-i invite pe părinţii ei ca să discute despre angajarea unui avocat — De ce trebuie să-i invităm aici? spune Marco Putem să găsim un avocat şi fără ajutorul lor — Un avocat bun se va aştepta la un avans consistent din onorariu, subliniază Anne Marco ridică din umeri, iar ea îşi sună părinţii Richard şi Alice sosesc la scurt timp după aceea Nu e nicio surpriză că au căutat deja cel mai bun avocat pe care-l pot angaja — Îmi pare rău că s-a ajuns aici, Anne, spune tatăl ei Stau la masa de lemn din bucătărie, pe care lumina soarelui de început de după-amiază cade oblic, strecurată prin fereastră Anne a făcut cafea — Şi noi credem că e o idee bună să vă luaţi un avocat, spune Alice Nu puteţi avea încredere în poliţie Anne se uită la ea — De ce nu mi-ai spus că te-a chemat poliţia la audiere dimineaţă? — Nu era nevoie şi nu voiam să te îngrijorez, spune Alice, bătând-o uşor pe mână Nu le-am spus decât numele meu şi că nu am nimic de declarat N-am de gând să-i las să mă manipuleze, zice ea N-am stat acolo decât vreo cinci minute — Şi pe mine m-au audiat, zice Richard N-au scos nimic nici de la mine Se uită la Marco — Serios, ce aş putea să le zic? Marco simte cum îl cuprinde frica Nu are încredere în Richard Dar oare Richard ar spune ceva poliţiei ca să-l înjunghie pe la spate? Richard îi spune lui Anne: — Nu te-au acuzat de nimic şi nici nu cred c-o vor face Nu văd cum Dar sunt de acord cu mama ta Dacă eşti reprezentată de un avocat de renume, poate nu te mai freacă atâta şi nu te mai cheamă la audieri tot timpul şi încep să se concentreze la adevăratul răpitor Pe întreaga durată a întâlnirii de la masa din bucătărie, Richard a fost mai rece decât de obicei faţă de Marco Abia dacă se uita la el Toţi au observat asta Iar Marco a fost cel mai atent dintre ei Face pe stoicul, se gândeşte Marco, după ce am pierdut cele cinci milioane de dolari pe care mi le-au dat Nici măcar o dată nu a adus vorba despre ele Nici nu e nevoie Dar Marco ştie ce gândeşte Richard Ginerele meu bun-de-nimic iar a făcut-o lată Marco şi-l imaginează pe Richard stând în salonul de la Country Club, bând tării scumpe şi povestindu-le prietenilor lor bogaţi despre asta Despre cât de ratat este ginerele lui; despre cum Richard şi-a pierdut singura nepoată şi cinci milioane din dolarii lui greu câştigaţi, totul din cauza lui Marco Şi ce-i mai rău e că Marco ştie că, de data asta, totul e adevărat — De fapt, spune Richard, ne-am luat libertatea de a angaja un avocat chiar azi-dimineaţă — Pe cine? întreabă Anne — Pe Aubrey West Marco îşi ridică privirea, evident nemulţumit — Serios? — Ce mama dracului, este unul dintre cei mai buni avocaţi penali din ţară, zice Richard ridicând puţin tonul Şi noi plătim Ai o problemă cu asta? Anne se uită la Marco, rugându-l în gând să nu se certe, să accepte oferta părinţilor ei — Poate, spune Marco — Ce-i rău în a angaja cel mai bun avocat? întreabă Anne Nu-ţi face griji din cauza banilor, Marco Marco spune: — Nu din cauza cheltuielilor îmi fac griji Doar că mie mi se pare exagerat De parcă am fi vinovaţi şi am avea nevoie de un avocat care e faimos pentru cazurile mari, supermediatizate, de crimă Nu intrăm şi noi în aceeaşi oală cu ceilalţi clienţi ai lui? Nu picăm prost în acest fel? La masă se lasă liniştea în timp ce toţi reflectează la asta Anne pare îngrijorată Nu s-a gândit la această posibilitate — Scapă de închisoare mulţi oameni vinovaţi, şi ce dacă? Asta e meseria lui, contracarează Richard — Ce vrei să spui? întreabă Marco uşor ameninţător Anne arată de parcă i s-ar face rău — Crezi că noi am făcut asta? — Nu fiţi absurzi! spune Richard roşind Pur şi simplu sunt practic De ce să nu profitaţi de cel mai bun avocat? Poliţia nu vă face nicio favoare — Bineînţeles că nu credem că aţi avut vreo legătură cu dispariţia Corei, zice Alice uitându-se la soţul ei, nu la vreunul din ei doi Dar presa v-a transformat în personaje negative Avocatul pe care vi-l recomand ar putea să pună punct situaţiei Şi cred că poliţia vă persecută: nu v-a acuzat, dar vă tot cheamă la secţie sub pretextul unor întrebări la care răspundeţi voluntar Trebuie să înceteze Ce fac ei cu voi e hărţuire Richard adaugă: — Poliţia nu vă are la mână cu nimic, aşa că poate o să înceapă să dea înapoi Dar avocatul e acolo, dacă aveţi nevoie de el Anne se întoarce spre Marco — Cred că ar trebui să-l păstrăm — Mda, bine, zice Marco Mi-e indiferent • Cynthia şi Graham se ceartă de câteva zile A trecut o săptămână de la fatidica petrecere şi ei încă se ceartă Graham nu vrea să ia nicio măsură, vrea să se comporte ca şi cum înregistrarea nici nu ar exista sau, mai degrabă, şi-ar dori s-o distrugă E cel mai sigur aşa Totuşi, este tulburat, deoarece corect ar fi să se ducă la poliţie cu înregistrarea Dar nu este legal să înregistrezi oameni făcând sex fără voia lor, iar ei exact asta au făcut În înregistrare, Cynthia e în poala lui Marco şi amândoi se simt bine Dacă Graham şi Cynthia ar fi puşi sub acuzare, ar fi o catastrofă pentru cariera lui E contabil-şef la o companie foarte mare şi conservatoare Dacă s-ar afla, cariera lui ar fi terminată Pe Cynthia n-o interesează ce e corect Pentru ea contează că înregistrarea îl arată pe Marco intrând în casa lui ia 12:31 în noaptea răpirii şi ieşind pe uşa din spate la 12:33 a m , cu copilul în braţe, apoi intrând în garaj Stă acolo cam un minut şi apoi iese iar la vedere şi se duce în curtea familiei Stillwell La scurt timp după aceea, încep scenele uşor porno Graham a fost îngrozit că omul îşi răpise propriul copil, dar a fost nehotărât, a şovăit Voia să facă ce e corect, dar nu voia să aibă necazuri Iar acum e prea târziu să se ducă la poliţie I-ar întreba de ce le-a luat aşa de mult El şi Cynthia ar avea necazuri şi mai mari, nu doar pentru folosirea unei camere ascunse de luat vederi pentru a filma în secret acte sexuale Ar putea fi acuzaţi de ascundere de dovezi într-un caz de răpire sau de obstrucţionarea justiţiei sau ceva de genul ăsta Aşa că Graham se preface că înregistrarea nici nu există Vrea să o distrugă Cynthia are motivele ei să nu se ducă la poliţie cu înregistrarea Îl are pe Marco la mână şi asta trebuie să valoreze ceva O să-i spună lui Marco despre filmare E sigură că va primi o sumă frumoasă în schimbul ei Nu-i nevoie să-i spună şi lui Graham despre asta E o cruzime din partea ei, dar ce fel de om îşi răpeşte propriul copil? A căutat-o cu lumânarea Capitolul douăzeci şi doi Marco şi Anne stau la masa din bucătărie şi încearcă să ia micul dejun Abia dacă s-au atins de pâinea prăjită Amândoi trăiesc mai mult cu cafea şi disperare Marco citeşte ziarul în tăcere Anne se uită pe fereastră în curtea din spate, fără să vadă ceva În unele zile, nici nu suportă ziarul şi îl întreabă pe Marco cum de poate să-l citească În alte zile, caută prin el de la prima la ultima pagină ca să vadă dacă s-a mai scris ceva despre răpire Până la urmă, îl citeşte pe tot Nu se poate abţine E ca şi cum ar avea o rană care a prins coajă şi nu rezistă să n-o zgândărească Ce ciudat e, se gândeşte Anne, să citeşti despre tine în ziar Marco tresare brusc — Ce s-a întâmplat? întreabă Anne Nu-i răspunde Ea îşi pierde interesul E una din zilele acelea în care urăşte ziarul Nu vrea să ştie nimic Se ridică şi-şi aruncă restul de cafea în chiuvetă Marco îşi ţine respiraţia cât citeşte Articolul nu e despre răpire şi totuşi este El e singurul care ar putea să-şi dea seama că este despre răpire, iar acum se gândeşte disperat, încercând să hotărască ce să facă în privinţa lui Se uită la poza din ziar El e Nu există nicio îndoială Bruce Neeland, complicele lui, a fost găsit mort, ucis cu sălbăticie, într-o cabană din Catskills Nu se dau prea multe detalii, dar se bănuieşte că a fost vorba despre un jaf violent I-au zdrobit capul Dacă nu ar fi fost fotografia bărbatului ucis, Marco nici n-ar fi băgat de seamă articolul scurt şi informaţiile valoroase pe care le conţine În ziar scrie că numele lui era, de fapt, Derek Honig Inima lui Marco bate să-i iasă din piept în timp ce acesta încearcă să asimileze toate datele Bruce – pe care nici nu-l chema, de fapt, Bruce – este mort În articol nu scrie când ar fi putut fi ucis Asta ar putea explica de ce Bruce nu a luat legătura cu el atunci când trebuia şi de ce nu a răspuns la telefon Dar cine l-a omorât? Unde e Cora? Marco înţelege cu groază că persoana care l-a omorât pe Bruce probabil o are pe Cora Şi probabil are şi banii Trebuie să anunţe poliţia Dar cum să facă asta fără să dezvăluie ce rol îngrozitor a avut el în toată povestea? Începe să transpire Îşi ridică privirea din ziar la soţia lui, care stă la chiuvetă, cu spatele la el În umerii ei cocoşaţi se citeşte o tristeţe greu de exprimat în cuvinte Trebuie să se ducă la poliţie Sau e doar un prost? Ce şanse mai sunt ca fetiţa lor să mai fie în viaţă? Nenorociţii au luat banii Probabil au omorât-o deja Poate vor cere mai mulţi bani Dacă există o şansă, oricât de slabă, ca fetiţa să mai fie în viaţă, trebuie să-l anunţe pe Rasbach Dar cum? Cum dracu’ poate să facă asta fără să se incrimineze? Încearcă să se gândească bine Bruce e mort, aşa că nu mai poate să spună nimic nimănui Şi el era singurul care ştia adevărul Dacă ucigaşul sau ucigaşii lui Bruce sunt prinşi, chiar dacă Bruce le-a spus că Marco a fost implicat, asta nu e o dovadă Sunt numai zvonuri Nu există nicio dovadă că Marco a luat copilul din pătuţ şi i l-a dat lui Bruce în garaj Ba chiar s-ar putea să fie un lucru bun că Bruce e mort Trebuie să-i spună lui Rasbach, dar cum? În timp ce se holbează la fotografia mortului, îi vine o idee Îi va spune detectivului că a văzut poza în ziar şi l-a recunoscut pe bărbat Că îl văzuse mai demult dând târcoale casei Că uitase cu totul de asta până când a văzut fotografia Poate nu îl vor crede, dar altă idee mai bună nu are Este sigur că nu l-a văzut nimeni cu Bruce Nu crede că ar putea cineva să facă legătura dintre ei N-ar mai avea pace dacă n-ar face tot ce este posibil pentru a o găsi pe Cora Mai întâi, trebuie să-i spună lui Anne Se mai gândeşte un minut, ezitând, apoi o strigă: — Anne! — Ce? — Ia uită-te la asta! Ea se apropie şi se uită la ziar peste umărul lui, unde îi arată el cu degetul Studiază fotografia — Ce-i cu ea? spune ea — Îl recunoşti? Se uită din nou — Nu cred Cine e? — Sunt convins că l-am mai văzut, zice Marco Pe aici — Unde l-ai văzut? — Nu sunt sigur, dar mi se pare cunoscut Ştiu că l-am văzut recent, în cartier, pe lângă casa noastră Anne se uită mai atent — Ştii, cred că şi eu l-am mai văzut, dar nu ştiu unde Şi mai bine, se gândeşte Marco Înainte de a se duce la secţie, Marco deschide laptopul şi caută mai multe informaţii despre uciderea lui Derek Honig în toate ziarele disponibile Online Nu vrea surprize Nu sunt multe informaţii Cazul a atras prea puţină atenţie Derek Honig îşi luase concediu ca să stea la cabană A fost găsit de femeia care venea o dată pe lună pentru curăţenie Locuia singur Divorţat, fără copii Pe Marco îl trece un fior când citeşte asta Bărbatul pe care el îl cunoscuse drept Bruce îi spusese că are trei copii şi că ştie cum să aibă grijă de un bebeluş Marco îl crezuse E şocat acum de propriile acţiuni Şi-a dat copilul cuiva care s-a dovedit un străin şi a avut încredere că acel necunoscut va avea grijă de el Cum a putut să facă aşa ceva? • Anne şi Marco ajung la secţia de poliţie fără să anunţe Audi-ul le-a fost înapoiat cu o zi înainte Marco ţine strâns ziarul într-o mână şi întreabă la recepţie de detectivul Rasbach Chiar dacă e sâmbătă, el e acolo — Aveţi un minut? îl întreabă Marco pe Rasbach — Sigur că da, zice detectivul şi îi invită în sala de acum cunoscută Jennings, aflat chiar în spatele lui, îşi trage un scaun Stau jos toţi patru, faţă în faţă Marco pune ziarul pe masă, în faţa lui Rasbach şi arată spre fotografia bărbatului mort Detectivul se uită la poză şi citeşte rapid articolul scurt Apoi îşi ridică privirea şi întreabă: — Da? — Îl recunosc, zice Marco Ştie că pare agitat, chiar dacă se străduieşte din greu să se calmeze Îl priveşte intenţionat în ochi pe detectiv — Cred că l-am văzut prin zonă în ultimele două săptămâni dinainte de dispariţia Corei — Unde l-ai văzut? întreabă Rasbach — Tocmai asta e, o dă cotită Marco Nu sunt sigur Dar în clipa în care am văzut poza, am fost sigur că l-am văzut recent, de mai multe ori Cred că pe lângă casa noastră, în cartier, pe stradă Rasbach îl fixează cu privirea, ţuguindu-şi buzele — Şi Anne îl recunoaşte, spune Marco, arătând-o cu capul pe soţia lui Rasbach îşi întoarce atenţia către Anne Anne aprobă — L-am mai văzut, dar nu ştiu unde — Sunteţi sigură? Anne dă din cap din nou — Aşteptaţi aici o clipă, spune Rasbach şi iese din sală împreună cu Jennings Anne şi Marco aşteaptă în linişte Nu vor să vorbească unul cu altul cu camera de luat vederi acolo Marco trebuie să facă eforturi ca să nu se foiască Îi vine să se ridice şi să se plimbe prin cameră, dar se sileşte să rămână pe scaun În cele din urmă, Rasbach se întoarce — O să mă duc chiar eu acolo, azi Dacă e ceva relevant pentru cazul ăsta, vă anunţ — Peste cât timp credeţi că o să primim veşti? întreabă Marco — Nu ştiu Vă anunţ de îndată ce pot, promite Rasbach Marco şi Anne nu au altceva de făcut decât să se ducă acasă şi să aştepte Capitolul douăzeci şi trei Acasă, Marco nu are stare Se plimbă de colo-colo O enervează pe Anne la culme Se răstesc unul la altul — Cred că o să mă duc la birou, spune el brusc Trebuie să fac ceva să-mi ţină mintea ocupată şi să-mi recuperez din clienţi Cât mai am clienţi — E o idee bună, este de acord Anne, care vrea ca el să plece de-acasă Îşi doreşte cu disperare să poată discuta pe îndelete cu dr Lumsden Aceasta a sunat-o la scurt timp după ce Anne i-a lăsat un mesaj urgent pe telefon şi, deşi Lumsden a fost sincer înţelegătoare şi încurajatoare, conversaţia n-a fost nici pe departe de ajuns Dr Lumsden a încurajat-o pe Anne să vorbească cu doctorul care îi ţinea locul până la întoarcerea ei, dar Anne nu vrea să stea de vorbă cu un medic pe care nu-l cunoaşte Anne se gândeşte să îi ceară socoteală Cynthiei Nu crede că ea i-a luat copilul, nu astăzi Dar ar vrea să ştie ce se întâmplă între soţul ei şi Cynthia Poate că se concentrează la o posibilă aventură de-a lor pentru că este mai puţin dureros decât să se gândească la ce s-a întâmplat cu copilul ei Anne ştie că Cynthia este acasă Din când în când, o aude de partea cealaltă a peretelui comun Ştie că Graham este plecat iar, l-a văzut de la fereastra ei din dormitor urcând cu bagaje într-o limuzină neagră de aeroport Ar putea să se ducă până acolo, să o pună la punct pe Cynthia şi să-i zică să stea departe de soţul ei Anne se opreşte şi se holbează la peretele comun al camerei de zi, încercând să se decidă ce să facă Cynthia este chiar de partea cealaltă a peretelui Dar Anne nu are curaj E prea îndurerată I-a spus detectivului ce a auzit atunci, dar încă nu l-a întrebat pe Marco ce s-a întâmplat Iar Marco nu i-a zis nimic despre asta Se pare că au un obicei nou, acela de a nu vorbi despre lucruri dificile Înainte, vorbeau despre tot; mă rog, despre aproape tot Dar de când a apărut copilul, situaţia s-a schimbat Depresia a făcut-o să-şi piardă interesul faţă de orice La început, Marco îi aducea flori, ciocolată, făcea gesturi mici ca să-i ridice moralul, dar nimic nu funcţiona, în niciun fel Nu i-a mai povestit ce făcea el în ziua respectivă şi cum îi mergea afacerea Ea nu putea să vorbească despre munca ei, pentru că nu se mai ducea la muncă Nu prea mai aveau subiecte de conversaţie în afară de copil Poate că Marco avea dreptate Poate că ar fi trebuit să-şi reia serviciul după naştere Trebuie să vorbească cu el, să-l facă să promită că nu o să mai aibă niciodată de-a face cu Cynthia Nu e de încredere Prietenia lor cu familia Stillwell s-a terminat Dacă îi spune lui Marco ce ştie, dacă îi spune ce a auzit din capul scărilor, el o să se simtă îngrozitor Deja se simte îngrozitor Anne nu are nicio îndoială că el se va ţine deoparte de Cynthia acum Nu are de ce să-şi facă griji în privinţa asta Dacă trec peste acest moment, va trebui să vorbească cu Marco despre Cynthia şi despre afacere Vor trebui să fie mai sinceri unul cu altul ca înainte Anne simte nevoia să facă ordine, dar casa este deja imaculată Este ciudată energia pe care o simte acum, în toiul zilei, alimentată de anxietate Când încă o avea pe Cora, abia se târa prin casă toată ziua Cam pe la ora asta, se ruga să adoarmă Cora Îi scapă un hohot de plâns Trebuie să-şi facă de lucru Începe de la intrarea din faţă, curăţând grătarul vechi care acoperă aerisirea Ornamentele răsucite din fier sunt acoperite de praf şi trebuie frecate manual Anne ia o găleată cu apă caldă şi o cârpă şi, aşezându-se pe podea, lângă uşă, începe să le şteargă, frecând bine canelurile Asta o calmează În timp ce stă acolo, prin fanta uşii sunt împinşi nişte fluturaşi, care aterizează lângă ea şi o sperie Se uită la mormanul de pe podea şi îngheaţă Sâmbăta nu vine poşta Anne îşi dă seama că şi-a ţinut respiraţia şi expiră lung Nu mai deschide niciun plic în ultima vreme Ar vrea să arunce toată corespondenţa, dar Marco a pus-o să promită c-o să păstreze tot El le verifică pe toate zilnic, în caz că răpitorii încearcă din nou să îi contacteze Ei nu îi spune ce găseşte Anne îşi ia găleata şi cârpa şi se duce la etaj, ca să cureţe şi grătarul de acolo Începe cu biroul, aflat la capătul holului Când trage grătarul decorativ original, ca să-l cureţe mai uşor, vede ceva mic şi întunecat în conducta de aerisire Speriată, se uită mai de aproape, temându-se să nu dea peste un şoarece mort sau poate chiar peste un şobolan Dar nu este niciun şobolan E un telefon mobil Anne îşi pune capul între genunchi şi se sileşte să nu leşine Se simte ca şi cum ar avea un atac de panică, ca şi cum tot sângele i s-ar scurge din corp Privirea îi este înceţoşată de pete negre După câteva momente, senzaţia de leşin dispare şi Anne îşi ridică iar capul Se uită la telefonul mobil din conducta de aerisire Pe de o parte, vrea să pună grătarul la loc, să coboare la parter şi să-şi facă o ceaşcă de cafea, ca şi cum nu l-ar fi văzut niciodată Dar se întinde să-l ia Telefonul este lipit de peretele lateral al conductei de aerisire Anne trage cu putere, iar telefonul se desprinde şi îi cade în mână A fost lipit de peretele interior cu bandă adezivă argintie Se holbează la telefonul din mâna ei Nu l-a mai văzut înainte Nu este al lui Marco Ştie telefonul lui Îl ţine mereu cu el Dar nu se poate minţi singură Cineva a ascuns telefonul ăsta în casa lor şi nu a fost ea Marco are un telefon mobil secret De ce? Prima dată se gândeşte la Cynthia Chiar au o aventură? Sau este vorba despre altcineva? El lucrează până târziu uneori Ea a fost grasă şi nefericită Dar până în seara cu Cynthia, nu s-a gândit niciodată că Marco ar putea s-o înşele Poate că nu a observat ea nimic Poate că e o proastă Nevasta află mereu ultima, nu-i aşa? Telefonul pare nou Îl deschide Acesta se aprinde Deci l-a ţinut încărcat Dar acum trebuie să deseneze un model ca să-l deblocheze Habar nu are care e cel corect Nu ştie nici măcar să deblocheze telefonul obişnuit al lui Marco Face câteva încercări, însă după ce greşeşte de prea multe ori, telefonul se blochează de tot Gândeşte, îşi spune ea, dar nu poate Stă acolo nemişcată, cu telefonul în mână • Prin mintea detectivului Rasbach trec multe lucruri pe drumul spre locul crimei din Catskills Se gândeşte la audierea de mai devreme cu Marco şi Anne Conti Bănuieşte că acesta e felul lui Marco de a-i spune că bărbatul mort a fost complicele lui şi de a-l ruga să-l ajute să-şi ia copilul înapoi Amândoi ştiu c-ar putea să fie puţin cam târziu pentru asta Marco ştie că Rasbach crede că el a răpit-o pe Cora şi că, la rândul lui, a fost păcălit de alţii mai şmecheri Este evident că bărbatul mort are o legătură cu asta Trebuie să fie bărbatul misterios care a trecut cu maşina pe alee la 12:35 a m În plus, ce loc ar fi mai bun să ascunzi un copil decât o cabană îndepărtată? Probabil copilul era în viaţă când a fost luat din casa familiei Conti, îşi dă seama Rasbach, altfel Marco n-ar fi venit la el acum Marco îşi asumă un mare risc, dar este absolut disperat Dacă Rasbach are dreptate, atunci mama poate fi absolvită de orice vină În pofida problemelor mintale, înseamnă că nu şi-a omorât copilul Este foarte curios să vadă ce va găsi la locul crimei Între timp, Jennings încearcă să stabilească o legătură între Marco şi bărbatul mort, Derek Honig Poate că vor găsi ceva, oricât de fragil, care să facă legătura dintre cei doi Rasbach nu prea crede asta, pentru că altfel Marco n-ar fi venit la el Însă Derek Honig este mort şi poate Marco este convins că e un risc pe care poate să şi-l asume, dacă există şi cea mai mică şansă să-şi recupereze copilul Rasbach este convins că Marco îşi iubeşte fiica şi că nu a intenţionat niciodată să o pună în pericol Aproape că îi este milă de el Numai că apoi se gândeşte la copil, care probabil este mort, şi la mamă, care este distrusă, şi mila îi dispare — Coteşte aici, îi zice el poliţistului de la volan Ies de pe autostradă şi merg o vreme pe un drum forestier murdar În cele din urmă, ajung la o fundătură Maşina de poliţie se hurducăie pe un drumeag plin de făgaşe şi de buruieni, şi tufişuri crescute în neştire, până când se opreşte în faţa unei cabane simple din lemn, înconjurată de banda galbenă care marchează locul unei crime Mai este o maşină de poliţie acolo, evident aşteptându-i pe ei Cei doi coboară din maşină Rasbach este fericit că poate, în sfârşit, să-şi întindă picioarele — Detectivul Rasbach, se prezintă el poliţistului local — Ofiţer Watt, domnule Pe aici, vă rog Rasbach se uită în jurul lui, nu lasă nimic să-i scape Zăreşte un lac mic, părăsit, în spatele cabanei Nu se mai văd alte cabane Un loc perfect în care să ascunzi un bebeluş câteva zile, se gândeşte el Intră în cabană Este veche, de prin anii ’70, cu podea urâtă de linoleum în bucătărie, o masă de plastic şi dulapuri demodate — Unde era cadavrul? întreabă Rasbach — Acolo, răspunde poliţistul arătând din cap spre camera principală Camera este mobilată cu resturi aruncate de alţii, care nu se potrivesc între ele Nu e nicio îndoială în privinţa locului în care a fost găsit cadavrul Covorul bej şi vechi este pătat cu sânge proaspăt Rasbach se lasă pe vine ca să se uite mai bine — Arma crimei? — Am dus-o la laborator A folosit o lopată L-a lovit peste cap cu ea De mai multe ori — Faţa mai poate fi recunoscută? întreabă Rasbach, ridicându-şi capul ca să se uite la poliţist — E diformă, dar poate fi recunoscută Rasbach se ridică iar şi se gândeşte dacă să-l ducă pe Marco la morgă, să se uite la cadavru Cu asta nu te joci — Deci, ce teorie aveţi? — La prima privire? Noi zicem că e un jaf eşuat, dar, fie vorba între noi, nu e nimic aici care să merite furat Sigur, nu ştim dacă a fost ceva de furat E un loc destul de izolat Poate o afacere cu droguri care a mers prost — Sau o răpire — Sau o răpire, adaugă poliţistul Părea un pic cam personal, după felul în care a fost lovit de mai multe ori cu lopata Chiar şi după ce era mort, vreau să spun — Şi n-aţi găsit deloc lucruri pentru bebeluşi? Scutece, biberoane, chestii de genul ăsta? întreabă Rasbach, aruncându-şi ochii prin cabană — Nu Dacă a fost un copil aici, oricine l-a luat a făcut curăţenie după el — Ce făcea cu gunoiul? — Credem că o parte îl ardea aici, în sobă, aşa că am căutat deja, şi mai e şi o vatră afară Dar nu e deloc gunoi aici şi nici în sobă sau în vatră Deci ori tipul nostru tocmai dusese gunoiul la groapă, ori altcineva a făcut curat E o groapă de gunoi la vreo treizeci de kilometri de aici, unde se înregistrează plăcuţele de înmatriculare, şi el n-a fost acolo în ultima săptămână — Deci n-a fost un jaf eşuat Nimeni nu vine să jefuiască, omoară pe cineva şi îi aruncă gunoiul — Nu — Maşina lui unde e? — La laborator — Ce marcă e? — E hibrid, un Prius V Negru Bingo, se gândeşte Rasbach Are o bănuială că de data asta cauciucurile se vor potrivi cu urmele din garajul familiei Conti Şi, indiferent cât de meticulos face cineva curat, dacă bebeluşul a fost aici câteva zile, vor exista dovezi ADN Se pare că tocmai au făcut prima descoperire majoră în cazul răpirii Corei În sfârşit, s-ar putea să ajungă la o concluzie Capitolul douăzeci şi patru Marco este la birou, uitându-se în gol pe fereastră Nu mai e nimeni acolo Nu are angajaţi care să lucreze de la sediul firmei În plus, cum e sâmbătă, este linişte şi în restul clădirii, lucru pentru care este sincer recunoscător Se gândeşte la întâlnirea de mai devreme pe care el şi Anne au avut-o cu detectivul Rasbach Rasbach ştie, e sigur de asta Ochii ăia ai lui parcă văd direct prin el Marco putea la fel de bine să se ridice în picioare şi să spună: Asta e bărbatul cu care am conspirat să o ia pe Cora vreo câteva zile şi să negocieze apoi banii de răscumpărare Acum e mort Lucrurile mi-au scăpat de sub control Am nevoie de ajutorul dumneavoastră Acum au un avocat Un avocat care e celebru pentru că-i ajută pe vinovaţi să fie achitaţi Îşi dă seama acum că ăsta e un lucru bun Nu vor mai fi audieri fără să fie şi avocatul prezent Lui Marco nu-i mai pasă de reputaţia lui; nu vrea decât să nu meargă la închisoare şi să nu afle Anne Îi sună telefonul mobil Se uită pe ecran E Cynthia Curva aia! De ce l-o suna oare? Ezită, întrebându-se dacă să răspundă sau să lase apelul să ajungă în căsuţa vocală, dar până la urmă răspunde — Da! Tonul lui e rece N-o s-o ierte niciodată pentru că i-a minţit pe poliţişti — Marco, toarce Cynthia de parcă ultimele câteva zile nu ar fi existat niciodată, de parcă fetiţa lui n-ar fi dispărut şi totul ar fi la fel ca înainte Cât şi-ar dori să fie aşa! — Ce e? spune Marco Vrea să scurteze conversaţia — Vreau să vorbesc cu tine despre ceva, spune Cynthia puţin mai formal Poţi să vii pe la mine? — De ce? Vrei să-ţi ceri scuze? — Scuze? zice ea surprinsă — Pentru că i-ai minţit pe poliţişti Pentru că le-ai spus că eu m-am dat la tine când, de fapt, amândoi ştim că tu te-ai dat la mine — Îmi pare rău pentru asta Chiar am minţit, zice ea încercând să pară ghiduşă — Ce mama dracului? Îţi pare rău? Ai idee în ce necazuri m-ai băgat? — Putem să discutăm despre asta? Nu mai e ghiduşă — De ce trebuie să discutăm despre asta? — Îţi explic când ajungi aici, zice Cynthia şi închide brusc Marco stă la birou cinci minute întregi, bătând cu degetele în el, încercând să decidă ce să facă În cele din urmă, se ridică, trage jaluzelele, pleacă din birou şi încuie uşa Nu se simte în largul lui să o ignore Cynthia nu este genul de femeie pe care să o ignori Mai bine să vadă ce are de spus Când ajunge în cartier, Marco îşi dă seama că, dacă se duce s-o vadă pe Cynthia, chiar şi pentru câteva minute, ar fi mai bine ca Anne să nu afle În plus, vrea să evite şi reporterii Aşa că mai bine nu parchează în faţa casei Dacă parchează în garaj, poate să se ducă mai întâi la Cynthia câteva minute şi apoi acasă Parchează Audi-ul în propriul garaj, apoi se duce prin curtea din spate acasă la Cynthia şi bate la uşă Se simte vinovat, ca şi cum s-ar furişa acolo fără ştirea soţiei Dar nu asta face, vrea doar să afle ce are să-i spună Cynthia şi după aceea o să plece naibii de acolo Nu vrea să se furişeze fără ştirea soţiei Se uită fără ţintă prin curte cât timp aşteaptă să i se deschidă uşa Acolo stătea el când ea i s-a urcat în poală Cynthia vine la uşă Pare surprinsă — Te aşteptam la uşa din faţă, spune ea Parcă ar vrea să insinueze ceva Totuşi, nu flirtează cum face ea de obicei Marco observă imediat că Cynthia nu este într-o dispoziţie sexy Mă rog, nici el nu e Intră în bucătărie — Despre ce e vorba? spune Marco Trebuie să ajung acasă — Cred că pentru asta ai la dispoziţie câteva minute, zice Cynthia şi se sprijină de blatul din bucătărie, încrucişându-şi braţele sub sâni — De ce ai minţit poliţia? întreabă brusc Marco — N-a fost decât o minciună mică, zice Cynthia — Nu, n-a fost — Îmi place să spun minciuni Şi ţie la fel — Ce dracu’ tot spui acolo? se răsteşte Marco furios — Tu trăieşti în minciună, nu-i aşa, Marco? Marco începe să simtă un fior Doar ea nu ştie Ea nu ştie nimic De unde să ştie? — Despre ce dracu’ vorbeşti? Clatină din cap de parcă n-ar avea nicio idee la ce face ea aluzie Cynthia îi aruncă o privire rece, prelungă — Îmi pare rău că trebuie să-ţi spun asta, Marco, dar Graham are o cameră de luat vederi ascunsă în curtea din spate Marco nu spune nimic, dar i s-a făcut brusc frig — Şi era pornită în seara în care aţi fost voi aici, în seara în care copilul vostru a dispărut Ştie, se gândeşte Marco Futu-i! Futu-i! Începe să transpire Se uită la faţa ei frumoasă, care lui i se pare acum atât de urâtă E o curvă manipulatoare Poate că merge la cacealma Şi el poate să facă asta — Aţi avut o cameră de luat vederi care era pornită? L-aţi surprins pe răpitor? întreabă el de parcă asta ar fi o veste bună — O, da, zice ea, cu siguranţă Marco ştie că e terminat Cynthia îl are înregistrat pe video Îşi dă seama după faţa ei — Tu ai fost — Rahat, râde Marco batjocoritor, încercând să se comporte de parcă n-ar crede niciun cuvânt, dar ştie că e în van — Vrei să vezi înregistrarea? Vrea s-o strângă de gât — Da, zice el — Vino cu mine, spune ea şi se întoarce ca să meargă la etaj El o urmează în dormitorul pe care îl împarte cu Graham Se gândeşte la cât de naivă este Cynthia să invite în dormitorul ei un bărbat pe care îl ştie deja capabil de răpire Nu pare să-i fie frică Pare să fie stăpână pe situaţie Dar asta îi place ei, să deţină controlul, să tragă sforile şi să-i privească pe oameni dansând după cum le cântă ea Îi place şi un pic de condiment, un pic de pericol Este evident c-o să-l şantajeze Marco se întreabă dacă o să-i permită aşa ceva Pe pat e un laptop deschis Cynthia apasă pe nişte taste şi începe să ruleze un film cu data şi ora înregistrate Marco clipeşte rapid în timp ce urmăreşte filmul Iată-l pe el umblând la bec şi intrând în casă Iese după câteva minute cu Cora în braţe, înfăşurată în păturica ei albă Este el, fără nicio îndoială Se uită în jur să se asigure că nu-l vede nimeni Aproape că priveşte direct spre camera de luat vederi, numai că habar nu are că este o cameră acolo Apoi merge repede spre uşa din spate a garajului şi apare din nou, după aproximativ un minut, traversând curtea fără copil A uitat să reseteze lumina senzorului Uitându-se acum la toate acestea, după tot ce s-a întâmplat, Marco este copleşit de regret, vinovăţie şi ruşine Şi de furie că a fost prins De ea Cynthia va arăta înregistrarea la poliţie I-o va arăta lui Anne E terminat — Cine a mai văzut asta? întreabă el Este surprins de cât de normală pare vocea lui Ea îi ignoră întrebarea — Ai omorât-o? întreabă Cynthia aproape jucăuş, ca de obicei Pe Marco îl dezgustă ea şi curiozitatea ei morbidă, lipsită de compasiune Nu-i răspunde Vrea oare ca ea să-l creadă capabil de crimă? — Cine a mai văzut înregistrarea? cere el să ştie, privind-o înspăimântător — Nimeni, minte ea — Graham? — Nu, el n-a văzut-o, spune Cynthia I-am spus că am verificat camera de luat vederi, dar că bateria se descărcase N-a bănuit nimic Nu ştie nimic despre asta Apoi adaugă — Îl ştii pe Graham, nu prea îl interesează — Şi de ce mi-ai arătat-o mie? întreabă Marco De ce nu te-ai dus direct la poliţie? — De ce aş face aşa ceva? Suntem prieteni, nu? Îi zâmbeşte timid — Termină cu aberaţiile, Cynthia! — Bine Zâmbetul dispare — Dacă vrei să păstrez secretul, o să te coste — Păi, asta e o problemă, Cynthia, spune Marco stăpânindu-şi bine vocea, pentru că nu am bani — Ei, hai, trebuie să ai ceva — Sunt lefter, zice el rece De ce crezi că mi-am răpit propriul copil? Ca să mă distrez? Pe faţa Cynthiei se citeşte dezamăgirea în timp ce îşi modifică aşteptările — Poţi să ipotechezi casă, nu? — E deja ipotecată — Mai fă o ipotecă! Ce nenorocită fără inimă! — Nu pot Nu fără să afle Anne, bineînţeles — Păi atunci poate trebuie să-i arătăm şi lui Anne înregistrarea Marco face un pas brusc spre ea Nu este nevoie să joace rolul omului disperat, chiar este un om disperat Ar putea s-o strângă de gât chiar acum, dacă ar vrea Numai că Cynthia nu pare speriată, ci încântată Ochii îi strălucesc, iar sânii i se ridică şi coboară rapid în timp ce respiră Poate că mai mult decât orice altceva îşi doreşte pericolul Fiorul Poate că vrea ca el s-o trântească pe patul lângă care stau în picioare O fracţiune de secundă, Marco se gândeşte la asta Atunci nu l-ar mai şantaja? Slabe şanse — Nu arăţi înregistrarea aia nimănui! Ea nu răspunde imediat Îl priveşte direct în ochi Feţele lor sunt doar la câţiva centimetri distanţă — Aş prefera să nu o arăt nimănui, Marco Aş vrea să rămână numai între noi Dar trebuie să mă ajuţi şi tu Trebuie să faci rost de bani Marco se gândeşte furios Nu are bani deloc Nu ştie cum să facă rost de bani Va trebui să tragă de timp — Uite ce-i, lasă-mă un timp să mă gândesc cum să fac Ştii ce de rahat e viaţa mea acum — Nu prea ţi-au ieşit planurile, nu-i aşa? zice ea Bănuiesc că te aşteptai să recuperezi copilul, nu-i aşa? Lui Marco îi vine s-o lovească, dar se abţine Ea se uită la el, estimativ — Te las un timp Nu voi arăta nimănui înregistrarea – deocamdată — Despre câţi bani vorbim aici? — Două sute de mii E mai puţin decât se aştepta el Credea că o să ceară mai mult, o sumă mai potrivită cu firea ei flamboaiantă Dar dacă o plăteşte, o să-i ceară şi mai mult, şi mai mult – aşa se întâmplă cu şantajiştii Nu scapi niciodată de ei Aşa că suma pe care o cere acum e neînsemnată Chiar dacă o plăteşte şi ea şterge înregistrarea în faţa lui, nu o să poată fi sigur niciodată că nu există copii Viaţa lui este complet distrusă, din atâtea puncte de vedere Se întreabă de ce mai continuă să trăiască — Cred că e o sumă corectă, zice ea — Plec acum Nu te apropia de Anne! — Bine Dar dacă devin nerăbdătoare, dacă nu primesc veşti de la tine, e posibil s-o sun Marco trece brutal pe lângă ea şi pleacă din dormitor, coboară scările şi iese pe uşa de sticlă glisantă de la bucătărie fără să privească în urmă Este aşa de furios că nici nu poate să gândească limpede Furios şi speriat Există o dovadă Dovada că el a luat copilul Asta schimbă totul Anne o să afle Iar el ar putea să fie închis vreme îndelungată În momentul acesta, nu vede cum ar putea să se înrăutăţească situaţia Intră în curtea lui pe poarta care o separă de grădina Cynthiei Anne este acolo, udă nişte plante Privirile li se întâlnesc Capitolul douăzeci şi cinci Anne îl vede pe Marco venind din curtea Cynthiei şi face ochii mari Şocul o lasă fără cuvinte, cu stropitoarea în mână Marco a fost la Cynthia De ce? Există un singur motiv pentru care s-ar duce la ea Anne îl întreabă oricum, din partea cealaltă a curţii — Ce căutai la Cynthia? Tonul ei este rece Marco arată ca o căprioară surprinsă de lumina farurilor, ca atunci când este prins asupra faptului şi nu ştie ce să facă Niciodată nu a fost bun la improvizaţii Lui Anne aproape că îi este milă de el Dar nu poate să-i fie milă de el pentru că în momentul ăsta îl urăşte Scapă din mână stropitoarea şi fuge pe lângă el, pe uşa din spate, în casă El se duce după ea, strigând-o disperat: — Anne! Aşteaptă! Dar ea nu aşteaptă Fuge sus Acum plânge tare, în hohote El o urmează îndeaproape pe scări, rugând-o să vorbească cu el, să-l lase să-i explice Numai că habar nu are cum să-i explice Cum să-i explice de ce s-a dus pe furiş acasă la Cynthia, fără să dezvăluie existenţa înregistrării? Se aşteaptă ca Anne să intre în dormitor şi să se arunce pe pat, în lacrimi, aşa cum face de obicei când este supărată Poate o să-i trântească uşa în nas şi o s-o încuie A mai făcut aşa Până la urmă, va ieşi de acolo, iar el va avea timp să se gândească Numai că ea nu fuge în dormitor şi nu se aruncă plângând pe pat Nu se încuie în dormitorul lor În schimb, aleargă pe hol până în birou El e chiar în urma ei O vede lăsându-se în genunchi în faţa grilajului de la aerisire O, nu! Doamne, nu! Trage de grilaj, îşi bagă mâna înăuntru şi smulge telefonul mobil de pe peretele lateral al conductei de aerisire Lui Marco i se face rău Ea ţine telefonul în mână şi îl ridică să i-l arate, cu lacrimile curgându-i şiroaie pe obraji — Ce dracu’ e asta, Marco? Marco înlemneşte Nu poate să creadă că se întâmplă aşa ceva Brusc, trebuie să se abţină să nu râdă Chiar e comic tot ce se întâmplă, pe bune Înregistrarea Cynthiei Acum şi asta Ce naiba o să-i spună? — Aşa ai comunicat cu Cynthia, nu-i aşa? îl acuză Anne El se holbează la ea, nedumerit pentru o clipă Se opreşte chiar la timp, înainte să zică: De ce aş folosi un telefon mobil s-o sun pe Cynthia când e chiar la casa de alături? Ezitarea lui îi sugerează altceva lui Anne — Sau este vorba despre altcineva? Marco nu poate să-i spună adevărul, că telefonul mobil ascuns, pe care ea îl ţine acum în mână, era singura modalitate prin care el putea să comunice cu complicele lui la răpirea copilului; cu bărbatul care este mort acum Marco a ascuns un telefon cu cartelă, nedetectabil, în perete, ca să-şi sune partenerul cu care a comis o faptă de neiertat Ea crede că el a avut o aventură, cu Cynthia sau cu altcineva Primul lui impuls este să o ţină pe Anne departe de Cynthia O să inventeze ceva — Îmi pare atât de rău, începe el Nu este Cynthia, jur Ea ţipă şi aruncă tare cu telefonul în el Acesta îl loveşte în treacăt în frunte şi ricoşează pe podea Marco simte o durere ascuţită deasupra ochiului drept O roagă să-l asculte: — S-a terminat, Anne N-a însemnat nimic A durat doar câteva săptămâni, minte el, imediat după ce s-a născut Cora şi tu erai aşa de obosită A fost o greşeală Nu am intenţionat, pur şi simplu s-a întâmplat Turuie orice scuze îi trec prin minte Ea îl priveşte furioasă şi dezgustată, cu faţa mânjită de lacrimi, cu nasul curgând şi părul răvăşit — Poţi să dormi pe canapea de acum înainte, zice ea cu amărăciune şi durere în voce, până când hotărăsc ce am de făcut Trece pe lângă el, se duce în dormitor şi trânteşte uşa El o aude răsucind cheia Marco ridică încet telefonul de pe podea Îşi atinge fruntea, unde l-a lovit mai înainte Are sânge pe degete Absent, deschide telefonul şi formează automat modelul ca să-l deblocheze Istoricul apelurilor arată că toate au fost făcute către acelaşi număr Toate au rămas nepreluate Marco încearcă să găsească o ieşire prin toată frica şi confuzia lui Cine ar fi putut să ştie că Bruce o răpise pe Cora? Oare spusese Bruce altcuiva despre planul lor, cuiva care apoi s-a întors împotriva lui? Nu prea părea probabil Sau poate fusese neglijent? Văzuse cineva fetiţa şi o recunoscuse? Şi asta părea puţin probabil Alene, Marco se uită la telefonul din mână şi, cu o tresărire, observă o notificare de apel nepreluat Ultima dată când s-a uitat, nu era acolo Sunetul este dezactivat, bineînţeles Cine să-l sune de pe telefonul lui Bruce? Bruce e mort Marco apelează numărul, cu inima bătându-i să-i iasă din piept Sună O dată, de două ori Apoi, o voce pe care o recunoaşte — Chiar mă întrebam când o să suni • Anne plânge până adoarme Când se trezeşte, afară e întuneric Stă întinsă pe pat, ascultând cu atenţie sunetele din casă Nu aude nimic Se întreabă unde e Marco Ar suporta măcar să-l vadă în faţa ochilor? Ar trebui oare să-l dea afară din casă? Îşi strânge perna aproape de corp şi se gândeşte Nu ar da bine dacă l-ar goni acum Presa i-ar vâna ca o haită de animale Ar părea mai vinovaţi ca oricând Dacă ar fi nevinovaţi, de ce s-ar despărţi? Poliţia i-ar putea aresta Îi pasă măcar? În ciuda celor întâmplate, Anne ştie că Marco este un tată bun şi că o iubeşte pe Cora, că suferă şi el din cauza asta la fel ca ea Ştie că el n-a avut nicio legătură cu dispariţia Corei, indiferent ce i-au spus poliţiştii şi ce au sugerat cu întrebările lor viclene şi cu ipotezele Nu poate să-l dea afară, cel puţin deocamdată, chiar dacă i se face rău la gândul că a fost cu altă femeie Anne închide ochii şi să străduie să-şi amintească seara cu pricina Este prima dată când încearcă să se întoarcă cu gândul la camera aceea, la seara în care a dispărut Cora A tot evitat până acum Dar acum priveşte cu ochii la minţii ultima dată când şi-a văzut fetiţa Cora era în pătuţ Camera era întunecată Cora stătea pe spate, cu braţele ei dolofane ridicate pe lângă cap, cu părul blond ondulându-i-se umed pe frunte Ventilatorul de pe tavan se învârtea leneş deasupra Fereastra dormitorului era deschisă, dar aerul din noaptea aceea era tot sufocant Anne îşi aminteşte acum A stat lângă pătuţ şi s-a uitat în jos la pumnii mici ai fetiţei ei, la picioruşele ei goale, îndoite Era prea cald ca s-o învelească A rezistat dorinţei de a se întinde şi a-i mângâia fruntea, de teamă să n-o trezească Voia s-o strângă pe Cora în braţe, să-şi îngroape faţa în ceafa copilului şi să suspine, dar s-a oprit Era copleşită de sentimente: dragoste, în cea mai mare parte, şi tandreţe, dar şi deznădejde, disperare şi inadecvare – şi îi era ruşine În timp ce stătea lângă pătuţ, încerca să nu se învinuiască, dar era greu Părea vina ei că nu era o proaspătă mamă fericită Că era dărâmată Dar fiica ei – fiica ei era perfectă Fetiţa ei iubită Copilul nu avea nicio vină Pentru nimic Voia să rămână în camera Corei, să se aşeze în scaunul confortabil pentru alăptat şi să adoarmă În schimb, a ieşit pe furiş din încăpere şi s-a întors la petrecerea de alături Anne nu-şi aminteşte nimic altceva despre ultima vizită, cea de la miezul nopţii N-a zgâlţâit copilul, nici nu l-a scăpat Cel puţin nu atunci Nici măcar nu l-a luat în braţe Îşi aminteşte foarte clar că nu l-a luat în braţe şi nu l-a atins, de teamă să nu-l trezească Pentru că, atunci când o hrănise, la unsprezece, Cora fusese agitată Se trezise şi fusese dificilă Anne o hrănise, dar pe urmă Cora nu mai voia să se liniştească Anne se plimbase cu ea în braţe, îi cântase Poate i-a dat o palmă Da, i-a dat o palmă Îi este atât de ruşine acum, când îşi aduce aminte Anne fusese obosită şi frustrată, supărată din cauza poveştii cu Marco şi Cynthia de la petrecere Plângea Nu-şi aminteşte s-o fi scăpat pe Cora sau s-o fi scuturat Dar nu-şi aminteşte nici că a schimbat-o de haine De ce? Dacă nu-şi aduce aminte că a schimbat-o de haine, ce altceva a uitat? Ce a făcut după ce i-a dat o palmă? Când au întrebat-o poliţiştii despre salopeta roz, a răspuns ce credea că era adevărat: că îi schimbase hainele Adesea o schimba pe Cora de haine când îi dădea să mănânce ultima dată în ziua respectivă şi îi punea alt scutec A presupus că şi în seara aceea făcuse la fel Ştie că aşa trebuie să fi făcut Doar că nu-şi aminteşte Anne simte un fior în sufletul ei Se întreabă acum dacă nu cumva chiar i-a făcut ceva copilului când i-a dat să mănânce la unsprezece I-a dat o palmă, dar după aceea nu mai ţine minte nimic I-a făcut ceva mai rău? I-a făcut ceva? A omorât-o? Oare Marco a găsit-o moartă la unsprezece treizeci, a presupus ce era mai rău şi a acoperit-o pe ea? A chemat pe cineva s-o ia pe Cora de acolo? De asta voia să mai rămână la petrecere, ca să-i dea timp celeilalte persoane să o ia? Anne încearcă cu disperare să-şi aducă aminte dacă fetiţa respira la miezul nopţii Nu-şi aminteşte Nu e sigură Groaza şi remuşcarea o îmbolnăvesc Îndrăzneşte să îl întrebe pe Marco? Vrea să afle aşa ceva? Capitolul douăzeci şi şase La auzul vocii socrului său, Marco se prăbuşeşte pe podea E atât de confuz şi de uimit, încât nu poate să vorbească — Marco? întreabă Richard — Da Vocea lui pare moartă, chiar şi pentru propriile urechi — Ştiu ce ai făcut — Ce am făcut, repetă Marco monoton Încă încearcă să înţeleagă De ce are tatăl lui Anne telefonul lui Derek Honig? L-a găsit poliţia la locul crimei şi i l-a dat lui? Este o capcană? — Ţi-ai răpit copilul pentru răscumpărare Ai furat de la părinţii soţiei tale De parcă nu ţi-am dat destul deja — Despre ce vorbeşti? întreabă Marco disperat, încercând să tragă de timp, să găsească o scăpare din situaţia asta bizară Se luptă cu impulsul de a închide de panică Trebuie să nege, să nege, să nege Nu există nicio dovadă Dar apoi îşi aduce aminte de înregistrarea Cynthiei Şi acum apelul ăsta Care anume sunt implicaţiile acestui apel? Dacă poliţia a găsit telefonul lui Derek, dacă ascultă conversaţia lor, acum că Marco a sunat, poliţia are dovada necesară că Marco era complice cu Derek Dar poate poliţia nu ştie nimic despre telefon În acest caz, implicaţiile sunt înspăimântătoare Pe Marco îl trec fiorii — Haide, Marco, spune Richard Fii bărbat o dată în viaţa ta! — De unde ai telefonul ăla? întreabă Marco Dacă nu poliţia a găsit telefonul şi i l-a dat lui Richard, ca să-i întindă o capcană lui Marco, înseamnă că Richard l-a luat de la Derek Richard l-a omorât pe Derek? — Tu o ai pe Cora, nenorocitule? şuieră Marco disperat — Nu Nu încă Dar o s-o recuperez Socrul lui adaugă cu amărăciune: — Nu datorită ţie — Poftim? Trăieşte? exclamă Marco, nevenindu-i să creadă — Aşa cred Lui Marco i se taie răsuflarea Cora, în viaţă! Nimic altceva nu mai contează Nu contează decât să-şi ia copilul înapoi — De unde ştii? Eşti sigur? şopteşte Marco — Pe cât de sigur pot să fiu fără s-o ţin în braţe — De unde ştii? întreabă iar Marco disperat — Răpitorii ne-au contactat pe noi Ştiau din ziare că noi am plătit prima răscumpărare Ei vor mai mult O să plătim oricât cer O iubim pe Cora, ştii asta — Nu i-aţi spus lui Anne, zice Marco, încercând să priceapă ultimele noutăţi — Bineînţeles că nu Ştim că e greu pentru ea, dar probabil aşa e cel mai bine, până când ştim sigur ce se va întâmpla — Înţeleg, zice Marco — Adevărul este că trebuie să ne protejăm fetele de tine, Marco, zice Richard pe un ton distant Trebuie s-o protejăm pe Cora Şi trebuie s-o protejăm şi pe Anne Eşti periculos, Marco, cu planurile şi comploturile tale — Nu sunt periculos, ticălosule! spune Marco răutăcios De unde ai telefonul ăla? Richard răspunde rece: — Răpitorii ni l-au trimis, aşa cum v-au trimis vouă salopeta Cu un bilet, despre tine Probabil ca să nu ne ducem la poliţie Dar ştii ceva? Îmi pare bine că au procedat aşa Şi putem să dovedim, dacă vrem Dar toate la vremea lor Mai întâi, trebuie s-o luăm pe Cora înapoi Vorbeşte mai încet, până ce vocea i se transformă într-o ameninţare şoptită: — Acum eu deţin controlul, Marco Aşa că să nu îndrăzneşti să strici ceva! Nu spune poliţiei şi nu-i spune lui Anne! Nu vreau să-şi facă iar speranţe degeaba, în cazul în care ceva nu merge cum trebuie — Bine, spune Marco, cu gândurile vâjâindu-i în cap Va face orice ca s-o recupereze pe Cora Nu ştie ce să creadă, dar vrea să creadă că fata lui e în viaţă Trebuie să distrugă telefonul ăsta — Şi nu vreau să vorbeşti cu Alice Nu vrea să vorbească cu tine, e foarte supărată pentru ce ai făcut — Bine — Încă n-am terminat cu tine, Marco, spune Richard şi întrerupe brusc convorbirea Marco stă pe podea vreme îndelungată, copleşit de o speranţă nouă – dar şi de disperare • Anne se dă jos din pat Se duce încet la uşa dormitorului şi o descuie, apoi trage de ea Scoate capul pe hol În casă e linişte În birou e lumina aprinsă Oare Marco a fost acolo în tot acest timp? Ce face el oare? Anne merge încet pe hol şi deschide uşa biroului Marco stă pe jos, cu telefonul mobil în mână Are faţa îngrozitor de palidă Deasupra ochiului, unde l-a lovit ea cu telefonul, are o urmă oribilă, plină de sânge Îşi ridică privirea când intră ea Se uită lung unul la altul, niciunul neştiind ce să spună În cele din urmă, vorbeşte Anne: — Te simţi bine, Marco? Marco îşi atinge umflătura însângerată de pe frunte, îşi dă seama că îi zvâcneşte capul de durere şi aprobă uşor Vrea cu disperare să-i spună că, până la urmă, s-ar putea ca fetiţa lor să fie în viaţă Că există speranţă Că acum tatăl ei deţine controlul şi el nu dă greş niciodată, cu nimic Nu ca soţul ei ratat Vrea să-i spună că totul va fi bine Dar nu va fi totul bine E posibil să o ia înapoi pe Cora – el speră din tot sufletul – însă tatăl lui Anne se va asigura că Marco va fi arestat pentru răpire Va face tot posibilul ca Marco să fie închis Marco nu ştie dacă Anne, în starea ei emoţională atât de fragilă, poate supravieţui unei trădări aşa de şocante O clipă se gândeşte cinic la cât de dezamăgită va fi Cynthia de turnura pe care o iau evenimentele — Marco, spune ceva, zice Anne îngrijorată — Sunt ok, şopteşte Marco Are gura uscată E surprins că Anne vorbeşte cu el Se întreabă ce a făcut-o să se răzgândească În urmă cu câteva ore, i-a spus să se culce pe canapea cât timp se hotărăşte ea ce are de făcut S-a gândit că asta însemna că-l dădea afară Acum, se poartă aproape ca şi cum i-ar părea rău Vine şi se aşază lângă el pe jos Brusc, Marco se teme că tatăl ei ar putea suna din nou pe telefonul acela Cum ar explica asta? Pe furiş, închide telefonul — Marco, trebuie să-ţi spun ceva, începe Anne nesigur — Ce s-a întâmplat, iubirea mea? întreabă Marco Întinde mâna şi îi dă o şuviţă de păr la o parte de pe faţă Ea nu se fereşte La gestul tandru, care îi aminteşte de zilele fericite, îi dau lacrimile Îşi coboară privirea şi spune: — Trebuie să fii sincer cu mine, Marco El dă din cap, dar nu spune nimic Se întreabă dacă Anne bănuieşte ceva Se întreabă ce va zice dacă ea îl provoacă să-i spună adevărul — În noaptea cu răpirea, ultima dată când ai venit la Cora Se întoarce spre el acum, iar el se încordează, temându-se de ce urmează — Trăia? Marco tresare Nu se aştepta la asta — Bineînţeles că trăia, spune el De ce întrebi asta? Se uită îngrijorat la chipul ei tulburat — Pentru că nu-mi aduc aminte, şopteşte Anne Când am văzut-o, la miezul nopţii, nu-mi aduc aminte dacă respira Eşti sigur că respira? — Da, sunt sigur că respira, spune Marco Nu poate să-i spună că ştie că respira pentru că i-a simţit inimioara bătând când a luat-o în braţe şi a scos-o din casă — De unde ştii? spune ea, uitându-se atent la el, de parcă ar încerca să-i citească gândurile Ai verificat? Sau doar te-ai uitat la ea? — Am văzut cum i se ridică şi îi cobora pieptul când stătea în pătuţ, minte Marco — Eşti sigur? Nu mă minţi? întreabă Anne temătoare — Nu, Anne, de ce mă întrebi asta? De ce crezi că nu respira? Ţi-a zis ceva detectivul ăla prost? Ea se uită în poală — Pentru că nu sunt sigură dacă respira când am văzut-o, la miezul nopţii N-am luat-o în braţe Nu voiam să o trezesc Nu-mi aduc aminte să fi observat dacă respira sau nu — Asta-i tot? — Nu Face o pauză, nesigură În cele din urmă, îşi ridică privirea spre el şi spune: — Când am venit la ea, la unsprezece am mintea goală, nu-mi amintesc asta deloc Expresia de pe faţa ei îl sperie Marco simte că Anne urmează să-i spună ceva îngrozitor, ceva la care, într-un fel, el s-a aşteptat tot timpul Nu vrea să audă, dar nu poate să se mişte Anne şopteşte: — Nu-mi amintesc ce am făcut Mi se întâmplă uneori am goluri în memorie Fac un lucru şi apoi nu-mi aduc aminte să-l fi făcut — Cum adică? spune Marco Vocea lui este ciudat de rece Ea se uită la el, implorându-l din priviri — Nu e vorba că am uitat din cauza vinului Nu ţi-am spus niciodată, dar când eram mai tânără, am fost bolnavă Am crezut că îmi trecuse când te-am cunoscut pe tine — Cum adică bolnavă? întreabă Marco speriat Anne plânge acum — E ca şi cum m-aş deconecta de la realitate preţ de câteva momente Apoi, când revin, nu-mi amintesc nimic El se uită la ea uluit — Şi nu te-ai sinchisit niciodată să-mi spui? — Îmi pare rău! Ar fi trebuit să-ţi spun Am crezut Nu-şi termină propoziţia — I-am minţit pe poliţişti în legătură cu salopeta Nu-mi aduc aminte când am schimbat-o Doar am presupus că aşa am făcut, dar nu-mi amintesc nimic, de fapt În mintea mea e un gol Devine isterică — Şşşş zice Marco Anne, Cora era bine Sunt sigur — Pentru că poliţia crede că eu i-am făcut ceva rău Crede că poate eu am omorât-o, că am sufocat-o cu o pernă sau că am strâns-o de gât, şi că tu ai dus-o de aici ca să mă protejezi pe mine! — E ridicol! zice Marco, furios acum pe poliţişti pentru că i-au băgat în cap aşa ceva Toţi ştiu că poliţia pe el îl urmăreşte De ce era nevoie să o împingă pe Anne până la marginea unei depresii nervoase? — Chiar e ridicol? întreabă Anne, privindu-l ca apucată Am lovit-o Eram furioasă şi am lovit-o — Ce? Când? Când ai lovit-o? — Când i-am dat să mănânce, la ora unsprezece Era scâncită, iar eu eu m-am enervat Uneori îmi pierdeam controlul şi îi dădeam o palmă, când nu voia să se oprească din plâns Când tu erai la birou, iar ea nu se mai oprea odată din plâns Marco o priveşte consternat — Nu, Anne, sunt sigur că nu ai lovit-o, zice el, sperând să nu fie adevărat E tulburător, la fel ca mărturisirea că are un fel de boală care o determină să nu mai ştie ce face — Dar eu nu ştiu, înţelegi? plânge Anne Nu-mi aduc aminte! Poate i-am făcut ceva Mă acoperi pe mine, Marco? Spune-mi adevărul! El îi cuprinde faţa cu mâinile şi o ţine nemişcată — Anne, Cora era bine Trăia, respira la douăsprezece şi jumătate Nu este vina ta Nimic din ce s-a întâmplat nu e din vina ta O ia în braţe, iar ea izbucneşte în hohote El se gândeşte: Totul e din vina mea Capitolul douăzeci şi şapte După ce Anne alunecă, în sfârşit, într-un somn agitat, Marco rămâne treaz lângă ea, în pat, multă vreme, încercând să înţeleagă tot Ar vrea să poată să discute despre încurcătura asta cu ea Îi e dor de cum vorbeau înainte despre toate, de planurile pe care şi le făceau Dar acum nu mai poate să vorbească despre nimic cu ea Când adoarme şi el, are vise înspăimântătoare Se trezeşte la patru dimineaţa speriat, cu inima bătându-i tare în piept şi transpirat leoarcă pe cearşafurile ude Ştie doar atât: Richard negociază cu răpitorii El şi Alice vor plăti oricât e nevoie ca s-o recupereze pe Cora Marco trebuie să spere şi să se roage că Richard va reuşi acolo unde el a dat greş Richard are telefonul lui Derek şi se aştepta ca Marco să fie la celălalt număr Richard şi Alice ştiu că Marco era complice cu Derek, că şi-a răpit propriul copil pentru bani Primul gând al lui Marco, şi anume că Richard l-a omorât pe Derek şi i-a luat telefonul, pare absurd acum De unde ar fi putut Richard să ştie despre Derek? Era Richard capabil să zdrobească ţeasta unui om? Marco nu crede, deşi îl urăşte pe nenorocitul ăla Dacă este adevărat că răpitorii i-au trimis telefonul lui Richard, atunci e bine Asta înseamnă că poliţia nu ştie despre telefon sau, mă rog, nu încă Dar Richard l-a ameninţat Ce i-a spus, mai exact? Marco nu-şi aminteşte Trebuie să vorbească cu Richard şi să-l convingă să nu spună nici poliţiei, nici lui Anne despre rolul lui în răpire Cum o să reuşească asta? Va trebui să-i convingă că Anne nu va suporta şocul, că dacă vor dezvălui implicarea lui Marco în răpirea Corei o vor distruge pe ea Părinţii lui Anne i-ar scoate ochii toată viaţa, dar măcar poate că el, Anne şi Cora ar putea fi din nou o familie Dacă şi-ar lua copilul înapoi, Anne ar fi fericită El ar putea s-o ia de la capăt, să muncească pe brânci ca să aibă grijă de ele Poate că Richard nu vrea cu adevărat să-l dea de gol Asta i-ar face de râs în societate, le-ar afecta reputaţia în comunitatea de afaceri Poate că tot ce vrea Richard este să afle nişte secrete murdare cu care să-l aibă la mână pe Marco tot restul vieţii lui Ar fi tipic pentru Richard Marco începe să respire puţin mai lejer Trebuie să scape de telefon Ce se întâmplă dacă Anne apasă pe REDIAL şi îi răspunde tatăl ei? Apoi îşi aminteşte că ea nu ştie parola Oricum, tot trebuie să scape de el Îl leagă de dispariţia Corei Nu poate risca să pună poliţiştii mâna pe el Mai e şi problema cu Cynthia şi cu înregistrarea ei Habar n-are ce să facă în privinţa asta Ea o să-şi ţină gura pe termen scurt, atâta timp cât poate s-o convingă că îi va face rost de bani Doamne, ce de încurcături! Marco se trezeşte pe întuneric şi păşeşte încet pe covorul din dormitor, atent să nu-şi trezească soţia Se îmbracă repede, trăgându-şi pe el jeanşii şi tricoul cu care a fost îmbrăcat şi cu o zi înainte Apoi traversează holul spre birou şi scoate telefonul din sertarul biroului, unde l-a pus aseară Îl deschide şi îl mai verifică o ultimă dată Nimic Nu are de ce să-l mai păstreze Dacă trebuie să ia legătura cu Richard, poate să-l sune direct Telefonul este singura dovadă fizică, în afară de înregistrarea Cynthiei, care îl incriminează Ia lucrurile pe rând Trebuie să scape de telefonul mobil Înşfacă cheile de la maşină din bolul de lângă uşa de la intrare Se gândeşte să-i lase un bilet lui Anne, dar, cum crede că se va întoarce înainte să se trezească ea, nu se mai oboseşte Se strecoară în linişte pe uşa din spate, traversează curtea, intră în garaj şi se urcă în Audi E răcoare, chiar înainte să se crape de zi N-a luat încă o hotărâre în privinţa telefonului, dar acum se trezeşte că merge spre lac E întuneric În timp ce conduce, singur pe şoseaua goală, se gândeşte la Cynthia Trebuie să fii un anumit gen de persoană ca să şantajezi pe cineva Se întreabă ce altceva o mai fi făcut Se întreabă dacă poate să afle despre ea ceva la fel de condamnabil ca lucrurile pe care le ştie ea despre el Să echilibreze situaţia Dacă nu poate găsi ceva folositor despre ea, poate că reuşeşte să-i însceneze ceva Ar avea nevoie de ajutor pentru asta În sinea lui, dă înapoi Nu are să se priceapă prea bine la infracţiuni şi totuşi pare să se afunde singur din ce în ce mai adânc în povestea asta Se agaţă de ideea că poate îşi va recupera viaţa de dinainte sau ceva asemănător, dacă o primesc înapoi pe Cora teafără, dacă Richard păstrează secretul, iar el reuşeşte s-o aibă la mână cu ceva pe Cynthia, într-un fel sau altul, pentru ca ea să renunţe Nici vorbă s-o plătească acum, şi nici cu altă ocazie Nu poate să se afle sub puterea ei Însă şi dacă va face toate lucrurile astea, nu va avea niciodată linişte Ştie asta Va trăi pentru Cora şi pentru Anne Se va asigura că ele vor avea o viaţă cât se poate de fericită Le este dator cu asta Nu contează dacă el este fericit sau nu; a renunţat la orice drept la fericire Îşi parchează maşina în locul lui preferat de sub copac, cu faţa spre lac Stă câteva minute în maşină, amintindu-şi când a fost aici ultima dată S-au întâmplat atât de multe de atunci Ultima dată când a fost aici, în urmă cu numai câteva zile, era aşa de sigur că o va lua înapoi pe Cora Dacă lucrurile ar fi mers conform planului, acum ar fi avut şi copilul, şi banii şi nimeni nu ar fi ştiut nimic Ce harababura dracului s-a ales de toate! În cele din urmă, se dă jos din maşină Dimineaţa devreme, lângă lac, e rece Cerul începe să se lumineze Telefonul mobil e în buzunar Marco începe să meargă spre plajă O să se ducă până la capătul docului şi o să arunce telefonul în lac, unde n-o să-l găsească nimeni niciodată Cu asta scapă de un lucru de pe listă Rămâne în picioare în capătul docului o vreme, plin de regrete Apoi scoate telefonul din buzunar Îl şterge pe tot de amprente cu marginea jachetei, aşa, să fie sigur Era priceput la aruncatul mingii, când era adolescent Aruncă telefonul în lac cât de tare poate Obiectul aterizează cu un pleosc zgomotos Din locul în care a căzut în apă, pornesc spre exterior cercuri din ce în ce mai mari Asta îi aminteşte de copilărie, când obişnuia să arunce cu pietre în lac Ce departe par vremurile alea acum! Marco se simte uşurat că a scăpat de telefon Se întoarce şi porneşte spre maşină Este destul de multă lumină acum Tresărind, observă că mai este o maşină în parcare, o maşină care nu era acolo mai înainte Nu ştie de cât timp e acolo Cum de nu a observat farurile când a sosit? Poate că maşina abia a ajuns şi nu avea farurile aprinse Nu contează, îşi spune el, deşi i se face pielea de găină Nu contează dacă cineva l-a văzut aruncând ceva în lac, dimineaţa devreme E prea departe ca să fie recunoscut Numai că maşina lui e chiar acolo, cu numărul de înmatriculare la vedere Marco este neliniştit acum Pe măsură ce se apropie, distinge mai bine cealaltă maşină E de poliţie, nemarcată Le recunoşti mereu după grila din faţă Lui Marco i se face rău De ce e o maşină de poliţie acum acolo? A fost urmărit? Poliţiştii l-or fi văzut aruncând ceva în lac? Marco transpiră, deşi afară e frig, iar bătăile inimii îi răsună în urechi Încearcă să meargă firesc spre maşina lui, ţinându-se cât mai departe de poliţişti fără să pară că-i evită Geamul maşinii coboară Futu-i! — E totul în regulă? întreabă poliţistul, scoţând capul pe geam şi uitându-se bine la el Marco se opreşte, înlemnit Nu-l recunoaşte pe poliţist Nu este nici Rasbach, niciunul dintre oamenii lui Preţ de o secundă ireală, Marco se aşteptase ca pe geamul maşinii să-şi scoată capul Rasbach — Mda, sigur Nu puteam să dorm, zice Marco Poliţistul dă din cap, ridică geamul la loc şi pleacă Marco se urcă în maşina lui, tremurând necontrolat Trec câteva minute până când este în stare să conducă La micul dejun, Anne şi Marco nu vorbesc prea mult Marco este palid şi distant după întâmplarea de la lac Ea este fragilă, îi e dor de copilul ei, se gândeşte la ziua de dinainte Tot nu crede ce i-a spus Marco despre Cynthia De ce ieşea ieri din casa ei? Dacă a minţit în privinţa asta, când a mai minţit? Nu are încredere în el Totuşi, au ajuns la un armistiţiu apăsător Au nevoie unul de altul Poate că încă ţin unul la altul, în ciuda celor întâmplate — Trebuie să mă duc la birou în dimineaţa asta, îi spune Marco cu vocea cam şovăitoare Îşi drege glasul cu zgomot — E duminică, spune ea — Ştiu, dar probabil ar trebui să mă duc, să mai lucrez la nişte proiecte întârziate Mai ia o gură de cafea Anne dă din cap înţelegător Crede că îi va prinde bine lui Marco Pare atât de trist Asta îi va ocupa gândurile, să nu se mai gândească la toate problemele, chiar dacă pentru scurtă vreme E geloasă Ea nu are luxul de a se îngropa în muncă să uite, nici măcar pentru o clipă Totul în casă îi aminteşte de Cora, de ceea ce au pierdut Scaunul înalt, de copil, rămas gol în bucătărie Jucăriile colorate din plastic, adunate în coşul din camera de zi Salteaua de joacă pe care o aşeza pe Cora, cu jucăriile care îi atârnau deasupra capului şi pe care ei îi plăcea să le atingă, gângurind şi chicotind Pentru ea nu există scăpare, nici măcar de scurtă durată Marco este îngrijorat din cauza ei, îşi dă seama de asta — Tu ce o să faci cât o să fiu eu plecat? întreabă el Ea ridică din umeri — Nu ştiu — Poate ar trebui să-i laşi un mesaj celuilalt doctor, care o înlocuieşte pe dr Lumsden Încearcă să faci o programare pentru începutul săptămânii viitoare, sugerează Marco — Bine, spune Anne apatic Dar când Marco pleacă, ea nu sună la biroul doctorului Se plimbă de colo-colo prin casă, gândindu-se la Cora Şi-o închipuie moartă, în vreun tomberon, pe undeva, plină de viermi Şi-o închipuie într-o groapă superficială în pădure, răscolită şi roasă de animale Se gândeşte la poveştile despre copii pierduţi, pe care le-a citit în ziare Nu-şi poate scoate groaza din minte Este tulburată şi înspăimântată Se priveşte în oglindă: ochii ei sunt uriaşi Poate e mai bine să nu afle ce s-a întâmplat cu copilaşul ei Dar trebuie să afle Tot restul vieţii, mintea ei torturată va născoci idei hidoase, care pot fi mai rele decât adevărul Poate Cora a avut o moarte rapidă Anne se roagă să fi fost aşa Dar probabil nu va şti niciodată cu siguranţă Din clipa în care s-a născut fiica ei, Anne a ştiut de ea în fiecare moment al scurtei ei vieţi, iar acum habar nu are unde este Pentru că este o mamă rea Este o mamă rea şi distrusă, care nu şi-a iubit fiica destul A lăsat-o singură în casă A lovit-o Nu-i de mirare că fiica ei a dispărut Toate se întâmplă cu un motiv, iar motivul dispariţiei Corei este că Anne n-o merită Acum, Anne nu numai că se plimbă de colo-colo prin casă, ci merge din ce în ce mai repede Mintea îi umblă frenetic, gândurile i se învălmăşesc Se simte extrem de vinovată pentru ce s-a întâmplat cu copilul ei Nu ştie dacă să creadă ce i-a zis Marco despre Cora, că trăia la douăsprezece şi jumătate Nu poate să creadă nimic din ce-i spune el, e un mincinos Probabil i-a făcut ea ceva Corei Probabil şi-a omorât copilaşul Nimic altceva nu are logică Este o variantă îngrozitoare, o povară îngrozitoare Trebuie să spună cuiva A încercat să-i spună lui Marco ce a făcut, dar el nu a vrut să asculte El se preface că aşa ceva nu s-a întâmplat Se preface că ea nu e în stare să-i facă rău propriului copil Anne îşi aduce aminte cum s-a uitat la ea când i-a spus că a lovit-o pe Cora Nu-i venea să creadă Poate ar fi crezut dacă ar fi văzut-o pălmuind-o pe Cora Poate ar fi crezut dacă ar fi ştiut despre trecutul ei Dar nu ştie, pentru că ea nu i-a povestit niciodată A fost incidentul de la St Mildred’s, pe care nu şi-l aminteşte deloc Ştie numai ce s-a întâmplat pe urmă: era în toaleta fetelor, pereţii erau plini de sânge, Susan căzută pe jos, de parcă era moartă, şi toată lumea – Janice, Debbie, profesoara de ştiinţe şi directoarea – toate o priveau îngrozite Ea habar n-avea ce se întâmplase După aceea, mama ei a dus-o la un psihiatru, care a diagnosticat-o cu tulburare de identitate disociativă Anne îşi aduce aminte că era în biroul lui, cu mama ei stând neliniştită alături Anne a fost înspăimântată de diagnostic, înspăimântată şi ruşinată — Nu înţeleg, i-a zis mama ei doctorului Nu înţeleg ce spuneţi — Ştiu că pare înfiorător, a răspuns blând psihiatrul, dar nu este ceva aşa de neobişnuit cum credeţi Gândiţi-vă că este un mecanism de adaptare, unul imperfect Persoana respectivă se deconectează de la realitate pentru scurt timp S-a întors spre Anne Ea a refuzat să-l privească — Este posibil să te simţi detaşată de tine însăţi, ca şi cum lucrurile acelea s-ar întâmpla altcuiva Este posibil ca lucrurile să ţi se pară distorsionate sau ireale Sau să ai o stare de amnezie trecătoare, aşa cum ai avut deja — O să se mai întâmple vreodată? l-a întrebat Alice pe doctor — Nu ştiu S-a mai întâmplat înainte? Se întâmplase şi înainte, dar niciodată aşa de şocant — Au mai fost câteva incidente, a recunoscut Alice ezitant, încă de când era mică, părea să facă anumite lucruri şi să nu-şi amintească pe urmă La început, eu am crezut că zicea aşa doar ca să nu o cert Dar apoi mi-am dat seama că-şi pierdea controlul A făcut o pauză — Dar niciodată nu s-a mai întâmplat ceva de genul ăsta Doctorul şi-a împreunat mâinile şi, privind-o cu atenţie pe Anne, a întrebat-o pe mamă: — S-a produs vreo traumă în viaţa ei? — Traumă? a repetat Alice Sigur că nu Doctorul a privit-o sceptic — De obicei, afecţiunea de identitate disociativă este rezultatul unei traume reprimate — O, Doamne! a exclamat Alice Doctorul a ridicat din sprâncene la ea, aşteptând — Tatăl ei, a zis Alice brusc — Tatăl ei? — Şi-a văzut tatăl murind A fost oribil Îl adora Anne îşi ţinea privirea aţintită pe peretele din faţa ei Stătea absolut nemişcată — Cum a murit? a întrebat doctorul — Eu eram plecată la cumpărături El era acasă, se jucau împreună A avut un atac de cord grav Cred că a murit aproape instantaneu Ea a fost martoră Când am ajuns eu acasă, era prea târziu Anne plângea şi tot apăsa cifrele pe telefon, dar nu ştia ce număr să formeze Oricum, nu mai conta, nimeni nu-l mai putea salva Anne avea doar patru ani Doctorul a dat din cap înţelegător — Îmi dau seama, a zis el şi a rămas tăcut o vreme Alice a spus: — Anne a avut coşmaruri multă vreme Nu am lăsat-o să vorbească despre asta; poate am greşit, dar se supăra aşa de tare, iar eu încercam să o ajut De câte ori aducea vorba despre asta, eu încercam să schimb subiectul A adăugat: — Părea că se învinovăţeşte că nu ştiuse ce să facă Dar nu fusese vina ei Era aşa de mică Şi ni s-a spus că nimic nu mai putea să-l salveze, chiar dacă ambulanţa ar fi ajuns imediat — Orice copil ar face faţă cu greu unei asemenea situaţii, a spus doctorul S-a întors spre Anne, care continua să-l ignore — Stresul poate înrăutăţi temporar simptomele acestei afecţiuni Sugestia mea este să vii la şedinţe regulat, ca să încerci să-ţi învingi o parte din anxietate Anne a plâns în maşină tot drumul până acasă Când au ajuns, înainte de a intra în casă, mama ei a îmbrăţişat-o şi i-a spus: — O să fie totul bine, Anne Anne n-a crezut-o — O să-i spunem tatălui tău că te duci la doctor pentru anxietate Nu e nevoie să ştie şi de celălalt lucru N-ar înţelege Nu i-au spus despre incidentul de la şcoală Mama lui Anne s-a ocupat singură de întâlnirile cu părinţii celor trei fete de la St Mildred’s De atunci, au mai fost şi alte „episoade”, în mare parte inofensive, când Anne pierdea noţiunea timpului, minute sau, uneori, ore-ntregi, şi nu ştia ce se întâmplase între timp Erau declanşate de stres Se trezea într-un loc în care nu se aştepta să fie, fără să aibă habar cum ajunsese acolo, şi o suna pe mama ei, care venea să o ia Dar din primul an de facultate, nu mai avusese niciun episod Totul se întâmplase cu atât de mult timp în urmă, încât crezuse că rămăsese în trecut Bineînţeles, şi-a amintit totul imediat după răpire: dacă afla poliţia? Dacă afla Marco şi o vedea cu alţi ochi? Dar apoi a sosit salopeta şi mama ei n-a mai privit-o de parcă i-ar fi fost teamă că Anne şi-a omorât propriul copil şi că Marco a ajutat-o să muşamalizeze totul Acum poliţia ştie că ea a atacat-o pe Susan O consideră violentă Încă de la început, Anne s-a temut că poliţia o va crede vinovată, indiferent dacă este sau nu Dar sunt şi lucruri mai rele decât să fii acuzat pe nedrept Acum, cea mai mare frică a lui Anne este că, într-adevăr, e vinovată Primele zile de după dispariţia Corei, când Anne era sigură că fetiţa fusese luată de vreun străin, au fost nişte zile dificile, în care a fost nevoită să suporte suspiciunea poliţiei, a publicului, a propriei mame Ea şi Marco au suportat presiunea pentru că se ştiau nevinovaţi Făcuseră o singură greşeală: îşi lăsaseră copilul nesupravegheat, însă nu abandonat Dar recent, în seara în care a adormit pe canapea, a confundat căutarea unor indicii ale infidelităţii lui Marco cu căutarea Corei Realitatea s-a deformat Îşi aminteşte că a crezut că Cynthia îi furase copilul Boala s-a întors Când, mai exact? Crede că ştie S-a întors în noaptea răpirii, după ce a plesnit-o pe Cora A pierdut noţiunea timpului Nu ştie ce s-a întâmplat Aproape că se simte uşurată acum, când şi-a dat seama că ea este vinovata E mai bine că fetiţa a fost omorâtă repede de mama ei, în propriul dormitor, cu mieluşeii cunoscuţi uitându-se la ea, decât să fi fost luată de vreun monstru şi molestată, torturată, înfricoşată Anne ar trebui s-o sune pe mama ei Ea ar şti ce să facă Dar Anne nu vrea să-şi sune mama Ea ar încerca să acopere totul, ca şi cum nimic nu s-ar fi întâmplat La fel ca Marco Toţi încearcă să acopere ce a făcut ea Nu mai vrea aşa ceva Trebuie să spună poliţiei Şi trebuie s-o facă acum, înainte să încerce careva s-o oprească Vrea să iasă totul la iveală Nu mai suportă nici măcar o clipă secretul, minciunile Are nevoie să ştie unde e copilaşul ei, să ştie unde e locul lui de odihnă veşnică Simte nevoia să-l mai ţină în braţe o ultimă oară Se uită spre stradă pe fereastra din dormitor Nu vede niciun reporter acolo acum Se îmbracă repede şi cheamă un taxi, care s-o ducă la secţia de poliţie Durează mult, dar, în cele din urmă, taxiul soseşte Anne urcă repede în maşină, pe bancheta din spate, simţindu-se ciudat, dar hotărâtă Trebuie să pună capăt acestei poveşti Le va spune ce s-a întâmplat Ea a omorât-o pe Cora Probabil Marco a aranjat să fie luată şi apoi i-a îndemnat să ofere o răscumpărare, ca să inducă poliţia în eroare Dar acum Marco va trebui să n-o mai protejeze Va trebui să n-o mai mintă Va trebui să le spună unde a dus cadavrul Corei şi apoi va afla şi ea Trebuie să ştie unde este copilaşul ei Nu mai suportă să nu ştie Nu crede că va spune cineva adevărul decât dacă o va face ea prima Când ajunge la secţia de poliţie, poliţista de la recepţie o priveşte cu evidentă îngrijorare — Vă simţiţi bine, doamnă? întreabă ea — Da, bine, zice Anne repede Vreau să vorbesc cu detectivul Rasbach Vocea sa i se pare ciudată până şi ei — Nu e aici Azi e duminică, spune poliţista Să văd dacă răspunde la telefon Poartă o conversaţie scurtă la telefon, apoi închide şi spune: — E pe drum Ajunge cam în jumătate de oră Anne aşteaptă nerăbdătoare, cu mintea vraişte După mai puţin de jumătate de oră, apare Rasbach, îmbrăcat lejer, cu pantaloni kaki şi o cămaşă de vară Arată foarte diferit; Anne este obişnuită să-l vadă la costum Asta o dezorientează — Anne, spune el, privind-o îndeaproape cu ochii aceia cărora nu le scapă nimic Cu ce te pot ajuta? — Trebuie să vă spun ceva, zice Anne repede — Unde este avocatul tău? întreabă Rasbach Am fost informat că nu vei mai vorbi cu noi dacă nu este prezent şi avocatul tău — Nu vreau avocat, insistă Anne — Eşti sigură? Poate ar trebui să-l suni Eu pot să aştept Avocatul n-o s-o lase să spună ce vrea să spună — Nu! Sunt sigură N-am nevoie de avocat Nu vreau avocat şi nu-l sunaţi pe soţul meu — Bine, atunci, spune Rasbach şi o conduce pe culoarul lung Anne îl urmează într-una din sălile de audiere, începe să vorbească chiar dinainte să se aşeze El îi spune să aştepte — Ca să se consemneze, te rog să-ţi spui numele, data de azi, şi să declari că ai fost sfătuită să îţi suni avocatul, dar ai refuzat După ce Anne se conformează, încep — De ce ai venit astăzi aici? o întreabă detectivul — Am venit să mărturisesc Capitolul douăzeci şi opt Detectivul Rasbach o studiază pe Anne cu atenţie Este vizibil agitată, îşi frânge mâinile Pupilele ei par dilatate, are chipul palid Rasbach nu este sigur cum să procedeze Anne a renunţat la dreptul ei la un avocat, lucru înregistrat video, dar el nu este sigur de starea ei psihică, dacă este capabilă să ia de una singură această decizie Vrea totuşi să audă ce are ea de spus Oricum, pot oricând să nu-i accepte mărturia – probabil aşa vor proceda – dar vrea să o audă Vrea să ştie — Eu am omorât-o, spune Anne Este foarte tulburată, dar pare raţională, nu ca şi cum şi-ar fi pierdut minţile Ştie cine este, unde este şi ce face — Spune-mi ce s-a întâmplat, Anne, zice el, stând la masă în faţa ei — M-am dus să văd ce face la unsprezece, spune Anne Am încercat să-i dau să mănânce cu biberonul, pentru că băusem Dar era foarte agitată, voia la sân Refuza biberonul Se opreşte din vorbit şi se holbează la perete, peste umărul lui Rasbach, de parcă ar revedea totul ca pe un film proiectat pe un ecran din spatele lui — Continuă, spune detectivul — Aşa că m-am gândit, ducă-se naibii, şi am pus-o la sân Îmi părea rău, dar nu accepta biberonul şi îi era foame Plângea şi plângea, şi nu se mai oprea Niciodată nu mai avusesem probleme cu biberonul, nu-l mai refuzase până atunci De unde era să ştiu că o să refuze biberonul în singura noapte în care am băut şi eu câteva pahare de vin? Rasbach o aşteaptă să continue Nu vrea să spună nimic ca să nu-i întrerupă şirul gândurilor Anne pare aproape în transă, cu ochii încă aţintiţi asupra peretelui din spatele lui — N-am ştiut ce altceva să fac, aşa că i-am dat sân Îşi ia cu greu ochii de la perete şi se uită la el — Am minţit înainte, când am spus că-mi amintesc că am schimbat-o de salopeta roz Dar nu-mi amintesc Am spus aşa pentru că pur şi simplu am presupus că asta am făcut, dar, de fapt, nu-mi aduc aminte — Dar ce anume îţi aminteşti? spune Rasbach, aplecându-se spre ea — Mi-aduc aminte că am pus-o la sân şi ea a supt puţin, dar nu sugea cum trebuie şi a început să scâncească iar Ochii lui Anne alunecă din nou spre ecranul acela imaginar — Am ţinut-o în braţe şi m-am plimbat puţin cu ea, i-am cântat, dar ea plângea şi mai tare Şi eu plângeam Se uită la el — L-am dat o palmă Acum Anne izbucneşte în lacrimi — După asta, nu-mi mai aduc aminte nimic Purta salopeta roz când am lovit-o, ştiu sigur, dar pe urmă nu-mi mai amintesc nimic Probabil i-am pus un scutec nou şi i-am schimbat şi hainele Poate am scăpat-o sau am zgâlţâit-o, nu ştiu Poate i-am pus o pernă pe faţă, ca să nu mai plângă, aşa cum aţi zis, trebuie să fi murit cumva Începe să hohotească isteric — Iar la miezul nopţii, când m-am dus iar, era în pătuţ, dar n-am luat-o în braţe Nu ştiu dacă mai respira atunci Rasbach o lasă să plângă În cele din urmă, spune: — Anne, dacă nu-ţi aminteşti, de ce crezi că ai omorât-o pe Cora? — Pentru că a dispărut! Pentru că nu-mi aduc aminte! Uneori, când sunt stresată, mintea mea se desprinde, se deconectează de la realitate Apoi îmi dau seama că a trecut câteva timp despre care nu ştiu nimic, că am făcut ceva ce nu-mi amintesc S-a mai întâmplat şi în trecut — Povesteşte-mi — Păi ştiţi deja, doar aţi vorbit cu Janice Foegle — Vreau să ştiu versiunea ta Spune-mi ce s-a întâmplat — Nu vreau Ia câteva şerveţele din cutie şi se şterge la ochi — De ce nu? — Nu vreau să vorbesc despre asta Rasbach se sprijină de spătarul scaunului şi spune: — Anne, eu nu cred că tu ai omorât-o pe Cora — Ba credeţi Aţi spus asta deja Anne răsuceşte şerveţelele în mâini — Acum nu mai cred asta Dacă eu ţi-am băgat ideea aceasta în cap, îmi pare sincer rău — Aşa trebuie să fi fost: eu am omorât-o, iar Marco a chemat pe cineva s-o ia de acolo, ca să mă protejeze pe mine Ca să nu aflu ce am făcut — Şi atunci unde e Cora acum? — Nu ştiu! Marco nu-mi spune! L-am implorat, dar nu vrea să-mi spună Neagă Nu vrea să ştiu că mi-am omorât propriul copil Mă protejează Trebuie să-i fie aşa de greu! M-am gândit că, dacă vin şi vă povestesc ce s-a întâmplat, nu va mai trebui să se prefacă şi ar putea să ne spună unde a dus-o şi aş afla şi eu şi s-ar termina totul Se afundă în scaun, cu capul plecat Este adevărat că, la început, cam aşa ceva suspectase şi Rasbach Că mama a cedat, şi-a omorât copilul, iar ea şi soţul ei au acoperit pe urmă totul Era posibil Dar nu aşa cum spune ea Pentru că, dacă şi-a omorât copilul la ora unsprezece sau chiar la douăsprezece, iar Marco a aflat abia la douăsprezece şi jumătate, cum era posibil ca Derek Honig să aştepte deja în maşină, pe alee, ca să ia copilul de acolo? Nu, Anne nu şi-a omorât copilul Pur şi simplu nu era logic — Anne, eşti sigură că era unsprezece când i-ai dat să mănânce şi ea plângea? Putea să fie cumva mai devreme? La zece, de exemplu? În cazul ăsta, Marco ar fi putut să ştie mai din timp, când s-a dus s-o vadă la zece şi jumătate — Nu, era unsprezece Mereu îi dau ultima masă la unsprezece şi după aceea, de obicei, doarme fără întrerupere până pe la cinci dimineaţa Atunci a fost singura dată când am lipsit de la petrecere mai mult de cinci minute Puteţi să-i întrebaţi pe ceilalţi — Da, Marco şi Cynthia au zis amândoi că ai lipsit mult în jur de unsprezece, că nu te-ai întors decât la unsprezece treizeci sau cam pe acolo şi că te-ai dus din nou la copil la miezul nopţii, spune Rasbach Când te-ai întors la petrecere, i-ai spus lui Marco că i-ai făcut rău copilului sau că aşa credeai? — Nu Eu abia aseară mi-am dat seama că probabil eu am făcut-o! — Vezi tu, Anne, ce descrii tu este imposibil, îi spune Rasbach blând Cum putea Marco să se ducă acasă la douăsprezece şi jumătate, fără să ştie că fetiţa era moartă, şi câteva minute mai târziu, cineva să fie cu maşina pe alee, aşteptând s-o ia? Anne rămâne complet înmărmurită Mâinile nu i se mai mişcă Pare confuză Rasbach trebuie să-i mai spună ceva — Se pare că bărbatul care a fost omorât la cabană, Derek Honig, este acelaşi bărbat care avea maşina în garajul vostru şi care a luat-o pe Cora de acolo Tipul de anvelope corespunde Vom afla în curând dacă se potrivesc cu urmele de anvelope din garajul vostru Credem că a dus-o pe Cora în cabana lui din Catskills Ulterior, Honig a fost bătut cu o lopată şi lăsat mort acolo Anne pare incapabilă să absoarbă aceste informaţii Rasbach este îngrijorat din cauza ei — Să sun pe cineva să te ducă acasă? Unde e Marco? — La muncă — Duminica? Ea nu răspunde — S-o sun pe mama ta? Vreo prietenă? — Nu! E în regulă Mă duc singură acasă Serios, mă simt bine, spune Anne Se ridică brusc — Vă rog să nu spuneţi nimănui că am fost azi aici, spune ea — Măcar lasă-mă să-ţi chem un taxi, insistă el Chiar înainte de sosirea taxiului, ea se întoarce brusc spre el şi spune: — Dar ar fi fost timp, între douăsprezece şi jumătate şi până când am ajuns noi acasă Dacă eu am omorât-o şi el a găsit-o la douăsprezece şi jumătate şi a sunat pe cineva Am ajuns acasă abia aproape de unu jumătate, el nu voia să plece Nu ştiţi sigur dacă maşina care se deplasa pe alee la douăsprezece şi treizeci şi cinci era cea în care se afla Cora Ar fi putut să fie luată de o maşină mai târziu Rasbach spune: — Dar Marco n-ar fi putut să sune pe nimeni fără să aflăm noi Avem desfăşurătoarele pentru toate telefoanele voastre N-a sunat pe nimeni Dacă Marco a chemat pe cineva să ia copilul, probabil a fost aranjat dinainte, planificat Ceea ce înseamnă că tu nu ai omorât-o pe Cora Anne îl priveşte speriată, pare că vrea să spună ceva, însă soseşte taxiul şi nu mai zice nimic Rasbach o priveşte plecând, compătimind-o din toată inima • Anne se întoarce într-o casă pustie Se întinde pe canapeaua din camera de zi, absolut extenuată, şi reia în minte ce s-a întâmplat la secţia de poliţie Rasbach aproape o convinsese că nu ar fi avut cum s-o omoare ea pe Cora Dar el nu ştia despre telefonul mobil ascuns în perete Marco ar fi putut să sune pe cineva la douăsprezece şi treizeci Nu ştie de ce nu a zis nimic despre telefonul mobil Poate nu voia să afle Rasbach despre aventura lui Marco Îi era prea ruşine Ori aşa, ori bărbatul ăla cu cabana a luat-o pe Cora cândva, în viaţă, mult după douăsprezece şi jumătate Nu ştie de ce detectivul Rasbach este aşa de convins că maşina care mergea pe alee la douăsprezece şi treizeci şi cinci de minute are o legătură cu răpirea Anne îşi aduce aminte cum stătea aici cu Cora pe pieptul ei Acum pare că s-a întâmplat aşa de demult Obosea atât de tare, încât simţea nevoia să se întindă măcar un minut cu copilul Se ghemuiau amândouă pe canapea, în partea liniştită a zilei, ca acum, şi uneori adormeau împreună Lacrimile îi curg pe obraji Aude sunete de dincolo de perete Cynthia este acasă, tot umblă prin camera ei de zi, pune muzică Anne o dispreţuieşte pe Cynthia Urăşte tot la ea: faptul că nu are copii, aerul ei de superioritate şi puterea, silueta, hainele ei seducătoare O urăşte pentru că s-a jucat cu soţul ei, pentru că a încercat să le distrugă viaţa împreună Nu ştie dacă va putea să o ierte vreodată pe Cynthia pentru ce a făcut Sau pe Marco Pe Cynthia o urăşte cu atât mai mult cu cât înainte erau prietene aşa de bune Anne urăşte faptul că Cynthia locuieşte dincolo de peretele ei Brusc, îşi dă seama că pot să se mute Pot să scoată casa la vânzare Ea şi Marco oricum au o reputaţie proastă aici – încă primesc mormane de scrisori în fiecare zi –, iar casa pe care ea a iubit-o atât de mult i se pare acum o criptă Se simte înmormântată de vie Nu mai pot să locuiască multă vreme aici, cu Cynthia pe partea cealaltă a zidului, la distanţă de o privire de Marco De ce ieşea Marco din curtea Cynthiei ieri, cu un aer aşa de vinovat? El neagă vehement că ar avea o aventură cu ea, dar Anne nu e proastă Nu poate să scoată adevărul de la el şi s-a săturat de toate minciunile O să vorbească direct cu Cynthia O să scoată adevărul de la ea Dar cum ştie ce e adevăr şi ce e minciună când vine vorba despre Cynthia? Se ridică şi iese în curte pe uşa din spate Intră în garaj să-şi ia mănuşile de grădinărit În garaj, se opreşte şi aşteaptă ca ochii să i se obişnuiască cu lumina Simte mirosul familiar de ulei, lemn vechi şi cârpe pline de praf Stă acolo în picioare şi îşi imaginează ce trebuie să se fi întâmplat Este aşa de nedumerită de toate Dacă nu a omorât-o ea pe Cora şi Marco nu a chemat pe cineva să o ia de acolo, atunci cineva, probabil bărbatul mort acum, i-a furat copilul din pătuţ şi l-a dus în maşina lui cândva după douăsprezece treizeci, când ea, Marco, Cynthia şi Graham erau alături, fără să aibă habar de ce se petrecea Se bucură că e mort Speră că a suferit Iese iar afară şi începe să smulgă încrâncenată buruienile de pe gazon, până când face băşici la mâini şi începe s-o doară spatele Capitolul douăzeci şi nouă Marco stă la birou, privind în gol pe fereastră, fără să vadă ceva Uşa este închisă Se uită în jos, la biroul scump de mahon, pe care şi l-a ales cu atâta grijă când şi-a extins afacerea şi a închiriat sediul Acum, când se gândeşte la inocenţa şi optimismul din zilele acelea, i se face rău Priveşte cu amărăciune lucrurile din jurul lui, care reflectă perfect imaginea unui antreprenor de succes Biroul impresionant, vederea asupra oraşului şi a râului de la fereastra din faţa lui, scaunele scumpe din piele, lucrările de artă modernă Anne l-a ajutat să amenajeze Are ochi pentru lucruri de genul ăsta Îşi aminteşte cât de bine s-au simţit atunci cumpărând obiectele, aranjând totul Când au terminat, a încuiat uşa, a deschis o sticlă de şampanie şi a făcut dragoste cu soţia lui, care chicotea, chiar acolo, pe podea Simţea presiunea încă de atunci, trebuia să se ridice la înălţimea aşteptărilor tuturor: ale lui Anne, ale părinţilor ei, ale lui însuşi Poate că, dacă s-ar fi căsătorit cu altcineva, ar fi fost mulţumit să avanseze prin muncă, să-şi construiască afacerea mai încet, cu hotărâre, talent şi program prelungit Dar avea ocazia să facă asta mai repede şi a profitat de ea Era ambiţios A primit banii aceia din senin şi bineînţeles că toată lumea se aştepta ca ei să aibă succes imediat Cum să nu reuşească, cu aşa o pomană minunată? Era multă presiune Richard, în special, se interesa tot timpul de mersul afacerii, din moment ce el o finanţase Părea un lucru prea bun ca să fie adevărat şi aşa a şi fost Adevărul este că s-a aruncat la clienţii mari înainte să fie pregătit A făcut greşeala clasică a începătorilor, aceea de a creşte prea repede Dacă nu s-ar fi căsătorit cu Anne – nu, dacă n-ar fi acceptat casa ca dar de nuntă şi, după câţiva ani, împrumutul de la părinţii ei, acum probabil ar sta cu chirie într-un apartament undeva, el ar avea un birou urât mai departe de centru, nu ar conduce un Audi, dar ar munci din greu şi şi-ar construi succesul în propriile condiţii El şi Anne ar fi fericiţi Cora ar fi acasă În schimb, iată cum a ajuns Este proprietarul unei firme prea extinse care acum se bălăngăne pe marginea prăpastiei Este un răpitor Un infractor Un mincinos Suspectat de poliţie Sub influenţa unui socru egocentric care ştie ce a făcut el şi a unei şantajiste fără inimă care nu se va opri niciodată din a-i cere bani Firma lui este aproape în faliment, chiar dacă el a primit atât de multe: bani pentru afacere, relaţii prin prietenii lui Richard de la Country Club Investiţia lui Alice şi a lui Richard în firma lui Marco s-a pierdut La fel şi cele cinci milioane de dolari pe care le-au plătit pentru Cora Iar acum Richard negociază cu răpitorii; vor plăti şi mai mult ca să o recupereze pe Cora Marco nu ştie cât Cât de mult trebuie să-l urască părinţii lui Anne! Pentru prima dată, Marco vede lucrurile din punctul lor de vedere Înţelege de ce sunt dezamăgiţi El le-a înşelat aşteptările Până la urmă, afacerea lui a fost un eşec, unul spectaculos chiar, cu tot ajutorul lor Marco şi acum mai crede că, dacă ar fi făcut lucrurile în felul lui, ar fi avut succes, treptat Dar Richard a insistat să accepte contracte pe care nu putea să le onoreze Şi apoi Marco a devenit disperat Când lucrurile au început să meargă prost, foarte prost, în urmă cu vreo două luni, Marco a început să se oprească la barul din colţ ca să bea ceva înainte de a se duce acasă la Anne, unde se simţea neputincios în faţa depresiei ei crescânde La ora cinci, când ajungea el, era destul de linişte Se aşeza la bar, îşi bea paharul, înecându-şi amarul în lichidul auriu şi întrebându-se ce naiba să facă Apoi pleca şi se plimba pe malul râului, încă nedorind să se îndrepte spre casă Se aşeza pe o bancă şi se holba la apă Într-o zi, lângă el a venit şi s-a aşezat un bătrân Deranjat, Marco era să se ridice, simţind că îi fusese invadat spaţiul, însă înainte ca el să plece, bărbatul i-a vorbit pe un ton prietenos — Pari cam amărât, i-a zis el înţelegător Marco i-a răspuns tăios — Cam aşa ceva — Ai pierdut vreo iubită? a întrebat bărbatul — Aş vrea eu să fie aşa simplu, a răspuns Marco — Ah, atunci trebuie să fie probleme de afaceri, a zis bărbatul şi a zâmbit Astea-s mult mai rele A întins o mână — Bruce Neeland, s-a prezentat el Marco i-a strâns mâna — Marco Conti Marco a început să aştepte cu nerăbdare întâlnirile cu Bruce Se bucura la gândul că poate să se confeseze cuiva, unei persoane care nu-l cunoştea cu adevărat, care nu l-ar judeca Nu putea să-i povestească lui Anne ce se întâmpla, de fapt, date fiind depresia ei şi aşteptările ca el să aibă succes Nu-i spusese că lucrurile nu mergeau bine şi, odată ce începuse prin a nu-i spune, nu putea brusc să-i povestească despre cât de proastă era situaţia Bruce părea să înţeleagă Era uşor să-l placi, cu felul lui cald şi deschis de a fi Era broker de meserie Avusese şi ani mai buni, şi ani mai proşti Trebuia să fii tare, să depăşeşti perioadele grele — Nu e mereu uşor, a zis Bruce, aşezat lângă el, în costumul lui scump, bine croit — Asta e clar, a fost Marco de acord Într-o zi, Marco a băut un pic prea mult la bar Mai târziu, pe malul râului, i-a povestit lui Bruce mai mult decât voia Pur şi simplu i-a scăpat problema lui cu socrii Bruce ştia să asculte — Le datorez o grămadă de bani, i-a mărturisit Marco — Sunt socrii tăi Doar n-or să te omoare dacă nu poţi să le dai banii înapoi, a zis Bruce privind spre râu — Poate ar fi mai bine aşa, a răspuns Marco amărât Marco a explicat ce putere aveau părinţii soţiei asupra lui: firma, casă, chiar şi încercările de a-i întoarce soţia împotriva lui — Aş spune că te cam strâng de coaie, a zis Bruce strâmbând din buze — Mda Marco şi-a dat jos haina şi a aruncat-o pe spătarul băncii; era vară şi serile erau călduroase — Ce o să faci? — Nu ştiu — Ai putea să le mai ceri un împrumut, ca să faci faţă până îşi revine firma, a sugerat Bruce Unde merge mia merge şi suta — Nu cred Bruce l-a privit în ochi — De ce nu? Nu fi fraier! Întreabă-i şi gata! Ieşi din rahat! O fi ruşinos, dar e sănătos Oricum, or să vrea să-şi protejeze investiţia Măcar dă-le opţiunea asta Marco s-a gândit la asta Indiferent cât îi displăcea ideea, era logic să-i spună adevărul lui Richard, să-i spună că firma avea probleme Putea să-l roage să păstreze secretul, să nu le îngrijoreze şi pe Alice şi pe Anne cu asta La urma urmei, firmele dădeau faliment tot timpul Aşa era mersul economiei Vremurile erau mult mai grele acum decât atunci când începuse Richard să facă afaceri Sigur, Richard n-ar vedea lucrurile la fel Sau n-ar recunoaşte asta niciodată — Întreabă-l pe socrul tău, l-a sfătuit Bruce Nu te duce la bancă Marco nu i-a spus lui Bruce, dar se dusese deja la bancă Făcuse o ipotecă pe casă cu câteva luni înainte Lui Anne îi spusese că făcuse asta ca să-şi dezvolte afacerea într-o perioadă de creştere intensă, iar ea nu-i pusese întrebări O rugase să promită că nu le va zice părinţilor ei A spus că ei deja îşi băgau nasul prea mult în treburile lor — Poate, a zis Marco S-a gândit la asta două zile A dormit prost În cele din urmă, s-a hotărât să vorbească cu socrul lui De câte ori avea de discutat despre chestiuni financiare cu părinţii lui Anne, cu Richard stătea de vorbă Aşa îi plăcea lui Richard Marco şi-a luat inima în dinţi, l-a sunat pe Richard şi l-a întrebat dacă se pot întâlni să bea ceva Richard a părut surprins, dar a sugerat barul de la Country Club Sigur că da Al dracului, trebuia să fie mereu pe terenul lui Când a ajuns, Marco era agitat şi a dat băutura pe gât A încercat să o ia mai domol când a ajuns la cuburile de gheaţă Richard s-a holbat la el — Despre ce e vorba, Marco? a întrebat el Marco a ezitat — Firma nu merge pe cât de bine mi-aş dori eu Richard a devenit imediat precaut — Cât de grav e? a întrebat el Asta ura Marco la socrul lui Îi plăcea să-l umilească Nu-l lăsa să-şi păstreze demnitatea Nu putea să fie generos — Destul de rău, de fapt, a zis Marco Am pierdut nişte clienţi Unii nu au plătit Am ceva probleme cu lichidităţile acum — Înţeleg, a zis Richard şi şi-a terminat băutura A urmat o tăcere lungă Marco şi-a dat seama că Richard nu avea să-l ajute Şi-a ridicat privirea din pahar şi s-a uitat la chipul sever al socrului său — Ai putea să-mi mai dai un împrumut ca să trec peste perioada asta grea? a întrebat Marco L-am putea structura ca pe un împrumut adevărat Vreau să plătesc dobândă de data asta Marco nu luase de fapt în calcul posibilitatea ca socrul lui să-l refuze Nu credea că Richard ar face una ca asta, pentru că, în cazul acesta, ce s-ar fi întâmplat cu fiica lui? Evitase mai degrabă înjosirea, momentul ăsta, de a cere ajutor, de a ajunge la mâna lui Richard Richard i-a întors o privire rece — Nu, a zis el Chiar şi atunci, Marco nu a înţeles A crezut că Richard vorbea despre dobândă — Nu, serios Vreau să plătesc dobândă O sută de mii ar fi de ajuns Richard s-a aplecat în faţă, dominând măsuţa dintre ei — Am spus nu Marco a simţit cum căldura îi cuprindea tot corpul, până la gât, iar faţa i s-a înroşit brusc Nu a zis nimic Nu-i venea să creadă că Richard vorbea serios — Nu-ţi mai dăm bani, Marco, a spus Richard Nici nu-ţi mai împrumutăm bani Eşti pe cont propriu S-a aşezat la loc în fotoliul lui confortabil de club — Recunosc o investiţie proastă de la o poştă Marco nu ştia ce să zică Nu avea de gând să implore Când Richard se hotăra, nu mai aveai ce să faci Şi era evident că luase o decizie — Alice este de acord cu mine şi hotărâserăm deja să nu-ţi mai dăm niciun ajutor, a adăugat Richard Dar cu fiica voastră cum rămâne? a dat să întrebe Marco, însă cuvintele i s-au oprit în gât Şi-a dat seama pe urmă că ştia deja răspunsul Richard avea să-i povestească lui Anne ce se întâmplase Avea să-i spună fiicei lui ce alegere proastă făcuse când se căsătorise cu Marco Richard şi Alice nu-l simpatizaseră niciodată Aşteptaseră răbdători ziua aceasta Voiau ca Anne să-l părăsească Să-i ia copilul şi să-l părăsească Sigur că asta voiau Marco nu putea să-i lase să facă aşa ceva S-a ridicat brusc, lovindu-se la genunchi de măsuţa dintre ei — Foarte bine, a zis el O să mă descurc singur I-a întors spatele şi a ieşit din hol, orbit de furie şi de ruşine O să-i spună el primul lui Anne O să-i spună ce ticălos era tatăl ei în realitate Era după-amiaza târziu Avea timp să mai bea un pahar înainte să se ducă acasă A mers la barul obişnuit să bea ceva repede şi apoi să se plimbe Bruce era deja acolo, pe bancă Atunci s-a întâmplat Atunci a pornit pe un drum fără întoarcere Capitolul treizeci — Arăţi ca dracu’, i-a zis Bruce când Marco s-a aşezat lângă el pe bancă Marco era amorţit Îşi luase inima în dinţi ca să întrebe, dar nu se gândise la posibilitatea ca Richard să-l refuze Firma lui putea fi salvată, Marco era sigur de asta Avea nişte datorii mari, clienţi care nu plătiseră Dar avea şi nişte clienţi noi potenţiali, doar că se hotărau greu Lucrurile încă mai puteau să se îndrepte, îi mai trebuiau puţini bani ca să depăşească criza Încă era ambiţios Încă avea încredere în el Îi trebuia numai un răgaz Îi trebuiau nişte bani — Am nevoie de nişte bani, i-a zis Marco lui Bruce Ştii vreun cămătar? Glumea numai pe jumătate Ştia cât de disperat probabil părea Însă Bruce l-a luat în serios S-a întors într-o parte ca să-l privească — Nu, nu cunosc cămătari şi oricum nu vrei să te împrumuţi de la ei, a zis Bruce — Păi, nu ştiu ce dracu’ să fac altceva, a zis Marco, trecându-şi disperat mâna prin păr şi privind furios spre râu — Ai putea să declari faliment şi s-o iei de la capăt, a zis Bruce O grămadă de oameni fac asta — Nu pot, a zis Marco încăpăţânat — De ce? a întrebat Bruce — Pentru că asta ar omorî-o pe nevastă-mea E e fragilă acum După naştere Ştii tu Marco s-a aplecat în faţă, şi-a sprijinit coatele pe genunchi şi bărbia în mâini — Ai un copil mic? a zis Bruce, părând surprins — Da, a răspuns Marco, ridicându-şi privirea O fetiţă Bruce s-a lăsat pe spate şi l-a privit insistent pe Marco — Ce e? a zis Marco — Nimic, a spus repede Bruce — Nu, voiai să zici ceva, a spus Marco, îndreptându-şi spatele Era clar că Bruce avea o idee — Ce părere au părinţii soţiei tale despre nepoţica lor? Marco a spus: — O răsfaţă E singura lor nepoată Ştiu la ce te gândeşti O să-i dea bani pentru educaţie, probabil o să înfiinţeze un fond pentru ea, pe care să-l utilizeze când o să împlinească douăzeci şi unu de ani, dar eu nu o să mă pot atinge de banii ăia Nu mă ajută cu nimic — Ba da, dacă ai un pic de imaginaţie, a spus Bruce, înclinând capul spre el Marco l-a privit lung — Ce vrei să spui? Bruce s-a aplecat spre el şi a vorbit mai încet: — Eşti dispus să-ţi asumi un risc mic? — Despre ce vorbeşti? Marco s-a uitat în jur ca să vadă dacă era cineva pe-aproape care ar fi putut să-i audă, dar erau singuri — Nu vor să-ţi dea bani ţie, dar pun pariu că ar scoate destul de repede bani din buzunar ca să-şi recupereze singura nepoată — Ce propui? a şoptit Marco Însă ştia răspunsul Cei doi bărbaţi s-au măsurat din priviri Dacă Marco n-ar fi băut deja două pahare, mai ales acel prim pahar de rău augur cu socrul lui, poate că l-ar fi refuzat ferm pe Bruce, s-ar fi dus acasă la soţia lui şi i-ar fi povestit totul, aşa cum plănuise Ar fi declarat faliment şi ar fi luat-o de la capăt Încă aveau casa Se aveau unul pe altul şi pe Cora Dar Marco se oprise şi la un magazin de băuturi alcoolice pe drum spre râu Cumpărase o sticlă, într-o pungă de hârtie A deschis-o, i-a oferit şi prietenului său să bea, apoi a tras o duşcă mare direct din sticlă Alcoolul a înceţoşat lucrurile un pic, a făcut totul să pară mai puţin imposibil Bruce a vorbit încet — Înscenezi o răpire Nu una adevărată, ci doar de ochii lumii Nimeni nu are de suferit Marco s-a holbat la el S-a apropiat şi a şoptit: — Cum poate să meargă aşa ceva? Pentru poliţie ar fi o răpire adevărată — Da, dar dacă procedezi cum trebuie, e infracţiunea perfectă Părinţii soţiei tale plătesc, tu îţi iei copilul înapoi, totul se termină în vreo două zile Odată ce copilul ajunge înapoi acasă, poliţia îşi pierde interesul Marco a răsucit ideea pe toate părţile în minte Băutura făcea ca aceasta să nu i se pară chiar aşa nebunească — Nu ştiu, a zis el îngrijorat — Ai altă idee mai bună? l-a dojenit Bruce, întinzându-i punga de hârtie cu sticla deschisă Au discutat detaliile, mai întâi ipotetic Marco putea să simuleze că-şi răpeşte propriul copil Apoi i-l dădea lui Bruce, care îl ducea în cabana lui din munţi, în Catskills, vreo două zile Avea şi el trei copii, mari deja, dar ştia cum să aibă grijă de un bebeluş Trebuiau să-şi ia telefoane mobile de unică folosinţă, cu cartelă, nedetectabile, ca să comunice prin intermediul lor Marco trebuia să şi-l ascundă pe al lui undeva — Aş avea nevoie cam de o sută de mii, a zis Marco privind spre râu, urmărind păsările care se roteau în aer deasupra lui Bruce a pufnit în râs — Eşti nebun? — Cum adică? a zis Marco — Dacă te prind, pedeapsa e aceeaşi, indiferent dacă ceri o sută de mii sau o sută de milioane Măcar fă să merite efortul N-are rost să facem asta pentru mărunţiş Marco şi Bruce şi-au plimbat sticla de la unul la altul cât timp Marco a reflectat la asta Din câte ştia el, Richard şi Alice Dries aveau o avere de vreo cincisprezece milioane Aveau bani Dacă Marco primea un milion, putea să-şi salveze afacerea şi să-şi achite ipoteca, fără alt ajutor de la părinţii lui Anne Cel puţin, nu un ajutor direct Ar fi drăguţ să-i sufle vreo două milioane nenorocitului de Richard S-au hotărât asupra unei răscumpărări de două milioane, împărţită pe jumătate — Nu-i rău pentru o muncă de două zile, l-a asigurat Bruce Marco a decis că asta trebuia să se întâmple curând Cu cât aştepta mai mult, cu atât îşi pierdea curajul A zis: — Mâine seară noi ieşim, am fost invitaţi la o petrecere la nişte vecini O să vină bona, dar mereu adoarme pe canapea, cu căştile în urechi — Ai putea să ieşi la ţigară, să te furişezi până acasă şi să mi-o aduci pe aia mică, a zis Bruce Marco s-a gândit Putea să meargă Au pus la punct detaliile Acum, dacă ar putea alege un moment în care să se întoarcă şi să schimbe totul, acela ar fi când l-a cunoscut pe Bruce Ce bine ar fi fost dacă n-ar fi făcut plimbarea aceea prin aerul primăvăratic până la râu, dacă nu s-ar fi aşezat pe banca aceea, dacă Bruce n-ar fi trecut pe acolo din întâmplare Dacă s-ar fi ridicat şi ar fi plecat în ziua în care Bruce s-a aşezat lângă el şi dacă nu ar fi avut loc conversaţia care, cu timpul, a dus la prietenie Cât de diferit ar sta lucrurile acum! Nu credea că poliţia va putea să găsească vreun martor care să confirme că el şi Bruce se cunoşteau Întâlnirile lor erau mai degrabă sporadice, imprevizibile Singurii oameni din apropiere erau cei care, din când în când, alergau pe lângă ei sau treceau în goană pe role Nu-şi făcuse griji despre asta nici înainte, pentru că nimeni nu avea să-l mai vadă vreodată pe Bruce Se pregătea să se retragă; avea să-şi ia milionul şi să dispară Numai că acum Bruce e mort Iar Marco a încurcat-o rău de tot Trebuie să-l sune pe Richard, de asta a venit la birou; să scape de Anne ca să poată avea o conversaţie privată cu tatăl ei Trebuie să ştie ce se întâmplă cu Cora, dacă Richard a mai stabilit ceva cu răpitorii Ezită Nu suportă gândul că ar putea primi alte veşti proaste Indiferent ce se întâmplă în rest, trebuie să o recupereze pe Cora Trebuie să aibă încredere în Richard De restul se va ocupa mai târziu Ia telefonul şi formează numărul socrului său Intră direct în mesageria vocală Futu-i! Lasă un mesaj scurt: — Sunt Marco, sună-mă Vreau să ştiu ce se întâmplă Se ridică şi începe să se plimbe agitat prin birou, ca un om deja încuiat într-o celulă • Lui Anne i se pare că îşi aude copilul plângând Probabil că acum Cora tocmai se trezeşte din somn Îşi scoate mănuşile de grădinărit, intră repede în casă şi se spală pe mâini la chiuveta din bucătărie O aude pe Cora la etaj, în pătuţ, plângând după ea — Imediat, iubirea mea, strigă ea Vin acum Se simte fericită Anne urcă în fugă scările ca să-şi ia bebeluşul, fredonând încetişor Intră în camera copilului Totul arată la fel, dar pătuţul este gol Brusc îşi aminteşte şi e ca şi cum ar fi doborâtă violent de talazuri Se prăbuşeşte pe scaunul de alăptat Nu se simte bine şi ştie şi ea Ar trebui să cheme pe cineva Pe mama ei Dar nu face asta În schimb, se tot leagănă înainte şi înapoi în scaun Ar vrea să dea vina pe Cynthia pentru toate problemele ei, dar ştie că nu Cynthia i-a luat copilul Cynthia a încercat să-i fure doar soţul, pe care Anne nici măcar nu e sigură că îl mai vrea Sunt zile în care se gândeşte că Marco şi Cynthia merită unul pe altul Acum, Anne o aude pe Cynthia de partea cealaltă a peretelui şi toată ura ei se transformă într-o furie puternică Pentru că, dacă nu s-ar fi dus la Cynthia în seara aceea, dacă Cynthia nu le-ar fi cerut să nu meargă cu copilul, nimic din toate astea nu s-ar fi întâmplat Acum, copilul ei ar fi acasă Anne se studiază în oglinda spartă din baia de la etaj, pe care tot nu au înlocuit-o La rândul ei, pare să aibă chipul spart într-o sută de bucăţele Abia dacă recunoaşte persoana care o priveşte din oglindă Se spală pe faţă, se piaptănă Intră în dormitor, se îmbracă cu o cămaşă curată şi cu alţi blugi Verifică dacă sunt reporteri în faţa casei, dar au plecat toţi Apoi, se duce la casa de alături şi sună la uşă Răspunde Cynthia, evident surprinsă să o vadă pe Anne la uşă — Pot să intru? întreabă Anne Chiar şi pentru o zi petrecută acasă, Cynthia este îmbrăcată frumos: pantaloni Capri şi o bluză drăguţă de mătase Cynthia o priveşte precaut o secundă, apoi deschide uşa larg şi spune: — Bine Anne intră — Vrei o cafea? Aş putea să fac acum, se oferă Cynthia Graham e plecat Se întoarce mâine seară, târziu — Sigur, zice Anne, urmând-o în bucătărie Acum că a ajuns aici, se întreabă cum să înceapă Vrea să afle adevărul Ar trebui să fie prietenoasă? Acuzatoare? Ultima dată când a fost în casa asta, totul era încă normal Pare că s-a întâmplat cu mult timp în urmă Într-o altă viaţă În bucătărie, Anne se uită la uşa glisantă care dă în curtea din spate Vede scaunele din curte Şi-o imaginează pe Cynthia în poala lui Marco, pe unul dintre scaunele acelea, în timp ce bărbatul mort îi duce copilul departe cu maşina lui Este extrem de furioasă, dar are grijă să nu arate asta Ştie să-şi ascundă furia Se preface Nu aşa procedează toată lumea? Toţi simulează, toţi se prefac a fi altfel decât sunt Întreaga lume este construită pe minciuni şi înşelăciuni Cynthia este o mincinoasă, la fel ca soţul ei, Marco Deodată, Anne se simte ameţită şi se aşază la masă Cynthia porneşte cafetiera, apoi se întoarce cu faţa spre ea, sprijinindu-se de blatul din bucătărie De unde stă Anne, Cynthia pare mai înaltă şi cu picioare mai lungi ca niciodată Anne îşi dă seama că este geloasă, ridicol de geloasă, pe Cynthia Iar Cynthia ştie asta Niciuna nu pare să vrea să înceapă conversaţia Este stânjenitor În cele din urmă, Cynthia spune: — Cum mai merge ancheta? Fac vreun progres? Are o expresie îngrijorată în timpul ăsta, dar Anne nu se lasă păcălită Se uită la ea şi spune: — N-o să-mi văd niciodată copilul Spune asta calm, de parcă ar vorbi despre vreme Se simte deconectată, nelegată de nimic Brusc, îşi dă seama că a fost o greşeală să vină aici Nu este destul de puternică să o confrunte singură pe Cynthia E periculos Îi este frică de Cynthia Dar de ce? Ce poate să-i facă Cynthia, după toate câte s-au întâmplat? Ba, după câte a pierdut Anne, ar trebui să se simtă invincibilă Nu mai are nimic de pierdut Cynthia e cea care ar trebui să se teamă de ea Apoi Anne înţelege Îngheaţă toată Anne se teme de ea însăşi Se teme de ce ar putea să facă Trebuie să plece Se ridică brusc în picioare — Trebuie să plec, zice ea repede — De ce? Abia ai venit, răspunde Cynthia, surprinsă O priveşte cu atenţie — Te simţi bine? Anne se prăbuşeşte la loc pe scaun şi îşi pune capul între genunchi Cynthia se apropie şi se lasă pe vine lângă ea Îşi pune uşor una din mâinile cu manichiură impecabilă pe spatele lui Anne Lui Anne îi e frică să nu leşine; îi vine să vomite Inspiră adânc, aşteptând să-i treacă senzaţia Dacă are răbdare şi respiră, senzaţia de rău o să dispară — Uite, bea nişte cafea, o invită Cynthia Cafeina o să te ajute Anne îşi îndreaptă capul şi se uită la Cynthia cum toarnă cafeaua Femeii ăsteia nu-i pasă deloc de ea, dar îi face cafea, cu lapte şi zahăr, şi i-o aduce la masă, ca pe vremuri Anne ia o înghiţitură, apoi încă una Cynthia avea dreptate, chiar se simte mai bine Cafeaua îi limpezeşte mintea, acum poate să gândească Mai ia o gură şi pune ceaşca pe masă Cynthia s-a aşezat în faţa ei — De când durează aventura ta cu soţul meu? întreabă Anne Are un ton pragmatic, surprinzător de neutru, având în vedere cât este ea de furioasă Dacă ar auzi-o cineva, ar crede că nu îi pasă Cynthia se sprijină de spătar şi îşi încrucişează braţele peste pieptul generos — Nu am nicio aventură cu soţul tău, spune ea la fel de rece — Termină cu prostiile, îi zice Anne pe un ton ciudat de prietenesc Ştiu tot Cynthia pare surprinsă — Cum adică? Nu e nimic de ştiut Nu am nicio aventură cu Marco Ne-am pipăit un pic în curtea din spate ultima dată când aţi venit aici, dar a fost o chestie nevinovată De adolescenţi Era beat Amândoi eram beţi Ne-a luat valul Nu a însemnat nimic A fost prima şi singura dată când ne-am atins — Nu ştiu de ce negaţi amândoi Ştiu că aveţi o aventură, insistă Anne, privind-o pe Cynthia peste marginea ceştii de cafea Cynthia o priveşte din partea cealaltă a mesei, ţinând ceaşca de cafea cu ambele mâini — Ţi-am spus şi ţie şi am spus şi poliţiştilor când au venit aici, că doar ne-am prostit un pic afară Eram beţi, asta a fost tot Nu s-a întâmplat nimic între mine şi Marco nici înainte, nici de atunci încoace Nici măcar nu l-am mai văzut din noaptea răpirii Îţi imaginezi, Anne Îi vorbeşte de sus — Nu mă minţi! şuieră Anne deodată L-am văzut pe Marco ieşind pe uşa din spate a casei tale ieri după-amiază Cynthia înlemneşte — Aşa că nu mă minţi, nu-mi spune că nu l-ai mai văzut! Şi ştiu şi despre telefonul mobil — Ce telefon mobil? Cynthia ridică dintr-una din sprâncenele perfect pensate — Nu mai contează, zice Anne, voind să ia îndărăt ultimele cuvinte Îşi aduce aminte că telefonul putea să fie pentru altcineva E atât de derutant tot ce s-a întâmplat! Abia dacă mai înţelege ceva Simte că o ia razna Şi înainte era sensibilă, dar acum acum copilul ei a dispărut, soţul o înşală, o minte cine n-ar lua-o razna în situaţia asta? Nimeni n-ar putea s-o învinuiască Nimeni n-ar putea s-o condamne dacă ar face ceva nebunesc Acum, expresia Cynthiei se schimbă Îngrijorarea falsă dispare şi în locul ei apare o privire rece — Chiar vrei să ştii ce se întâmplă, Anne? Eşti sigură că vrei să ştii? Anne o priveşte, dezorientată de schimbarea tonului Şi-o imaginează pe Cynthia ca pe o liceană agresivă, fata înaltă şi frumoasă care necăjea fetele scunde, plinuţe, fără pic de încredere în ele, aşa, ca ea — Da, vreau să ştiu — Eşti sigură? Pentru că, odată ce îţi spun, nu mai pot să retrag ce-am zis Cynthia îşi pune ceaşca de cafea pe masă — Sunt mai puternică decât crezi, răspunde Anne Vocea îi e oarecum stridentă Pune şi ea ceaşca jos, se apleacă peste masă şi zice: — Mi-am pierdut copilul Ce-ar mai putea să mă rănească acum? Cynthia zâmbeşte, dar este un zâmbet rece, calculat Se lasă pe spate în scaun şi se uită la Anne de parcă ar încerca să ia o decizie — Cred că habar n-ai ce se întâmplă, de fapt, spune ea — Atunci de ce nu-mi zici tu? ripostează Anne Cynthia se ridică şi îşi împinge scaunul înapoi, cu un scârţâit pe podeaua bucătăriei — Bine Rămâi aici Lipsesc numai un minut Cynthia iese din bucătărie şi urcă scările la etaj Anne se întreabă ce ar putea avea Cynthia să-i arate Îi trece prin gând să fugă de acolo Cât adevăr poate suporta? Poate are fotografii Cu ea şi cu Marco împreună Cynthia este fotograf Şi e genul de femeie care îşi face poze, pentru că este aşa superbă şi vanitoasă Poate că o să-i arate lui Anne poze cu ea în pat cu Marco Iar expresia de pe chipul lui Marco va fi complet diferită de expresia pe care o are când face dragoste cu ea Anne se ridică în picioare Tocmai vrea să iasă pe uşa glisantă din sticlă când Cynthia apare în bucătărie cu un laptop în mână — Ţi-ai pierdut curajul? întreabă ea — Nu, voiam doar nişte aer curat, minte Anne, închizând uşa la loc şi întorcându-se la masă Cynthia pune laptopul pe masa de bucătărie şi îl deschide Se aşază amândouă şi aşteaptă câteva minute până când porneşte Cynthia îi spune: — Îmi pare tare rău pentru asta, Anne, sincer Anne o priveşte mânioasă, fără s-o creadă, apoi îşi îndreaptă atenţia reticent spre ecran Nu se aştepta la asta Este o înregistrare în alb-negru în care se vede curtea din spate a Cynthiei şi, mai departe, curtea lui Anne Observă data şi ora din partea de jos a ecranului Anne îngheaţă complet — Aşteaptă, îi spune Cynthia O să-l vadă pe bărbatul mort acum luându-i copilul Aşa de crudă este Cynthia Şi tot timpul ăsta a avut o filmare cu el — De ce nu ai arătat-o poliţiei? cere Anne să ştie, cu privirea fixată pe ecran, aşteptând Nu-i vine să creadă când îl vede pe Marco apărând la uşa lor din spate la 12:31 şi răsucind becul de la detectorul de mişcare Lumina se stinge Anne simte cum i se scurge tot sângele din extremităţi Îl vede pe Marco intrând în casă Trec două minute Apoi uşa din spate se deschide Marco iese din casă cu Cora în braţe, învelită cu păturica ei albă Se uită în jur ca să vadă dacă îl observă careva, priveşte direct la camera de luat vederi, apoi merge repede spre garaj şi intră Inima lui Anne bate să-i iasă din piept După un minut, îl vede pe Marco ieşind din garaj fără copil Este 12:34 Traversează curtea spre casă, unde silueta lui dispare pentru scurt timp, apoi reapare în curtea din spate a familiei Stillwell — Aşa că, vezi tu, Anne, spune Cynthia în liniştea ce urmează şocului, nu era vorba că eu şi Marco avem o aventură Marco ţi-a răpit copilul Anne este stupefiată, îngrozită şi incapabilă să răspundă Cynthia spune: — Mai bine îl întrebi pe el unde e Cora Capitolul treizeci şi unu Cynthia se aşază confortabil pe scaun şi spune: — Aş putea să duc asta la poliţie sau poate ai prefera să n-o fac? Provii dintr-o familie cu bani, nu-i aşa? Anne o ia la goană Trage uşa glisantă şi fuge, lăsând-o pe Cynthia singură la masă, cu laptopul Imaginea lui Marco ducând-o în braţe pe Cora la garajul lor la 12:33 noaptea s-a fixat pe retina lui Anne şi i s-a înfipt adânc în creier Nu-şi va mai scoate niciodată imaginea aceea din cap Marco a luat fetiţa A minţit-o tot timpul ăsta Anne nu ştie cu cine s-a măritat Aleargă acasă şi intră pe uşa din spate Abia poate să respire Se prăbuşeşte pe jos în bucătărie, sprijinindu-se de dulapuri, hohotind şi tremurând Plânge cu respiraţia întretăiată şi vede aceleaşi imagini în minte, la nesfârşit Totul se schimbă acum Marco a luat copilul Dar de ce? De ce a făcut aşa ceva? Nu poate fi din cauză că fetiţa era deja moartă şi el a luat-o ca s-o protejeze pe ea Detectivul Rasbach i-a explicat deja că asta pur şi simplu nu era posibil Dacă ea ar fi omorât-o pe Cora şi Marco ar fi descoperit asta la 12:30, n-ar fi putut să cheme un complice acolo până la 12:35 Iar acum ştie că el a scos-o pe Cora din casă exact la 12:33 Probabil a aranjat ca altcineva, bărbatul mort acum, să-l aştepte în maşină în garaj la 12:30, când Marco ştia că era rândul lui să meargă la Cora Deci a planificat tot A planificat! Cu bărbatul ăsta care este mort acum Bărbatul pe care crede că l-a mai văzut înainte Unde l-a mai văzut ea oare? Marco a fost în spatele întregii poveşti de la bun început şi ea habar n-a avut Marco a răpit copilul împreună cu celălalt bărbat, care acum e mort Unde e fetiţa ei acum? Cine a luat-o de la bărbatul din cabană? Ce dracu’ s-a întâmplat? Cum a putut să facă aşa ceva? Anne stă pe jos în bucătărie, cu genunchii la piept, încercând să descâlcească totul Se gândeşte să se întoarcă la secţia de poliţie şi să-i povestească detectivului Rasbach ce a văzut Ar putea să ia înregistrarea de la Cynthia Bănuieşte de ce Cynthia nu a dus-o deja la poliţie, probabil îl şantajează pe Marco cu ea Vrea să-l aibă în puterea ei Cynthia este genul ăla de femeie De ce ar răpi-o Marco pe Cora? Dacă nu a făcut asta ca s-o protejeze pe Anne, înseamnă că a avut motive egoiste Singurul motiv posibil sunt banii Voia banii de răscumpărare Banii părinţilor ei Concluzia asta o îngrozeşte Acum ştie că afacerea nu merge bine Îşi aduce aminte că Marco a pus-o să semneze nişte acte de ipotecă pe casă în urmă cu câteva luni ca să primească lichidităţi pentru planurile lui de dezvoltare Ea a crezut că firma creştea mai repede decât se aşteptase el, că totul era în regulă Dar poate că el a minţit-o şi atunci Totul se leagă Afacerea pe butuci, ipotecarea casei şi, în cele din urmă, aranjarea răpirii propriului copil ca să ia banii de răscumpărare de la părinţii ei De ce nu i-a spus Marco despre problemele pe care le avea cu afacerea? Ar fi putut să se ducă împreună la părinţii ei, să le mai ceară bani De ce a făcut aşa o prostie? De ce a luat-o pe fetiţa lor iubită şi i-a dat-o bărbatului aceluia care a fost omorât în bătaie cu o lopată? Oare Marco s-a dus la cabană după ce i-au fost luaţi banii de răscumpărare, i-a cerut socoteală bărbatului şi l-a omorât într-un acces de furie? Este Marco şi criminal? Ar fi avut timp să se ducă tocmai până la cabană şi înapoi fără ca ea să observe? Încearcă să-şi aducă aminte ce zi este, încearcă să treacă în revistă fiecare zi care a trecut de la răpire, dar în mintea ei este un haos de nedescris Telefonul mobil făcea parte din planul ăsta? Îşi dă seama că de la început s-a înşelat Nu era vorba despre vreo aventură cu Cynthia sau cu altcineva Era vorba despre răpire Marco a răpit-o pe fiica lor Bărbatul cu care s-a căsătorit ea Apoi a stat acolo, în bucătăria lor, şi i-a spus că bărbatul mort i se părea cunoscut Brusc, îi este frică de propriul soţ Nu ştie cine sau ce anume este el Începe să înţeleagă de ce este capabil A iubit-o vreodată sau s-a căsătorit cu ea pentru bani? Ce să facă ea acum? Să se ducă la poliţie să le spună ce ştie? Ce se întâmplă cu Cora în cazul ăsta? După multă vreme, Anne se ridică de la podea Se sileşte să urce repede în dormitor Tremurând, scoate o valiză mică şi începe să-şi pună lucrurile în ea • Anne coboară din taxi în faţa aleii pietruite, circulare, a casei părinţilor ei, în care a crescut În spatele clădirii maiestuoase din piatră, cu grădinile ei luxuriante, îngrijite profesionist, se află o ravenă împădurită Anne plăteşte şoferul şi rămâne acolo un minut, cu valiza la picioare, uitându-se la casă Aici, distanţele dintre case sunt mari N-o s-o vadă nimeni, decât dacă mama ei este acolo şi se întâmplă să se uite pe fereastră Îşi aminteşte clar ziua în care a ieşit din casa aceasta, s-a urcat pe motocicletă în spatele lui Marco şi a hotărât că este îndrăgostită S-au întâmplat atâtea între timp S-au schimbat atâtea Nu-i place să se întoarcă la părinţii ei E ca şi cum ar recunoaşte că au avut dreptate în privinţa lui Marco în tot acest timp Nu vrea să creadă, dar a văzut dovada cu ochii ei Nu a ţinut cont de voinţa lor când s-a măritat cu Marco Atunci ştia exact ce gândea şi ce simţea Acum nu mai ştie nimic Acolo, în capătul aleii părinţilor ei, aşa, din senin, Anne îşi aminteşte deodată unde l-a văzut pe bărbatul mort Tremură ca o frunză în vânt, încercând să înţeleagă această informaţie nouă Apoi scoate telefonul mobil şi cheamă un alt taxi • Marco încearcă din nou să vorbească cu Richard şi mai lasă un mesaj lapidar în mesageria vocală Richard îl pedepseşte, neţinându-l la curent cu ce se întâmplă O să se ocupe singur de problemă şi o să-l anunţe pe Marco abia când se termină totul, când Cora este recuperată teafără Dacă este recuperată Până şi Marco recunoaşte în sinea lui că poate este mai bine aşa Dacă poate cineva s-o scoată la capăt în situaţia asta, atunci persoana aceea este Richard Richard cu sacii lui cu bani şi nervii lui de oţel Marco este epuizat, fizic şi emoţional Nu vrea decât să se întindă pe canapeaua din biroul lui, să doarmă câteva ore şi să fie trezit de soneria telefonului ca să afle că faţa lui este acasă din nou Dar apoi? Ce se întâmplă după aceea? Îşi aduce aminte că în fundul unui sertar, în dulap, este o sticlă deschisă de scotch Se opreşte din mers şi deschide sertarul dulapului Sticla este pe jumătate goală Scoate un pahar, şi acesta ascuns în dulap, şi îşi toarnă zdravăn Apoi îşi reia mersul prin birou Marco nici nu vrea să se gândească la posibilitatea de a n-o mai vedea niciodată pe Cora Este îngrozit şi de ideea de a fi arestat şi băgat la închisoare Este sigur că, dacă va fi arestat, avocatul cu şansele cele mai mari să-i obţină achitarea, Aubrey West, nu îl va mai reprezenta Pentru că părinţii lui Anne nu vor plăti, iar Marco nu are destui bani să plătească singur un avocat de top Marco îşi umple iar paharul din sticla care stă acum deschisă pe stratul de protecţie de pe biroul lui scump şi îşi dă seama că deja se gândeşte la ce o să facă după ce va fi arestat Arestarea i se pare inevitabilă Anne nu îl va susţine, nu după ce va afla adevărul de la tatăl ei De ce i-ar mai sta alături? Îl va urî Dacă ea i-ar fi făcut asta lui, el n-ar ierta-o niciodată Apoi, mai e şi Cynthia cu înregistrarea ei Cu nasul adâncit în al treilea pahar, pentru prima dată Marco se gândeşte să spună poliţiei adevărul Dacă i-ar spune pur şi simplu lui Rasbach că da, s-a întâlnit cu Bruce, care s-a dovedit că e Derek Honig? Da, avea necazuri cu firma Da, socrul lui a refuzat să-l ajute Da, a plănuit să-şi răpească şi să-şi ascundă propriul copil vreo două zile, ca să ia banii de răscumpărare de la părinţii soţiei lui Dar, de fapt, n-a fost ideea lui A fost ideea lui Derek Honig Derek Honig a fost cel care i-a sugerat-o El a plănuit totul În mintea lui Marco, era doar o modalitate de a lua în avans o parte din moştenirea soţiei lui Nu trebuia să moară nimeni Nici complicele lui şi, cu siguranţă, nici copilul lui Şi Marco este o victimă Nu este nevinovat, dar e o victimă, totuşi Era disperat şi s-a anturat cu cineva care şi-a dat un nume fals, care l-a manipulat ca să-şi răpească fetiţa pentru propriul câştig Un avocat bun, ca Aubrey West, ar putea să întoarcă lucrurile în favoarea lui Ar putea să-i spună adevărul detectivului Rasbach Să-i spună tot După ce Cora este adusă înapoi acasă El s-ar duce la închisoare Dar Cora, dacă supravieţuieşte, ar rămâne cu mama ei Richard nu l-ar mai avea cu nimic la mână, iar Cynthia ar fi tare ghinionistă Poate Marco chiar s-ar asigura că este închisă pentru tentativă de şantaj Preţ de-o clipă, şi-o imaginează pe Cynthia într-o salopetă portocalie diformă, cu părul nespălat Îşi ridică privirea şi îşi surprinde reflexia în oglinda mare atârnată pe peretele de vizavi de fereastră Abia se mai recunoaşte Capitolul treizeci şi doi Când se lasă întunericul, Marco se întoarce în sfârşit acasă A băut prea mult, aşa că îşi lasă maşina la birou şi ia un taxi Ajunge acasă cu hainele boţite, cu ochii injectaţi, cu corpul tensionat la maximum, chiar şi cu tot alcoolul din el Descuie uşa de la intrare — Anne? strigă el, întrebându-se unde e Casa este scufundată în întuneric şi pare goală E foarte linişte Marco rămâne nemişcat, ascultând liniştea Poate nu e acasă — Anne? Vocea lui e mai puternică acum, îngrijorată Se duce mai departe în camera de zi Se opreşte când o vede Anne stă pe canapea pe întuneric, complet nemişcată În mâini are un cuţit mare; Marco recunoaşte cuţitul de carne din suportul din lemn pentru cuţite de pe blatul din bucătărie Tot sângele i se scurge în picioare Face un pas precaut în faţă şi încearcă s-o privească mai de-aproape Ce face pe întuneric, cu cuţitul în mână? — Anne? spune Marco, mai încet Anne pare să fie într-un fel de transă Îl sperie — Anne, ce s-a întâmplat? Vorbeşte cu ea aşa cum ar încerca să vorbească cu un animal periculos Când nu-i răspunde, o întreabă la fel de blând: — Ce faci cu cuţitul? Trebuie să aprindă lumina Se îndreaptă încet spre veioza de pe măsuţă — Nu te apropia de mine! Anne ridică cuţitul Marco se opreşte şi se holbează la ea, la felul în care ţine cuţitul, de parcă chiar vrea să-l folosească — Ştiu ce ai făcut, spune ea cu o voce joasă, disperată Marco se gândeşte repede Probabil Anne a vorbit cu tatăl ei Probabil lucrurile au mers foarte prost Marco este copleşit de disperare Îşi dă seama ce mult se baza pe socrul lui să o salveze pe Cora, să le-o aducă înapoi Dar e clar că totul s-a spulberat Copilul lor este dispărut pentru totdeauna Iar tatăl lui Anne i-a spus adevărul Şi acum asta, lovitura decisivă: soţia lui şi-a pierdut minţile — Ce-i cu cuţitul, Anne? întreabă Marco, forţându-se să pară calm — E ca să mă apăr — De cine să te aperi? — De tine — Nu ai nevoie să te aperi de mine, îi spune Marco pe întuneric Ce i-a povestit tatăl ei? Ce minciuni i-a zis? Nu şi-ar răni niciodată intenţionat soţia sau copilul Totul a fost o greşeală îngrozitoare Nu are motive să se teamă de el — Eşti periculos, Marco, cu planurile şi uneltirile tale — Te-ai întâlnit cu tatăl tău? — Nu — Dar ai vorbit cu el — Nu Marco nu înţelege — Cu cine ai vorbit? — Cu nimeni — De ce stai aici pe întuneric, cu un cuţit în mână? Vrea să aprindă lumina, dar nu vrea s-o sperie — Nu e adevărat, spune Anne, de parcă acum şi-ar aminti Am vorbit cu Cynthia Marco tace Este înspăimântat — Mi-a arătat înregistrarea Privirea pe care i-o aruncă este înfiorătoare Pe faţă i se citesc toată durerea şi furia Ura Marco se încovoaie; simte că i se înmoaie genunchii Totul s-a terminat acum Poate că Anne vrea să-l omoare pentru că i-a furat copilul Nu poate s-o învinuiască Îi vine să înşface cuţitul şi să se omoare singur Deodată încremeneşte Trebuie să vadă cuţitul Trebuie să vadă dacă l-a folosit, dar e prea întuneric Nu o vede suficient de bine ca să-şi dea seama dacă are sânge pe ea sau pe cuţit Mai face un pas spre ea şi se opreşte Ochii ei îl înspăimântă Ea spune: — Tu ai răpit-o pe Cora Am văzut cu ochii mei Ai scos-o din casă acoperită cu păturica ei şi ai dus-o în garaj Bărbatul ăla a plecat cu ea Ai plănuit tot M-ai minţit Şi ai continuat să mă minţi, tot timpul ăsta Vocea ei arată că nu-i vine să creadă — Apoi, când te-a tras pe sfoară, te-ai dus la cabana aia şi l-ai omorât în bătaie cu lopata Acum pare mai vie Marco este îngrozit — Nu, Anne, n-am făcut aşa ceva! — Apoi ai stat cu mine la masă în bucătărie şi mi-ai spus că ţi se pare cunoscut Lui Marco i se face rău Se gândeşte la cum trebuie să i se pară ei toate astea Cât de întortocheat a devenit totul Anne se apleacă în faţă; ţine cuţitul mare strâns cu amândouă mâinile — Am trăit cu tine aici tot timpul ăsta de când a fost furată Cora şi tu m-ai minţit încontinuu Ai minţit despre tot Îl priveşte fix şi şopteşte: — Nu ştiu cine eşti Marco rămâne cu ochii pe cuţit şi spune disperat: — E adevărat că am luat-o Am luat-o, Anne Dar nu e ceea ce crezi! Nu ştiu ce ţi-a spus Cynthia, ea nu ştie nimic despre toate astea Mă şantajează Încearcă să folosească înregistrarea aia ca să scoată bani de la mine Anne îl fixează cu ochii ei imenşi în întuneric — Pot să explic, Anne! Nu e aşa cum pare Ascultă-mă Am intrat în nişte necazuri financiare Firma nu mergea bine Am avut nişte ghinioane Apoi l-am cunoscut pe tipul ăsta, pe Derek Honig Marco ezită — Mi-a zis că îl cheamă Bruce Neeland Părea un tip de treabă, ne-am împrietenit El a sugerat răpirea A fost numai ideea lui Eu aveam nevoie de bani A zis c-o să fie rapid şi uşor, că nimeni n-o să aibă de suferit El a plănuit tot Se opreşte să-şi tragă sufletul Ea îl ţintuieşte cu o privire aspră Chiar şi aşa, pentru Marco este o uşurare să mărturisească, să-i spună adevărul — I-am dus-o pe Cora în garaj Trebuia să ne sune peste douăsprezece ore, iar noi s-o luăm înapoi peste două sau trei zile, maximum Trebuia să fie aşa rapid şi uşor, zice Marco cu amărăciune Dar apoi nu ne-a mai contactat Nu ştiam ce se întâmplă Am încercat să-l sun de pe telefonul pe care l-ai găsit, pentru asta era, dar nu mi-a răspuns deloc Nu ştiam ce să fac Nu aveam cum să dau de el altfel M-am gândit că poate a pierdut telefonul Sau că s-a speriat şi poate a omorât-o şi a fugit din ţară Vocea i-a devenit un suspin Se opreşte ca să-şi recapete controlul — Am intrat în panică Şi pentru mine a fost un iad, Anne, nici nu ştii — Nu-mi spune mie că nu ştiu! ţipă Anne la el Din cauza ta, copilul nostru a dispărut! Marco încearcă s-o calmeze vorbind mai încet Trebuie să-i spună tot, trebuie să se descarce — Apoi, când am primit salopeta prin poştă, am crezut că el ne contacta Că poate se întâmplase ceva cu mobilul şi îi era frică să mă sune direct Am crezut că încerca să ne-o dea înapoi Chiar şi când a crescut răscumpărarea la cinci milioane, nu m-am gândit Nu m-am gândit c-o să mă tragă pe sfoară Îmi făceam griji numai că părinţii tăi nu aveau să plătească M-am gândit că poate crescuse miza pentru că i se păruse că şi riscul era mai mare Marco se opreşte din vorbit un minut, copleşit de amintiri — Dar apoi, când am ajuns acolo, Cora nu era Izbucneşte în hohote de plâns — Trebuia să fie acolo Nu ştiu ce s-a întâmplat! Anne, îţi jur, niciodată n-am dorit să rănesc pe nimeni Mai ales pe Cora sau pe tine A căzut în genunchi pe jos, în faţa ei Anne ar putea să-i taie gâtul acum, dacă ar vrea Lui nici nu-i mai pasă — Cum ai putut? şopteşte Anne Cum ai putut să fii atât de prost? Marco îşi ridică privirea spre ea, nenorocit — De ce nu i-ai cerut bani tatălui meu, dacă aveai aşa mare nevoie de ei? — I-am cerut! zice Marco furios, dar m-a refuzat — Nu te cred Nu ar face asta — De ce aş minţi? — Pentru că doar asta faci, Marco! — Întreabă-l atunci! Se privesc încrâncenaţi o clipă După aceea, Marco spune mai încet — Ai toate motivele să mă urăşti, Anne Şi eu mă urăsc pentru ce am făcut Dar nu trebuie să-ţi fie frică de mine — Nici după ce l-ai omorât pe omul ăla în bătaie cu lopata? — N-am făcut eu asta! — De ce nu-mi spui tot, Marco? — Dar ţi-am spus tot! Nu eu l-am omorât pe bărbatul din cabană — Şi atunci cine l-a omorât? — Dacă am şti asta, am şti şi la cine e Cora! Derek nu i-ar fi făcut rău, sunt sigur de asta Nu i-ar fi făcut rău niciodată, altfel nu l-aş fi lăsat s-o ia Dar în timp ce spune asta, Marco este înspăimântat de uşurinţa cu care şi-a dat fiica altcuiva A fost atât de disperat, încât nici nu a mai prevăzut riscurile Însă disperarea de atunci nu e nimic în comparaţie cu ce simte acum De ce i-ar face Derek rău copilului? Nu ar avea niciun motiv Cu excepţia cazului în care s-a panicat Marco spune: — El voia numai să facă schimbul, să-şi ia banii şi să dispară Probabil altcineva a aflat că el o avea pe Cora, l-a omorât şi a luat-o Apoi ne-a înşelat pe noi Îi spune rugător: — Anne, trebuie să mă crezi, nu eu l-am omorât Cum aş fi putut? Ştii că în cea mai mare parte a timpului am fost aici cu tine sau la birou Nu aveam cum să-l omor Anne tace, gânditoare Apoi şopteşte: — Nu ştiu ce să mai cred — De asta m-am dus la poliţie, explică Marco Le-am spus că îl văzusem dând târcoale casei, ca să-l ancheteze Voiam să pun poliţia pe urmele lui, ca să afle cine l-a omorât, s-o găsească pe Cora, fără să mă dau de gol Dar, ca de obicei, n-au aflat nimic Adaugă, cu vocea frântă: — Deşi probabil nu mai durează mult până mă arestează — Or să te aresteze rapid dacă văd înregistrarea aia, mormăie Anne cu amărăciune Marco se uită la ea Nu ştie dacă ea ar vrea sau nu să-l aresteze poliţia E greu s-o citească acum — E adevărat că am luat-o pe Cora şi i-am dat-o lui Derek Am încercat să obţinem bani de la părinţii tăi Dar nu l-am omorât pe Derek Nu aş putea să omor pe nimeni, îţi jur! Îi pune tandru o mână pe genunchi — Anne, dă-mi cuţitul Ea se uită la cuţitul din mâinile ei de parcă nici nu ştia că e acolo Indiferent ce a făcut el, ce dezastru a provocat, Marco nu vrea să fie responsabil şi de alte rele Starea ei îl îngrijorează Se apropie şi îi ia încet cuţitul din mâini Ea nu i se opune Uşurat, vede că lama e curată Nu e sânge pe ea O studiază cu atenţie pe Anne, se uită la încheieturile ei Nicăieri nu e sânge Nu s-a rănit singură Cuţitul era pentru el, voia să se apere împotriva lui Marco pune cuţitul pe măsuţă, se ridică de pe podea şi se aşază lângă ea pe canapea, cu faţa la Anne O întreabă: — Ai vorbit cu tatăl tău azi? — Nu, dar am fost la părinţii mei, zice Anne — Parcă ai zis că nu te-ai văzut cu ei — Nu m-am văzut Mi-am făcut un bagaj, voiam să te părăsesc, zice ea tristă După ce am plecat de la Cynthia, după ce am văzut înregistrarea, te-am urât pentru ce ai făcut Vocea ei redevine agitată — Şi am crezut că eşti un criminal Mi s-a făcut frică de tine — Înţeleg că mă urăşti, Anne Înţeleg că nu mă vei ierta niciodată Rosteşte cuvintele gâtuit — Dar nu trebuie să-ţi fie frică de mine Nu sunt un criminal Ea îşi întoarce capul în partea cealaltă, de parcă n-ar mai suporta să se uite la el Spune: — M-am dus la părinţii mei, dar nu am intrat în casă — De ce? — Pentru că mi-am adus aminte unde îl văzusem pe omul ăla înainte, pe bărbatul mort — L-ai mai văzut? întreabă Marco mirat Ea se întoarce iar spre el — Ţi-am spus Chiar i-a spus, dar el nu a crezut-o În momentul acela, s-a gândit că era doar puterea sugestiei — Unde l-ai văzut? — A fost demult, şopteşte ea E prieten cu tatăl meu Capitolul treizeci şi trei Marco înlemneşte — Eşti sigură? — Da Vorbeşte ciudat, de parcă nu ar fi vocea ei Poate să aibă încredere în ce îi spune ea? Marco se gândeşte rapid Richard şi Derek Honig Telefonul mobil Oare toată povestea asta a fost o înscenare? Richard a pus la cale tot coşmarul ăsta din umbră? Cora a fost la Richard tot timpul ăsta? — Sunt sigură că l-am văzut cu tatăl meu, când eram mai tânără, spune Anne Îl cunoaşte De ce l-ar cunoaşte tatăl meu pe bărbatul care ne-a luat copilul, Marco? Nu ţi se pare ciudat? Vocea ei se pierde, ostenită — Sigur că e ciudat, spune Marco încet Îşi aminteşte cât de suspicios a fost când a folosit telefonul mobil secret şi cel care i-a răspuns a fost socrul lui Asta era legătura care lipsea? Honig l-a abordat pe el, aşa, din senin S-a împrietenit cu Marco, l-a ascultat povestindu-i despre problemele lui L-a făcut pe Marco să aibă încredere în el L-a îndemnat să-i ceară mai mulţi bani lui Richard şi apoi Richard l-a refuzat Dacă erau complici şi Richard a refuzat să-i mai dea bani, ştiind că Honig va fi acolo, aşteptând să dreagă situaţia? Honig a sugerat răpirea în aceeaşi zi Dacă toate astea au fost orchestrate cu grijă de socrul lui? Lui Marco i se face rău Dacă e adevărat, atunci a fost şi mai păcălit decât credea, şi încă de omul pe care îl antipatizează cel mai mult pe lume — Anne, spune Marco, şi apoi cuvintele i se revarsă în grabă Derek Honig m-a găsit pe mine El s-a împrietenit cu mine El m-a îndemnat să-i cer tatălui tău mai mulţi bani Apoi, în ziua în care tatăl tău a refuzat să-mi dea alt împrumut, a apărut din nou, de parcă ştia Ca şi cum ştia că eram disperat Atunci a sugerat răpirea Marco parcă se trezeşte dintr-un vis urât Lucrurile încep, în sfârşit, să aibă un înţeles — Dacă tatăl tău e în spatele întregii poveşti, Anne? spune el presant Cred că l-a pus pe Honig să mă abordeze, să-mi însceneze răpirea Mi s-a întins o cursă, Anne! — Nu! spune Anne încăpăţânată Nu pot să cred aşa ceva Tatăl meu nu ar face niciodată asta De ce ar face-o? Ce motiv ar putea să aibă? Pe Marco îl doare că ea crede fără probleme că el ar fi în stare să ucidă cu sânge rece un bărbat cu lopata, în schimb nu poate să-şi închipuie că tatăl ei i-ar întinde lui o cursă Însă trebuie să-şi aducă aminte că ea a văzut înregistrarea aceea nenorocită Trebuie să-i spună şi restul — Anne, telefonul mobil din perete cel pe care îl foloseam eu şi Honig — Ce-i cu el? — După ce l-ai găsit, am observat că erau nişte apeluri pierdute, cineva sunase de pe telefonul lui Honig Aşa că am sunat eu înapoi la numărul ăla Şi mi-a răspuns tatăl tău Ea se uită la el cu neîncredere — Anne, el se aştepta să fiu eu la celălalt capăt Ştia că eu o luasem pe Cora L-am întrebat de unde avea telefonul A spus că răpitorii i-l trimiseseră prin poştă cu un bilet, la fel ca salopeta A spus că răpitorii au luat legătura cu el pentru că scrisese în ziare că părinţii tăi plătiseră răscumpărarea A spus că i-au cerut şi mai mulţi bani în schimbul Corei, că avea să-i plătească, dar m-a pus să-i promit că nu-ţi spun ţie A zis că nu voia să-ţi faci speranţe prea mari, în caz că nu ieşea bine — Ce? Chipul lui Anne, năucit de suferinţă, prinde viaţă acum — A vorbit cu răpitorii? Marco dă din cap — A spus că o să se descurce el cu ei şi o s-o ia pe Cora înapoi, pentru că eu am dat-o în bară rău de tot — Când s-a întâmplat asta? întreabă Anne cu răsuflarea tăiată — Aseară — Şi nu mi-ai spus? — M-a pus să promit că nu-ţi spun! în caz că schimbul nu reuşea Am încercat să dau de el toată ziua, dar nu mă sună înapoi Mi-am ieşit din minţi pentru că nu ştiu ce se întâmplă Bănuiesc că nu a luat-o înapoi, altfel ne-ar fi zis ceva Numai că acum Marco vede lucrurile altfel A fost păcălit de un maestru — Anne, dacă tatăl tău a ştiut de la bun început unde e Cora? Anne pare că nu mai suportă să audă nimic Pare amorţită Într-un final, întreabă: — Dar de ce ar face aşa ceva? Marco ştie de ce — Pentru că părinţii tăi mă urăsc! spune Marco Vor să mă distrugă, să ne distrugă căsnicia şi să vă ia pe tine şi pe Cora înapoi, să vă aibă numai pentru ei Anne clatină din cap — Ştiu că nu te plac, poate chiar te urăsc, dar ce spui tu nu pot să cred Dacă tatăl meu spune adevărul? Dacă răpitorii chiar mi-au contactat părinţii, iar el încearcă să o recupereze pe Cora? Speranţa din vocea ei este sfâşietoare Marco spune: — Dar tocmai ai spus că tatăl tău îl cunoaşte pe Derek Honig Asta nu are cum să fie o coincidenţă Urmează o pauză lungă Apoi Anne şopteşte: — El l-a omorât pe Derek Honig cu lopata? — Poate, zice Marco nesigur Nu ştiu — Dar Cora? şopteşte Anne Ce s-a întâmplat cu ea? Marco o cuprinde de umeri şi o priveşte în ochii mari şi speriaţi — Cred că este la tatăl tău Sau că el ştie unde e — Ce ne facem? şopteşte Anne — Trebuie să ne gândim bine, zice Marco Se ridică de pe canapea şi începe să se plimbe prin cameră, prea agitat ca să stea într-un loc — Dacă într-adevăr Cora este la tatăl tău sau dacă el ştie unde e, avem două variante: ori ne ducem direct la poliţie, ori îi cerem lui socoteală Anne se uită fix undeva, în spaţiu, de-a dreptul copleşită — Poate că mai întâi ar trebui să vorbim cu tatăl tău, în loc să ne ducem la poliţie, zice Marco stânjenit Nu vrea să se ducă la închisoare — Dacă ne ducem la tatăl meu, spune Anne, pot să vorbesc eu cu el O să mi-o dea pe Cora înapoi O să-i pară rău, sunt sigură Nu vrea decât să fiu eu fericită Marco se opreşte din mers şi se uită la soţia lui, întrebându-se în ce măsură mai are aceasta simţul realităţii Dacă este adevărat că Derek Honig a fost prieten cu tatăl ei, atunci poate fi adevărat că tatăl ei l-a manipulat pe Marco astfel încât să ajungă la disperare din cauza situaţiei financiare şi să-şi răpească propriul copil Este posibil ca tatăl ei să fi organizat înşelăciunea cu schimbul; să fi omorât un om cu sânge rece I-a provocat fiicei lui o durere cumplită Nu îi pasă dacă este fericită Nu vrea decât ca lucrurile să se desfăşoare după placul lui Este complet lipsit de scrupule Pentru prima dată, Marco îşi dă seama ce fel de adversar este socrul lui Poate că omul e un sociopat De câte ori nu i-a zis Richard că, pentru a avea succes în afaceri, trebuie să fii lipsit de scrupule? Poate că asta era, încerca să îi dea lui Marco o lecţie despre lipsa scrupulelor Anne spune brusc: — Poate că tatăl meu nu este implicat Poate Derek s-a împrietenit cu tine şi te-a manipulat pentru că îl cunoştea pe tatăl meu şi ştia că are bani Dar poate tatăl meu nu ştie nimic despre asta Poate nu ştie că Derek era răpitorul Poate că a primit telefonul şi biletul prin poştă, aşa cum a zis Pare din nou mai lucidă Marco se gândeşte la asta — E posibil Dar Marco crede că Richard trage sforile din culise Aşa îi spune instinctul — Trebuie să mergem acolo, spune Anne Dar nu poţi să dai pur şi simplu buzna în casa lui şi să-l acuzi Pot să-i spun eu că ştiu că tu ai luat-o pe Cora şi că i-ai dat-o lui Derek Honig Că avem nevoie de ajutorul lui ca s-o luăm înapoi Dacă tatăl meu chiar este implicat în asta, trebuie să-i oferim o cale de scăpare Trebuie să ne prefacem că el nu a avut nicio legătură cu asta, să-l implorăm să coopereze cu răpitorii, să găsească o modalitate de a ne-o aduce înapoi pe Cora Marco se gândeşte la ce a spus ea şi aprobă din cap Anne pare că şi-a revenit, iar el este uşurat În plus, ea are dreptate: Richard Dries nu este genul de om pe care să-l încolţeşti Ceea ce contează este s-o recupereze pe Cora — Şi poate că tatăl meu nu este în spatele poveştii Poate chiar a fost contactat de răpitori, spune Anne Este atât de evident că vrea să creadă că tatăl ei nu i-ar face în ruptul capului aşa ceva — Mă îndoiesc Se aşază pentru câteva momente, epuizaţi de tot ce s-a întâmplat, luându-şi inima-n dinţi pentru ce îi aşteaptă În cele din urmă, Marco spune: — Ar trebui să mergem Anne încuviinţează La plecare, îşi pune o mână pe braţul lui — Promite-mi că nu o să-ţi pierzi calmul cu tatăl meu, spune ea Ce altceva poate Marco să facă? — Promit Adaugă nefericit: — Îţi datorez asta • Iau un taxi până la locuinţa părinţilor lui Anne şi trec pe lângă case din ce în ce mai impresionante până când ajung în cea mai bogată suburbie a oraşului Este târziu, dar n-au sunat înainte Vor să aibă elementul de surpriză de partea lor Anne şi Marco stau pe bancheta din spate a taxiului, fără să vorbească Marco o simte pe Anne tremurând lângă el Respiraţia ei pare rapidă şi superficială Îi ia mâna într-a lui, ca s-o calmeze Şi el transpiră de emoţie în taxiul încins şi lipicios Aerul condiţionat nu pare să meargă Marco deschide puţin fereastra ca să poată respira • Taxiul urcă până la aleea pietruită circulară şi se opreşte la uşa din faţă Marco plăteşte taxiul şi îi spune să nu aştepte Anne apasă pe sonerie În casă încă sunt lumini aprinse După o clipă, mama lui Anne deschide uşa — Anne! spune ea, evident surprinsă Nu te aşteptam Anne trece în grabă pe lângă mama ei, iar Marco o urmează în hol În secunda următoare, planurile lor se spulberă — Unde este? cere Anne să ştie Are o privire sălbatică Mama ei pare uimită şi nu răspunde Anne începe să străbată repede casa imensă, lăsându-l pe Marco în picioare în hol, înspăimântat de comportamentul ei Anne a luat-o razna Se întreabă cum trebuie să reacţioneze el acum Mama lui Anne o urmează în cursa ei nebună prin casă Marco o aude pe Anne strigând: — Cora! Cora! Simte mişcare la etaj şi îşi ridică privirea Richard coboară pe scara maiestuoasă Privirile li se întâlnesc şi ies scântei Amândoi aud strigătele lui Anne — Unde este? Unde e fetiţa mea? Vocea ei devine din ce în ce mai stridentă Deodată, Marco pune totul la îndoială Oare chiar l-a recunoscut Anne pe Derek Honig? Chiar a fost Derek asociat cu tatăl ei sau creierul ei a inventat un detaliu care, pur şi simplu, nu este adevărat? A găsit-o acasă, pe întuneric, cu un cuţit Câtă încredere poate să aibă în ce spune ea? Toată teoria în care crede el se bazează pe faptul că Richard îl cunoştea pe Derek Honig Acum, numai de Marco depinde să afle adevărul — Haideţi să ne aşezăm! spune Richard şi trece pe lângă el în drum spre camera de zi Marco îl urmează Are gura uscată Îi este frică Este posibil să nu aibă de-a face cu o persoană normală Este posibil ca Richard să fie un sociopat Marco se simte depăşit de situaţie Nu ştie cum s-o rezolve şi totul depinde de asta Marco aude paşii lui Anne; acum aleargă pe scara cu model elaborat, spre etaj El şi Richard se fixează reciproc cu privirea, ascultând-o pe Anne strigând-o pe Cora în timp ce deschide brusc uşile camerelor şi aleargă pe holul de sus, căutând-o — N-o s-o găsească, spune Richard — Unde e, nenorocitule? zice Marco Nici el nu respectă scenariul Nimic nu merge conform planului — Ei bine, aici nu e, zice distant socrul lui Mai bine o aşteptăm pe Anne să se liniştească şi apoi putem să stăm de vorbă cu toţii Marco îşi adună toată voinţa ca să nu se ridice şi să nu sară la gâtul grăsan al socrului său Se forţează să se aşeze şi să aştepte ce urmează În cele din urmă, Anne se năpusteşte în camera de zi, urmată îndeaproape de mama ei, surescitată — Unde e? îi strigă Anne tatălui ei Are faţa pătată şi udă de lacrimi Este isterică — Stai jos, Anne, spune ferm tatăl ei Marco îi face semn să i se alăture, iar Anne se aşază lângă el pe canapeaua mare, tapiţată — Ştii de ce am venit, începe Marco — Anne pare să creadă că o avem pe Cora aici De ce ar crede aşa ceva? întreabă Richard, prefăcându-se mirat Marco, i-ai spus că răpitorii m-au contactat? Te-am rugat în mod special să nu faci asta Marco încearcă să vorbească, dar nu ştie cum să înceapă Oricum, Richard nu-i dă timp să răspundă Stă în picioare lângă şemineul uriaş Se întoarce spre Anne — Îmi pare atât de rău, Anne, dar răpitorii ne-au dezamăgit pe toţi Din nou Speram s-o capăt pe Cora înapoi în seara asta, dar nu au venit M-am dus cu banii în plus, aşa cum am stabilit, dar pur şi simplu nu au venit Se întoarce spre Marco — Bineînţeles, nu i-am lăsat să ia banii, aşa cum ai făcut tu, Marco Furia lui Marco ia amploare Richard nu poate rezista tentaţiei de a-l face pe Marco să pice prost — Ţi-am spus să nu-i zici ca să evităm supărarea asta, continuă Richard Se întoarce spre Anne, cu o expresie înţelegătoare în ochi — Am făcut tot ce am putut să ţi-o aduc înapoi, Anne Îmi pare atât de rău Dar îţi promit că nu renunţ Anne se încovoaie copleşită lângă el Marco îl priveşte pe Richard, care a schimbat răceala, cu care i s-a adresat lui, cu o căldură covârşitoare atunci când a vorbit cu fiica sa Marco vede o fărâmă de nesiguranţă în ochii lui Anne Vrea să creadă că tatăl ei nu i-ar face niciodată rău Richard spune: — Îmi pare rău că eu şi mama ta nu ţi-am spus despre asta mai devreme, Anne, dar ne era teamă tocmai că s-ar putea întâmpla aşa ceva Nu voiam să-ţi faci speranţe din nou Răpitorii ne-au contactat şi au cerut mai mulţi bani Am plăti oricât să o luăm pe Cora înapoi, ştii asta M-am dus să mă întâlnesc cu ei Numai că nu a venit nimeni Clatină din cap a frustrare şi părere de rău — E adevărat, zice Alice, aşezându-se la celălalt capăt al canapelei, lângă fiica ei Ne pare extrem de rău Începe să plângă şi îşi întinde braţele, iar Anne, prăbuşindu-se în îmbrăţişarea mamei ei, începe să hohotească incontrolabil, cu umerii scuturându-i-se Marco se gândeşte: Nu se poate să se întâmple aşa ceva — Mă tem că singurul lucru care ne-a rămas de făcut este să mergem la poliţie, spune Richard Să le spunem tot Se întoarce spre Marco şi îi aruncă o privire rece Marco îi răspunde cu aceeaşi privire — Spune-le ce ştii, Anne, zice el Dar ea se uită la el din îmbrăţişarea mamei ei de parcă deja a uitat Disperat, Marco spune: — Bărbatul care a fost omorât, Derek Honig Poliţia ştie că el a luat-o pe Cora de la noi şi că a dus-o la cabana lui din Catskills Dar sunt sigur că tu ştiai asta deja Richard ridică din umeri — Poliţia nu-mi spune mie nimic — Anne l-a recunoscut, zice Marco sec Oare Richard tocmai a pălit un pic? Marco nu este sigur — Şi? Cine era? — L-a recunoscut pentru că era prieten cu tine Cum se face, Richard, că prietenul tău ne-a luat copilul? — Nu era prieten cu mine Nu am auzit niciodată de el, zice Richard calm Anne se înşală sigur — Nu cred, spune Marco Anne nu răspunde nimic Marco se uită la ea, dar ochii ei privesc în altă parte Îl trădează? O să-i ia apărarea tatălui ei şi o să-l lase baltă pe el? Pentru că îl crede pe tatăl ei, nu pe el? Sau pentru că este dispusă să-l sacrifice pe el ca să-şi recupereze copilul? Marco simte cum îi fuge pământul de sub picioare — Anne, spune Richard, crezi că omul acela ucis, omul care se presupune că a luat-o pe Cora, era prieten cu mine? Ea se uită la tatăl ei, îşi îndreaptă spatele şi spune: — Nu Marco se uită la ea consternat — Aşa mă gândeam şi eu, spune Richard, privindu-l pe Marco Haideţi să recapitulăm ce ştim, continuă Richard Se întoarce spre fiica lui — Îmi pare rău, Anne, dar o să fie dureros pentru tine să auzi asta Se aşază în scaunul lui de lângă şemineu şi inspiră adânc înainte de a începe, de parcă ar vrea să arate că şi lui i-a fost foarte greu — Răpitorii ne-au contactat Ştiau numele noastre pentru că ziariştii s-au prins că noi am plătit răscumpărarea de cinci milioane Răpitorii ne-au trimis un pachet În pachet erau un telefon mobil şi un bilet În bilet scria că telefonul mobil fusese folosit de primul răpitor pentru a ţine legătura în secret cu tatăl copilului, care era complice la plan Am încercat să sun la singurul număr salvat în memorie Nu a răspuns nimeni Dar l-am păstrat la mine şi, până la urmă, a răspuns Era Marco — Ştiu toate astea, spune Anne sec Ştiu că Marco a luat-o pe Cora şi i-a dat-o lui Derek în garajul nostru, în noaptea aceea — Ştii? spune tatăl ei surprins Cum de ştii? Ţi-a spus Marco? Marco înlemneşte, temându-se că ea va menţiona înregistrarea video — Da, spune Anne, aruncându-i o privire lui Marco — Bravo ţie, Marco, pentru că ai fost suficient de bărbat să-i spui, zice Richard Apoi continuă: — Nu ştiu exact ce s-a întâmplat, dar bănuiesc că cineva l-a omorât pe omul de la cabană şi a luat-o pe Cora Apoi l-a păcălit pe Marco atunci când trebuia să facă schimbul Am crezut că totul era pierdut, până când persoana respectivă, oricine ar fi ea, ne-a contactat pe mine şi pe mama ta Clatină din cap a regret — Nu ştiu dacă ne vor mai căuta Putem doar să sperăm Ajuns la limita răbdării, Marco îşi pierde controlul: — Rahat! strigă el Ştii ce s-a întâmplat Tu ai organizat tot! Ştiai că afacerea nu-mi merge bine Tu l-ai trimis pe Derek la mine Tu l-ai pus să sugereze răpirea, nu a fost ideea mea Nu a fost niciodată ideea mea! Ai manipulat tot şi pe toţi Mai ales pe mine Derek m-a împins să-ţi mai cer bani, iar tu m-ai refuzat Ştiai cât de disperat eram Şi imediat după ce m-ai refuzat, în cele mai negre clipe ale vieţii mele, el a venit cu planul de răpire Tu eşti creierul din spatele întregii poveşti! Spune-mi, tu i-ai strivit capul lui Derek cu lopata? Mamei lui Anne i se taie răsuflarea — Pentru că asta cred eu că s-a întâmplat, insistă Marco Tu l-ai omorât Tu ai luat-o pe Cora de la cabană sau ai angajat pe cineva s-o ia Ştii unde este Ai ştiut de la bun început Şi nu ai pierdut niciun amărât de bănuţ, pentru că tu ai fost în spatele înşelăciunii cu schimbul Ai pus pe cineva să apară fără copil ca să ia banii înapoi Dar vrei ca la închisoare să mă duc eu Marco se opreşte să-şi tragă sufletul — Spune-mi, îţi pasă măcar dacă fetiţa noastră trăieşte sau moare? Richard se uită de la Marco la Anne şi spune: — Cred că soţul tău şi-a pierdut minţile Capitolul treizeci şi patru — Arată-ne biletul, cere Marco — Ce? Pe moment, Richard este luat pe nepregătite — Biletul de la răpitori, nenorocitule! spune Marco Arată-ni-l! Dovedeşte-ne că ai comunicat cu ei — Am telefonul Nu am păstrat biletul, zice Richard impasibil — Serios! Ce ai făcut cu biletul? întreabă Marco — L-am distrus — De ce ai face aşa ceva? întreabă Marco Este evident pentru toţi cei din cameră că el nu crede că biletul există sau că a existat vreodată — Pentru că te incrimina pe tine, spune Richard De asta am ştiut că la capătul celălalt al telefonului o să fii tu Marco râde, dar nu este deloc amuzat Este un râset dur, neîncrezător, aproape furios — Vrei să credem că ai distrus biletul pentru că mă incrimina pe mine? Nu asta este intenţia ta, să faci să fiu arestat pentru răpire şi să mă ţii definitiv departe de fiica ta? întreabă Marco — Nu, Marco, asta nu a fost niciodată intenţia mea, zice Richard Nu ştiu de ce crezi asta Nu am făcut decât să te ajut până acum, ştii doar — Mănânci rahat, Richard M-ai ameninţat la telefon, ştii bine că aşa ai făcut Ai înscenat toată povestea asta ca să scapi de mine Ce alt motiv ai fi putut să ai? Aşa că, dacă a existat un bilet, nu l-ai fi distrus niciodată Marco se apleacă în faţă spre Richard şi îi spune pe un ton ameninţător: — Nu există niciun bilet, nu-i aşa, Richard? Răpitorii nu te-au contactat, pentru că tu eşti răpitorul Tu ai telefonul lui Derek, l-ai luat când l-ai omorât sau ai pus să fie omorât Ştiai unde o ţinea pe Cora pentru că tu ai aranjat tot L-ai înşelat pe Derek, aşa cum probabil ai intenţionat încă de la început Spune-mi: cât i-ai promis că-l plăteşti, ca să te ajute să mă trimiţi la închisoare pentru răpire? Marco se lasă pe spate pe canapea; o vede pe Alice privindu-l îngrozită Richard îl fixează calm pe Marco în timp ce tânărul îl acuză fără oprire Apoi se întoarce spre fiica lui şi spune: — Anne, inventează toate astea ca să-ţi distragă atenţia de la propria lui vină Eu n-am avut nicio legătură cu ce s-a întâmplat, în afară de faptul că am făcut tot ce am putut ca să o aduc pe Cora înapoi Şi ca să-l protejez pe el de poliţie — Eşti un mincinos! spune Marco disperat Ştii unde este Cora Dă-ne-o înapoi! Uită-te la fiica ta! Uită-te la ea! Dă-i copilul înapoi! Anne şi-a ridicat capul şi acum se uită ba la soţul, ba la tatăl ei Durerea i se citeşte pe chip — Să chemăm poliţia atunci? îl provoacă Richard Să-i lăsăm pe ei să lămurească totul? Marco se gândeşte rapid Dacă Anne nu recunoaşte că ştie că Derek era asociat cu tatăl ei sau dacă nu este sigură, Marco nu are niciun argument pe care să se sprijine Poliţia deja îl consideră pe el suspectul principal Richard, omul de afaceri respectat şi de succes, poate să-l predea fără efort Şi Anne, şi tatăl ei ştiu că Marco a luat-o pe Cora din pătuţ şi i-a dat-o lui Derek Marco încă e convins că Richard este în spatele planului, dar nu are nicio dovadă împotriva lui A încurcat-o Şi nici pe Cora nu au luat-o înapoi Marco crede că Richard o va ţine ascunsă pe Cora la nesfârşit, dacă este necesar, doar ca să câştige el Cum poate Marco să-l facă pe Richard să creadă că a câştigat, ca să le-o dea înapoi pe Cora? Ar trebui să mărturisească poliţiei? Asta vrea Richard? Poate că, odată ce el va fi arestat, „răpitorii” îl vor contacta din nou pe Richard, în mod miraculos, şi vor înapoia copilul teafăr Pentru că, orice ar spune Richard în faţa lui Anne, Marco ştie că Richard îi vrea pielea pe băţ pentru asta Vrea ca Marco să fie închis, dar să nu pară că el i-a săpat groapa — Bine, cheamă poliţia, spune Marco Anne începe să plângă Mama ei o mângâie pe spate Richard scoate telefonul mobil — E târziu, dar sunt sigur că pe detectivul Rasbach nu-l va deranja să vină până aici, spune el Marco ştie că urmează să fie arestat Are nevoie de un avocat Unul bun Mai poate scoate ceva bani pe casă, dacă Anne îl va lăsa să mai pună o ipotecă Dar de ce ar fi de acord o femeie să-şi ipotecheze casa ca să-şi apere soţul de acuzaţia că şi-a răpit propriul copil? Şi chiar dacă ar fi de acord, tatăl ei ar face-o să se răzgândească Ca şi cum i-ar citi gândurile, Richard spune: — Nu mai e nevoie să-ţi spun că nu-ţi vom plăti niciun avocat Aşteaptă cu toţii într-o tăcere tensionată să ajungă detectivul Alice, care în mod normal şi-ar face de lucru pregătind ceai pentru toată lumea, nici măcar nu se mişcă de pe canapea Marco este distrus Nenorocitul ăla manipulator de Richard a câştigat Anne a revenit în sânul familiei o ultimă dată şi pentru totdeauna Atâta timp cât îşi susţine părinţii, totul va fi bine pentru ea Richard va găsi o modalitate de a-i da copilul înapoi Va fi un erou Ei vor avea grijă de ea şi de copil din punct de vedere financiar, în timp ce el va putrezi în închisoare Tot ce trebuie să facă Anne este să-l sacrifice pe el Ea a ales deja, iar el nu o condamnă În sfârşit, se aude soneria Toţi tresar Richard se ridică să răspundă la uşă, în acest timp ceilalţi rămân aşezaţi, cu chipurile împietrite, în camera de zi Marco hotărăşte că va mărturisi tot Apoi, după ce Cora va fi din nou acasă, teafără, va spune poliţiei şi ce rol a avut Richard în toate astea Poate nu îl vor crede, dar cu siguranţă vor ancheta Poate vor găsi o legătură între Richard şi Derek Honig Dar Marco este destul de sigur că, între timp, Richard îşi va acoperi urmele Richard îl conduce pe detectivul Rasbach în camera de zi Detectivul pare să cuprindă toată scena dintr-o privire: o vede pe Anne plângând în braţele mamei ei într-un capăt al canapelei enorme şi pe Marco stând în capătul celălalt Marco ştie că, aşa palid şi transpirat, probabil pare în ochii detectivului un dezastru absolut Richard îi oferă acestuia un scaun şi spune: — Îmi pare rău, ştiu că nu vă place când discutăm noi cu răpitorii şi nu vă informăm decât după aceea, dar ne-a fost frică să procedăm altfel Rasbach pare aspru — Spuneţi că v-au sunat? — Da, ieri Trebuia să mă întâlnesc cu ei ca să le duc diferenţa de bani în seara asta, dar nu au venit Marco se uită la Richard Se întreabă ce naiba face L-au sunat? Richard fie minte poliţia, fie îi minte pe el şi pe Anne Când o să spună poliţiei că Marco a fost cel care a luat-o pe Cora din casă? Rasbach bagă mâna în buzunarul interior al hainei şi îşi scoate carneţelul Notează cu grijă tot ce îi zice Richard Richard nu spune nimic despre Marco Nici măcar nu se uită la el Face asta pentru Anne? se întreabă Marco Îi arată că îl apără intenţionat pe Marco, chiar dacă toţi ştiu ce a făcut? Ce joc face Richard? Poate nici nu a intenţionat vreodată să spună poliţiei ce a făcut Marco, doar voia să-l vadă chinuindu-se Ce nenorocit! Sau aşteaptă ca Marco să-şi recunoască vina? Să vadă dacă are curajul s-o facă? Este un test pe care trebuie să-l treacă pentru a o recupera pe Cora? — Asta e tot? spune Rasbach în cele din urmă, ridicându-se şi închizându-şi carneţelul — Aşa cred, spune Richard Joacă perfect rolul părintelui şi bunicului îngrijorat Cu nervi de oţel Un mincinos experimentat Richard îl conduce pe detectiv la uşă, în timp ce Marco se prăbuşeşte la loc pe canapea, extenuat şi confuz Dacă acesta a fost un test, tocmai l-a picat Anne îi surprinde privirea doar o clipă, apoi întoarce capul Richard revine în camera de zi — Poftim, acum mă crezi? îi spune el lui Marco Am distrus biletul ca să te protejez pe tine Tocmai l-am minţit pe poliţist I-am spus că răpitorii m-au contactat pe telefon, ca să te protejez pe tine Nu i-am spus despre bilet şi despre telefonul mobil pe care mi le-au trimis Şi care amândouă te incriminau pe tine Nu eu sunt personajul negativ în povestea asta, Marco Tu eşti Anne se smulge din îmbrăţişarea mamei ei şi îl fixează pe Marco — Deşi nu ştiu de ce fac asta, adaugă el Nu ştiu de ce te-ai măritat cu tipul ăsta, Anne Marco simte nevoia să plece de acolo, ca să poată gândi în linişte Nu ştie ce pune Richard la cale — Hai, Anne, hai să mergem acasă, spune el Anne s-a întors din nou cu spatele şi nu se uită la el — Anne? — Nu cred că Anne mai merge undeva cu tine, spune Richard Marco simte un gol în piept la gândul de a pleca acasă fără Anne Evident, până la urmă, Richard nu vrea să-l bage la închisoare Poate nu-şi doreşte umilinţa publică de a avea ca ginere un infractor condamnat Poate că tot timpul ăsta nu a voit decât ca Anne să afle ce fel de om este Marco, să-i despartă Se pare că a reuşit Toţi îl privesc, aşteptându-se ca el să plece Marco simte ostilitatea şi îşi cheamă un taxi prin telefon Când soseşte taxiul, este surprins că îl urmează toţi afară; poate ca să se asigure că pleacă Cei trei stau pe alee, privindu-l cum se îndepărtează Marco se uită în urmă la soţia lui, rămasă în picioare pe alee, cu ochii după el, încadrată de mama şi tatăl ei Nu îi distinge expresia de pe chip Marco se gândeşte: Nu o să se mai întoarcă niciodată acasă la mine Am rămas complet singur • Rasbach nu are stare pe drumul de întoarcere de la conacul familiei Dries Are o mulţime de întrebări fără răspuns, cea mai importantă fiind: unde este copilul dispărut? Nu pare să se apropie de vreo soluţie Se gândeşte la Marco La expresia bântuită de pe faţa lui Marco era extenuat, terminat Nu că lui Rasbach i-ar fi milă de el, dar ştie că povestea asta este mai complicată decât pare şi vrea să afle ce anume i-a scăpat Rasbach l-a suspectat pe Richard Dries încă de la început După mintea lui – poate că este o idee preconcepută, care îşi are rădăcinile în faptul că Rasbach provine din pătura clasei muncitoare – nimeni nu face atâţia bani fără să profite de cineva Este mult mai uşor să faci bani dacă nu-ţi pasă cine are de suferit Dacă ai scrupule, este mult mai greu să te îmbogăţeşti Din punctul de vedere al lui Rasbach, Marco nu are profilul unui răpitor Lui i s-a părut mereu un om disperat şi pus la zid Un om care ar putea face ceva greşit dacă ar fi călăuzit în direcţia asta În schimb, Richard Dries este un om de afaceri versat, cu o avere considerabilă, care, pe bună dreptate sau nu, are ceva care îl pune în gardă pe Rasbach Uneori, oamenii ăştia au un fel de aroganţă care îi face să creadă că sunt mai presus de lege Richard Dries este un om la care trebuie să fie atent Din acest motiv, Rasbach i-a montat microfoane în telefoane Ştie că răpitorii nu l-au sunat Richard minte Se hotărăşte să pună vreo doi poliţişti să stea cu ochii pe casă Capitolul treizeci şi cinci În dormitorul ei – ea şi Richard au dormitoare separate de câţiva ani – Alice se plimbă încoace şi încolo pe covorul de pluş Este măritată cu Richard de foarte mult timp În urmă cu doar câţiva ani nu ar fi crezut aşa ceva despre el Dar acum este un om cu tot felul de secrete Secrete oribile, de neiertat, dacă tot ceea ce tocmai a auzit ea este adevărat Ştie de ceva vreme că Richard se vede cu altă femeie Nu este prima oară când el îşi face de cap, însă, de data asta, Alice şi-a dat seama că este ceva diferit L-a simţit îndepărtându-se de ea, de parcă ar fi fost deja cu un picior afară pe uşă De parcă ar fi avut un plan de plecare Nu s-a mai gândit niciodată c-ar putea s-o părăsească; nu credea că va avea acest tupeu El ştie că, dacă o părăseşte, nu va primi nici măcar un cent În asta stă frumuseţea contractului prenupţial Dacă o părăseşte, nu primeşte jumătate din averea ei, nu primeşte nimic Iar el are nevoie de banii ei, pentru că dintr-ai lui nu i-a mai rămas mare lucru La fel ca în cazul lui Marco, afacerea lui Richard nu a mers prea bine în ultimii ani Îşi ţine firma neprofitabilă deschisă ca să nu se afle că a eşuat, ca să se poată da mare om de afaceri Ea a tot vărsat bani în firma lui ca să-l ajute să iasă basma curată La început, nu a deranjat-o, pentru că îl iubea Acum nu îl mai iubeşte Nu după tot ce s-a întâmplat De câteva luni ştie că are o relaţie serioasă cu altcineva La început, s-a făcut că nu vede, aşteptându-se să se termine, aşa cum se terminaseră şi celelalte La urma urmei, partea fizică din căsnicia lor se încheiase cu mult timp în urmă Dar pe măsură ce relaţia lui continua, Alice a devenit obsedată de identitatea celeilalte femei Richard se pricepea să-şi ascundă urmele Ea nu putea să-l prindă asupra faptului În cele din urmă, a trecut peste senzaţia de silă şi a angajat un detectiv particular L-a angajat pe cel mai scump pe care l-a găsit, presupunând, pe drept cuvânt, că va fi şi cel mai discret S-au întâlnit într-o vineri după-amiază ca să discute despre raportul lui A crezut că era pregătită, dar ce a descoperit detectivul a şocat-o de-a dreptul Femeia cu care se vedea soţul ei era vecina fiicei lor, Cynthia Stillwell O femeie care avea aproape jumătate din vârsta lui O prietenă de-a fiicei lui O femeie pe care a cunoscut-o la o petrecere în casa fiicei lui Era dezgustător! Alice a stat la Starbucks, cu privirea aţintită asupra mâinilor ei cu vene proeminente, care strângeau bine poşeta, în timp ce detectivul particular de lux, cu Rolex la mână, îşi trecea în revistă descoperirile Alice s-a uitat la fotografii, apoi şi-a întors repede capul El i-a prezentat locurile şi datele întâlnirilor Ea l-a plătit în numerar I s-a făcut rău Apoi s-a dus acasă şi a hotărât să mai aibă răbdare Avea să-l aştepte pe Richard să-i spună că o părăseşte Nu ştia ce o să facă el de dragul banilor şi nici nu-i păsa Ştia numai că avea să-l refuze dacă îi cerea ei L-a rugat pe detectivul particular să îi supravegheze fondurile bancare ca să vadă dacă nu cumva el scotea bani fără ştirea ei S-a hotărât să-l angajeze pe detectiv pe termen lung, dar nu aveau să se mai întâlnească la acelaşi Starbucks, ci să găsească un loc mai retras Toată experienţa asta a făcut-o să se simtă murdară Apoi, chiar în aceeaşi noapte, a fost furată Cora, iar aventura sordidă a lui Richard a fost împinsă în plan secundar de oroarea răpirii La început, Alice s-a temut că fiica ei îşi omorâse copilul şi că ea şi Marco ascunsesem cadavrul, ca să nu se afle La urma urmei, Anne avea boala aceea şi se chinuia să facă faţă rolului de mamă Era foarte stresată şi Alice ştia că stresul era un declanşator pentru cineva ca Anne Apoi, ce uşurare, sosiseră salopeta şi biletul Ce de emoţii! Când au crezut că o vor lua pe Cora înapoi în ziua aceea şi apoi au pierdut-o iar Şi în tot acest timp durerea şi teama pentru nepoata ei micuţă şi îngrijorarea pentru starea emoţională fragilă a fiicei ei Şi apoi seara aceasta Abia în seara asta a înţeles tot A fost şocată când l-a auzit pe Marco recunoscând că el o luase pe Cora Încă şi mai şocată când Marco l-a acuzat pe soţul ei că i-a întins o cursă Dar apoi, în timp ce stătea acolo, cu fiica ei zdruncinată în braţe, totul a început să aibă o logică îngrozitoare Marele plan al lui Richard Răpirea Înscenarea astfel încât Marco să iasă vinovat Unde erau cele cinci milioane? Era destul de sigură că Richard le ascunsese undeva Şi mai sunt şi cele două milioane suplimentare, pregătite în spatele dulapului din hol, într-o altă geantă sport, aşteptând următoarea încercare Ea nu a văzut nici biletul, nici telefonul mobil Richard i-a spus că le-a distrus Richard avea s-o uşureze de şapte milioane de dolari sub pretextul că o recuperează pe singura lor nepoată de la răpitori Nenorocitul! Ca să poată s-o părăsească pentru femeia aia îngrozitoare, Cynthia Era destul de rău că îi era necredincios, că o părăsea pentru o femeie de vârsta fiicei ei Era destul de rău că încerca să îi fure banii Dar cum îndrăznea să o rănească pe fiica ei în felul ăsta? Şi unde este nepoata ei? Ia telefonul mobil şi îl sună pe detectivul Rasbach Are să-i spună nişte lucruri, chiar acum În plus, ar vrea să vadă fotografia bărbatului acela, Derek Honig • Anne petrece o noapte agitată în fostul ei pat din fosta ei cameră Stă trează toată noaptea, ascultând zgomotele casei şi gândindu-se Pe lângă pierderea dureroasă a copilului, se simte trădată de toată lumea Trădată de Marco, pentru că a avut un rol în răpire Trădată de tatăl ei, care a avut un rol şi mai dezgustător, dacă Marco are dreptate în privinţa lui Şi este sigură că Marco are dreptate, pentru că tatăl ei a negat că l-ar cunoaşte pe Derek Honig Dacă tatăl ei nu ar fi implicat în dispariţia Corei, nu ar avea niciun motiv să nege că îl cunoaşte pe Honig Anne şi-a primit răspunsul Aşa că atunci când el a întrebat-o, s-a prefăcut că nu l-a recunoscut pe Derek, că nu îl văzuse niciodată Se întreabă cât ştie sau bănuieşte mama ei Anne aproape că a stricat totul aseară, la început Dar apoi şi-a recăpătat calmul, şi-a amintit ce are de făcut Îi pare rău pentru Marco – dar nu chiar atât de rău, având în vedere ce a făcut –, îi pare rău că nu l-a susţinut aseară, dar îşi vrea copilul înapoi Este sigură că l-a mai văzut pe bărbatul mort de câteva ori în casa asta, cu ani în urmă El şi tatăl ei obişnuiau să stea de vorbă în spatele casei, lângă copaci, noaptea târziu, după ce pleca ea la culcare Îi urmărea de la fereastră Chiar de la fereastra asta Nu l-a văzut niciodată pe Derek Honig cu tatăl ei stând la piscină, bând ceva, sau cu alţi oameni prezenţi, nici măcar cu mama ei Mereu venea târziu, după lăsarea întunericului, şi apoi se duceau amândoi să vorbească în spate, lângă copaci Copil fiind, Anne a ştiut instinctiv că nu trebuia să-l întrebe pe tatăl ei despre asta, că era secret Ce fel de lucruri au făcut împreună de-a lungul timpului, dacă au fost în stare să-i răpească copilul? De ce este capabil tatăl ei? Se ridică şi se uită pe fereastra camerei ei, care dă spre terenurile din spatele casei şi spre pădurea ce duce la ravenă A fost o noapte încinsă, dar acum dinspre ocean vine o briză uşoară Este foarte devreme, abia dacă distinge conturul lumii de dincolo de fereastră Aude un zgomot de la parter, o uşă care se închide încet Pare uşa din spate, de la bucătărie Cine să iasă afară aşa de devreme? E posibil ca nici mama ei să nu poată să doarmă Anne se gândeşte să coboare şi ea, să-i ceară socoteală şi să vadă dacă mama ei poate să-i spună ceva De la fereastră, îl vede pe tatăl ei furişându-se afară din casă şi traversând peluza din spate Păşeşte hotărât, ca şi cum ar şti exact unde se duce Ţine în mână o geantă sport voluminoasă Anne îl urmăreşte din spatele perdelei, la fel cum făcea în copilărie, temându-se că el ar putea să se întoarcă şi să o prindă spionându-l Dar nu se întoarce Se îndreaptă spre deschizătura dintre copaci, unde începe cărarea Anne cunoaşte bine cărarea aceea • Acasă, nici Marco nu poate să doarmă Se învârte singur prin casă, chinuindu-se cu gânduri negre Anne l-a părăsit de tot; înregistrarea făcută de Cynthia l-a distrus în ochii lui Anne Aseară l-a trădat când nu a recunoscut că îl văzuse pe tatăl ei cu Derek Honig, dar nu o poate învinui A făcut ce trebuia să facă, şi el înţelege de ce Pentru că ea a făcut ce trebuia să facă, poate Cora le va fi adusă înapoi Adusă lui Anne, nu lui Marco Îi trece prin minte că n-o va mai vedea niciodată pe Cora Anne va divorţa de el, bineînţeles Îşi va lua cei mai buni avocaţi şi va primi custodia exclusivă Iar dacă el va încerca să se folosească de dreptul de vizită, Richard îl va ameninţa că va povesti poliţiei despre rolul lui în răpire A renunţat la orice drept asupra copilului său Este singur A pierdut singurii doi oameni de pe lume care contează pentru el, soţia şi copilul lui Nimic altceva nu mai contează acum Nu i se mai pare important nici măcar că este ruinat financiar sau că cineva îl şantajează Tot ce poate să facă acum este să se plimbe încolo şi încoace prin casă şi să aştepte ca fiica lui să fie găsită Se întreabă dacă măcar îl vor anunţa şi pe el Excluderea lui din cercul strâns al familiei este completă Poate va fi nevoit să afle din ziare despre întoarcerea Corei din morţi • Anne ezită doar o clipă Există un singur motiv pentru care tatăl ei s-ar duce în ravenă la ora asta, fără să-l vadă careva, ducând o geantă mare cu el Se duce să o ia pe Cora O să se întâlnească cu cineva în ravenă Habar nu are ce ar trebui să facă Să-l urmărească? Sau să rămână pe loc şi să aibă încredere că îi va aduce copilul înapoi? Dar Anne s-a săturat să mai aibă încredere în tatăl ei Trebuie să afle adevărul Se îmbracă repede cu hainele pe care le-a purtat şi cu o zi în urmă, apoi coboară rapid în bucătărie şi iese pe uşa din spate O întâmpină un aer răcoros şi umed, iar pielea de pe braţe i se face ca de găină Porneşte pe iarba umedă de rouă, călcând pe urmele lăsate de tatăl ei Nu are niciun plan, acţionează din instinct Aleargă uşor pe treptele de lemn care duc la ravena împădurită, cu o mână pe balustradă, aproape zburând în semiobscuritate Odinioară ştia bine drumul, dar nu a mai mers pe cărarea aceasta de câţiva ani Oricum, memoria tot o ajută Este chiar mai întuneric în pădure Pământul de sub picioarele ei este moale şi umed şi îi înghite paşii Nu prea face zgomot când coboară pe poteca noroioasă, cât poate de repede, după tatăl ei Este înfricoşător în întuneric Nu-l vede în faţa ei, dar trebuie să presupună că a rămas pe cărare Inima îi bate să-i iasă din piept de frică şi efort Ştie că acum e momentul decisiv Crede că tatăl ei a venit aici ca s-o recupereze pe fata ei şi să i-o aducă înapoi Brusc, îşi dă seama că, dacă dă peste ei la întâlnire, poate strica tot Trebuie să rămână ascunsă Rămâne nemişcată o clipă, ascultând, uitându-se cu atenţie în pădurea întunecoasă Nu vede decât copaci şi umbre Începe iar să meargă pe cărare, mai atentă, dar cât de repede poate, aproape orbeşte, gâfâind din cauza panicii şi a efortului Ajunge la o cotitură, unde un alt set de trepte din lemn urcă abrupt la o stradă rezidenţială Anne îşi ridică privirea Acolo, în faţă Îl vede pe tatăl ei E singur şi coboară scările care urcă din ravenă şi dau în strada următoare Are un pachet în braţe Probabil o vede acum Îşi dă seama oare că este ea în pădure, pe întuneric? — Tati! ţipă ea — Anne? strigă el Ce cauţi aici? De ce nu dormi? — E Cora? Se apropie, respirând cu dificultate E la baza scărilor acum; tatăl ei e pe la jumătate şi vine spre ea Începe să se lumineze deja Anne poate să-i vadă faţa — Da, e Cora! strigă el În sfârşit, ţi-am luat-o înapoi Pachetul nu se mişcă; atârnă ca o marfă neînsufleţită în braţele lui El coboară treptele spre ea Anne se holbează îngrozită la pachetul inert din braţele lui Apoi, aleargă cât poate de repede în întâmpinarea lui Se împiedică, se ajută de mâini să-şi recapete echilibrul, îşi întinde braţele — Dă-mi-o! strigă ea El îi întinde pachetul Anne dă la o parte pătura care acoperă faţa copilului, înspăimântată de ce ar putea găsi Fetiţa stă aşa de nemişcată! Anne se uită la faţa ei Este Cora Pare moartă Anne trebuie să se uite la ea îndeaproape ca să-şi dea seama dacă respiră Respiră! Firav Ochii copilului tremură dincolo de pleoapele palide Anne îşi pune mâna uşor pe pieptul Corei Simte tic-tac-ul delicat al inimii ei, îi simte pieptul mic ridicându-se şi coborând Trăieşte, dar nu se simte bine Anne se aşază pe o treaptă şi o pune imediat pe Cora la sân Încă mai are lapte Cu puţină încurajare, bebeluşul slăbit prinde sânul Apoi începe să sugă cu lăcomie Anne îşi ţine copilul la piept, un moment pe care a crezut că n-o să-l mai trăiască niciodată Lacrimile îi curg pe obraji în timp ce îşi priveşte fetiţa mâncând Îşi ridică ochii spre tatăl ei, care a rămas în picioare lângă ea El îşi abate privirea Încearcă să explice: — A sunat cineva iar, cam acum o oră A stabilit altă întâlnire, pe drumul de dincolo de ravenă De data asta, a venit un bărbat I-am dat banii, iar el mi-a dat-o pe Cora Slavă Domnului! Tocmai voiam s-o aduc acasă şi să te trezesc Îi zâmbeşte — S-a terminat, Anne, am luat-o înapoi Ţi-am adus-o înapoi Anne se uită în jos la copilul ei şi nu spune nimic O are iar pe Cora Trebuie să-l sune pe Marco Capitolul treizeci şi şase Marco are stomacul agitat când ajunge cu taxiul la casa părinţilor lui Anne Vede toate maşinile de poliţie, ambulanţa parcată chiar în faţa uşii Recunoaşte şi maşina detectivului Rasbach Şoferul întreabă: — Ce se întâmplă aici, dom’le? Marco nu-i răspunde Anne l-a sunat pe mobil în urmă cu doar câteva minute şi i-a spus: O am E bine Trebuie să vii Cora trăieşte şi Anne l-a sunat Ce se întâmplă mai departe, habar nu are Marco urcă în grabă treptele casei din care a plecat acum câteva ore şi se năpusteşte în camera de zi O vede pe Anne pe canapea, legănând-o pe fiica lor micuţă În spatele canapelei stă un poliţist în uniformă, ca pentru a o proteja Mama şi tatăl lui Anne nu sunt în cameră Marco se întreabă unde sunt, ce s-a întâmplat Marco se grăbeşte spre Anne şi copil şi îi cuprinde pe amândoi în braţe, plângând Apoi se retrage şi o priveşte cu atenţie pe Cora Pare slabă şi bolnavă, dar respiră şi doarme liniştit, cu pumnişorii strânşi — Slavă Domnului! zice Marco tremurând, cu lacrimile curgându-i pe faţă Slavă Domnului! Îşi priveşte fiica minunându-se şi îi mângâie buclele blonde N-a mai fost aşa de fericit niciodată Vrea să prelungească momentul acesta, să şi-l amintească pentru totdeauna — Medicii au consultat-o şi au spus că e bine, spune Anne, dar ar trebui s-o ducem la spital, ca să fie examinată minuţios Anne pare trasă la faţă şi obosită, dar, îşi dă el seama, e cu adevărat fericită — Ce s-a întâmplat? Unde sunt părinţii tăi? întreabă Marco într-un sfârşit, stânjenit — Sunt în bucătărie, spune ea Dar înainte ca ea să poată zice mai multe, detectivul Rasbach li se alătură în camera de zi — Felicitări, spune el — Mulţumim, răspunde Marco Ca de obicei, nu îl poate citi, nu ştie ce se întâmplă dincolo de ochii aceia atenţi, pătrunzători — Sunt tare bucuros că v-aţi recuperat copilul sănătos, spune Rasbach Se uită direct la Marco — Nu voiam să spun înainte, dar şansele erau foarte proaste Marco se aşază agitat lângă Anne, uitându-se în jos la Cora şi întrebându-se dacă momentul acesta fericit urmează să treacă rapid, dacă Rasbach urmează să-i spună că ştie tot Marco vrea să amâne acea clipă, preferabil la nesfârşit, dar trebuie să afle Tensiunea este de nesuportat — Ce s-a întâmplat? întreabă el din nou — Nu puteam să dorm, îi zice Anne De la fereastra dormitorului meu, l-am văzut pe tata ducându-se spre ravenă Avea în mână o geantă sport Am crezut că se duce iar să se întâlnească cu răpitorii L-am urmărit în ravenă şi, când am ajuns eu la el, o avea deja Răpitorii sunaseră încă o dată şi stabiliseră un alt schimb De data asta, a apărut un bărbat cu Cora Se întoarce către detectiv — Când m-am întâlnit eu cu tata, bărbatul dispăruse deja Marco aşteaptă în tăcere Deci aşa se va desfăşura jocul Încearcă să-şi dea seama care sunt consecinţele Richard urmează să fie eroul El şi Alice au plătit din nou pentru a o aduce pe Cora înapoi Anne tocmai a spus asta poliţiei Marco nu ştie dacă ea chiar crede asta sau nu Marco nu ştie nici ce crede detectivul Ca de obicei, este imposibil de citit — Ce se întâmplă acum? întreabă Marco Rasbach se uită la el — Acum, Marco, spunem adevărul Marco se simte brusc slăbit, aproape ameţit O vede pe Anne ridicându-şi privirea de la copil la detectiv, speriată de iminenţa dezastrului — Cum? spune Marco Simte că pe piele încep să i se formeze broboane de sudoare Rasbach se aşază pe fotoliul din faţa lor Se apleacă în faţă hotărât — Ştiu ce ai făcut, Marco Ştiu că ai luat copilul din pătuţ şi l-ai pus în maşina lui Derek Honig la scurt timp după 12:30 în noaptea cu pricina Ştiu că Derek l-a dus la cabana lui din Catskills, unde a fost omorât cu brutalitate câteva zile mai târziu Marco nu spune nimic Ştie că asta a crezut Rasbach de la început, dar ce dovezi are? I-a spus oare Richard despre telefon? Asta a făcut în bucătărie? I-a spus oare Anne despre înregistrare? Deodată, Marco nu suportă să se uite la soţia lui — Uite ce cred eu, Marco, spune Rasbach vorbind rar, ca şi cum ar înţelege că Marco este aşa de tulburat, încât ar putea să nu priceapă ce-i spune Cred că aveai nevoie de bani Cred că ai plănuit răpirea asta cu Derek Honig ca să storci bani de la părinţii soţiei tale Nu cred că soţia ta a ştiut ceva despre asta Marco clatină din cap că nu Trebuie să nege tot — Pe urmă, spune Rasbach, nu mi-e clar Poate mă ajuţi tu Tu l-ai omorât pe Derek Honig, Marco? Marco tresare violent — Nu! De ce aţi crede aşa ceva? Este foarte agitat Îşi şterge mâinile transpirate de pantaloni — Derek te-a trădat, spune Rasbach Nu a adus copilul să facă schimbul, aşa cum era planul A păstrat banii pentru el Ştiai unde era cu copilul Ştiai de cabana din pădure — Nu! strigă Marco Nu ştiam unde e cabana! Nu mi-a spus niciodată! În cameră s-a lăsat o linişte mormântală, cu excepţia ticăitului ceasului de pe poliţa căminului Hohotind, Marco îşi îngroapă faţa în mâini Rasbach aşteaptă şi lasă tăcerea zdrobitoare să umple camera Apoi spune, mai blând: — Marco, nu cred că ai intenţionat să iasă aşa Nu cred că tu l-ai omorât pe Derek Honig Cred că socrul tău, Richard Dries, l-a omorât pe Derek Honig Marco îşi ridică privirea — Dacă eşti sincer cu noi, dacă ne spui tot ce ştii ca să ne ajuţi să-l punem sub acuzare pe socrul tău, putem discuta despre o înţelegere — Ce fel de înţelegere? întreabă Marco Gândurile i se accelerează — Dacă ne ajuţi, ţi-am putea oferi imunitate la urmărirea penală pentru acuzaţia de conspiraţie la răpire Pot să vorbesc cu procurorul, cred că va fi de acord, având în vedere circumstanţele Dintr-odată, Marco vede speranţă acolo unde nu era nimic I s-a uscat gura Nu poate să vorbească Dă din cap, în schimb Pare să fie suficient — Va trebui să vii cu noi la secţie, spune Rasbach, când terminăm aici Se ridică şi se întoarce în bucătărie Anne rămâne în camera de zi, legănându-şi copilul adormit, dar Marco se ridică şi îl urmează pe Rasbach în bucătărie Este surprins că picioarele îi funcţionează destul, încât să-l ducă până acolo Richard stă pe unul dintre scaunele din bucătărie, tăcând cu încăpăţânare Privirile li se întâlnesc Richard se uită în altă parte Un poliţist în uniformă îl obligă pe Richard să se ridice şi îi pune cătuşele Alice priveşte din fundal, fără să vorbească, cu chipul inexpresiv — Richard Adam Dries, spune detectivul Rasbach, sunteţi arestat pentru uciderea lui Derek Honig şi pentru răpirea Corei Conti Aveţi dreptul să nu spuneţi nimic Tot ce spuneţi poate şi va fi folosit împotriva dumneavoastră la tribunal Aveţi dreptul să vorbiţi cu un avocat Marco se uită, uimit de norocul lui Copilul lui e iar acasă, teafăr Richard a fost demascat şi va primi ce merită El, Marco, nu va fi acuzat Cynthia nu mai are cu ce să-l şantajeze acum Pentru prima dată de când a început coşmarul ăsta, poate să respire S-a terminat În sfârşit, s-a terminat Doi poliţişti în uniformă îl conduc pe Richard încătuşat prin camera de zi şi spre uşa din faţă, cu Rasbach, Marco şi Alice urmându-i Richard nu spune nimic Nu vrea să se uite la soţia, la fiica, la nepoata sau la ginerele lui Marco, Anne şi Alice îl privesc în timp ce este scos de acolo Marco îi aruncă o privire soţiei lui Şi-au recăpătat fiica adorată Acum, Anne ştie tot Nu mai există secrete între ei • La secţia de poliţie, stabilesc detaliile înţelegerii cu Marco Marco are un avocat nou, de la o firmă de avocatură de top, specializată în drept penal, din centrul oraşului, alta decât cea a lui Aubrey West Marco îi povesteşte tot lui Rasbach Îi spune: — Richard mi-a înscenat totul Mi-a întins o cursă El l-a trimis pe Derek la mine A fost numai ideea lui Ştiau că aveam nevoie de bani Vorbeşte şi Anne: — Ne-am dat seama că tatăl meu era în spatele poveştii Eu ştiam că îl cunoştea pe Derek Honig L-am recunoscut Venea la noi acasă cu mulţi ani în urmă Dar dumneavoastră de unde aţi ştiut? Rasbach răspunde: — Mi-am dat seama că a minţit A zis că răpitorii l-au sunat pe el, dar i-am pus telefoanele sub urmărire Ştiam că nu l-au sunat Apoi, aseară, m-a sunat mama ta — Mama? — Tatăl tău avea o aventură — Ştiu, spune Anne Mi-a zis mama dimineaţă Marco întreabă: — Ce legătură are asta? — Soacra ta a angajat un detectiv particular ca să afle ce se întâmpla Detectivul a pus un dispozitiv de urmărire prin GPS pe maşina lui Richard acum câteva săptămâni, încă e acolo Marco şi Anne îl ascultă cu atenţie pe detectiv — Ştim că Richard s-a dus la cabană cam atunci când a avut loc crima Marco şi Anne se uită unul la altul Rasbach adaugă: — Şi mama ta l-a recunoscut pe Honig, imediat ce i-am arătat o fotografie cu el Marco spune: — Richard avea telefonul mobil Telefonul lui Derek Cel pe care trebuia să-l folosim ca să ţinem legătura Dar Derek nu m-a sunat niciodată şi n-a răspuns niciodată Am observat că erau nişte apeluri pierdute, iar când am sunat eu, a răspuns Richard A spus că răpitorii i-au trimis telefonul cu un bilet Dar m-am întrebat dacă nu cumva îl omorâse pe Derek şi îl luase de la el N-am crezut niciun moment că a existat un bilet A zis că l-a distrus ca să mă protejeze, pentru că era o probă împotriva mea Rasbach spune: — Alice n-a văzut nici biletul, nici telefonul Richard a spus că le-a primit când ea era plecată de-acasă — De ce l-a omorât Richard pe Derek? întreabă Marco — Noi credem că Derek trebuia să dea copilul înapoi când ai dus banii de răscumpărare, dar nu l-a dat, aşa că Richard şi-a dat seama că a fost înşelat Credem că l-a găsit pe Derek la cabană în noaptea aceea şi l-a omorât Atunci i s-a ivit ocazia de a cere încă o răscumpărare, ca să obţină şi mai mulţi bani — Unde a fost Cora, după ce a fost luată din cabană? Cine a avut grijă de ea? întreabă Anne — Am prins-o pe fiica secretarei lui Richard când tocmai pleca din zonă cu maşina, imediat după ce Richard a luat copilul înapoi La ea a fost Cora Se pare că are nişte probleme cu drogurile şi avea nevoie de bani Anne icneşte, îngrozită, şi-şi duce mâna la faţă • Epuizaţi, dar uşuraţi, Anne şi Marco se întorc în sfârşit acasă cu Cora După ce au fost la secţia de poliţie, au dus-o pe Cora la spital, unde a fost consultată şi au primit confirmarea că totul este în regulă Acum, Marco Încropeşte o masă rapidă pentru amândoi, în timp ce Cora suge lacomă din nou Presa nu se mai îngrămădeşte la uşa lor Avocatul cel nou le-a spus răspicat ziariştilor că Anne şi Marco nu vor vorbi deloc cu ei şi i-a ameninţat că îi vor da în judecată dacă vor fi hărţuiţi La un moment dat, după ce se vor linişti lucrurile, vor scoate casa la vânzare În sfârşit, o pun pe Cora în pătuţul ei, să doarmă Au dezbrăcat-o şi i-au făcut baie, studiind-o la fel de atent ca atunci când de-abia venise pe lume, să se asigure că totul este în regulă Şi chiar este un fel de renaştere, după ce au primit-o înapoi din morţi Poate că este un început nou pentru familia lor Copiii sunt rezistenţi, îşi spune Anne Cora va fi bine Stau amândoi în picioare lângă pătuţ, uitându-se la fetiţa lor, care zâmbeşte şi gângureşte la ei Este aşa o uşurare să o vadă zâmbind! În primele ore după ce au primit-o înapoi, doar a supt şi a plâns întruna Dar acum Cora începe să zâmbească iar Stă pe spate în pătuţ, cu mieii coloraţi şi cei doi părinţi aplecaţi asupra ei, şi dă jucăuş din picioare — N-am mai crezut c-o să vină momentul ăsta, şopteşte Anne — Nici eu, zice Marco, zornăind jucăria spre Cora Ea gângureşte, o apucă şi o strânge tare O vreme, cei doi tac şi aşteaptă până adoarme fiica lor — Crezi că o să poţi să mă ierţi vreodată? întreabă Marco în cele din urmă Anne se gândeşte: Cum aş putea să te iert după cât de egoist şi slab, şi prost ai fost? Spune: — Nu ştiu, Marco Văzând şi făcând El dă din cap, îndurerat După o clipă, spune: — Nu au existat niciodată alte femei, Anne, jur — Ştiu Capitolul treizeci şi şapte Anne o pune pe Cora înapoi în pătuţ, sperând că este ultima dată când o mai alăptează în noaptea asta şi că de acum încolo bebeluşul va dormi neîntrerupt până dimineaţă Este târziu, foarte târziu, dar încă o aude pe Cynthia plimbându-se neobosită în casa vecină A fost o zi plină de dezvăluiri şocante După ce tatăl ei a fost luat din casa părintească încătuşat, mama ei a chemat-o pe Anne deoparte, în timp ce Marco ţinea în braţe copilul adormit, în camera de zi — Cred c-ar trebui să ştii cu cine se vedea tatăl tău, a zis ea — Contează? a întrebat Anne Ce mai conta cu cine se vedea tatăl ei? Probabil era o femeie mai tânără şi atrăgătoare Bineînţeles Lui Anne nu-i păsa cine era Pentru ea conta faptul că tatăl ei – de fapt, îşi aminteşte ea, tatăl ei vitreg – i-a răpit copilul ca să facă rost de câteva milioane de dolari din banii mamei ei Acum, avea să fie închis pentru răpire şi crimă Tot nu-i venea să creadă că era real — Se vedea cu vecina ta, Cynthia Stillwell, a zis mama ei Anne s-a uitat la ea nevenindu-i să creadă, şocată totuşi de această veste, după toate celelalte — A cunoscut-o la petrecerea de Anul Nou de la tine de acasă, a spus mama ei Îmi aduc aminte că am văzut-o flirtând cu el N-am băgat-o în seamă atunci Dar detectivul particular a aflat tot Am fotografii Pe faţa mamei ei se citeşte dezgustul — Fotocopii după chitanţele de la hoteluri Anne a întrebat: — De ce nu mi-ai spus? — Am aflat şi eu abia recent, a explicat Alice Apoi, Cora a fost răpită şi nu voiam să te supăr şi cu asta A adăugat cu amărăciune: — Detectivul ăla a fost una dintre cele mai bune investiţii pe care le-am făcut vreodată Acum, Anne se întreabă la ce se gândeşte Cynthia Graham este plecat Ea este singură alături Probabil a aflat că Richard a fost arestat S-a dat la ştiri Oare îi pasă măcar ce se întâmplă cu Richard? Copilul doarme adânc în pătuţ Marco doarme în patul lor, sforăind puternic Este prima oară când doarme ca lumea în mai mult de o săptămână Însă Anne este foarte trează La fel şi Cynthia, alături Anne îşi pune nişte sandale şi iese din casă pe uşa din spate, de la bucătărie Face în linişte cei câţiva paşi până în curtea din spate a Cynthiei, atentă să nu lase poarta să se închidă cu zgomot Traversează curtea şi rămâne în picioare în întuneric, cu faţa la câţiva centimetri de geam, uitându-se prin uşa glisantă În bucătărie, lumina este aprinsă O vede pe Cynthia foindu-se în colţul de lângă chiuvetă, dar Cynthia probabil nu poate să o vadă pe ea Anne o urmăreşte o vreme pe întuneric Cynthia îşi face nişte ceai Poartă o cămaşă de noapte sexy, verzuie, foarte provocatoare pentru o noapte petrecută singură acasă Cynthia habar nu are că Anne este acolo şi o priveşte Anne bate uşor în uşa de sticlă O vede pe Cynthia tresărind şi întorcându-se spre sursa sunetului Anne îşi apasă faţa pe sticlă Îşi dă seama că Cynthia nu ştie ce-ar trebui să facă Dar apoi se duce la uşă şi o întredeschide câţiva centimetri — Ce vrei? întreabă ea distant — Pot să intru? întreabă Anne Tonul ei este oarecum neutru, poate chiar prietenos Cynthia se uită precaut la ea, dar nu spune nu şi se dă la o parte Anne deschide uşa mai larg şi intră, închizând-o cu grijă după ea Cynthia se întoarce la blatul de bucătărie şi îi spune peste umăr: — Tocmai îmi făceam nişte ceai Muşeţel Vrei şi tu? Se pare că nici tu, nici eu nu putem să dormim în noaptea asta — Sigur, de ce nu? zice Anne amabil O urmăreşte pe Cynthia pregătind încă o ceaşcă de ceai Pare agitată — Ei, de ce ai venit? spune Cynthia direct, în timp ce-i întinde ceaşca lui Anne — Mulţumesc, spune Anne aşezându-se în vechiul ei loc de la masa din bucătărie, ca şi cum ar fi încă prietene şi ar sta la un ceai şi poveşti Ignoră întrebarea Cynthiei Se uită prin bucătărie, suflând în băutura fierbinte ca s-o răcească, de parcă nu ar avea nimic anume de discutat Cynthia rămâne în picioare lângă blat Nu se preface că sunt încă prietene Anne o studiază peste marginea ceştii Cynthia pare obosită, mai puţin atrăgătoare Pentru prima dată, Anne îşi poate imagina cum va arăta Cynthia când va îmbătrâni — Am luat-o înapoi pe Cora, spune Anne voioasă Probabil ai auzit Îşi înclină capul spre peretele comun; ştie că probabil Cynthia poate să audă prin el când plânge copilul — Minunat! spune Cynthia Între ele este masa din bucătărie, pe care se află un suport din lemn plin cu cuţite Anne are acelaşi set acasă A fost la ofertă la magazinul alimentar nu cu mult timp în urmă Anne îşi pune ceaşca pe masă — Voiam doar să lămurim ceva — Ce anume? spune Cynthia — N-o să ne şantajezi cu înregistrarea aia — Ei, cum aşa? spune Cynthia de parcă n-ar crede asta nici măcar o secundă, de parcă ar crede că totul e o farsă — Pentru că poliţia ştie ce a făcut Marco, spune Anne Le-am spus despre filmare — Serios! Cynthia pare sceptică Pare că se gândeşte că Anne o abureşte — Şi de ce le-ai spune asta poliţiştilor? N-ar însemna că Marco ar fi băgat la închisoare? A, stai puţin vrei să fie băgat la închisoare Îi aruncă lui Anne o privire superioară — Nu pot să zic că te învinovăţesc — Marco nu va merge la închisoare, spune Anne — Eu n-aş fi aşa de sigură — O, ba sunt sigură Marco nu se duce la închisoare pentru că tatăl meu – amantul tău – a fost arestat pentru crimă şi conspiraţie la răpire, aşa cum sunt sigură că ştii deja Anne vede cum chipul Cynthiei împietreşte — O, da, Cynthia, ştiu tot Mama a pus un detectiv particular să vă urmărească Are fotografii, chitanţe, tot Anne mai ia o înghiţitură de ceai, simţindu-se bine — Aventura ta secretă nu mai e chiar aşa de secretă În sfârşit, Anne are avantajul şi îi place Îi zâmbeşte Cynthiei — Şi ce-i cu asta? zice Cynthia într-un final Dar Anne îşi dă seama că este iritată — Ceea ce poate nu ştii, spune Anne, este că Marco a făcut o înţelegere cu poliţia Pentru o clipă, Anne vede îngrijorarea pe chipul Cynthiei şi ajunge la motivul venirii ei Spune ameninţător: — Ai fost părtaşă la asta de la bun început Ai ştiut tot — N-am ştiut nimic, zice Cynthia dispreţuitor, numai că soţul tău şi-a răpit propriul copil — O, ba eu cred că ai ştiut Cred că ai fost complice cu tatăl meu Ştim cu toţii cât de mult iubeşti banii, zice Anne cu o urmă de venin Poate că tu eşti cea care va fi băgată la închisoare Cynthia se schimbă la faţă — Nu! N-am ştiut ce a făcut Richard până când am văzut la ştiri, în seara asta Nu am fost implicată Am crezut că Marco era vinovatul N-ai nicio dovadă împotriva mea Nici nu m-am apropiat de copilul tău — Nu te cred, zice Anne — Nu-mi pasă ce crezi tu, ăsta e adevărul! spune Cynthia Se uită la Anne cu ochii mijiţi — Ce s-a întâmplat cu tine, Anne? Erai aşa de amuzantă, de interesantă Pe urmă ai născut Te-ai schimbat complet Îţi dai seama măcar cât de banală şi tristă, şi plicticoasă ai devenit? Bietul Marco, mă întreb cum de te suportă — Nu schimba subiectul! Nu e vorba despre mine acum Sigur ştiai ce avea de gând tatăl meu Aşa că nu mă minţi! Vocea lui Anne tremură de furie — Nu o să poţi niciodată să dovedeşti asta, pentru că pur şi simplu nu este adevărat, zice Cynthia Apoi adaugă cu cruzime: — Dacă eram implicată, crezi c-aş mai fi lăsat copilul să trăiască? Probabil ar fi fost mai bine dacă Richard îl omora de la bun început Ar fi scutit multă bătaie de cap Ar fi fost o plăcere să pun capăt plânsului interminabil al obrăznicăturii ăleia Apoi, Cynthia pare speriată Îşi dă seama că a exagerat Scaunul lui Anne cade brusc pe spate Aroganţa obişnuită a Cynthiei este înlocuită de groază absolută Ceaşca ei de porţelan se sparge de podea în timp ce ea scoate un ţipăt hidos, asurzitor • Marco a dormit adânc Dar în toiul nopţii, se trezeşte brusc Deschide ochii Este foarte întuneric, dar pe pereţii dormitorului se văd cercuri descrise de lumini roşii, intermitente Semnale luminoase de urgenţă Lângă el, patul este gol Probabil că Anne s-a trezit şi alăptează E curios acum Se ridică şi se duce la fereastra dormitorului, care dă în stradă Trage draperia la o parte şi se uită afară Este o ambulanţă Parcată direct sub geamul lui şi puţin spre stânga În faţa casei lui Graham şi a Cynthiei Tot corpul i se încordează Acum vede maşinile cu alb şi negru, de poliţie, parcate pe partea cealaltă a străzii, şi altele sosind pe parcurs Degetele îi zvâcnesc involuntar pe draperie Adrenalina îi curge prin tot corpul Din casă ies doi asistenţi de pe ambulanţă, cărând o targă Trebuie să fie cineva pe targă, dar nu vede clar până nu se mişcă medicul Nu sunt grăbiţi deloc Medicul îşi schimbă poziţia Marco vede că într-adevăr este cineva pe targă Numai că nu îşi dă seama cine e, pentru că are faţa acoperită Oricine ar fi pe targa aceea, este mort Marco simte cum i se scurge tot sângele din corp Îi vine să leşine În timp ce îi urmăreşte, vede o şuviţă de păr negru, lung, care iese de sub pătură şi cade pe marginea tărgii Se uită înapoi la patul gol O, Doamne, şopteşte el Anne, ce ai făcut? Iese în fugă din dormitor şi aruncă o privire grăbită spre camera copilului Cora doarme în pătuţ Panicat acum, aleargă în jos pe scări şi se opreşte brusc în camera de zi scufundată în întuneric Vede profilul soţiei lui; stă pe canapea, în întuneric, complet nemişcată Se apropie de ea, terifiat Ea stă prăbuşită pe canapea, cu privirea fixată drept înainte, de parcă ar fi în transă, dar când îl aude apropiindu-se, îşi întoarce capul În poală, ţine un cuţit mare de carne Lumina roşie, intermitentă, a maşinilor de urgenţă de afară proiectează cercuri pe pereţii camerei de zi şi îi scaldă într-o strălucire nefirească Marco vede că mâinile ei şi cuţitul sunt întunecate – din cauza sângelui E acoperită toată de sânge Are stropi pe faţă şi în păr Lui Marco i se face rău, îi vine să vomite — Anne, şopteşte el, iar vocea îi este un murmur frânt Anne, ce ai făcut? Ea îi întoarce privirea pe întuneric şi spune: — Nu ştiu Nu-mi aduc aminte Mulţumiri Sunt datoare cu mulţumiri atâtor oameni Lui Hellen Heller, o agentă extraordinară, îţi mulţumesc pentru tot! Mulţumiri din inimă tuturor de la agenţia Marsh pentru felul minunat în care m-au reprezentat în toată lumea Mulţumiri din tot sufletul lui Brian Tart, Pamela Dorman şi tuturor celor de la Viking Penguin (SUA) La fel şi lui Larry Finlay şi Frankie Gray de la Transworld UK şi echipei fantastice de acolo Mulţumiri şi lui Kristin Cochrane, Amy Black, Bhavna Chauhan şi echipei care m-a sprijinit de la Doubleday Canada Am marele noroc de a avea nişte echipe minunate de marketing şi publicitate pe ambele părţi ale Atlanticului Mulţumesc, lisa Brink, pentru designul site-ului De asemenea, sunt foarte recunoscătoare primilor mei cititori: Leslie Mutic, Sandra Ostler şi Cathie Colombo Şi, bineînţeles, nu aş fi putut să scriu această carte fără sprijinul familiei mele virtual-project eu VP - 131